
I. Uvod 


Osamdesetgodišnjakinja odbija poslušnost 


Godine 1178. jedna je sijeda, ne baš snažna benediktinka na 
groblju opatije Rupertsberg na Rajni sa svojim opatskim štapom 
brižno poravnavala svježi grob, brišući njegove konture do te mje- 
re da se grobno mjesto naprosto više nije moglo uočiti. Potom se 
umorna koraka vratila u samostan i podvrgla kaznenim mjerama 
biskupske vlasti. 

Naime, ta čudnovata akcija na samostanskom groblju" bila je 
smjelo prkošenje crkvenoj vlasti, sasvim otvoreno iskazivanje ne- 
poslušnosti. Što se zapravo dogodilo? Neki mladi plemić koji je 
počinio težak prekršaj umro je proklet od Crkve, a - budući da se 
pred svoju smrt pokajao i dobio odrješenje od jednog svećenika — 
bio je po vlastitoj želji pokopan na samostanskom groblju. Crkve- 
na vlast u Mainzu zauzela je čvrsto stajalište da taj mladi čovjek 
nije javno oslobođen od prokletstva Crkve, već jedino u intimnim 
okvirima ispovijedi, stoga mu je trebalo uskratiti crkvenu sahranu. 
Od samostana u Rupertsbergu zahtijevalo se da smjesta ekshumi- 
ra njegovo tijelo i pokopa ga izvan katoličkog groblja, u protiv- 
nom će samostan biti kažnjen interdiktom: zabranom vršenja 
bogoslužja, pričesti i pjevanja psalama. 

Opatica Hildegarda više je cijenila pokajanje mladog čovjeka i 
njegovo pomirenje s Bogom u času smrti, negoli pravnu osudu 
crkvenih velikodostojnika u Mainzu. Slijedila je svoju savjest, 
učinila ekshumaciju nemogućom, zbog čega joj je zajedno sa 


1 Sukob oko groblja: Konflikt s nadležnom biskupskom vlašću u Mainzu, BR 
235-246 

svim redovnicama u samostanu bilo mjesecima uskraćeno vršenje 
bogoslužja. Tek nakon potresnog apela upućenog Nadbiskupu, 
koji je trenutno boravio u Rimu, uspjela se osloboditi crkvenog 
prokletstva bačenog na samostan. 

Doista nečuveno držanje jedne osamdesetgodišnje predstojni- 
ce samostana u 12. stoljeću! Nečuveno je u biti sve što je Hilde- 
garda činila i pisala. Dopisivala se s papama, knezovima i 
biskupima, s engleskim kraljevskim parom i udanim ženama koje 
su tražile u nje savjet. Kad se car Friedrich Barbarossa prepirao s 
Rimom, obratila se bojevnim pismima njegovoj savjesti: "Pazi da 
te? najviši Kralj ne baci na zemlju poradi sljepoće tvojih očiju koje 
ne vide kako ti zapravo ne držiš u svojoj ruci žezlo pravednog vla- 
danja". 

Propovijedala je na sajmovima pred oduševljenim mnoštvom 
pučana — što je bio više nego hrabar pothvat, budući da su u to vri- 
jeme činili to uglavnom heretici. Vrlo žustro je protestirala protiv 
klerikalne borbe za vlast i pretjerane ljubavi pojedinih crkvenih 
dužnosnika prema novcu. Prekoravala je "uspavane prelate"?, 
predbacivala je biskupu Speyera "gojaznost"“, unatoč njegovoj 
velikodušnoj simpatiji prema samostanu, nazvala je nadbiskupa 
Kčlna "grabežljivim jastrebom"* te otvoreno napadala njegove 
svećenike riječima: "Vi ste *'tma i tmuša', slični narodu koji ništa 
ne radi i toliko je mlitav da se ne može domoći svjetla (...). Nika- 
kav oslonac Crkve (...). Zbog odvratnog bogatstva, žudnje i osta- 
lih taština niste u stanju podučavati svoje podređene (...)." 

Nečuveni su naposljetku i napori koji su je pratili na misionar- 
skim putovanjima, na konju ili na lađi, što ih je poduzimala u viso- 


Pazi da te: BR 86 

Uspavani prelati:Hildegarda 1160. u svojoj propovijedi u Trieru, BR 167 
Gojazna pojava: Hildegarda biskupu Giintheru iz Speyera, BR 62 
Grabežljivi jastreb: Hildegarda nadbiskupu Philippu iz Kčina, BR 77 


aa oen 

koj starosti, premda je čitav život bila narušena zdravlja. Nečuven 
je njezin hrabar nastup pred benediktincima“ koji su nastojali spri- 
ječiti osamostaljenje novoosnovanog ženskog samostana: umje- 
sto da zatraži pomoć nekog biskupa, ona se iznenada pojavila pred 
redovnicima, počela je govoriti ispunjena pravednim gnjevom i 
nije se vraćala u svoj samostan sve dok nije dobila pismeno jam- 
stvo o njegovoj samostalnosti. 

Ova knjiga bori se pomoću pustolovnih životnih zgoda jedne 
fascinirajuće žene protiv ustaljenih klišeja koji su dosad mnogima 
onemogućavali da pobliže upoznaju Hildegardu iz Bingena — bori 
se protiv predodžbe o sentimentalnoj redovnici, sanjarski zanese- 
noj, kao što se obično misli o mističarkama; bori se protiv pre- 
dodžbe o egzotičnoj vizionarki koja je u svom samostanskom vrtu 
slučajno uzgojila nekoliko osrednjeg ljekovitog bilja i čiji kulinar- 
ski recepti kriju u sebi određenu draž alternativne umjetnosti ku- 
hanja. 

Nastojao sam što temeljitije prikazati tu nadasve bujnu osob- 
nost, tu energiju punu elana i žara, samosvjesnu, emancipiranu i 
samokritičku istovremeno, razboritu i bezuvjetno vjerodostojnu u 
jednoj neobičnoj mješavini trijeznog razuma i neukrotive strasti! 
Hildegarda iz Bingena prakticirala je odjednom čitav niz zvanja, 
bila je pjesnikinja, teologinja, prirodoznanstvenica, apotekarica; 
vodila je dvije opatije istovremeno te imala iza sebe najopsežniju 
korespondenciju u srednjem vijeku. Slovi kao prva njemačka 
proučavateljica prirode i liječnica koja se bavila pisanjem. 

Njezine vizije su kozmičke slike snažnog pjesničkog izričaja, 
plastične i šarolike. Za svoje susestre pisala je i komponirala vla- 
stite pjesme i napjeve. Grofovi, učenjaci, biskupi i seljaci 
hodočastili su na Rajnu po Hildegardine savjete. Njemački, fla- 
manski, burgundijski samostani gladovali su za spisima njezinih 


6 Nastup pred monasima: vidi 9. poglavlje 

djela, kao što danas gladuju za najnovijim teološkim bestselerima. 
Njezin pledoaje za jednu cjelovitu medicinu i njezino temeljito 
poznavanje prirodnog liječenja u naše vrijeme ponovno privlače 
pažnju i nailaze na praktičnu primjenu. 

Jedno je sigurno, onaj tko želi upoznati Hildegardu mora učini- 
ti veliki skok u jedan posve strani svijet, u jedno zatvoreno, zam- 
ršeno stoljeće. Sveti Franjo i Toma Akvinski nisu se ni rodili, 
gotika se tek počela nazirati. U Hildegardinom proučavanju priro- 
dei njezinoj medicini nailazimo na zamršena razmišljanja njezina 
vremena, njezin zadivljujući govor u slikama djeluje unutar tadaš- 
nje literature kao posve strano tijelo. Kao da je ta srednjovjekovna 
redovnica poznavala naše težnje. Ona je davno prije Teilharda de 
Chardina pokušala pomiriti ljubav prema nebu i vjernost zemlji. 

"Njeguj svoj život" koliko najviše možeš!", zapisala je jednom 
zgodom. Primjereno, disciplinirano, daleko od razaralačkih obli- 
ka askeze, pozivala je ljude da žive u ljubavi prema drugima, pre- 
ma sebi samima i prema prirodi. "Srcem punim ljubavi* uzima 
čovjek svijet u svoje ruke", tako završava jedna od njezinih stvara- 
lačkih vizija. Svemir i čovjek međusobno su ovisni, u prirodi je 
sve zajedničko, nebeski svod i zemaljski crv: "Naime, sve što se 
nalazi u Božjem planu*, međusobno je odgovorno". 

Konkretno: Čovjekovo zavaravanje veličinom narušava eko- 
lošku ravnotežu. Za Hildegardu ne postoji ništa nečisto u prirodi. 
Čovjekovi spolni organi za nju su jednako obdareni božanskom 
providnošću kao i mozak. Kod nje nema ni traga nečistoj savjesti 
brojnih muških crkvenih učitelja, zato što ona u svom činu svje- 


dočenja vidi na djelu "snagu vječnosti"!" (nipošto u smislu požud- 


Njeguj svoj život: CC 229 

Srcem punim ljubavi: LDO 166 

Sve što se nalazi u Božjem planu: LVM 94 
0 Snaga vječnosti: CC 299 

nog sotone), a u seksualnoj privlačnosti muškarca i žene nastoji 
sagledavati sliku unutarnjeg božanskog života presvetog Trojstva. 

Svesilni Bog njezinih vizija, koji vlada svijetom, koji svojim 
glasom pokreće zemaljsku kuglu i zadivljuje sva stvorenja, nije 
nikakav nemilosrdni sudac koji bi čovjeka unaprijed osudio zbog 
njegove nedostatnosti. U središtu njezine kozmičke, mjestimice 
nevjerojatno moderne teologije, stoji strastvena ljubav Stvoritelja 
prema stvorenome. Ovako govori Hildegarda: "Kad se Bog zagle- 
da u čovjekovo lice'!, ono se njemu neobično svi 

Izrazito paklenim tjeskobama svog stoljeća Hildegarda suprot- 
stavlja radosnu vijest o bezuvjetno dobrom Bogu koji želi spasiti 
ljude i ostati u njima djelatan kako bi dovršio svoje stvaranje: 
"Zato i mi prebivamo u Njemu. "Jeri mi smo Njegovo djelo", za- 
pisala je, i odmah tome dodala: "On nosi čovjeka'* na svojim ra- 
menima u nebo". 

Nijedan tvrdokorni, osvetoljubivi bog ne govori poput njega: 
"Svojim ustima dajem poljubac svom stvorenju,'“ svakom stvo- 
renju koje sam načinio iz gliba zemaljskoga. Na sebi svojstven 
način uzimam to djelo s ljubavlju u svoje naručje. Pomoću 
usplamtjela Duha pretvorio sam ga u tijelo. I dao sam mu na ra- 
spolaganje sav svijet. A kad sam završio sa stvaranjem te spoznao 
kako je čovjek nasjeo savjetu zmije, opet sam nastupio sa svom 
strašću. U utrobi djevice, razbuktavši strast, našao sam svoj mir“. 

Hildegardina teologija, koja se često čita poput ljubavnog pi- 
sma, ima s kozmičko-kristološkim vizijama Teilharda de Chardi- 
na mnogo više zajedničkih crta od njezina snažnog poetskog 
govora. I kod Hildegarde Riječ koja je postala čovjekom nepre- 


11 Kad se Bog zagleda u čovjekovo lice: LDO 164 

12 Zatoimi prebivamo u njemu: LDO 183 

13. On nosi čovjeka: LDO 262 

14 Svojim ustima dajem poljubac svakom stvorenju: LVM 286 


kidno posvećuje i preobražava preko onih koji vjeruju u Krista. 
"Kad svijet jednom dovrši svoj tijek,'* tada će izabranici Kristovi 
kao udovi svijeta biti savršeni" - te bi riječi doslovce mogle stajati 
kod Teilharda. Ljubav prema prirodi i Bogu, koji se ne odriče te 
ljubavi, ostajući bezuvjetno vjeran ljudima, ta se ljubav može učiti 
od ove genijalne žene srednjega vijeka kao nova svijest o jedin- 
stvu svega stvorenoga. 

A možda i kao primjer realnije skromnosti naspram Stvoritelju. 
Naime, velika sveta Hildegarda, koja se svakodnevno susretala s 
"rasplamsalim svjetlom neba"!* i kojoj je hrlio sav svijet kao ne- 
kom čudovištu, ta obožavana i umiljata Hildegarda nazvala je 
sebe "jedva čujnim tonom pozaune"'' u glazbenoj simfoniji 
Božjeg govora i "božanskom pahuljicom": "I svidjelo se Kralju * 
dodirnuti pahuljicu koja se čudesno podigla. I ponese je jaki vje- 
tar, da ne padne na zemlju.“ 


15 Kad svijet jednom dovrši svoj tijek: SCTV 220 

16 Rasplamsalo svjetlo neba: SCTV 89 

17 Jedva čujni ton pozaune: Hildegarda u pismu Elizabeti iz SchOnaua, BR 197 
18 [svidjelo se Kralju: Hildegarda papi Eugenu III., BR 31 


I. 


12. stoljeće: 
Kulturna revolucija u srednjem vijeku 


"Zemljom je zavladala velika oskudica" 
Bernard iz Clairvaux ? 


2. Procesije nevoljnika i procvat trgovine 


U rujnu 1179. godine, mjesecu smrti opatice Hildegarde, neki 
je rajnski monah s velikim strahopoštovanjem zabilježio u samo- 
stansku kroniku neobičnu pojavu koju je promatrao na nebu: 
"Mjesec se nalazio u položaju uštapa ili punog mjeseca, sav uto- 
nuo u krv, i cijelu je noć isijavao jarko crvenim, zastrašujućim 
sjajem". 

Naše umirujuće prirodoznanstveno objašnjenje samostanski 
kroničar zacijelo ne bi nikad prihvatio. Naime, znak katastrofe na 
nebu predobro se uklapao u raspoloženje uzavrelog dvanaestog 
stoljeća, kad su ljudi bili praznovjerniji, plašljiviji i - možda — 
pobožniji nego što su danas, ali i osjećajniji, naivniji, manje kom- 
plicirani. Vitalni, željni života, ekstremno strastveni na jedan 


19 Velika oskudica: Migne, PL 182, 848 
20 Mjesec sav u krvi: Monumenta Germanica Historica, Scriptores 17, reprint 
Stuttgart-New York 1963, 291. 

nama nedokučiv način, posrtali su između raskalašenog uživanja 
u jelu, piću i plesu s jedne, te pobožnosti prožete Božjom srdžbom 
i strahopoštovanjem s druge strane. Bili su barbarski okrutni na 
bojnom polju i _stratištu, a istovremeno puni ljubavi prema živo- 
tinjama, spremni pomoći drugome, brinuti se za bezbrojne ratne 
invalide i prosjačke sinove. 

Srednjovjekovni čovjek nosio je u sebi dramu i komediju, bio 
je na neki način istovremeno kralj i dvorska luda, filozof u tmini 
svjetske boli i lakrdijaš pun jedre životne radosti. Za razliku od 
nas, njemu je svakako polazilo vrlo dobro za rukom da u svojim 
grudima poveže najluđe ekstreme. A kad bi se koji put našao u kri- 
zi identiteta, nipošto ne bi tražio slobodan termin kod psihoterape- 
uta, već bi u crkvi zapalio svijeću i molio Boga da bude milostiv 
njegovoj jadnoj duši. 

Hildegarda je došla na ovaj svijet u jednom razdraženom prije- 
lomnom vremenu, punom straha i nade. U godini njezina rođenja, 
1098., križari su opkoljavali maloazijsku Antiohiju. Grad s 450 
obrambenih tornjeva pao je u njihove ruke tek nakon osam mjese- 
ci, kad su križarske trupe upriličile krvavu kupelj tamošnjim mu- 
slimanima. Papa Urban II. rasplamsao je u križarskih vitezova žar 
za oslobađanjem svetih mjesta parolom "Psi su došli u svetišta!"?! 
Nekoliko godina kasnije križari su osvojili Jeruzalem. Kršćani su 
do najmanje kosti natopili krvlju svoje protivnike, zapisao je neki 
kroničar. "Potom su puni oduševljenja “ i rasplakani od neopisive 
sreće došli na grob Spasitelja, Isusa; njemu se pomolili i posvetili 
mu svoj život". Osim takvih uspomena pobožni avanturisti dono- 
sili su na povratku u svoje domove šećerleme i lepru ili gubu. 


21 Psi u svetištu: MOKROSCH/WALZ 70 
22. Potom su puni oduševljenja: MOKROSCH/WALZ 71 

U godini Hildegardine smrti, 1179., u Rimu je III. lateranski 
sabor donio detaljna pravila glede "Božjeg mira", koja su trebala 
zabraniti razmirice i ratovanja u određene dane te učiniti puteve za 
seljake i hodočasnike sigurnima. Međutim, taj je sabor istovreme- 
no pokrenuo borbu protiv krivovjeraca, zabranio je propovijedan- 
je valdenza (kršćanske sekte koju je osnovao Petar Valdes u 
Lyonu, a zastupala je radikalno evanđeosko siromaštvo) - pošto je 
njihove predstavnike ponizio na zloslutno domišljatom saslušan 
ju? — prokleo je zelenaštvo te inzistirao na dušobrižništvu za gu- 
bavce. Među saborskim ocima iz Francuske, Burgundije, Nje- 
mačke, Engleske, Španjolske, Danske, Mađarske, pa čak iz nekih 
bliskoistočnih zemalja, nastalih u križarskim ratovima, bilo je i 
nekoliko biskupa koji se dopisivahu s Hildegardom. 

Razdoblje između 1098. i 1179. značilo je u srednjovjekovnim 
odnosima neobično dug životni vijek. U tom rasponu nastaju prvi 
obrtnički cehovi u Njemačkoj, vodi se engleski građanski rat za 
nasljedstvo Normana, francusko kraljevstvo u velikom je usponu, 
na istočnom dijelu Njemačke naseljuju se kolonisti, njemački ca- 
revi uvijek iznova vrše pohode na Rim, dolazi do tragične ljubavi 
između pariskog teologa Abelarda i njegove učenice Heloise, cva- 
te trubadursko pjesništvo koje idealizira život na dvoru i erotiku, 
nastaju konfliktima nabijeni epovi Chretiena de Troyesa koji se 
bave problemima časti i odanosti, događa se prijelaz od roma- 
ničkih crkvenih zdanja debelih zidova i uskih prozora, s čvrstim 
osloncem na zemlji, prema prozorima punim svjetlosti, prema ne- 
beskom gradu gotike: tankih podupirača, prozračnih svodova, 
oblikom bogatih, filigranskih kružnih uresa, veličanstvenih pro- 
zora s oslikanim staklima. 

Kad se Hildegarda rodila, gradilo se masivno poprečno krilo 
opatije Maria Laach — klasična romanika — i raskošno razvedeni 


23 Saslušanje valdenza: GRUNDMANN 60 

svodovi katedrale u Vezelayu. Kad je umrla, započeli su radovi na 
katedralama u Laonu, Wormsu, Liibecku i Braunschweigu, niknu- 
la je novogradnja u Canterburyju i čudo Notre Dame u Parizu. 
Trajni dokumenti religioznog stvaralaštva — i smione radosti koju 
krije u sebi gospodarski rizik. Naime, premda je mnoštvo 
pobožnih ljudi mjesecima i godinama radilo na gradilištima za 
plaću na nebu, ogromne količine kamena, drvene građe, alata i 
sprava za dizanje, staklo i tegleću marvu moralo se plaćati. 

Slava starog carstva u Hildegardino je vrijeme dolazila tek dje- 
lomično do izražaja. Nijednom strogo organiziranom državom 
nije vladao car isključivo svojim veličanstvom, već je vladao 
pomoću ne baš stabilnog saveza teritorijalnih knezova kojima su 
na prvom mjestu bili vlastiti interesi. Prilično jakim osjećao se, 
unatoč učestalim političkim promjenama, jedino rimski Papa koji 
je sve očitije bivao jedinim vođom zapadnog kršćanstva i jamcem 
njegova jedinstva. "Tko li je Nijemce postavio za suce** ostalim 
narodima?", pita se Rimu odan filozof Ivan od Salisburyja, 
ogorčen europskom pohlepom za vlašću Friedricha Barbarosse. 
"Tko je tom glupom, nasilničkom narodu dao pravo da se nad čita- 
vim čovječanstvom iživljava tvrdoglavošću svojih knezova?" 

U 11.i 12. stoljeću rođena je ona Europa koja se još uvijek ure- 
zuje duboko u našu svijest, bez obzira na to je li u pitanju dragoc- 
jena ideja ili zamoma hipoteka. Povjesničari uspoređuju to 
vrijeme pobune i otvaranja nakon jedne duge, zatvorene i gotovo 
arhaičke epohe, s razvojem moderne“ poslije 1750., pa čak i s in- 
dustrijskom revolucijom. 

Zahvaljujući neočekivanom porastu stanovništva — koje se na 
teritoriju uz rijeke Mosel i Rajnu između 11. stoljeća i masovnog 
umiranja od kuge 1349. udeseterostručilo — gradovi su prerasli u 


24 Tiolije Nijemce postavio za suce: Eberhard Ovo, Friedrich Barbarossa 62 

gospodarska središta, samosvjesno građanstvo domoglo se poli- 
tičkog utjecaja, puk se oslobodio crkvene prevlasti. Godine 1115. 
građani Laona, ozlojeđeni svojim korumpiranim biskupom, uspo- 
stavili su na obredu krštenja prvu "komunu" u povijesti, zaklali su 
svog nadpastira koji se skrivao u bačvi, zapalili katedralu i navalili 
na dvorce i utvrde plemića. 

Ta je pobuna građanstva završila posve mirno, zahvaljujući 
razvoju manufakture ili rukotvorstva i gospopdarske moći. U 
Flandriji i na Rajni počeo se buditi kapitalistički duh. Obrtnici i 
trgovci iskoristili su ponovno zadobivenu prevlast na Sredozem- 
nom moru za poletnu međunarodnu trgovinu, gomilanje kapitala i 
proizvodnju u velikom stilu. Na međunarodne godišnje sajmove 
dolazili su poslovni ljudi iz Nizozemske i Provanse, iz Rajnskog 
porječja i sjeverne Afrike. 

No, kako to u povijesti obično biva, od tog gospodarskog proc- 
vata profitirao je tek jedan manjinski dio stanovništva. Bijeda i 
glad feudalnih kmetova te mizerno plaćenih težaka ogleda se u 
vrlo upečatljivom kontrastu prema rasipanju veleposjednika i kul- 
tiviranoj raskoši gradskih visokih slojeva. "Oni su ti koje drugi 
održavaju na životu, koje drugi prehranjuju i osiguravaju im op- 
stanak", tako opisuje ovisne seljake francuski pjevač i pisac Beno- 
it de Saint-More u 12. stoljeću. "Sami su izloženi najvećim 
nevoljama. Izloženi su snježnim lavinama, poplavama i drugim 
vremenskim neprilikama, žuljevitim rukama kopaju zemlju. Vode 


25 Usporedba s modernom: Kari Bosl npr. vidi u obje epohe pokret duhovnog 
prosvjetiteljstva, temeljitog društvenog preokreta, racionaliziranja na svim 
područjima državnog, gospodarskog i svakodnevnog života. "Siromaštvo, rad i 

ipacija snažno su evolucijski i revolucijski obilježili i oblikovali razdoblje 
između 11. i 13. stoljeća, gotovo na isti način kao što su to učinili u razdoblju 19. i 
20. stoljeća“. BOSL 146. 

26 Oni su ti: Navedeno prema Hans Dollinger, Scharcbuch der Weltgeschichte. 5000 
Jahre der Mensch des Menschen Feind // Crna knjiga svjetske povijesti. 5000 
godina čovjek čovjeku neprijatelj, Minchen 1973., 198. 

okrutan, sirotinjski život prosjaka. Pa ipak mi nije jesno, kako bi 
drugi mogli živjeti bez tih ljudi." 

Zemljoposjednici nisu od seljačkih posjeda očekivali samo po- 
stojanu radnu snagu i čitav niz dadžbina i najamnina, već i ponaj- 
bolji prirast stoke, najbolji dio ljetine, pa čak i — u svadbenim 
noćima — delikatnu uslugu lijepih seljačkih kćeri. Ti feudalni se- 
ljaci nikad nisu bili sigurni da im neka bezobzirna lovačka družina 
neće uništiti usjeve ili da im neka jahačka družina iz obližnjeg 
dvorca ne otjera goveda i zapali njihove sirotinjske kolibe. 

Protjerani seljaci znatno su povećali vojsku osiromašenih i 
iskorjenjenih ljudi koji su lunjali srednjovjekovnim ulicama: za- 
natlije bez zaposlenja, osiromašeni vitezovi, otpušteni vojnici, 
prognani monasi, prostitutke i vagabundi, luđaci i bogalji, a bilo je 
među njima i nasljednika plemića koji su na ostavinskim raspra- 
vama ostali praznih ruku. U samostanu Cluny našlo se ponekad i 
do 17.000 takvih jadnika. "Na jednog seljaka?" dolazilo bi sto siro- 
maha", zapisao je neki francuski romanopisac, jer je ljude u Hilde- 
gardinom stoljeću uznemirila čitava serija nevolja koje su imale 
za posljedicu veliku oskudicu, što je doprinjelo stvaranju bezbroj- 
nih prosjačkih bandi. 

Bilo je to divlje vrijeme, vrijeme nasilništva i batinaškog dije- 
ljenja pravde: skučeni i mračni stanovi puni poriva, katastrofalni 
higijenski uvjeti, loša, gotovo nikakva medicinska zaštita; ulja za 
svjetiljke i ogrjeva jedva se našlo čak u dvorcima visoke gospode; 
nikakva pravna sigurnost za običnog čovjeka; okrutnost i brutal- 
nost na svakom koraku; žene srozane na seksualne objekte i jefti- 
nu radnu snagu u kućama i vlastelinskim dvorcima. Kad je sto 
godina kasnije u Beauvaisu donijeta odredba da su muškarci 


21 Na jednog seljaka: MOLLAT 60 

dužni svoje supruge izbatinati "s mjerom i svrhom", značilo je to 
zaista velik korak naprijed. 


3. Čežnja za bratom Isusom 


Pa ipak, taj potmuo, surov, agresivan svijet 12. stoljeća bio je 
sposoban izvesti najsjajniju duhovnu i društvenu revoluciju u po- 
vijesti čovječanstva. U jednoj iskonskoj kulturnoj revoluciji, čijim 
središtima je pripadalo i rajnsko porječje — Hildegardin zavičaj — 
bili su prvi put na širem planu dovedeni u pitanje tradicijska uvje- 
renja i samorazumljivosti te sav društveni i misaoni srednjovje- 
kovni sustav? koji je bio tako čudesno organiziran. 

Društveni razvoj posve je raskrinkao sakralno kraljevstvo s 
njegovim sputavajućim naredbama, na svjetskoj sceni pojavili su 
se čak teolozi koji su uvjerljivo tumačili da i najviši vladar carstva, 
unatoč pomazanju sa svetim uljem, nije ništa drugo do običan 
laik*“. Putujući pjevači na ulicama glasno su pjevali da se prava 
plemenitost postiže osobnom zaslugom, a nipošto slučajnim 
rođenjem. Društveni slojevi postaju protočniji, sve više onih koji 
su ranije bili ovisni o drugima postaju sada upravljačima, nad- 
glednicima, redarima, trgovcima, postaju neizbježnim službenici- 
ma. 

Bilo bi prejednostavno tražiti razloge za duhovnu uznemire- 
nost vremena i otvaranje društva isključivo u križarskim pohodi- 
ma*'. Nema nikakve dvojbe da su pobjede u Maloj Aziji znatno 


28 Batine s mjerom i svrhom: Navedeno prema George F. Coulton, Chauser and His 
England, London 1921, 212. 

29 Sav društveni i misaoni srednjovjekovni sustav: Southem tvrdi da je zapadna Crkva 
u srednjem vijeku imala "najsavršeniji i najbolje roj ak sustav religioznog 
mišljenja i djelovanja na ovome svijetu", SAUTHERN 1 

30 Kralj je najobičniji laik: Migne, PL 172, 1261-1262. 

proširile trgovačke puteve, da su omogućile nagli rast gradova, da 
su iziskivale novčanu razmjenu, potragu za životnim namirnica- 
ma, mobilnost nekretnina, nove građanske slobode u gradovima. 
Međutim, samo produbljivanje i proširivanje horizonta svijesti, 
propitkivanje vlastitog, zapadnjačkog mentaliteta, ponovno otkri- 
vanje antičke kulture ne odnosi se toliko na ratne sukobe i 
zbližavanje s muslimanima koliko na tiho, postojano posredničko 
djelovanje Sicilije i Španjolske. U tim zemljama nađoše svoj put u 
europsku svakodnevicu zakretna ploča, barut, kompas, kultura 
kupanja, oplemenjivanje stakla i velik broj arapskih stranih riječi. 

U svakom slučaju, bez obzira kojim putem, u zapadne zemlje 
dopiralo je sve više neuobičajenog, novog znanstvenog materija- 
la. Na djelu je bila velika priprema za susret s kasnom antikom. 
Stvaralačka obrada tradicijskih materijala, njihova plodonosna 
primjena na brojna pitanja, razvijala je novu nadarenost s velikim 
strahopoštovanjem i vjernošću prema izvornim tekstovima. Pored 
meditativnog iskustva nastupa razumsko promišljanje, puko po- 
uzdanje u autoritet ustupa svoje mjesto razumu — to su počeci sko- 
lastike. 

Anselmo iz Canterburya, plemićki izdanak Italije, benedikti- 
nac u Francuskoj i naposljetku nadbiskup u Engleskoj, formulirao 
je svoje teološko istraživanje jednom nenadmašivom mješavinom 
pobožne molitve i samosvjesnog propitkivanja: "Bože, ne poku- 
šavam“ proniknuti Tvoje veličanstvo, nipošto ne želim s njime 
uspoređivati svoj razum; ali mi uspijeva donekle sagledati Tvoju 
istinu? u koju vjerujem i koju ljubim svim srcem. Ne pokušavam 


3 


Preuveličana vrijednost križarskih ratova: Talijanski primorski gradovi Amalfi i 

Venecija intenzivirali su npr. trgovinske veze s bliskoistočnim zemljama već jedno 

stoljeće ranije. WATT 26, 58. 

32 Bože, ne pokušavamo: Anselmo Canterburyjski, Opera omnia 1, Edinburg 1946, 
100. 

tu istinu sagledati da bih mogao vjerovati, već vjerujem i pomoću 
vjere sagledavam istinu. Uostalom čvrsio sam uvjeren da je bez 
vjere nemoguće sagledati istinu." Nijedan kršćanin, nastavlja 
Anselmo, ne mora principijelno dovoditi u sumnju vjeru Crkve. 
Ali, pošto ljubi svoju vjeru, "on može postavljati pitanja zašto je to 
tako koliko god mu je volja“. 

Tek sada počelo se izvlačiti praktične posljedice iz Augustino- 
va uvjerenja da je sva istina u Bogu. Počelo se buditi povjerenje u 
vlastiti razum — nije li ga Bog stvorio zato da bi čovjek mogao sa- 
gledavati tajnu sebe samoga? Malo je njih bilo spremno ići tako 
daleko kao što je to išao osumnjičeni heretik Petar Abelard, pro- 
slavljeni učitelj dijalektike u Parizu, koji je naučavao da se ne 
može vjerovati u nešto što se prethodno ne bi moglo razumom sa- 
gledati. Berard iz Clairvauxa, gorljivi tradicionalist, kojemu je 
mnogo više stalo do mističnog iskustva negoli do razumskih spe- 
kulacija, progonio je "heritika" Abelarda diljem Europe: "On se 
uzdigao iznad svega što mu je primjereno“. (...) Zamišlja da je 
Boga moguće skroz-naskroz sagledati ljudskim razumom". Ber- 
nard naprosto nije htio znati da Abelard također postavlja ogra- 
ničenja ljudskom razumu. Čovjek može po Abelardu o Bogu 
govoriti jedino u slikama i usporedbama. Teolog ne može nikada u 
potpunosti sagledati Apsolutno; ali se mora svojski potruditi oko 
razumljive interpretacije. 

Visoke škole na kojima se raspravljalo o takvim idejama zado- 
bile su u to vrijeme neočekivano veliko društveno značenje. U 
skladu s novonastalom gradskom kulturom mijenja se i način 
obrazovanja, uz samostanske škole u porastu su katedralne škole 
koje privlače veliko mnoštvo mladeži i u kojima se — nasuprot sta- 
rom samostanskom idealu obrazovanja — njeguje u prvom redu in- 


33 Sagledari istinu: Anselmo Canterburyjski, Opera omnia [I., Edinburg 1946, 7. 
34 Tonjemu nije primjereno: Migne, PL 182, 1055. 

telektualno, znanstveno obrazovanje. Dolazi do osamostaljivanja 
pojedinih znanstvenih disciplina, oblikuje se zvanje akademika, a 
nekoliko desetljeća kasnije nastaju prva sveučilišta u Europi. 

Glede vjerskog racionalizma nove teologije ne može se nipošto 
podcijeniti uloga arapskog utjecaja: u kontaktu s Arapima naučili 
su zapadnjaci u zanstvenoj obradi cijeniti opažanje i iskustvo. Što 
ne znači da se čovjek ne bi smio više pozivati na dogmatsku tradi- 
ciju. Ali više se ne zadovoljava time da to bogatstvo samo štiti i 
koristi; sam odlazi u potragu za blagom. I otkriva dragocjenosti u 
stranim kulturama. 

Friedrich Barbarossa poslao je talijanskog privatnog učitelja 
Gerharda iz Cremone u španjolski grad Toledo gdje je trebao 
grčkog astronoma Ptolomeja iz arapske predaje prevesti na latin- 
ski. Opat Petar Venerabilis iz Clunya naredio je da se prevede Ku- 
ran. Nije li Abelard u grčkim filozofima, koji su sada postali 
poznati u Njemačkoj, vidio od Boga nadahnute ljude? 

Dolazi do preporodnog osjećanja i u religioznosti običnih ljudi. 
"Velika oskudica“ zavladala je zemljom", konstatira Bernard. 
Glad za Božjom blizinom, čežnja za jednostavnošću evanđelja i 
za siromašnom Crkvom. U ranom srednjem vijeku s velikom lju- 
bavlju naviještao se Kralj nebeski kao strogi Bog osvete; freske 
raskošnih boja u romaničkim crkvama stavljaju nam teški jaram 
oko vrata, ako paklene užase koje prikazuju uzimamo tako reali- 
stički kao što su ih uzimali ljudi u vrijeme njihova stvaranja. Čak 
je i u Hildegardinom stoljeću monah Tundale“* s velikom preciz- 
nošću slikao kako specijalizirani tim đavla prokletnike prema nji- 
hovim grijesima viješa za jezike, okreće ih nad dubokom 


35 Velika oskudica: Vidi napomenu 19. 
36 Tundale: Usp. William E. Lecky: History of European Morals, New York 1926, 
221. 

provalijom, uranja ih čas u vatru čas u ledeno hladnu vodu, ili ih 
stavlja u prešu i nastavlja s mučenjem. 

Sada odjednom Krist, naoružani vojskovođa, postaje čovjeku 
brat. Kraljevsko veličanstvo pokleklo je pred njegovim prijestol- 
jem križa, kako bi vjernicima približilo njegovo srce. Tako nam 
oko 1150. nastali Hamburški posljednji sudi najavljuje ponovni 
dolazak božanskog Suca u jednoj posve novoj postavi: "Kad su ga 
Židovi pronašli, razapeše ga na križ, gdje se krvlju znojio, a oni ga 
proklinjali i udarali sa svih strana". Bog Otac poslat će svog Sina 
na posljednji sud, to zna i Bernard iz Clairvauxa, ali ne zato što je 
njegov Sin, nego zato što je Sin čovječji. "O blagi Oče!?* Po čovje- 
ku donosiš spasenje svijetu". Za spasitelja ima odvažnu definiciju: 
"On je tvoj brat? i tvoje tijelo". 

U potrazi za takvim bratom Isusom ustalo je iz svojih dotadaš- 
njih navezanosti na tisuće i tisuće ljudi koji su kao eremiti (pustin- 
jaci) potražili svoje mjesto u samoći ili su u ekstatičnim grupama 
hodočastili Europom. Pa čak je i pobožnost križara u neku ruku 
pripadala tom razvoju, unatoč mnogim izrazito ovozemaljskim 
primjesama. Naime, susret s mjestima u kojima je Isus živio i pa- 
tio, bio je itekako izazovan glede izvornog Isusova življenja i 
pobožnosti. Kod Franje Asiškog taj izazov išao je tako daleko da 
je došao na ideju izrade i oblikovanja Isusovih jaslica. 

"Tko će mi Tebe darovati kao brata?" glasi molitva engle- 
skog cistercitskog opata Gilberta iz Hoylanda, Hildegardina su- 
vremenika, pomalo prijekorna: "Ja se sav predajem, ne bih li Te 
pronašao, a Ti, moja zaručnice i brate moj, ostavljaš me na cjedi- 


37 Hamburški posljednji sud: Preveden na suvremeni njemački, THUM 193 
38 Oblagi Oče!: DIENZELBACHER 251. 

39 Onje tvoj brat: DIENZELBACHER 252. 

40 Tko će mi Tebe darovati kao brata?: Migne, PL 184, 23-24 

lu? (...) Zaboravi bar malo na svoju veličinu i sjeti se svog smilo- 
vanja." 

Takva samostanska pobožnost snažno je utjecala na društvenu 
okolinu. Laici nisu više pristajali na to da ih pred Bogom zastupa- 
ju marljivi i pobožni monasi, već su sami preuzimali njihove idea- 
le i djelomično nastavljali njihov način života. Eremiti su počeli 
poklad svoje vjere naviještati kao putujući propovjednici, da bi se 
istovremeno oduševljeni laici nastanjivali u blizini njihovih ćeli- 
ja. Obrazovani laici preuzimali su od monaha svakodnevne molit- 
ve. Trgovci i obrtnici stvarali su bratovštine s intenzivnim 
religioznim zaduženjima, bolnice i medicinska udruženja organi- 
zirali su laičku skrb za stare i bolesne osobe. "Suci, vojnici“*!, po- 
reznici, trgovci, seljaci imaju se pridržavati apostolskih pravila", 
upozoravao je redovnički reformator Gerhoh iz Reichersberga. 

Nove redovničke zajednice zasnivahu se na idealu vita aposto- 
lica, na siroamšnom životu u skladu s Evanđeljem. U godini Hil- 
degardina rođenja 1098. gradio je sedamdesetgodišnji Robert iz 
Molesma, ponukan nećudorednošću svoje dotadašnje samostan- 
ske zajednice, u divljini Citeauxa u Burgundiji novu opatiju, te- 
meljnu ćeliju cistercitskog reda. Osnovno načelo: oslobađanje od 
svakog svjetovnog i crkvenog autoriteta, posvemašnje neposjedo- 
vanje bilo čega, jednostavno bogoslužje, autarhijsko poljopri- 
vredno gospodarstvo bez najamnih dobara. Nekoliko godina 
kasnije u tu je opatiju došao Bernard iz Clairvauxa; u času njegove 
smrti cistercitski red imao je već 350 samostana, što najbolje svje- 
doči o zamahu ideje o vita apostolica u to doba. 

Povratak izvorima, nepatvorenom Isusovu životu karakterizi- 
rala je pobožnost jednostavnih ljudi 12. stoljeća. Na sve strane ši- 
rila se pobožnost Srcu Isusovu, Isusovim svetim ranama, Isusovu 


41 Suci, vojnici: Migne, PL 194, 1302. 

djetinjstvu; širila se žarka marijanska pobožnost, intimni odnos 
prema svetim nebesima, prema brojnim zagovornicima, pomoćni- 
cima u nevolji i svetim zaštitnicima. 

Laici koji su u mnogim krajevima sami birali svog svećenika i 
vršili kontrolu nad crkvenim imanjem imali su sve jaču ulogu u 
Crkvi. "Narod" prema kojemu se dotad uglavnom neobrazovan i 
neodgovoran kler ponašao više nego maćehinski odjednom je 
počeo iskazivati nužne dušobrižničke potrebe. Zato su u tim kraje- 
vima dušobrižničku službu“ preuzimali prosjački redovi koji su 
bili pokretni, dobro obrazovani i vrlo uvjerljivi, zahvaljujući svo- 
joj neimaštini i stalnoj pokretljivosti. 

Sve se to događalo u pozadini jedne crkveno-politički uzavrele 
epohe u kojoj su carevi i pape vodili ljutite borbe za svoju vlast i 
ugled. Godine 1122. završio je "spor u vezi investiture" (podljelji- 
vanja prava na zemljišta); biskupe i opate nisu više imenovali po- 
lički vlastodršci, Crkva se izborila za malo slobode i nemiješanja 
svjetovnih vlasti, ali zaista tek za malenkost. Naime, od careva i 
kraljeva dodjeljivana prava na lovišta, šume i novac još uvijek su 
Crkvu usko vezivala uz državnu vlast, a izbor biskupa bio je i dalje 
pod kontrolom plemstva. 

Nikakvo čudo nije što se u to vrijeme sveopćeg odrastanja kriti- 
ka obrušila i na Crkvu koja je težila prije svega za posjedovanjem i 
utjecajem. Među vapijućim prokletnicima koje đavao na glavnom 
portalu katedrale u Reimsu vuče za sobom nalazi se i biskup s mi- 
trom. Hildegardina suvremenica i pjesnikinja Herrada iz 
Landsberga udomila je u najdonjem dijelu pakla jednog monaha? 
koji je ljubomorno čuvao svoj ćup s novcem. Ali i naprijed citirani 
Gerhoh iz Reichersberga, vrlo ugledan i poštovan pripadnik augu- 


42 Nove dušobrižničke potrebe u gradovima: Jacques Le Golf, Die Geburt des 
Fegefeuers // Rođenje čistilišta, Stuttgart 1984. 
43 Monah u paklu: WIDMER 242. 

stinskog reda, objašnjavao je prevlast Antikrista na primjeru rim- 
ske kurije.“ 

Pa čak i u samom kleru, koji naravno ne predstavlja nikakav sa- 
mostalni blok, već višeslojno zasnovanu socijalnu piramidu s 
očitim razlikama glede posjedovanja i obrazovanja od siromašnih 
seoskih župnika do bogatih prelata — i tu se uočavala sve veća nak- 
lonost prema dirljivom naviještanju "sirotog Krista". Nije se radi- 
lo tek o nekom školskom čarobnjaštvu, nego o istinskom 
narodnom pokretu koji se oslanja na ponovno otkrivanje biblij- 
skih izvora i koji se nadahnjuje susretom s Isusom, bratom siro- 
mašnih. "Odlomi svoj kruh“ bratu koji gladuje i prosjači", 
ohrabrivali su monasi jedan drugoga. "Tvoj kruh je Krist. Tvoj 
kruh je ljubav". 

Jesu li to tek pobožne natuknice kojima se prikrivala u nebo va- 
pijuća društvena nepravda? Ne smije se podcijeniti strah koji je 
tada vladao pred siromasima, predstavnicima Božjeg suda. U to 
vrijeme nema još otvorene borbe između klasa, dolazi tek do poje- 
dinačnih krvavih ustanaka u Engleskoj i Francuskoj. Biskup Raj- 
mund iz Piacenze, kasnije proglašen svetim, predvodio je u gradu 
procesiju asocijalnih i elitnih osoba; procesiju je pratilo glasno do- 
vikivanje izgladnjelih: "pomozite nam, strašni kršćani“, jer mi 
umiremo od gladi, a vi živite u preobilju!" 


44 Antikristu kuriji: Usp. Helga Schuppert: Kirchenkritik in der lateinischen Lyrik des 
12. und 13. Jahrhuderts // Crkvena kritika u latinskoj lirici 12. i 13. stoljeća, 
Munchen 1972. Konzervativni kritičari poput Gerhoha ili Bernarda iz Clairvauxa 
bili su naravno također spremni kanalizirati pokrete sirotinje i siromašne kršćane 
uzeti pod zaštitu od krivovjeraca. BOSL 136. 

45  Odlomi svoj kruh bratu: Cistercitski opat Adam von Perseigne, Pismo 3. monahu 
Osmundu. Migne, PL 211, 594. 

46 Pomozite nam, strašni kršćani: O povezanosti pokreta siromaha i religioznog 
poleta vidi: Kari Bosl, Gesellschaft im Aufbruch. Die Welt des Mittelaiters und ihre 
Menschen // Društvo u preporodu. Svijet srednjega vijeka i njegovi ljudi, 
Regensburg 1991, 98-131. 

To je bilo vrijeme u kojemu je živjela Hildegarda. Mi ne znamo 
jeli bila sretna zato što je došla na svijet baš u toj koliko sumornoj 
toliko i nadobudnoj epohi; o svojim osobnim osjećajima jedva da 
nam je ostavila pokoji trag. U najboljem slučaju raspolažemo jedi- 
no s autobiografskim navodom kojega monah Theoderich iz 
Echternacha pripisuje svom životopisu sv. Hildegarde: 

"Naime, godine 1100.*7 poslije Kristova utjelovljenja počelo je 
učenje apostola i gorljiva pravednost koju je on ostavio kršćan- 
skom puku i duhovnicima popuštati i opasno se klimati. Rođena 
sam u to vrijeme i moji su me roditelji uz duboke vapaje posvetili 
Bogu". 

Jedna prilično pesimistička ocjena. Ne možemo vjerovati da je 
to Hildegarda u svoj svojoj punini. Prevelikog je udjela imala u 
nadanjima i preporađanju svoje epohe, previše je voljela ovu zem- 
lju i ovaj svijet čije sudbine je u svakoj situaciji sagledavala u 
Božjim rukama. 


47 Godine 1100.: VITA 64 

I. 


Proročica Hildegarda 
ili spas misterija 


"A On“, koji je bez umanjivanja velik, 
dotaknuo je malen šator, 
ne bi li ugledao čudo" 


Hildegarda u pismu Papi 


4. Papa zainteresiran za običnu redovnicu 


Papini posjeti Njemačkoj bili su i u srednjem vijeku prava rijet- 
kost. Stoga je svatko od carske elite htio biti nazočan raskošnom 
dočeku pape Eugena III. 29. studenoga 1147. u Trieru*. Na re- 
formskoj sinodi koju je taj cistercitski papa predvodio u tom gradu 
- ne baš sasvim dragovoljno, budući da ga je iz Rima protjerao po- 
bunjeni narod — sudjelovalo je 18 kardinala i velik broj biskupa iz 
Njemačke, Francuske, Belgije, Engleske, Lombardije i Toskane. 
Rimljani koji su vlast plemstva u svom gradu zamijenili demok- 
ratskim senatom nisu jedno vrijeme htjeli ništa znati o bogatim 
poslovima i intrigama rimske kurije. 


48. A On: Hildegarda papi Anastaziju IV., BR 40 
49 Sinoda u Trieru: VITA 50 

Eugen je dakle došao u Njemačku, okupio u Trieru biskupe i 
tom prilikom posvetio baziliku sv. Erharda i Matije. Kad je već 
bilo odrađeno mnoštvo teoloških i crkveno-političkih tema, veliki 
kancelar carstva, nadbiskup Heinrich iz Mainza, stavio je na dnev- 
ni red sinode iznenađujuće lijepim pjesničkim jezikom sročene 
zapise jedne posve nepoznate redovnice iz obližnjeg benediktin- 
skog samostana. 

Opat tog samostana nije imao drugog izlaza nego predočiti ih 
okupljenoj gospodi na sinodi u Trieru. U njima je zapisano sve što 
mu je danima i godinama o zagonetnim vizijama pripovijedala 
časna sestra, predstojnica ženskog samostana u nadograđenom 
krilu opatije. Tako je nastao opsežan rukopis sa svim zbunjujućim 
likovima, rukopis što ga je diktirala časna sestra, koji je opatu bio 
pomalo dosadan, premda je s vremenom i sam nagovaro redovni- 
cu da zapisuje svoja viđenja. 

Sestra Hildegarda dala je rukopisu, koji još dugo vremena neće 
biti završen, naslov Scivias ili Upoznaj putove. Naslov pun 
obećanja i mračan poput samog sadržaja: svijet ispunjen tajnama, 
koji čovjeka oduševljava ali i zastrašuje, šarolika panorama povi- 
jesti stvaranja i spasenja, nastanjena anđelima i demonima, neke 
vrste kompendij krćanske vjere u slikama, dramatičnim prizorima 
i simbolima. Autorica, jednako nesigurna kao i sam opat, obratila 
se za savjet slavnome Bernardu iz Clairvauxa, ali je primila vrlo 
nejasan odgovor. Zato je sada trebala Papina pomoć, pomoć 
Božjeg namjesnika na zemlji, pa da se vidi jesu li viđenja dotične 
redovnice dar neba ili tek đavolji trik? 

Eugen, monaški asket, posljednji u nizu reformskih papa, spre- 
man naravno poslati naoružanu vojsku na Rim te organizirati — ne- 
uspjeli — križarski pohod na Damask, taj papa Eugen vrlo je 
ozbiljno shvatio "slučaj Hildegarda". Možda ga je Bernard u svom 
intuitivnom poznavanju ljudi upozorio na to da u Hildegardi ne 
gleda samo jednu od velikih zanesenjakinja koje sebi umišljaju da 

u biti komuniciraju s nebeskim gostima. U svakom slučaju Eugen 
III. imenovao je komisiju sastavljenu od nekolicine biskupa koja 
je trebala temeljito preispitati Hildegardina viđenja; istovremeno 
se i sam zadubio u čitanje njezinih zapisa. 

Hildegarda je izaslanicima podala jednostavnu i priprostu in- 
formaciju, poručuje njezin biograf. Sve što se događalo u Trieru 
nakon povratka komisije i informiranja Pape sadržano je u Hilde- 
gardinom životopisu: 

"Pošto je Papa saznao za to“, naredio je da mu se predoče spisi 
sv. Hildegarde, koje su mu donijeli iz dotičnog samostana. Držao 
ih je u svojim rukama, stavio se u službu čitača i pročitao ih nadbi- 
skupu, kardinalima i svim nazočnim duhovnicima. A kad je ob- 
znanio odgovor članova komisije zaduženih za preispitivanje tog 
slučaja, pozvao je sve nazočne da svim srcem slave Stvoritelja i 
podijele s njime svetkovinu radosti. Bio je tu i opat Bernrad 
blažene uspomene. On uzme riječ i pred svima opomene Papu da 
mora sve poduzeti i ne smije dozvoliti da to predivno svjetlo prek- 
rije veo šutnje, čak štoviše, Papa je dužan milost koju Gospodin 
želi objaviti u vrijeme njegova papinstva potvrditi svojim autori- 
tetom. S tim riječima složio se dobrostivo i mudro preuzvišeni 
otac svih očeva. Mladoj redovnici poslao je pismo s izrazima naj- 
dubljeg poštovanja te joj u ime Krista i sv. Petra dao dopuštenje da 
objavi sva viđenja doživljena po Duhu Svetom, potaknuvši je na 
taj način na zapisivanje." 

Između cistercitskog pape i benediktinske redovnice vjerojat- 
no se tijekom vremena razvila bogata razmjena pisama; sačuvana 
su četiri Hildegardina pisma Eugenu i samo jedno papino pismo 
Hildegardi. U njemu joj čestita na darovitosti i moli je da ne zabo- 
ravi "na staru zmiju*' koja stalno vreba kako da upropasti velika- 
ne". 


50 Pošto je Papa saznao za to: VITA 50 

Redovnica Hildegarda postala je odjednom vrlo ugledna. Nje- 
zino ime pročulo se po svim zemljama zapadne Europe. Ali ona 
očigledno nije željela ništa drugo nego živjeti jednostavnim živo- 
tom u skrovitosti samostanske ćelije. S tom nakanom položila je 
redovničke zavjete puna tri desetljeća prije tih zbivanja u Trieru. 


5. S osam godina iza samostanskih zidina 


To je zacijelo bila ideja njezinih roditelja. Roditeljsko 
određivanje budućnosti“ svojoj djeci bilo je stoljećima nešto što 
se podrazumijevalo samo po sebi; sv. Elizabeta došla je s četiri go- 
dine iz Ugarske u njemačku pokrajinu Tiringiju da bi se tu odgaja- 
la kao supruga maloljetnog grofa Ludwiga. Roditelji su tada 
odlučivali jednako autoritarno, bilo da se radilo o bračnim veza- 
ma, bilo da se radilo o odlasku u samostan. Odlučivalo se uglav- 
nom vrlo rano: takva djeca već su kao prvašići u osnovnoj školi - 
gledano s današnjeg vidika — odlazila u samostan kao "oblati"??, 
prenoseći svoja nasljedna prava ili miraze na opatiju, iako se tek 
sa 15 godina moglo polagati obvezujuće zavjete. 

Ta na prvi pogled prilično strana instutucija oblatorstva može 
se bolje razumjeti ako se promatra u povijesno primjerenoj uskoj 
vezi između samostanskih i plemićkih imanja. Srednjovjekovni 
samostani bili su sasvim nešto drugo od idiličnog samostanskog 
života na poznatim slikama. To su bila mjesta religiozne odgovor- 


51 Stara zmija: BR 33 

52 Roditeljsko određivanje budućnosti: Već je godine 458. car Majorian roditeljima 
zabranio da se rješavaju svojih nezbrinutih kćerki tako što će ih primorati da uđu u 
neki samostan; DURANT 496. 

53 Oblari: Osobe koje se u srednjem vijeku posvećuju samostanskom životu. Više o 
njima u benediktinskim "Pravilima“, poglavlje 59. 

nosti za svijet i promjene u svijetu, središta visoko razvijene kul- 
ture, žarišta društvenog života, pozornica posvemašnje političke 
religioznosti. U ranom srednjem vijeku, kad su kneževi i kraljevi 
na samostanskim imanjima gradili svoje dvorove, samostani su 
često služili kao vojna podrška i sigurno utočište vojnih postrojbi. 

Istinabog, djelotvorna tradicija  pustinjaštva, eremitskog 
bježanja od svijeta i molitvenog života u samoći, nije nikad posve 
zamrla, iako su stoljećima, pa tako i tijekom 12. stoljeća, mnoge 
samostane osnovali plemići — kao mjesta svojih grobova, duhovne 
okrijepe i spasonosne molitve, kao rasadišta budućih službenika, 
kao gospodarske čimbenike (naprednim samostanima imamo 
zahvaliti naše poznavanje poljodjelstva i mnogih dobro osmišlje- 
nih agrarnih metoda), i na kraju, što valja sasvim realistički sagle- 
davati, kao dušobrižničke ustanove za potomstvo. 

Naime, što je neka plemićka obitelj imala više djece, to teže joj 
je bilo svoju djecu podizati na noge primjereno visokom staležu. 
Posjed se nije smio niti mogao dijeliti na mnogo dijelova. Najveći 
problem predstavljale su djevojke: bilo je jako malo sređenih bra- 
kova, brojni ratovi i dvoboji ostavili su za sobom mnogo udovica, 
koje zasigurno nisu bile sretne pod svojim šeširima, a ni miraz nije 
bio baš bogat. Ulazak u — ne baš priviše stroge — samostane činio 
se mnogim udovicama i starijim gospođicama zacijelo atraktiv- 
nim rješenjem, budući da su u samostanu mogle prekriženih ruku 
sjedjeti u toplim odajama i prepustiti se skrbništvu samostanske 
zajednice. 

Životopis slavnog opata Huga iz Clunya naglašava funkciju 
srednjovjekovnog konvikta za dame izrazito pohvalnim riječima: 
"Mjesto na kojem su starije dame“, kojima je bračna veza postala 
napornom, mogle svoje ranije propuste iskorijeniti i predati se u 
naručje Krista. Otmjene dame, koje su napustile brak, izabrale su 


54 Mjesto na kojem su starije dame: Migne, PL 159, 868. 

to mjesto i podnosile su to strpljivije gubitak bračnih radosti, što 
su više otkrivale kako su te radosti kratkoga vijeka i pune bola." 

Smotreni opis sadrži dva dodatna argumenta koji su ženi sred- 
njega vijeka ulazak u samostan mogli učiniti prijatnim: prvi je ne 
baš visoko mišljenje o seksualnosti, a drugi trpka realnost bračnog 
života tog vremena. Postoji svjedočanstvo izvjesne Christine de 
Pisan“ koja je ostala mladom udovicom, ali pojašnjava da se ni u 
kojem slučaju ne želi više udavati, budući da je sreća udane žene 
nerijetko gora od zatočeništva kod Saracena. Često se naime 
događalo da je djevojka po odluci svojih roditelja pripala čovjeku 
prema kojemu nije osjećala nimalo ljubavi, pod prijetnjom da će u 
protivnom biti poslana u samostan; ili da su dame plemenita roda 
pravno razvrgnule svoj brak te postale časnim sestrama. Život u 
samostanu bio je u tom slučaju zapravo svojevrstan čin emancipa- 
cije. 

Popularna predodžba o srednjem vijeku kakvu stvaraju filmovi 
o vitezovima, kić-romani i bidermajerske slike ne odgovara povi- 
jesnoj istini. Naime, priprosti fratrić, zadovoljan i molitveno za- 
mišljen između pivnice i samostanskog vrta, bio je u pravilu 
plemenita roda i nije se nimalo ustručavao otvoreno iznositi svoje 
zahtjeve. Seljačke kćeri i sinovi obrtnika nisu imali nikakvu šansu 
da budu primljeni u opatije financirane od plemstva, a redovničke 
kuće diljem zemlje nisu služile samo za odavanje slave Bogu, već 
istovremeno opravdanju i stabiliziranju najviših ovozemaljskih 
struktura moći i gospodstva. 

Danas ne znamo gotovo ništa o bogatstvu i i ugledu porodice iz 
Bermersheima kojoj je pripadala Hildegarda.** Radilo se zacijelo 


S5 Christine de Pisan: SHARAR 21 

56 O Hildegardinoj obiteljskoj povijesti: VTTA 46; vidi: Marianna Schrader, Die 
Heimat und Absteammung der heiligen Hildegard (Zavičaj i porijeklo svete 
Hildegarde), objavljeno u zborniku Studien und Mitteilungen zur Geschichte des 

o staroj uglednoj obitelji plemenitaša koji su ovdje — u blizini 
Alzeya u Porajnju — imali već stoljećima svoje prebivalište. Kad 
se Hildegarda 1098.*' rodila u Bermersheimu, porodice tradicio- 
nalno bogatih rajnsko-franačkih plemenitaša imale su vodeću ulo- 
gu u carstvu. Još dugo neće biti kraja sjajnoj povijesti čiji tragovi 
se naziru posvuda u regiji između Maasa, Mosela i Rajne, gdje se 
isprepliću germanska, rimska i kršćanska predaja i gdje je već u 
karolinško doba bilo političko središte Europe. 

Od gospodskog dvorca nema više ničega u Bermersheimu koji 
i danas nosi staro ime; tek nekoliko ostataka svodova ugrađeno je 
tu i tamo u seoske kuće.Gotovo ništa nije ostalo ni od obiteljske 
povijesti. Znamo jedino da se Hildegardin otac zvao Hildebert, a 
njezina majka Mechtild potječe vjerojatno iz dvorca Marxheim na 
rijeci Nahe. Hildegarda je bila deseto i posljednje dijete. Njezin 
brat Hugo pojavljuje se _u starim dokumentima kao kantor (pje- 
vač) u katedrali grada Mainza i kao učitelj na tamošnjoj nadbi- 
skupskoj školi; jedan od njegovih učenika bio je biskup Radulf 
von Liittich. Tako visoka funkcija na dvoru najznačajnijeg duhov- 
nog kneza i primasa Njemačke morala je obitelji osigurati prvo- 
razredne veze. Drugi brat, Rorich, bio je kanonik u Tholeyu na 
rijeci Saar. Hildegardinu sestru Klemenciju srest ćemo kasnije kao 
redovnicu u samostanu Rupertsberg. 

Hildegarda je po svemu sudeći bila nježno, boležljivo dijete — 
ali vrlo prisebno, isijavajući svojom nutrinom. Njezini prvi bio- 
grafi drže da je vrlo rano došla do izražaja njezina prilično upadlji- 
va "nedodirljivost". I nastavljaju: "Samo što je progovorila prve 


Benediktinerordens und sciner _ Zweige (Studije i priopćenja o povijesti 
benediktinskog reda i njegovih grana) 54 (1936), 199-221. 

57 1098.: Godina Hildegardina rođenja uzeta je prema vremenskom navodu iz 
Predgovora njezine knjige Scivias: "Godine 1141. od utjelovljenja Isusa Krista, 
Sina Božjega, kad sam bila stara četrdezetidvije godine i sedam mjeseci, dođe mi iz 
otvorena neba plameno svjetlo sa svjetiljkama poput munja." (SCTV 89). 

riječi“, dala je svima oko sebe riječima i znakovima na znanje da 
će zadržati tajanstveni izraz lica koji dolazi od neobičnog dara 
viđenja u kojemu drugi neće imati udjela“. 

Čini se da je to ipak nešto više od uobičajenog uzorka za sa- 
stavljanje svetih legendi. Naime, sama je Hildegarda, koja nam je 
jedva nešto malo otkrila o svojoj osobnoj religioznosti, priznala u 
nekoliko autobiografskih zabilješki d da je od najranijeg djetinjstva 
imala iskustva sa "silama i tajnama? skrivenih, čudesnih lica". 


Ako je to točno, ona je morala biti zadovoljna s odlukom svojih 
roditelja, koji su svoje deseto dijete dali u službu Bogu, povjerivši 
je s osam godina jednoj pustinjakinji koja će voditi skrb o njoj. 
Nova "skrbnica“ Juta potjecala je iz prijateljske grofovske obitelji 
čiji se dvorac Spanheim nalazio u blizini, kod Kreuznacha; zato je 
kao odgojiteljica uživala puno povjerenje. Juta je svoju klauzuru 
izgradila i opremila u benediktinskom samostanu Disibodenberg, 
pored monaškog pjevališta, na jednom brežuljku ponad rijeke 
Nahe. Prvu opatiju osnovao je ondje u davna vremena navodno 
Disibod, protjerani biskup iz Irske; Hildegarda će kasnije napisati 
čitav niz legendi o životu tog biskupa. Krajem 10. stoljeća na tom 
brežuljku nastanila se svećenička zajednica iz Mainza, zacijelo je 
tada bila izgrađena i ženska klauzura unutar te pobožne zadužbine 
za muškarce. 


Takve klauzure nicale su u 12. stoljeću kao gljive poslije kiše. 
Osobito su žene iz viših krugova bile fascinirane tradicijom pu- 
stinjačkog (eremitskog) života, oblačile monaške haljine i 
doživotno se zatvarale u ćelije“ pod zaštitom nekog muškog sa- 


58 Samo što je progovorila: VITA 47 

59 Sile i tajne: SCIV 89 

60 O inkluzantima (isposnicima u anahoretskom ili povučenom monaštvu koji su se 
dali zazidati u posebnu samostansku ćeliju koju više ne bi napuštali, a hranu bi im 
donosili iz samostana kroz poseban otvor): Otmar Doerr, Das Institut der Inclusen 
in Suddeutschland (Institut inkluza u južnoj Njemačkoj), u: Beitrige zur 

mostana. Ponekad je nekoliko takvih zatvorenica živjelo u susjed- 
nim ćelijama pod vodstvom jedne predstojnice. U takvu 
spartansko prebivalište ušla je osmogodišnja Hildegarda“', zajed- 
no s još jednom djevojčicom za koju znamo jedino da se zvala 
Jutta, kao i predstojnica. 

Na Dan svih svetih 1106. ušla je Jutta s dvije djevojčice u sa- 
mostan na Disibodenbergu*“. Mora da je za brojnu publiku bio to 
istovremeno težak i uzvišen doživljaj. Grofovska kćer Jutta sa 
svoje dvije štićenice ulazi u samostansku crkvu, dok su monasi na 
koru pjevali: "Ovdje je moj vječni mir, prebivalište koje sebi iza- 
brah". 


Hildegardin otac izgovarao je unaprijed napisan obrazac prise- 
ge: "Držim dostojnim i pravednim da poneki dio svojih plodova 
darujemo svome Stvoritelju. Stoga želim da naša kćerka po imenu 
Hildegarda, koju u ime svetih čije relikvije su ovdje pohranjene, u 
nazočnosti opata i pred svjedocima predajem samostanu, i koja 
žrtveni dar i zamolbu za prijem drži u svojoj ruci ovijenoj oltarni- 
kom, da nastavi ovdje živjeti sukladno samostanskim pravilima. S 
današnjim danom preuzima jaram svetih pravila na svoja ramena i 
ne smije ga skidati.. o 

Hildegarda je provela 35 godina u Disibodenbergu. To je polo- 
vica njezina tihog, samozatajnog života o kojemu vrlo malo zna- 


Geschichte des alten Mčachtums und des Benediktinerordens 18), Miinster 1934. 

Hildegardin disibodenberški životopis: Prema podacima VITE (118) napisan 

1170., ali je na Žalost ostao nepreveden na njemački jezik. Migne, PL 197, 

1093-1116 

62 Samostan Disibodenberg: Opšimo kod SEIBRICHA. Usp. Heinrich Buttner: 
Studien zur Geschichte von Disibodenberg (Studije o povijesti Disibodenberga), 
sadržane u: Studien und Mitteilungen zur Geschichte des Benediktinerordens und 
seiner Zweige 52 (1934), 1-46. 

63 Obrazac predaje iz 9. stoljeća: Monumeniua Germaniae Historica, Leges 5, 
Formulae p. 570, br. 32. O stupanju Hildegarde u samostan Disibodenberg 
izvješćuje Wibertova fragmentarna biografija: Pitra 408 ff 

mo — jedino to da je prvobitna strogoća odvojenog života kasnije 
malo popustila, kad je sve više djevojaka dolazilo čuvenoj pred- 
stojnici Jutti te je iz male klauzure nastao pravi ženski samostan. 
Hildegarda je kao djevojčica u strogoj klauzuri i kao redovnica od 
svojih monaških učitelja mnogo više saznala o svijetu od mnogih 
suvremenica izvan samostana na dvorovima i vlastelinskim do- 
movima Porajnja. 

Naravno da se pritom ne smije pretjerivati s kvalitetom obra- 
zovnih mogućnosti“ za redovnice i općenito žene tog vremena. 
Bilo je uobičajeno da se vlastelinske djevojčice nauče čitati i pisa- 
ti, latinski se u ženskim samostanima svodio jedino na to da su na- 
pamet znale psalme, himne i misne tekstove. Viša naobrazba — 
poznatija kasnije kao univerzitetski studij — bila je ženama zabran- 
jena. Krasna zgoda koju pripovijeda Cezar Heisterbacha oko 
1220. o redovnici iz Trierske biskupije pomalo je doduše zlobna, 
ali nadasve znakovita: 

"Međutim, u stvarima koje se tiču svijeta, bila je zapravo be- 
zazleno dijete“ koje jedva da je moglo razlikovati čovjeka od 
životinje (...) Jednoga dana popeo se jarac na zid voćnjaka. Kad 
ga je naša redovnica ugledala te nije znala što bi to moglo biti, 
obratila se sestri pored sebe: Što je to? Ova je poznavala njezinu 
naivnost i odgovorila joj s velikim udivljenjem: Jedna od onih 
žena kakve su izvan naših zidina! I dodala je tome: Kad svjetovne 
žene jednom ostare, izrastu im rogovi i brada. Znatiželjnica joj je 
povjerovala i osjećala se sretnom što je opet nešto nova naučila." 

Hildegarda nije doduše u samostanu imala znanstvenu nao- 
brazbu u užem smislu; ali kad kasnije uvijek iznova naglašava da 
je indocta, što znači bez znanja i učenosti, očito je riječ o pretjeri- 


64 Mogućnosti obrazovanja: SHAHAR 59 ff., BUMKE [1,474 ff 
65 «Ali ona je bila u tim stvarima»: Johannes Biihler, Klosterieben im deutschen 
Mittelalter (Samostanski život u njemačkom srednjem vijeku), Leipzig 1923, 247. 

vanju. Naime, osim čitanja i pisanja, psalmodiranja i ručnog rada 
Hildegarda je u Disibodenbergu zadobila solidno poznavanje Bi- 
blije, crkvenih otaca i najvažnijih teoloških autora svoga vremena. 
To dokazuju bezbrojne praktične natuknice u njezinim djelima. 
Njezin učitelj bio je monah Volmar, koji joj je kasnije služio kao 
sekretar te je znatno dotjerivao njezinu zaista jadnu latinštinu. 

Negdje između 1112. i 1115. godine, dakle prije njezina 17. 
rođendana, Hildegarda je odlučila raskinuti s roditeljima u pogle- 
du svog životnog opredjeljenja te dragovoljno preuzeti na sebe 
pravila sv. Benedikta. Budući da je nadbiskup Mainza Adalbert 
zbog svoje vjernosti Papi sjedio u carskom zatvoru, položila je 
zavjete pred biskupom Ottom Bamberškim — također svetim čov- 
jekom. 

Pojedinosti o povijesti samostana u narednim desetljećima, 
osim onih koje se odnose na mladu benediktinku Hildegardu, nisu 
nam poznate — znamo jedino to da je ondje preko 40 godina vladao 
pravi procvat izgradnje. Godine 1143. posvećena je nova samo- 
stanska crkva. U smislu ondašnjeg vita-apostolica-pokreta s oso- 
bito izraženom težnjom za siromašnom Crkvom takve raskošne 
građevine bile su prava rijetkost. Berard iz Clairvouxa, čiji ci- 
stercitski red je svjestan altemative razvijao jednostavan 
građevinski stil, uputio je 1124. prilikom iz ije nove crkve u 
Clinyuu tamošnjem opatu oštru kritiku“ na "prekomjernu 
dužinu", na "preskupo ukrašavanje" i na "slike koje izazivaju zna- 
tiželju". Sa 171 metrom dužine i sedam monumentalnih tornjeva 
bila je tada najveća kršćanska crkva na svijetu. 

O Hildegardi znamo iz tog vremena jedino to da je i dalje po- 
boljevala te da je kao učenica postala Juttinom miljenicom. Činila 
je velike korake i domogla se mnogih kreposti, kako stoji u životo- 
pisu: "S poštovanjem i radošću“" priznala je njezina velepoštova- 


66  Bernardova kritika: Migne, PL 182,914. 

na majka Jutta i s velikim čuđenjem promatrala je kako iz učenice 
nastaje učiteljica, ona koja priprema putove prema uzvišenim 
predjelima. U njezinu srcu tinjala je blaga ljubav koja u svojoj ot- 
vorenosti nikoga nije isključivala (...) Mirnoća srca objavljivala 
se blagom šutnjom i štedljivošću na riječima." 

Jutta iz Spanheima umrla je 22. prosinca 1136. Za njezinu na- 
sljednicu redovnice u Disibodenbergu jednoglasno su izabrale 
38-godišnju Hildegardu. Ona se ustručavala preuzeti tu vrlo od- 
govornu službu, sve dok ju na to nije nagovorio opat Kuno. 

Nakon toga izvori opet šute o predstojnici Hildegardi. Kad je 
jedanaest godina kasnije ponovno susrećemo na sinodi u Trieru, 
već se zbio središnji događaj njezina života: nepobitno iskustvo 
nebeskog mandata, viđenja koja se odnose na preobrazbu svijeta. 
Od tog središnjeg događaja u svome životu ona se, često ispunjena 
strahom da možda ipak ne pretjeruje, mučena sumnjama, ponekad 
posve obeshrabrena, ali poslušna, predaje pisanju svog djela Sci- 
vias (Upoznaj putove). Jedino je opat Kuno znao za tu naredbu od 
Boga. 


6. Panorama svijeta u slikama: "Scivias'' 


"Promatrala sam“ — i vidjela nešto poput velikog ledenog bri- 
jega. Na njemu je stolovalo Božanstvo svjetla, njegovo veličan- 
stvo zaslijepi mi oči. Od jednog i drugog ramena širila se blijeda 
sjena, slična krilima čudesne širine i dužine. Ispred njega, u pod- 
nožju brijega, stajalo je biće prepuno očiju na sebi — tako da od sil- 
nih očiju nisam mogla prepoznati ljudske crte na njemu. Ispred 


67  Spoštovanjem i radošću: VITA 48 
68  Promatrala sam: SCTV 95 

tog bića stajalo je neko drugo, nalik djetetu, u tamnom odijelu i bi- 
jelim cipelama. Na njegovu glavu sljevala se tolika punina svjetla 
od Veličanstva koje je sjedjelo na brijegu da nisam uzmogla vidje- 
ti lice te djevojčice. Iz Veličanstva koje je sjedjelo na brijegu izla- 
Zile su živahne iskre i obasjavale likove blaženim sjajem. Sam 
brijeg imao je puno malih prozora na kojima se pojavljivahu ljud- 
ske glave, djelomično blijede, djelomično bijele. I gle, Veličan- 
stvo koje je sjedilo na brijegu, oglasi se jakim, prodornim glasom i 
reče: Griješni čovječe, prah od praha zemaljskoga, pepeo od pepe- 
la, kliči i dozivaj kako se dolazi do spasenja koje sve obnavlja, 
kako bi bili poučeni i oni koji, mada poznaju istinski sadržaj pisa- 
ma, ipak taj sadržaj ne žele glasno izgovarati i naviještati." 

Tako počinje veliko viđenje kojim se otvara knjiga “Scivias" 
(Upoznaj putove): s veličanstvenim opisom Stvoritelja svijetova, 
kakav se nalazi na početku svih Hildegardinih djela. Iako su vizije 
skupljene pod tim naslovom još najmanje zamršene i današnjem 
čovjeku — usporedimo li ih s ostalim spisima - relativno najpristu- 
pačnije, ipak se suvremenom čitatelju Hildegardinih djela nameće 
očita dilema: on je s jedne strane fasciniran silinom jezika kojim 
se opisuje taj svijet u slikama, da bi se s druge strane pred njim 
istovremeno nagomilavale sve veće i veće barijere razumijevanja. 
Suvremenom čitatelju očito je previše stran tipično srednjovje- 
kovni način alegorijskog prikazivanja, previše ga zbunjuju šareni 
tepisi slika, biblijskih citata, crnih nagovještaja, aluzija koje može 
razumjeti samo posvećena osoba. 

Pa ipak, valja se potruditi i čitanjem prodrijeti do Hildegardina 
jedinstvenog bogatstva misli. Ne moramo razaznati baš svaku 
mrljicu boje te impresionističke teologije, da bismo shvatili 
osnovnu poruku. Srećom Hildegarda u svojim knjigama detaljno 
tumači? što bi trebalo značiti to što joj se otkriva u svjetlu Boga. 


69 Detaljno tumači svoja viđenja: SCIV 96 

Ledeni brijeg na primjer simbolizira silnu postojanost Božjeg 
kraljevstva. Na njemu stoluje Vladar svega iz čijih ramena se širi 
krilima slična blijeda sjena: "To je blaga, djelotvorna zaštita koja 
prožima i produhovljuje stvorenja (...)" Biće prepuno očiju na 
sebi predstavlja Božji strah koji budno i svrhovito teži za njego- 
vim kraljevstvom, lik nalik djetetu predstavlja siromaštvo u duhu 
koje kroči tragovima Krista. Sile Božje — živahne iskre — jačaju i 
štite ljude koji su na putu prema Bogu. Ljudske glave koje se po- 
javljuju na prozorima brijega ukazuju na to da sveznajući Bog 
poznaje sve ljudske radnje i točno zna tko je u svojim djelima po- 
sustao (blijedi obrazi), a tko budno i odvažno hita "putem istine" 
(isijavajuće bijeli obrazi). 

Deset dugih godina, od 1141. do 1151. Hildegarda je zapisivala 
na tom široko zasnovanom naviještanju vjere, nastojeći prikazati 
vječnu povijest Boga i čovjeka, te slikovito pokazati put do istin- 
ske sreće. Dvadeset i šest pojedinačnih vizija Sciviasa kruže na 
tisućama stranica oko jedne jedine velike teme - teme o čovjeku 
kojemu je izbavljenje nužno potrebno, a nije u stanju sam to učini- 
ti. 

Između čovjeka i stvorenog svijeta zjapi jaz, čovjeka muče raz- 
novrsne napasti, prisiljavajući ga uvijek iznova na borbu: "Jao 
meni! Jao meni!“ Zarobljen sam, zaslijepljen, ne znam za radost 
spoznaje. Moja odjeća je rastrgana. Prognan sam iz svoje zemlje. 
(...) Stranac bez nade i pomoći." Sinagoga (savez Boga s izrael- 
skim narodom) koja se kod Hildegarde tek nazire negdje u tmini, 
može izvršiti jedino pripremu za izbavljenje. Čak ni anđeli ne 
mogu čovjeka izbaviti, mogu ga jedino izgraditi i ojačati. 

Jedino Krist može čovjeka vratiti Božjoj ljubavi. "Kad je iz Go- 
spodinova boka"! potekla krv, rodilo se izbavljenje ljudskim duša- 


70 Jao meni!: SCTV 120 

ma", piše Hildegarda. Jedino Krist uzmogne prevladati "grješnu 
prošlost"“ da ne bude više prepoznatljiva u Bogu" i kukavni glib 
zemaljski visoko uzdići i položiti u naručje Božanstva. Hildegarda 
je čitavu povijest spasenja povezala u veličanstveno viđenje Troj- 
stva koje je prethodilo Danteovoj viziji o Trojstvu u njegovoj 
Božanskoj komediji. 

"I tada ugledah" otvoreno svjetlo i u njemu safirno plavi ljud- 
ski lik koji je postojano isijavao blago crvenim lelujanjem plame- 
na. Otvoreno svjetlo prožimalo je lelujav plamen, a lelujav 
plamen prožimao otvoreno svjetlo. I otvoreno svjetlo i lelujav pla- 
men posve su preplavili ljudski lik, kao jedinstveno svjetlo snage i 
moći (...), što znači da Otac, najuzvišenija Pravednost, ne može 
bez Sina i Duha Svetoga, da Duh Sveti, usplamtjelost srca, ne 
može bez Oca i Sina, te da Sin, punina svih darova i vrlina, ne 
može bez Oca i Duha Svetoga." 

Sam Bog definira svrhu tog grandioznog viđenja: Čovjek ga 
treba prepoznavati s gorljivom ljubavlju, treba shvatiti da je Bog 
iz čiste ljubavi poslao svog Sina u smrt — "(...) tako je nama koji 
smo izvrgnuti opasnostima i skloni zločinu nebeski Otac pružio 
ljubav" (...) Preko Riječi koja je sam izvor života došla nam je 
sveobuhvatna majčinska ljubav Boga. Ona nas odgaja za život. 
Ona nas štiti od opasnosti. Ona je najdublje, najmilije milosrđe 
koje nam ukazuje na put obraćenja. (...) Prema tome, izbaviteljski 
čin ljubavi nije proizašao iz nas samih, jer mi nismo bili svjesni ni 
sposobni ljubiti Boga za svoje izbavljenje. On, Stvoritelj i svevla- 
dar, ljubio je svoj narod tolikom ljubavlju da je za njegovo izbav- 


T! Iz Gospodinova boka: SCIV 193 

12. Grješna prošlost: SCTV 154 

713 Itada ugledah: SCTV 156 

14 Tako je nama pružio ljubav: SCTV 157 

ljenje poslao svog Sina, Glavu i Izbavitelja svih vjernika. On je 
isprao i zacijelio naše rane." 

Kad je papa Luciani u jednoj od svojih dubokoumnih kateheza 
dao naslutiti da Bog nije samo naš otac, nego i naša majka, bilo je 
to ocijenjeno kao senzacija i prodor feminističkih stajališta u Ka- 
toličku crkvu, te je kao takvo bilo ili srdačno pozdravljeno ili pak 
žestoko odbijeno. A evo, jedna mala redovnica s pogledom široko 
otvorena srca zapisala je u svojoj samostanskoj ćeliji istu misao 
prije punih osam stoljeća, radujući se sveobuhvatnoj majčinskoj 
ljubavi Boga. 

Prema Hildegardinu nauku izbavljenje se ostvaruje jedino unu- 
tar Crkve s kojom je Krist na križu slavio vjenčanje, koja svoju 
djecu hrani tijelom i krvlju Gospodina te im sveudilj poklanja sna- 
gu Duha. Za razliku od "sinagoge" Hildegarda vidi Crkvu u svom 
sjaju, u svakom slučaju još uvijek nedovršenu, bez nogu i stopala, 
jer se još nije domogla "punine svog postojanja". Ali s punim pov- 
jerenjem grli oltar pored kojega je sinagoga stajala nedjelotvorno 
prekriženih ruku. U okrilje majke Crkve hrli nepregledno mnoš- 
tvo ljudi, mnoštvo koje raste i napreduje kao Tijelo Kristovo, sve 
do njegova ponovnog dolaska. Crkva kakvu vidi Hildegarda tre- 
bala bi posvetiti svijet, trebala bi živjeti s ljudima, s njima patiti i 
boriti se da nađu put do Boga. 

Povijest Božjeg kraljevstva i hodočasničkog Božjeg naroda 
Hildegarda je kompletirala u slici jedne fantastično konstruirane 
zgrade sa stupovima, tornjevima i zidovima, u kojoj se poput puzli 
slažu u cjeloviti prikaz teološka značenja i pojmovi. Dijelovima te 
veličanstvene građevine pripadaju "stupovi  Izbaviteljeva 
čovječanstva", "toranj Crkve" i "svjetleći zidovi". I ovaj završni 
dio Sciviasa započinje s viđenjem Boga: Na kraljevskom prije- 
stolju sjedi "Živi" u svom svevladarskom gospodstvu i punini 
svjetla — na srcu mu neka vrsta prvljavog gliba zemaljskog. 

Hildegardino objašnjenje je istovremeno nježno i uzbuđujuće: 
"To je čovjek"*, kukavan, odbačen, jadan glib zemaljski. Njega 
Bog čuva u svom srcu iz ljubavi prema svom Sinu koji je postao 
čovjekom (...) Moj Sin je doista čovjek. On skuplja oko sebe 
nedužne ovčice koje su izbavljene od Adamova grijeha činom 
svetog krštenja (...) Uzdiže ih iznad svih nebesa te one postaju 
njegovim udovima." 

"Jaki Božji djelatnici", odvažnost i vrlina, podižu zgradu spa- 
senja, pomažu ljudima u njihovim borbama, usavršavaju tijelo 
Kristovo. Kasnije će Hildegarda presudnu borbu za donošenje 
pravedne odluke u čovjeku te ulogu božanskih sila prikazati u 
svom misterijskom prikazanju Ordo virtutum (Poredak vrlina). U 
tom igrokazu vrline se predstavljaju na samom početku: "Božja 
riječ sjaji se"" u liku čovjeka. Pošto mi oblikujemo udove njegova 
lijepog tijela, ono mora biti osvjetljeno." 

Međutim, još uvijek se ne zna konačan broj Kristovih udova. 
Sotona je doduše pobijeđen, ali izbavljeno čovječanstvo i dalje je 
ugroženo njegovom agresijom. Na tržištu života on nudi svoje po- 
roke, baš "kao što trgovac nudi svoju robu". Ako "svijet posrne u 
svom uspravnom hodu", pakao će se ponovno razgranati: u Antik- 
ristu. I tada će se pojaviti Sin čovječji, "s istim licem" kakvo je 
imao na zemlji, s otvorenim ranama", prijestolje će mu biti pla- 
men koji obasjava sve oko sebe svjetlucavim sjajem, a da ne gori, 
praćen anđeoskim korovima. Sud će se izvršiti munjevitom brzi- 
nom, dobra ili loša djela svakog pojedinog čovjeka bit će mu kao 
na dlanu. Svi elementi sjajit će se tako bistro i čisto, "kao da bi sa 
njih netom bila skinuta nekakva crna koža". Zemlja neće više zna- 


75 Tojje čovjek: SCIV 219 
16 Jaki Božji djelatnici: SCIV 278 
TI Božja riječ sjaji se: LIEDER 301 
718 S istim licem: SCIV 345 

ti za nikakav prekršaj. "Nema više noći", samo dan. Nastupio je 
svršetak." 

Božji prijatelji pohrlit će u nebesku radost, a svi odbačeni 
osuđeni su na vječnu kaznu. "Upoznaj putove“, odzvanja zajedno 
s pjevanjem hvalospjeva milosti u kojoj se Crkva unatoč svim tje- 
skobama već sada nalazi. Virtutes (vrline ili kreposti) hvale svi 
blaženi i - važna dopuna — sva izbavljena stvorenja. 

To je Hildegardin Scivias, jedna od najimpoznatnijih panorama 
svijeta srednjega vijeka, "viđena od priprosta čovjeka", kako je 
dubokoumna autorica svoja viđenja običavala potpisivati. To je 
njezino najsačuvanije, najbolje dokumentirano djelo*': u Bruxel- 
lesu, Oxfordu, Heidelbergu, Fuldi i Vatikanu nalazi se deset ruko- 
pisa, od toga čak šest iz 12. stoljeća. 

U zemaljskoj biblioteci Hessena čuvao se ranije jedan raskošni 
rukopis, takozvani Rupertsberg Codex, koji je nastao 1165. u Hil- 
degardinom samostanu te bio ilustriran s 35 dragocjenih minijatu- 
ra u boji. Da bi se to majstorsko djelo zaštitilo od mogućeg 
bombardiranja, odnešeno je za vrijeme Drugog svjetskog rata na 
neko sigurno mjesto u istočnoj Njemačkoj. Bila je to sudbonosna 
pogreška, budući da se nakon završenog rata gubi svaki trag Sci- 
viasu iz Rupertsberga. Srećom benediktinke iz opatije sv. Hilde- 
garde u Fibingenu uspjele su između 1927. i 1933. izraditi na 
pergamenu faksimil rukopisa u originalnoj veličini. 


719 Nema više noći: SCTV 346 

80 Najbolje dokumentirano djelo: Valja napomenuti da je "Scivias" pored "Ordo 
virtutum" i jednog dijela "Korespondencije" jedini Hildegardin spis koji je 1978. 
doživio na temelju izvornih rukopisa dorađeno, kritičko izdanje u dvosvečanoj 
ediciji koju su uredile Adelgundis Fuhrkčtter i Angela Carlevaris. 

7. Dubinska dimenzija stvarnosti 


Točno se može datirati vrijeme u kojemu je "jarka svjetlost s 
neba" temeljito izmijenila život benediktinke. U predgovoru 
svom Sciviasu ona je taj događaj opisala u dva međusobno ispre- 
pletena iszvješća: 

"I gle!" U četrdesetitrećoj godini mog životnog vijeka ugleda- 
la sam nebesko lice. Podrhtavajuće i s velikim strahom išao mu je 
moj duh sve napetije u susret. Vidjela sam neopisiv sjaj. Iz njega 
se razlijegao nebeski glas. Govorio mi je: 'Kukavni čovječe, pepeo 
od pepela, trulež od truleži, govori i piši sve što vidiš i čuješ! A 
pošto si sramežljiva i nerazgovorljiva, nevješta tumačenju i ne- 
poučena da bi mogla opisati ono što vidiš, ne govori i ne opisuj na 
način kako to čine ljudi, ni po razumskoj spoznaji ni po voljnom 
zaključivanju, nego po milosti koju primaš od nebeskih likova, 
onako kako vidiš i čuješ unutar Božjih rana. Naviještaj kao sluša- 
telj koji riječi svog Učitelja prenosi doslovce onako kako je 
Učitelj mislio i htio, kako je pokazivao i propisivao (...)' I ponov- 
no sam čula glas s neba kako govori: "Tako dakle obznanjuj ove 
rane! Piši učeno i govori: Godine 1141. poslije utjelovljenja Isusa 
Krista, Sina Božjega, kad sam bila stara četrdeset i dvije godine i 
sedam mjeseci dođe mi s otvorenog neba jarka svjetlost praćena 
munjama. Prostrujila je mojim mozgom i zapalila vatru u mom 
srcu i mojim grudima (...) I odjednom mi se razotkrije smisao Pi- 
sama (...)'" 

Istinabog, Hildegardi nije to iznenadno unutarnje iskustvo bilo 
nešto posve strano; ona je brže-bolje pridodala opasku da je "sna- 
gu i otajstvo skrivenog, čudesnog nebeskog lika" doživljavala od 
ranog djetinjstva, samo što je rijetkim kolegicama u samostanu 


8! /gle!:SCIV 89 

pripovijedala o tome. "Sve sam prekrivala šutnjom"? do onog vre- 
mena kad je Bog po svojoj milosti htio da bude objavljeno". Ali 
nemojmo misliti da je Hildegarda sada, pošto joj je takoreći stigla 
naredba s neba, smjesta potrčala opatu samostana, te mu se stavila 
na raspolaganje kao pisac vizionarskog štiva. Kad god bi se radilo 
o njezinoj osobnoj nadarenosti, velika Hildegarda bila je osobito 
sumnjičava i nesigurna. 

Baš naprotiv, vizije koje su preko nje dolazile na svjetlo dana 
zadavale su joj strah. Kad je kao odrasla djevojka bila posve obu- 
zeta jednim takvim viđenjem — sjeća se — koješta je blebetala, što 
je kod slušatelja izazivalo odbojnost. "Kad bi snaga viđenja malko 
popustila“, snaga pred kojom sam se ponašala više kao malo dije- 
te negoli osoba dorasla svojim godinama, jako bih se sramila, 
često bih zaplakala i o svemu šutjela, ukoliko mi je to bilo 
moguće". Bernardu iz Clairvauxa priopćava sva zbunjena da od 
djetinjstva nadalje "nikad nije živjela u sigurnosti", "ni jedan je- 
dini sat". 

Njezina bespomoćnost zvuči vjerodostojno. Kod Hildegarde 
nema ni traga taštoj samohvali tobožnjeg izabranika. O tome naj- 
bolje svjedoči za nju tako karakteristična korespondencija s Ber- 
nardom, dragim i  poštovanim mistikom, = križarskim 
propovjednikom i ženomrscem! On joj zacijelo nije bio od velike 
pomoći, taj vatreni, hektički asket, kojega je čitavo jedno stoljeće 
pratila sugestivna snaga isijavanja. Osnovao je sedamdesetak sa- 


82 "Sve sam prekrivala šutnjom": Hildegarda precizira vrijeme djetinjstva: “od svoje 
pete godine". Malo drukčiju verziju nalazimo u autobiografskoj zabiljški u VITA 
(64): “U svojoj trećoj godini života ugledala sam veliko svjetlo koje mi je potreslo 
dušu, o čemu se radi svoje djetinje dobi nisam mogla javno očitovati". Kod 
srednjovjekovnih mističara bilo je uobičajeno da svoju vizionarsku nadarenost 
smještaju već u najranije djetinsjtvo. DINZELBACHER 223 

83 Kad bi snaga viđenja malko popustila: VITA65 

84 Nikad u sigurnosti: BR 25 

mostana, ne računajući velik broj starijih redovničkih kuća koje je 
reformirao. Narodne mase gledahu u njemu čudotvorca, pape mu 
povjeravahu posebne zadaće. Protupape je primoravao na izvrša- 
vanje zadataka, a zaraćene strane u građanskim ratovima na potpi- 
sivanje primirja. Slovio je kao pobožni teolog ljudskog 
zajedništva, te istovremeno kao mahnit progonitelj heretika. Čita- 
teljima svojih bezbrojnih traktata savjetovao je da srce bližnjega 
pronađu u svom vlastitom srcu i tako ga pripreme za nebo'*; a za 
koban križarski rat protiv Slavena na rijeci Elbi napisao je parolu: 
"Uništenje ili obraćenje!" Vatromet misli kojima se razbacivao 
nije moguće uvijek svesti na isti nazivnik. 

Naravno da je i sama Hildegarda morala biti fascinirana inter- 
nacionalnom slavom te živuće legende. Sramežljivo poput zaljub- 
ljene školarke obraća se tom čudu od čovjeka: "Prije nešto više od 
dvije godine promatrala sam te*" u jednom viđenju kao čovjeka 
koji gleda izravno u sunce, bez imalo bojazni, vrlo smiono. I za- 
plakala sam, zato što sam pocrvenila i bila tako bojažljiva. Predo- 
bri i blagi oče, povjeravam se tvojoj duši i očekujem da mi 
otvoreno kažeš želiš li da ovo iznesem u javnost ili prekrijem šut- 
njom." 

No, "orao zagledan u sunce" (Hildegarda) nije se želio očito- 
vati. Raduje se zajedno s njome milosti Božjoj, piše joj prija- 
teljski, i ostaje nedorečen. "Uostalom? » Zar treba i dalje poučavati 
i opominjati tamo gdje postoji unutarnja pouka, gdje pomazanje 
poučava o svemu?" 


I tako ga pripreme za nebo: Berard iz Clairvauxa, Stupnjevi poniznosti i oholosti, 
BERNHRAD, BOTTSCHAFT 60 

Uništenje ili obraćenje!: Migne, PL 182, 651 

Promatrala sam te: BR 26 

Orao zagledan u sunce: BR 26 

Uostalom: BR 27 

Bernard je naravno na sinodi u Trieru, kao što smo vidjeli, re- 
kao papi nekoliko lijepih riječi o Hildegardi. Tek kad je najviši 
ovozemaljski autoritet kršćanstva preuzeo na sebe odgovornost za 
njezino pisanje, ona se osjećala donekle sigurnom. Ali je i dalje 
zadržala kritički odnos prema samoj sebi. Čak se kao 77-godišnja 
predstojnica povjerila svom pobožnom štovatelju i kasnijem sek- 
retaru Wibertu iz Gemblouxa (to je zacijelo njezino najosobnije 
pismo koje posjedujemo): "Ja sam međutim cijelo vrijeme? bila 
ispunjena podrhtavajućim strahom. Nikakvu sigurnost bilo kakva 
umijeća nisam pronalazila u sebi." 

To je prvi put da ona malo detaljnije otkriva svoju nutrinu. I 
možda ne bi ni ovoga puta to učinila, da nije Wibert bio tako upo- 
ran. Taj visokoobrazovan, za mnoge stvari zainteresiran valonski 
monah oduševio se sveopćom Hildegardinom duhovnošću u Bra- 
bantu i Nizozemskoj te joj se u jednom pismu, nakićenom mno- 
gim hvalospjevima, obratio s molbom da mu odgovori zaboravlja 
li svoje vizije stvarno po nekom diktatu, kako se to pričalo naoko- 
lo, diktira li svoje zapise na njemačkom ili latinskom jeziku, i je li 
njezino izvrsno poznavanje Biblije rezultat "brižnog iščitavanja ili 
to ima zahvaliti božanskom pomazanju". 

Na tako indiskretna pitanja naša opatica obično ne bi odgovara- 
la. Ali Wibert ne posustaje. Jednom prijatelju vitezu koji je upra- 
vo krenuo na put u samostan benediktinki, predao je drugo 
pismo", i ovoga puta Hildegarda ga doista počasti iscrpnim odgo- 
vorom — bez obzira iz kojih razloga. Prije nego što se oprostila od 
ovoga svijeta, informirala je jednog posve stranog monaha prvi i 
jedini put o prirodi svoje vizionarske nadarenosti. 


90 Ja sam međutim cijelo vrijeme: BR 226 
91 Wibertovo pismo Hildegardi: BR 223 

"Ja međutim ne gledam te stvari", piše starica, "izvanjskim 
očima i ne čujem ih izvanjskim ušima, niti ih spoznajem mislima 
svog srca niti posredovanjem bilo kojeg od mojih pet osjetila. 
Dapače, gledam ih jedino u svojoj duši, s otvorenim tjelesnim 
očima, tako da nikad ne podliježem nesvjestici ekstaze, već budna 
gledam u to, bilo danju bilo noću. Svjetlo koje promatram nema 
ništa zajedničko s prostorom. To svjetlo je mnogo svjetlije od 
oblaka koji nosi u sebi sunce. (...) Ukazuje mi se kao 'sjena živog 
svjetla'. I kao što se sunce, mjesec i zvijezde odslikavaju na vodi, 
tako mi se u njemu jasno odslikavaju Pisma, nagovori, prirodne 
sile i sva istinska ljudska djela." 

Njezine vizije, piše Wibert, zapravo su intenzivna iskustva sa 
svim osjetilima: "Ja promatram, slušam i znam'* istovremeno, u 
hipu naučim ono što znam. Ono što ne vidim, to i ne znam, jer ja 
sam neuka, naučili su me jedino čitati obična slova. Ono što pi- 
šem, to promatram i slušam u viđenju, i ne stavljam na papir nijed- 
nu drugu riječ osim one koju sam čula i koju objavljujem 
jednostavnim latinskim riječima koje sam čula u viđenju. Ja nisam 
poučena da o svojim viđenjima pišem jezikom filozofa." 

Njezina viđenja su dakle intuicija, čisto unutarnje iskustvo "s 
otvorenim očima", bez izvanjskih ekstatičkih fenomena. Hilde- 
garda je u stanju istovremeno izaći iz sebe i biti pri sebi. To su vrlo 

osjetilne vizije, koje objedinjuju promatranje, slušanje i osjećanje. 
U vidljivoj stvamosti vizionarka Hildegarda o otkriva božansku 
stvarnost, naslućuje dubinske slojeve stvarnosti“, smisao u stvari- 
MA i u tom smislu trag Boga. Do njega, do "samog svjetla života" 
Hildegarda se probija iz “sjene svjetla" samo u rijetkim 


92 Ja međutim ne gledam te stvari: BR 227 
93 Ja promatram, slušam i znam: BR 227 
94 Dubinski slojevi stvarnosti: SUDBRACK 346 

usrećujućim momentima; to iskustvo opisuje 77-godišnja starica 
na zaista dirljiv način: 

"U tom svjetlu“ vidim katkada, ali ne često, neko drugo svjetlo 
koje mi se predstavlja kao "svjetlo života". Kada i kako ga proma- 
tram, ne mogu kazati. Ali tako dugo dok ga promatram, nema kod 
mene nikakve žalosti i straha, osjećam se kao jednostavna mlada 
djevojka, nipošto kao stara gospođa (...)" 

Wibert se odnosio prema tom pismu kao prema dragocjenoj re- 
likviji. Odnio ga je u obližnju crkvu, položio na oltar i pomolio se 
Duhu Svetom da mu prosvijetli srce za čitanje. Tek tada latio se 
čitanja u samoj crkvi, pročitao je pismo jedanput, dvaput, triput. 
Kad je sadržaj tog pisma iznio, nekoliko dana kasnije, pred sku- 
pom redovnika i laika, nekadašnji opat Rupert iz Kčnigstala naj- 
prije je dugo šutio, a zatim oduševljeno progovorio: "Nešto 
takvo“ nisu u stanju iznijeti na svjetlo dana najbistroumniji magi- 
stri francuskog kraljevstva. (...) Ti mudrijaši sa svojim tvrdokor- 
nim srcima i napuhanim obrazima u stanju su učiniti jedino veliku 
galamu, gubeći se u pravnim pitanjima i raspravama (...) Dok ova 
blagoslovljena žena naglašava samo ono najvažnije: ona stvara iz 
svoje unutarnje punine i izljeva tu puninu da bi žedni utažili svoju 
žeđ." 

Mi se dakako slažemo s riječima opata Ruperta. 

On je vjerojatno bio, poput mnogih njegovih susvremenika, 
duboko dimut samim sadržajem i serioznošću tih viđenja. Hilde- 
gardi je ponajmanje stalo do spektakularnog tumačenja bilo kojeg 
tajanstvenog događaja," i premda su joj bile pripisivane vidov- 


95 U tom svjetlu: BR 227 

96 Nešto takvo: Pitra 384 

97 Tumačenje tajanstvenih događaja: Iznimka su jedino tajanstvena slova što ih je 
neki postupašan švapski svećenik našao na oltarniku te ih je Hildegarda 
interpretirala kao apel da mora promijeniti svoj život: VITA 99. Takve legende 

njačke sposobnosti, ona se vehementno branila od svakog poku- 
šaja da se od nje načini nekakakav interesantan orakul. Kad su 
monasi iz Villersa* svom prijatelju Wibertu predali čitav paket 
znamenitih teoloških sporenja za Hildegardu (između ostalog 
htjeli su znati kojim jezikom Bog govori u raju i kakve tjelesne li- 
kove imaju anđeli koje je Abraham pogostio pećenim teletom, bi- 
jelim kruhom i mlijekom), Hildegarda se ispričala što im ne može 
odgovoriti, ponajprije zbog bolesti i prevelikog umora, te je na 
uporno inzistiranje monaha odgovorila na svega nekoliko njiho- 
vih pitanja, a u zamjenu za ostale odgovore poslala im kopiju svo- 
je "Knjige životnih zasluga" koju su presretni redovnici tjednima 
naglas čitali u blagovaonici za vrijeme objeda. Tako je Hildegarda 
vrlo taktički zaobišla njihovu znatiželju. Mora da su monasi poru- 
ku itekako dobro shvatili: postoji nešto mnogo važnije od njihovih 
domišljatih problema. 

Hildegarda zacijelo nije htjela izigravati nikakvu proročicu. 
Njezine vizije imale su u pravilu središnje, najteže teološke 
sadržaje s vrlo izraženom katehetskom svrhom (inače najdražih 
tema tog vremena, kao što su anđeoski korovi ili bavljenje pak- 
lom, ona se tek rubno dotakla). "Ljudi bi se pomoću tih vizija tre- 
bali!" učiti prepoznavanju svog Stvoritelja", tako je sam glas s 
neba definirao svrhu njezinih, viđenja. Svojim suvremenicima, 
koji su po svemu sudeći zaboravljali na Boga, htjela je pokazati 
"kako se čovjek može domoći izbavljenja"'“'. 


nalazimo gotovo u svim tipičnim srednjovjekovnim hagiografijama (životopisima 


svetaca). 

98 Vidovnjačke sposobnosti: Hildegarda je npr. prorekla 1158. nadbiskupu Arnoldu iz 
mainza skoru smrt; dvije godine kasnije Arnold je ubijen u Bingenu, BR 46 

99 Monasi iz Willersa: Pitra 393, 397, 494 

100 Ljudi bi se trebali: LDO 21 

101 Kako se čovjek može domoći izbavljenja: SCTV 95 

Imati takvo iskustvo, koje ne podrazumijeva djelovanje po vla- 
stitom nahođenju, već traži od čovjeka da bude Božjim glasnogo- 
vornikom, zacijelo je znak mistike. A je li Hildegarda doista bila 
mističarka? 

Zacijelo nije bila prva!“ — mada je vizionarstvo do sredine 12. 
stoljeća bilo isključivo namijenjeno muškarcima!“ — a pogotovo 
se ne može smatrati pramajkom kasnijih, izrazito emocionalno 
prožetih "pjesnikinja" poput Matilde iz Magdeburga ili Gertrude 
iz Helfte. Hildegarda je sasvim nešto drugo, mnogo trezvenija, 
originalno teška i neobično stvarna, čak u svojim najuzvišenijim 
nebeskim studijama. Već na samoj govornoj razini vidljiv je du- 
bok ponor; Hildegarda govori snažnim, slojevitim stilom staro- 
zavjetnih proroka, a ne pribjegava osjećajno-lirskom pjesni- 
kovanju. 

Pa i glede samog sadržaja postoji razlika. Hildegardi je stalo, 
kratko rečeno, do informacije, a manje do osjećaja. Ona ne sanja o 
mističnom sjedinjenju s nebeskim zaručnikom, nego pokušava 
Boga spoznati preko njegovih stvorenja. Ona ne želi voditi pov- 
jerljive privatne razgovore s prijateljem svoje duše, već želi vidje- 
ti nebeskog Kralja kod stvaranja i održavanja svega stvorenoga. 
Ona želi shvatiti zakonitost povijesti spasenja (Hildegarda je ima- 
la sveti respekt pred razumom stvorenim od Boga i pred ljudskom 
sposobnošću razumijevanja), umjesto da izmišlja rajske krasote. 

Usprkos svim individualističkim tendencijama!“ svoga vre- 
mena — od izoliranja oltarskog prostora u crkvenom graditeljstvu, 
preko dodavanja "karakternih glava" u gotskoj plastici, do kon- 


102 Zacijelo nije bila prva: Usp. Katalog von Visionžren und Mystikerinen vom 6. bis 
zum 15. Jahrhundert / Katalog vizionara i vizionarki od 6. do 15. stoljeća, 
DINZELBACHER 13-23 

103 Vizije su pripadale muškarcima: DINZELBACHER 226 

104 Individualističke tendencije: DINZELBACHER 243 


60 


centracije viteških epova o jednom jedinom heroju — Hildegardi je 
uspjelo dosljedno prikrivati svoje vlastito Ja u svim vizijama. 
"Čovjek može okrenuti na stotine stranica,'* a da ništa ne sazna o 
Hildegardi kao čovjeku pojedincu", tvrdi ugledna poznavateljica 
njezinih djela s pritajenim divljenjem. "Svako viđenje počinje s 
Ja. Ali to Ja je nalik vratima kroz koja netko drugi ulazi unutra. 
Kad je on tu, više se ništa ne može saznati o vratima." 

"Bog i duša", unutrašnjost koja nema veze s ovim svijetom Hil- 
degardi je posve strana. Njoj je prije svega stalo do religioznog 
objašnjenja svemira, do kršćanskog života u svijetu, čiju ljepotu i 
bijedu je vrlo realno sagledavala, i to naravno transparentno u od- 
nosu prema Bogu. 

Sasvim obrnut slučaj imamo stotinjak godina kasnije s Gertru- 
dom iz Helfte, cistercitkinjom, čije intimno ophođenje s božan- 
skim zaručnikom dostiže svoj vrhunac kad zaručnik stavlja u 
njezino srce svoje rane te u duhovnom smislu mijenja svoje srce 
za njezino. Svaki put ona je sve bliže nebu i dopušteno joj je kušati 
rajsko ozračje. Apostol Ivan, sveci poput Augustina i Benedikta, 
te Marija Magdalena bili su njezini primarni sugovornici. Da ne 
bismo bili nepravedni, moramo izričito naglasiti da ni sv. Gertruda 
nije takve radosti uživala isključivo egoistički za sebe; njezini spi- 
si oplemenjuju duhovne živote mnogih ljudi, a djelotvornu moć 
daje im upravo njezina osobna obojenost, osobna uvjerljivost i 
svjedočenje o neposrednom iskustvu. 

Gertrudina prijateljica Matilda iz Magdeburga izrazila je sub- 
jektivnost takvog odnosa prema Bogu u jednoj klasičnoj molitvi: 
"Gospodine, oče nebeski,“ između tebe i mene postoji neka po- 


105 Okrenuri na stotine stranica: Maura Bčckeler u pogovoru svom izdanju “Sciviasa, 
SCTV 392 

106 Gospodine, Oče nebeski: Mechthild von Magdenburg, Das FlieBende Licht der 
Gottheit // Matilda iz Magdenburga, Tekuće božansko svjetlo, Regensburg 1869, 
48 

veznica, neko neopisivo zajedništvo, budući da mnoge rane i neiz- 
recive stvari prepoznajem duboko u sebi." Takve intimne 
tendencije u religioznosti mogu se u Hildegardinom stoljeću do- 
duše nazrijeti, ali ona je daleko od njih — bez obzira koliko stra- 
stveno govorila i pjevala o Božjoj ljubavi. Kod nje je ta ljubav 
uvijek namijenjena cijelom čovječanstvu, ili pak svakom pojedin- 
cu; nikad joj nije padalo na pamet da piše o svom sasvim osobnom 
odnosu prema Bogu. Kad ona u svojim veličanstvenim vizijama 
poseže tu i tamo za molitvenim oblicima, kao neke vrste odgovo- 
rom, uvijek su to molitve Crkve, molitve koje se izgovaraju u 
množini. Krista zazivlje njegovim časnim imenom, vrlo rijetko 
služi se u intimnim nagovorima imenom "Isus" - ali zato vrlo 
nježno razgovara s humilis puela Maria, poniznom djevicom Ma- 
rijom! 

Kod Hildegarde doista ne možemo nigdje naići na erotski obo- 
jenu ljubav prema Bogu, kakvu nalazimo kod kasnijih mističarki. 
"Dok sam stajala pod križem!", odbacila sam svoju odjeću i pre- 
dala mu se. Pritom sam mu čvrsto obećala da ću sačuvati svoju ne- 
je pisala Angela de Foligno, ali Hildegarda na nešto takvo ne bi ni 
u snu pomislila, a kamoli to zapisala. Ne bi joj padalo na pamet da 
poljubi Kristove krvave rane kao što je to činila Gertruda, ili da le- 
gne s Bogom u krevet!“ i obasipa ga svojim poljupcima poput 
Matilde. 

Kao reakcija na posvećenu ženomrzačku teologiju onog vre- 
mena i kao šifra ravnopravnosti žena koje Krist posebno ljubi mo- 
gla je takva erotska mistika imati svoju vrijednost. No, Hildegarda 
formulira svoju žensku samosvijest na sasvim drugoj razini. Ne 


107 Dok sam stajala pod križem: Angela de Foligno, SHAHAR 68 
108 Poljubiti Kristove rane i leći s Bogom u krevet: DINZELBACHER 153 

smatra da su joj za to potrebne privatne objave; njoj je dovoljna 
Biblija i crkvena predaja, prema kojima je u svakom slučaju zau- 
Zimala vrlo samostalno, intuitivno stajalište. 

Stoga o "mističarki" Hildegardi ne bi trebalo ni govoriti. Vjero- 
jatno su njezini suvremenici imali profinjeniji ukus, budući da su 
imenu te velepoštovane redovnice dodavali titulu prophetissa teu- 
tonica: njemačka proročica. Uspoređivali su je sa starozavjetnom 
proročicom Deborom;'? i zaista, njezina naprijed citirana nared- 
bodavna vizija podsjeća frapantno na dijalog (razgovor) Jahvea s 
prorocima'!? Izaijom, Jeremijom i ostalim glasnogovornicima sa- 
moga Boga, koje je izabrao za poslanike svom kolebljivom naro- 
du i koji su na početku svog djelovanja taj poziv primali teška 
srca, podrhtavajuće, na isti način kao i mala redovnica Hildegar- 
da. 

Mističari čeznu za sjedinjenjem s Bogom; zagledani su u svoju 
nutrinu i pronalaze Boga u svojoj dubini. Proroci su spremni ljudi- 
ma prenijeti njegovu poruku; oni gledaju oko sebe, ne bi li našli 
slušatelje. Proroci ne naviještaju vlastite ideje, oni vjerno prenose 
sve što su čuli od Boga. Pogledajmo kako se to zbiva kod Hilde- 
garde: "Čovjek koji to promatra!!! i pisanjem dalje prenosi, pro- 
matra a da ništa ne vidi; istovremeno osjeća ovozemaljskost, a da 
je ipak ne osjeti. On ne predstavlja božansku čudotvornost sam po 
sebi, on je naprosto zahvaćen, kao što je struna zahvaćena od svi- 
rača te ne daje ton sama po sebi, nego zahvaljujući sviračevim 
prstima." 

Prorok povlači svoju vlastitu osobnost, on postaje Božjim od- 
vjetnikom, tumačem i glasnogovomikom. Hildegarda je dobila 


109 Debora: Sutkinja i proročica, ispjevana joj je jedna od najstarijih hebrejskih epskih 
pjesama, Suci 5 

110 Viđenja u kojima Bog poziva proroke u Starom zavjetu: npr. Iz 6; Jer 1,4-19;Ez2 

11 Čovjek koji to promatra: LVM 292 

naredbu da zapisuje "ne po svom srcu,!!? nego kao moj svjedok". 
Nije li to najbolja karakteristika prave proročice? 

I jednima i drugima, mističarima i prorocima, zajedničko je da 
se ne bave nikakvim teološkim teorijama, već posredovanjem reli- 
gioznih iskustava i pozivanjem na ta iskustva. Zato su oni za 
Crkvu neizbježni. Naime, kršćanstvo nije sustav mišljenja i pravi- 
la u koje bi se moralo vjerovati, već ponajprije iskustvo vjere!!? 
koje postaje porukom, ponudom nove iskustvene mogućnosti 
života. 


Proročice ili - ako baš hoćemo — mističarke poput Hildegarde 
pozivaju nas da s oduševljenjem propovijedamo o vjeri i radujemo 
se u Gospodinu, umjesto da izgrađujemo perfektnu misaonu tvo- 
revinu i teologiju zamijenjujemo raznim logičkim igrarijama. Pro- 
ročice ili mističarke poput Hildegarde spašavaju misterij 
(otajstvo) i neshvatljivost Boga od racionalnih fanatika i strogo 
uspostavljene znanosti o vjeri. Proroci i mistici imaju vrlo važnu 
ulogu u pogledu kritiziranja same institucije; etablirana Crkva nije 
ih nikad posebno voljela, zato jer su svojom spontanošću unosili 
nemir u čvrsto uspostavljen poredak, budeći u vjernicima opasne 
uspomene na same izvore kršćanstva. 

I još jedno neizbježno prosvjetiteljsko pitanje: je li zaista Bog 
bio taj koji je Hildegardi diktirao sva ta viđenja i hvalospjeve, pi- 
smene opomene i pravila za život? Ili je ona svoju bujnu, besko- 
načno produktivnu fantaziju preodjevala u tradicionalnu odjeću 
božanskog nadahnuća? Nije li hrabroj redovnici naposljetku preo- 
stalo ništa drugo nego da se okiti perom Božjeg govora, budući da 
žena kao žena s vlastitim imenom nije smjela sudjelovati u teološ- 


112 Ne po svom srcu: LDO 21 

113 Kršćanstvo kao iskustvo vjere: Usp. Edward Schillebeecks, Menschliche Erfahrung 
und Glaube an Jesus Christus // Ljudsko iskustvo i vjera u Isusa Krista, Freiburg 
1979,39 

kim raspravama, već jedino kao glas Svevišnjega? Je li ona svoju 
literarnu naobrazbu toliko zapostavljala samo zato što su pro- 
ročice i mističarke bile to više cijenjene što su manje vlastita talen- 
ta pokazivale? Postaje li njezina prikrivena kritika katedarske 
skolastičke filozofije razumljivijom zato što je zapakirana u viziju 
nadolazećeg mirnog vremena?!“ Umjesto doctores (učenjaci) u 
tom slučaju narod bi poučavali proroci. 

Na ovo pitanje ne moramo ovdje odgovoriti — ne zato što se ne 
bi uklapalo u okvire sažete biografije i što bi isključivo oni koji se 
osjećaju "pogođenima" mogli donijeti takvu prosudbu.'' 5 Ne, pi- 
tanje je li Hildegarda svemir i povijest odnosa Boga i čovjeka 
shvaćala tako dobro pomoću intuicije ili je njezinim pogledom 
upravljao sam Bog uopće nije važno. Radi se o tome da od Hilde- 
garde učimo promatrati svijet budnim očima, a ne da od svake 
rečenice njezinih zapisa stvaramo evanđelje. a 

Čini se da kod Hildegardinih likova nisu posrijedi nikakve ha- 
lucinacije!!". Jedina — strogo kritička — patografska studija o njezi- 
nim bolesnim slikama i stanjima zanosa posve je jasna: prave 
halucinacije su isključene, zato što kod Hildegarde ne može biti ni 
riječi o nekom psihotičkom procesu oboljenja, zato što je s viđen- 


114 Vizija o nadolazećem vremenu mira: LDO 305; TOPFER 39 

115 Prosudba je moguća samo“ako se i sami time bavimo": Znanstvenik koji se želi 
baviti proučavanjem mističkih fenomena, a da sam nema u tome značajnog 
iskustva, takav je znanstvenik, po riječima indologa Fritsa Staala "like a blind man 
studying vision" (Exploring Mysticism, Harmondsworth 1975, 125) 

116 Ne treba od svake rečenice stvarati evanđelje: Ne smijemo tome previše 
jednostavno pristupati, kao što je to činio medicinar Gotifried Hertzka, proglasivši 
Hildegardu "tajnicom Duha Svetoga" (Das Wunder der Hildegard-Medizin // Čudo 
Hildegardine medicine, Stein am Rhein 1978, 8): "Snaga Božja pratila je sukladno 
njezinom jedinstvenom vizionarskom daru embrionalni razvoj, bila je sasvim 
sigurno ugrađena u njezino tijelo, neodvojivo povezana s njezinim načinom života" 
(ibid. 13). Crkva je u tom pogledu mnogo opreznija; u Hildegardinim zapisima vidi 
jedino (provjerene) privatne objave, korisne za duhovni život, ali nisu obvezujuće 
poput neke dogme. 

jima živjela od rane mladosti bez ikakvih osjećajnih zavrzlama, a 
ponajviše zato što osoba koja halucinira nije u stanju razlikovati 
unutarnje viđenje od vanjskih osjetilnih dojmova. Margareta Hat- 
temer, autorica navedene studije, smatra njezine vizije ejdetskim 
fenomenima, načinom izražavanja vrlo neobičnih slikovitih pre- 
dodžbi: ejdetici mogu svoj unutarnji slikoviti svijet ne samo vrlo 
živahno izgovoriti, već ga mogu gledati, slušati i dodirivati u do- 
slovnom smislu riječi. I Hildegarda je promatrala i slušala istovre- 
meno. 

Aliito je zacijelo opet jedna od onih upitnih mudrosti učenjaka 
o kojoj se u posljednje vrijeme ne žele izjašnjavati. 


8. Loš latinski Duha Svetoga 


Zanimljivo je da se Hildegarda u svojim odnosima s muškim 
svijetom srednjovjekovne učenosti nije za vrijeme pisanja 
okružila nekim timom teologa — pa čak ni onda kad je već postala 
slavna, kad je biskupima i opatima bila velika čast primiti pismo 
od nje. Ona se radije prepuštala vlastitoj intuiciji, premda nije sve 
sama radila, poput nekog eremita. Svoje Scivias-vizije diktirala je 
svojoj susestri Rikardi, kćerki markgrofice Stade, koju je u pred- 
govoru počastila kao "djevojku plemenita roda!!* i visokih moral- 
nih načela", a koja će joj kasnije zadavati velike nevolje. 


117 Nikakve halucinacije: HATTEMER 144. Po svemu sudeći nužna su i daljnja 
specijalna istraživanja Hildegardinih viđenja. Interesantne interpretacije imaju npr. 
Christel Meier, Die Bedeutung der Farben im Werk Hildegards von Bingen // 
Značenje boja u djelima Hildegarde iz Bingena, objavljeno u : Friihmittelalterliche 
Studien 6 (1972), 245-355; Barbara Maurmann, Die Himmelsrichtungen im 
Weltbild des Mittelalters // Nebeski smjerovi u svjetonazoru srednjega vijeka), 
Miinstersche Mittelalterschriften, Band 33, Miinchen 1976. 

118 Djevojka plemenita roda: SCTV 90 

Hildegardin sljedeći tajnik bio je Volmar, vrlo inteligentan mo- 
nah iz Disibodenberga, prepošt (poglavar) ženskog samostana i 
njezin nekadašnji učitelj. U jednom dodatku koji se odnosi na za- 
pis posljednjeg viđenja, objavljenom u takozvanom Riesenkode- 
xu (divovskom kodeksu) zemaljske biblioteke u Wiesbadenu, 
Hildegarda je s velikim poštovanjem i ljubavlju ostavila trajni 
spomen na Volmara: 

"U to vrijeme!'? radila sam na rukopisu svojih viđenja uz 
pomoć bogobojaznog monaha koji je živio po pravilima sv. Bene- 
dikta. Odjednom mi dušu i tijelo obuze velika žalost, spoznavši da 
ću nakon smrti tog čovjeka ostati siroče na ovome svijetu. Naime, 
u služenju Bogu on je s najvećom pažnjom i neumornim radom 
zapisivao svaku riječ viđenja i zapisano pomno pregledavao. I 
uvijek me iznova poticao da ne posustajem zbog tjelesnih slabosti, 
već da noću i danju ustrajem na zapisivanju svega što mi je u 
viđenju ukazano. Tako je postupao sve do svoje smrti i nije se mo- 
gao u dovoljnoj mjeri nasititi riječima viđenja." 

Zatim je tu i preprošt (poglavar samostana) Wezelin'?" iz St. 
Andrea u Kčlnu, njezin nećak, te naravno nama već dobro znani 
Wibert, Hildegardin tajnik do njezine smrti. Tu su i redovnice iz 
Rupertsberga, koje su razmnožavale njezina djela u skriptoriju 
(pisarnici) samostana. Svima koji su joj u životu stajali na raspola- 
ganju i bili joj utjeha neka Bog udijeli vječnu radost u nebeskom 
Jeruzalemu, zapisala je u pogovoru. No, ta zahvlanost ne smije 
nas zavesti na krivi zaključak, u smislu da svojim suradnicima nije 
postavljala nikakva ograničenja. Smjeli su korigirati jedino njezi- 
nu gramatiku. 


119 U to vrijeme: BR 165 

120 Wezelin: Najnovija istraživanja relativiziraju Wezelinovo značenje; ACKER 
(XXVII) ne smatra Wezelina, već Wiberta iz Gemblouxa jedinim redaktorom i 
kompilatorom Wiesbadenskog Riesenkodexza (Divovskog kodeksa). 

Monah Teodorik iz Echternacha u svom životopisu Hildegarde 
sasvim jasno primjećuje: "Velika i divljenja vrijedna jest spozna 
a!2! da je ona sve što bi u duhu čula i vidjela u istovjetnom 
teni i istim riječima, otvorenih očiju i čista srca, vlastoručno 
zapisivala ili vlastitim ustima izgovarala, pri čemu se oslanjala na 
jednog jedinog pouzdanog čovjeka kao sudionika u viđenju. On je 
sve to usklađivao s pravilima gramatike koju ona nije u dovoljnoj 
mjeri poznavala. Ali nije uzimao sebi za pravo da bilo što u vezi sa 
smislom ili razumljivošću dodaje ili odbacuje." 

Ispravnost ove primjedbe potvrđuje sama Hildegarda u jednom 
pismu papi Atanaziju IV., Eugenovu nasljedniku, svojevrsnom 
mješavinom skromnosti i samosvijesti: "A On,'Ž koji je bez 
umanjivanja velik, dodimuo je sada mali šator, te je ovaj mogao 
promatrati čudo, oblikovati nepoznata slova i progovarati nepoz- 
natim govorom. I bilo mu je rečeno: "To što iskazuješ govorom 
koji ti je dan odozgo — različit od uobičajenog ljudskog izražavan- 
ja za koje nisi nadaren — treba onaj koji drži u rukama oruđe žumo 
obraditi, kako bi odzvanjalo primjereno ljudskim ušima.'" 

Dakle, magistar Volmar smio je ispravljati gramatiku, ali se 
nije smio miješati u stil i sadržaj. Pokušao je to tek Wibert iz Gem- 
blouxa, koji je uspio nagovoriti staru redovnicu da mu dopusti sti- 
lističku preradu svojih viđenja na otmjeni latinski. Međutim, 
takva dotjerivanja bila su pogubna za sam proizvod. Srećom kroz 
Wibertove ruke prošao je jedino Hildegardin mali životopis sv. 
Martina'“: umjetni jezik, pun kičasto ispraznih fraza, možda 
uglađeniji, ali bitno siromašniji od Hildegardinog izvornog, jed- 
nostavnog, ponekad pomalo drvenog stila. 


121 Velika i divljenja slaga jest spoznaja: VITA 62 
122 A On: Vidi napomenu 48 
123 Martinsvita: Pitra 369-378 

Ovdje možemo mirne duše dodati, a da nimalo ne umanjujemo 
Hildegardin genij: zapisi njezinih viđenja nisu nipošto dopadljiva 
lektira. U njima ne prevladava umjetnički lijep i gladak latinski je- 
zik. Prikazivanja idu tako daleko da vizionarka ne zna na koje 
mjesto bi unijela sve svoje misli i alegorije, uvijek iznova zaluta 
od teme i spotiče se u labirintu sporednih staza — međutim iz tog 
labirinta uvijek kao u nekom čudu pronalazi izlaz i vraća se na pra- 
vi put. Često se gubi u blagoglagoljivom stilu s mnogim ponav- 
ljanjima. 

Stoga nije nimalo čudno što su učeni filolozi gunđali nad tak- 
vim govorom. To graniči s blasfemijom,!* takav stil pripisivati 
Duhu Svetome, ljutio se 1716. jedan od njih. Naprosto je neshvat- 
ljivo da su ti spisi nastajali upravo u vrijeme kad je srednjovjekov- 
ni latinski - jezgrovit, uglađen i izražajan — doživio svoj posljednji 
procvat!“ Kritičari naravno nemaju na umu činjenicu da Hilde- 
garda nije mogla u svom samostanu završiti studij retorike, kao 
što su to mogli njezini muški kolege, pisci u katedralnim školama; 
ne pitaju se a što ako je nimalo umjetnički stil možda svjesno iza- 
brala kako bi izbjegla zamkama dopadljivo-otmjenog pisanja i 
pjesnikovanja svojih suvremenika. Na djelu je stroga askeza u sa- 
mom načinu pisanja.!** Ljudi se ne bi smjeli zabavljati njezinim 


124 Blasfemnija: GOSMANN 236 

125 Procvat latinskog: Paul Lehmann, Die Vielgestalt des zwdlften Jahrhunderts // 
Raznolikost dvanaestog stoljeća, objavljeno u: Erforschung des Mitelalters. 
Ausgewihlte Abhandlungen und Aussštze, Band 3 // Israživanje srednjega vijeka. 
Izabrane rasprave i izvješća, svezak 3, Stuttgart 1960, 225-246 

126 Askeza u samom načinu pisanja: Docta ignorantia (učeno neznanje) pripada 
uglavnom benediktinskoj tradiciji; usp. LECLERCQ 21. Ne smijemo zaboraviti da 
je pjesništvo u srednjem vijeku imalo drukčiji smisao nego što ga ima danas. »To 
nije umjetnost u bilo kojem uobičajenom smislu, nikakvo zrcaljenje okolnog 
svijeta, nikakvo prikazivanje osobnih predodžbi ili slutnji, ponajmnaje pomisao na 
publiku koje ionako nije bilo. Ta se umjetnost mogla jedino ispravno očitovati pred 
božanskim Kraljem. Zanatski najdotjeranije, s najboljim materijalom, sukladno 
provjerenim predajama, iznosilo se ono nadvremensko što naposljetku prožima sve 
ovozemaljsko.» STEINEN 52 

knjigama, već trebaju biti informirani o Bogu i stvarima, što je 
presudno za njihov život. 

Pa ipak, kakva li to veličanstvena pjesnička ljepota izbija iz re- 
dovnice koja se ne služi retoričkim figurama! U koje visine se na 
ponajboljim stranicama svojih knjiga uzdiže iz dolina umarajućih 
priča! Njezine božanske vizije u stanju su duboko dimuti i pone- 
kog suvremenog čitatelja: 

"Ja koji nemam početka, '“" iz kojega proizlazi svako započin- 
janje, Ja koji sam domaćin dana, govorim: Ja sam dan sam po sebi, 
dan koji ne nastaje po izlasku sunca, čak štoviše, dan u kojemu je 
sunce prvi put zasjalo. Ja sam razum koji se ne može prenositi s 
jednog na drugo biće, ja sam razum u kojemu dišu sva razumna 
bića. Za promatranje svoga lica stvorio sam biće-ogledalo, u nje- 
mu promatram sva čuda svoje izvomosti kojima nema kraja. 
Stvorio sam sebi biće-ogledalo da pjeva zajedno sa mnom hvalni- 
ce, jer ja imam glas sličan grmljavini, glas pomoću kojega u sugla- 
sju sa živim tonovima svih stvorenja držim u pokretu čitav svemir. 
To sam dakle stvorio Ja, domaćin dana." 

To je prava katedrala od riječi, s mnogim tornjićima nalik na 
kamene blokove neke gotske prvostolnice. Ili njezin zapis o utje- 
lovljenju Krista koji se rodio u srcu Očevom: 

"Život je bio skriven u Svemoći i prebivao je u šutnji, sve dok 
se nije pojavio bijeli, dugo vremena zatamnjeni oblak. Pojavila se 
jutarnja zora i opkolila sunce. A ovo je slalo svoje zrake i izgradilo 
silan grad. Dvanaest svjetiljki postavilo je sunce u trećoj trećini 
spavanja i probudilo one koji su spavali najdubljim snom. I polete 
svi orlovi koji su obitavali u svijetlećem oblaku (...) I tako je na- 
stao novi svijet u plamenu, svijet koji je strujao iz vode. Brda i 


127 Ja koji nemam početka: LDO 169 

brežuljci bili su potopljeni. I čitav je svemir pjevao pjesmu 
anđela". 

Koje li razlike u usporedbi sa slatkorječivom sentimentalnošću 
nekih božićnih pjesama sve do naših dana! Navedimo još opis po- 
sljednje katastrofe, Hildegardinu viziju o Luciferovom padu iz 
"Knjige božanskih djela": 

"Bezbrojno jato'“* iskrica, koje je prianjalo uz prvog izgublje- 
nog anđela, opet je zasjalo u svom sjaju i obasjalo čitav svijet. Ali 
onaj koji je morao znati da ima u svojoj raskoši služiti Bogu, udal- 
jio se od Božje ljubavi i pohrlio u tminu te je ovako govorio u sebi: 
"Bilo bi zaista divno, kad bih po svojoj vlastitoj volji mogao činiti 
djela koja čini sam Bog!' Odobravali su mu svi koji bijahu na nje- 
govoj strani (...) Ali netom planu oči vječnosti. Vječnost sama 
stvarala je silne šumove i sa silnim mnoštvom podanika strmogla- 
vila anđela, prvog prijestupnika sa svim njegovim pristašama (...) 
Srušio se poput komada najobičnijeg olova". 

To je već u neku ruku fenomen: mizerno poznavanje latinskog, 
na kojemu je pisala i diktirala, nije moglo toj redovnici u jezičnom 
oblikovanju biti baš od velike pomoći. Pa ipak, ona je suvereno 
baratala sa slikama, precizno je sastavljala usporedbe, umijela je 
vrlo plastično i slikovito prikazivati. Šalila bi se na račun muška- 
raca koji su pokušavali pjevati kao psi noću! i kokoši u ranu 
ZOTU, a nisu u stanju proizvesti ni najbudalastije gakanje. Upozo- 
ravala j je na oholost koja bi se htjela popeti na ljestve prije nego ih 
ugleda!?* + opomenula | ovja opaticu da svoja dobra djela skuplja 
u kesi svoga srca! ovjekovu dušu usporedila je jednom s 
izdržljivom pticom! u letu; kao što ptica ne može napredovati 


128 Bezbrojno jato: LDO 84 

129 Kao psi noću: Hildegarda papi Anastaziju IV, BR 39 

130 Penjati se na ljestve prije negoli ih ugledaš: LVM 39 

131 Kesa srca: Hildegarda opatici Hazzechi iz Krauftala, BR 207 
132 Duša je poput ptice: LDO 121 

bez zraka kojim leti, tako ni čovjekovo tijelo ne može samo po 
sebi biti pokretno, već ga pokreće njegova duša. 

Svojim izrazito slikovnim govorom,!* svojom "šarenom" teo- 
logijom, Hildegarda je bila čista suprotnost apstraktnom poimanju 
skolastičkih školskih teologa — što je u to vrijeme bilo karakteri- 
stično za sve samostane. Naime, u samostanima, kod redovnica i 
redovnika, bilo je očito više na cijeni slikovito prikazivanje Bibli- 
je i crkvenih otaca, a manje oštroumno formuliran dijalektički 
pojmovni aparat nove teologije. 

Bernard je u svom preziru prema "spoznaji koja vene"! savje- 
tovao da trebamo učiti od Biblije i njenih jednostavnih prispodo- 
ba: "Ponašajmo se!" poput Svetog pisma koje nam misterij 
skriven u mudrosti otkriva pomoću bliskih i lako razumljivih 
riječi; kad govori o Bogu, onda ga predočava pomoću naših vlasti- 
tih osjetila i osjećaja. Nevidljivu i nedokučivu stvarnost Boga, 
nešto najuzvišenije, nastoji Sveto pismo približiti ljudskom duhu 
u posudama s manje vrijednim stvarima, pomoću usporedbi uzetih 
iz nama dobro poznate stvarnosti. Zato se i mi moramo služiti tim 
neokaljanim jezikom.“ 

S takvom "manje vrijednom posudom" Hildegarda bi se zacije- 
lo smjesta poistovjetila. Nikad nije htjela biti ništa drugo do "sla- 
bašan ton pozaune'* živog svjetla". 

"A On,'? koji je bez umanjivanja velik, dodirnuo je sada mali 
šator, kako bi ovaj mogao promatrati čudo..." 


133 Slikovni govor: KOTTJE / MOELLER 151; LECLERCQ 67, 166 
134 Spoznaja koja vene: LEC2LERCQ 233 

135 Ponašajmo se: LECLERCQ 233 

136 Slabašan ton pozaune: Hikdegarda Elizabeti iz SchOnana 

137 A On: Vidi napomenu 48. 

NI. 


Moć i nemoć jedne opatice 


"Nemoj se previše bojati, !?* 
jer Bog ne traži u tebi uvijek nešto nebesko" 


Hildegarda u pismu opatu iz Hirsau-a 


9. Raskinuta nerazdvojna veza s dobrim monasima 


Iz samostanske sale benediktinaca u Disibodenbergu, inače 
mjesta održavanja redovnih rasprava i poučnih predavanja opata, 
dopire velika graja: izvana se može razgovjetno čuti kako brat vra- 
tar ljutito galami na neku očigledno previše ozlojeđenu i neobuz- 
danu ženu. Žena je bijesno zadihana stajala na vratima velike sale 
te se gromoglasnim prijekorima i optužbama okomila na uplašene 
monahe. 

"Vi ste najgori pljačkaši!",!? vikala je i poslužila se biblijskim 
slikama, kako bi potkrijepila svoju kaznenu propovijed: "Slični 
ste sinovima Belijala i nije vam pred očima Božja pravednost. 
Zato će vas Bog na posljednjem sudu kazniti vječnom propašću!" 
Uspoređivanje dobrih monaha sa starozavjetnim poganima i ne- 
prijateljima Boga, značilo je za njih najveću uvredu: "Pokušate li 


138 Nemoj se bojati: Hildegarda opatu Manegoldu iz Hirsaua, BR 131 
139 Vi ste najgori pljačkaši: Hildegarda opisuje tu scenu u pismu redovnicama 
Rupertsberga, BR 104 

u svojoj pobunjenosti ustrajati te nam i dalje pokazivati zube", pri- 
jetila je bijesna dama, "postat ćete slični Amalećanima i Antiohu, 
o kojemu stoji zapisano da je opljačkao Božji hram!" 

Možda se ozlojeđena posjetiteljica mogla prema monasima 
tako grubo ponijeti zato što je pune 44 godine živjele u Disiboden- 
bergu te je dobro poznavala svakog pojedinog drznika. A imala je 
Hildegarda — o njoj je naime riječ — i dobar razlog za svoju ljutnju: 
iako je samostan u Disibodenbergu dao suglasnost za izgradnju 
posebnog, samostalnog ženskog samostana u Rupertsbergu, te 
dozvolu za preseljenje redovnica u taj samostan, ipak su im mona- 
si iz Disibodenberga zadavali sve moguće nevolje, što nije teško 
shvatiti, ako znamo da su redovnici također samo ljudi. Radilo se 
o novcu i posjedu, ali i o ugledu kojega je uživala Hildegarda, o 
ugledu zbog kojega su je monasi Disibodensberga htjeli zadržati 
pod svojim krovom kao prestižni objekt. 

Povijest tog preseljenja, prepuna konfliktnih situacija, baš je 
zorno opisana u "Životopisu" (VITA): "Budući da klauzura!* kao 
mjesto stanovanja nije mogla primiti sve zainteresirane kandidati- 
ce, moralo se odlučiti ili za preseljenje ili za proširenje postojećih 
zgrada. Hildegarda je nadahnuta Duhom Svetim pokazala mjesto 
gdje rijeka Nahe utječe u Rajnu, na brdo koje je ranije dobilo ime 
po svetom Rupertu (...) Mjesto na koje je htjela preseliti ženski 
dio samostana — bogougodna djevica nije prepoznala tjelesnim 
očima, nego svojim unutarnjim gledanjem — te ga opisala svom 
opatu i braći monasima. Opat i monasi nisu bili spremni dati joj 
svoj pristanak, jer nisu htjeli da ih Hildegarda napusti. Da je ne bi 
spriječili u izvođenju Božjeg naputka, ona je, kao i ranije, dugo 
ležala u bolesničkom krevetu. I nije mogla ustati s kreveta sve dok 
opat i ostala braća nisu spoznali da je odlučila preseliti zato što 


140 Budući da klauzura: VITA 51 

Bog to od nje traži. Više se nisu protivili, već su pristali na presel- 
jenje." 

Ovdje se ne radi samo o egzemplarnom opisu kako je Hildegar- 
da izlazila na kraj s problemima — protivljenje drugih i nemo- 
gućnost donošenja vlastite odluke učinili su je doslovce 
bolesnom, i ona bi se od tih pojava paralize oslobodila tek onda 
kad bi protivnici popustili ili kad bi se sama domogla nove hrabro- 
sti. Sada nam postaju jasne i stvarne nužnosti koje su stajale iza 
"Božjeg poticaja ili traženja“ glede preseljenja. Naime, Hildegar- 
din ugled privlačio je sve više žena u samostan na Disibodenber- 
gu, ali za nove klauzure nije više bilo mjesta. Kad je predstojnica 
Hildegarda 1150. napustila svoj dotadašnji domicil, za njom je 
krenulo dvadeset sestara. 

Veliku je ulogu u svemu tome odigrala i želja da se oslobodi 
dobronamjernog tutorstva'*! opata Kune i njegovih monaha. Riječ 
je o klasičnom problemu raskinuća pupčane veze — koji je primje- 
reno svom vremenu dovodio duple samostane s muškim i ženskim 
klauzurama katkada do usijanja. Često su rezolutne opatice u tak- 
vim samostanima povisivale ton, izazivajući naravno mrzovolju 
muškog crkvenog vodstva. Dolazilo bi čak i do škandala, što je 
bilo sasvim razumljivo u tako bliskom susjedstvu. 

Na Rupertsbergu'*? je Hildegarda — ili nebesko nadahnuće, ako 
baš hoćemo — našla prvorazredno mjesto prebivanja. Za razliku od 
Disibodenberga, samostana na šumskoj osami, novi samostan na- 
lazio se na raskrižju dviju važnih prometnica visokog srednjeg vi- 
jeka. Na tom mjestu ne spajaju se samo rijeke Nahe i Rajna, 


141 Osloboditi se dobronamjernog tutorstva: Čini se da su u pozadini bili politički 
razlozi. Hildegarđini kasniji prijatelji i zaštitnici nalazili su se uglavnom u opoziciji 
prema Nadbiskupiji u Mainzu te je vjerojatno i samostan u Disibodenbergu bio 
rezerviran prema Nadbiskupiji, premda je bio u njenom vlasništvu. Pobliže kod 
SEIBRICH 62 

142 Ruperisberg: Iscrpno kod BREDE 

spajaju se i prastare rimske ceste kojima su putovali trgovci iz 
Triere i Kčlna u Mainz, sjedište velikog kancelara carstva, te u 
Ingeiheim gdje je u čuvenom dvorcu običavao boraviti sam car 
(Hildegarda je u tom dvorcu mogla za svoj samostan zainteresirati 
cara Friedricha Barbarossu). Carinarnica za brojne trgovačke lađe 
nalazila se u Bingenu, gradu na suprotnoj strani Rupertsberga, na 
drugoj obali Rajne. Po tom starom rimskom gradu Hildegarda je 
dobila dodatak svom imenu. 

No, kontrast nije nimalo povoljan po Rupertsberg, kad se čov- 
jek iz životne vreve trgovačkih pravaca i postaja popne na taj bri- 
jeg! Grobovi'“ svetog Ruperta i njegove majke, nekad sveta 
mjesta oduševljenih hodočasnika, nalaze se u posve zapuštenom 
stanju, od crkve su ostale samo ruševine. Naokolo sama divljina, 
zarasle staze i puteljci, nigdje pitke vode. Prema tome, monasi 
koji nisu bili zato da se "njihove" redovnice presele u tu divljinu i 
napuste Disibodenberg, okružen voćnjacima i vinogradima, mogli 
su se itekako pozivati na razumski opravdane razloge. Hildegardi- 
no viđenje je naprosto neka utvara, tvrdili su. 

Međutim, svojeglava redovnica reagirala je djelotvornom 
ukočenošću koja joj je u životu često pomogla ostvariti upravo 
ono što je htjela: razboljela se od silnih grčeva. "Kad sam to 
čula,'*“ moje srce obuze tuga, moje tijelo se ukočilo. I dok sam da- 
nima ležala u krevetu, čula sam silan glas koji mi je zabranio ubu- 
duće na tom mjestu bilo što kazati ili napisati o svom viđenju". 

Vjerojatno je na taj način uspjela probuditi nečistu savjest kod 
opata (a možda i kod nekih sestara koje su bile zaprepaštene osni- 
vanjem novog samostana u toj divljini). Istovremeno je stavila u 
pokret i drugu polugu: groficu Stade, dobročiniteljicu, čija kćerka 


143 Grobovi: Hildegarda je rano umrlom, kreposnom Rupertu kao sedamna- 
stogodišnjakinja posvetila jednu vrio lijepu legendu, Migne, PL 197, 1081-1094. 
144 "Kad sam to čula": VITA 70 

je bila Hildegardina tajnica. Ne pitajući opata Kuna za dopuštenje, 
izravno se obratila preuzvišenom gospodinu Heinrichu, nadbisku- 
pu Mainza. On je također smatrao velikom ludošću povjeriti 
krčenje zaraslih ruševina grupici neiskusnih redovnica, ali je za- 
jedno sa svojim katedralnim kaptolom ustuknuo pred gospodskim 
tonom grofice. "Rekla je'** da se svako mjesto posvećuje dobrim 
djelima", stoji zapisano u Hildegardinom životopisu. 

Nadbiskup je odobrio preseljenje, grofovi Venerde, vlasnici 
dotičnog brijega s ruševinama crkve, rado su pristali na prodaju 
zapuštenog posjeda, te je opat Kuno, ukočen poput "kamene liti- 
ce" donio razboljeloj učiteljici dobru vijest da se može povući u 
novo prebivalište koje joj je u ime Božje odredilo samo nebo. I 
vidi: "Samo što su riječi bile izgovorene, '** ona je brže-bolje usta- 
la s kreveta, kao da poslije dugog vremena više ne pati od nikakvih 
bolova". 

Ubrzo nakon odlaska dvadesetak redovnica počeli su monasi 
voditi vrlo ružnu politiku ometanja. Dok su redovnice na Ru- 
pertsbergu marljivo krčile zarasle predjele i gradile novu crkvu, 
nekadašnja subraća odjednom su im prestala davati prihode koji 
su pripadali ženskom samostanu u Disibodenbergu. Time je bila 
najozbiljnije ugrožena egzistencija marljivih redovnica. Srećom 
priskočilo im je u pomoć tamošnje plemstvo; grofica je potištenim 
sestrama darovala dobro kod Bingena, braća Bermersheim -— Hil- 
degardini rođaci — darovali su im dijelove svog obiteljskog posje- 
da, a nadbiskup Heinrich osigurao im je prihode jednog mlina. 

No, unatoč svemu tome život na Rupertsbergu nije još dugo 
vremena bio med i mlijeko. Teškom mukom uspjelo im je iz te- 
melja podići novu crkvu — koju je nadbiskup Heinrich posvetio 1. 
svibnja 1152. godine!'“" — ali vrtove, vinograde i njive trebalo je 


145 Rekla je: VITA 70 
146 Samo što su riječi bile izgovorene: VITA 54 

napornim radom tek pripremiti za obradu. Zato nije nimalo čudno 
što su neke plemićke kćeri čeznutljivo pomišljale na lagodniji 
život u Disibodenbergu, te je s vremenom bilo sve manje početnog 
oduševljenja. 

Nije li se Hildegarda neumoljivo strogo držala pravila samo 
zato da svoje susestre drži u pokornosti i strahu, ne obazirući se na 
njihovu stvarnu, stalešku moć? Neke redovnice napoustile su Ru- 
pertsberg i preselile se u bolje opremljene samostane. Budući da 
se konflikt sa Disibodenbergom i dalje zaoštravao, monasi su 
zadržali posjede koje su redovnice priskrbile samostanu te nisu re- 
agirali na njihova upozorenja, opatica Hildegarda ponovno se raz- 
boljela pod teretom tih problema. 

"Bila je nasmrt bolesna",'“* zabilježeno je u VITI najkraćim 
riječima, što u biti nije više nikakva novost. Pa ipak, "novi udarac 
primila je kao opomenu". Skupila je posljednje snage, popela se 
na konja unatoč tjelesnoj iscrpljenosti i tako je došlo do poznatog 
nastupa u sali benediktinaca s kojim smo započeli ovo poglavlje. 
"Samo što je prešla kraći dio puta", stoji u životopisu, "vrati joj se 
silna snaga i nastavi radosno jahati". Unatoč nimalo ljubaznom 
prijemu — "neki iz jata tvoje subraće bjesnjeli su na mene kao na 
zloslutnu pticu i strašnu neman", pisala je kasnije opatu — uspjela 
je dobiti pismeno jamstvo glede osamostaljenja svog samostana. 

U svojoj kaznenoj propovi ijedi opatu je uputila najoštriji prije- 
kor: "Pokloni koje ste primili “ ne pripadaju ni tebi ni tvojoj su- 


147 Posvećenje crkve: Original najstarijeg dokumenta o Rupertsbergu koji o tome 
govori čuva se u Državnom arhivu u Munchenu (Mainzer Urkunden br. 3187). 
Matthias Griinewald poslužio se Rupertsbergom i samostanskom crkvom kao 
žablonom za središnji dio — slika božićne svete noći - slavnog Isenheimerskog 
oltara. Motiv je 1510. skicirao iz srednjovjekovnog dvorca Klopp; Pobliže kod 
Hanny Franke, Der Rupertsberg auf dem Isenheimer Altar (Ruperusberg na 
Isenheimerskom oltaru), Volk und Scholle 7 (1929) 298-300. 

148 Bila je nasmrt bolesna: VITA 56 

braći. Naprotiv, ti pokloni pripadaiu samostanu". Ugovorom 
kojeg je sklopila s opatom Kunom prepustila je monasima velik 
dio posjeda koji je pripadao redovnicama, a pored toga i "nimalo 
zanemarivu sumu novaca, '* kako ne bi više imali nikakvih razlo- 
ga za pritužbe". Samostan Rupertsberg bio je od tada podređen 
vlasti i zaštiti samog nadbiskupa te je mogao slobodno birati svoju 
opaticu; opatija Disibodenberg bila je zadužena jedino za dušo- 
brižništvo sestara u novom samostanu, ali tako da su sestre mogle 
same birati svog dušobrižnika. 

Kad je opat Helenger — Kunov nasljednik — htio sestrama uzeti 
dušobrižnika Volmara, vjernog Hildegardinog savjetnika, došlo je 
ponovno do sukoba. Opatici je još jednom pošlo za rukom da 
uspostavi čvrste, pravno utemeljene odnose između dvaju samo- 
stana. Time je konačno samostan Rupertsberg zadobio svoju auto- 
nomiju. Broj redovnica uskoro se popeo na pedesetak; pridružilo 
im se sedam "gošća dragoga Boga", siromašnih žena iz okolice. 

Posjed'*! koji je nastao zahvaljujući brojnim darovnicama, go- 
spodarske zgrade i obradive njive, vinogradi, pravo na prirodna 
dobra u mnogim selima - sve je to s vremenom omogućilo novoj 
opatiji određeno blagostanje. Tom blagostanju doprinijela je Hil- 
degarda i svojim vlastitim zamislima kao predstojnica samostana: 
samostan je bio suvremeno higijenski opremljen, svaka radna pro- 
storija imala je tekuću vodu — što je za tadašnje vrijeme bila prava 
senzacija, slična onoj da se između apside i glavne lađe u crkvi 
smjesti kor za redovnice. 

Redovnice su svoju svakodnevicu ispunjavale molitvom, du- 
hovnim čitanjima te poslovima u kući i na vrtu. U dva sata ujutro 
okupljale bi se u crkvenom koru na prvu pobožnost, a u osam sati 


149 Pokloni koje ste primili: BR 105 
150 Nimalo zanemarivu sumu novaca: VITA 56 
151 Posjed: BREDE 80. O vodovodu izvješćuje Wibert iz Gemblouxa, BR 233 

navečer na zahvalnu molitvu pred odlazak na počinak. Iako je u 
samostanu bilo sluškinja, redovnice su same marljivo radile u ku- 
hinji, praonici rublja ili predionici, budući da je Benedikt u svojim 
Pravilima argumentom: "lijenost!** je najveći naprijatelj duše" 
osobito isticao dužnost fizičkog rada. Što se pak tiče opskrbljivan- 
ja živežnim namirnicama, samostani su u to vrijeme bili sami sebi 
dovoljni: redovnici su sami pekli kruh, muzli krave u samostan- 
skim štalama, proizvodili pivo u vlastitim pivovarama te u samo- 
stanskim vrtovima uzgajali sve vrste povrća. 

Duhovna atmosfera u samostanu bila je u cijelosti prožeta be- 
nediktinskim pravilima koja povezuje radikalna navezanost na 
Krista i ostvarivanje bratske zajednice: "Ništa nije priječe od Kri- 
stove ljubavi.!* Ne nasjedaj srdžbi. Nemoj se osvećivati. Ne gaji 
slabosti u svome srcu. (...) Nikome ne uskraćuj svoju ljubav. (...) 
Ne budi gunđalo i klevetnik. (...) Znaj da te Bog vidi na svakom 
mjestu. Nečiste misli koje naviru u tvoje srce smjesta rastjeraj u 
ljubavi prema Kristu. (...) Velika rječitost ne zna za ljubav. (...) 
Božje zapovijedi valja svakodnevno djelima ispunjavati. (...) S 
čovjekom koji se snama posvađao valja sklopiti mir prije sunčeva 
izlaska. Nikad nemojmo sumnjati u Božje milosrđe." 

Boj redovnica stalno se povećavao te je opet došlo do problema 
sa smještajem. Rupertsberg nije mogao primiti sve koje su htjele 


152 Ljenčarenje: Benediktinsko "Pravilo", poglavlje 48; BALTHASAR 235. U 
prevrednovanju fizičkog rada koji se u vrijeme antike prezirao kao nešto što 
dolikuje jedino robovima sastoji se najvažnija uloga benediktinskog monaštva. 
Energija koja se tijekom fizičkog rada oslobađala krčenjem zemljišta i 
obrađivanjem njiva doprinijela je stvaranju europske kulture poljodjelstva. Pojava 
građanstva i poduzetništva u gradovima tijekom 11. i 12. stoljeća unijela je u dotad 
deklasirani najamnički rad za golu egzistenciju dodatni socijalni prestiž i vlastitu 
etiku; zato se plemstvo koje je osnivalo reformske samostane svjesno podređivalo 
idealu rada i radinosti. BOSL 130 

153 "Ljubav prema Kristu": Benediktinsko "Pravilo", poglavlje 4.; BALTHASAR 197 

ući u samostan nadaleko poznate i slavne opatice'* Hildegarde 
(prve predstojnice samostana, koliko nam je poznato, kojoj je do- 
dijeljena počasna titula opatice). Sada je posve neopterećena i po- 
letna kupila u vinorodnom selu Eibingenu ponad Ridelsheima 
napušten samostan augustinaca i u njemu osnovala kćerinski sa- 
mostan za tridesetak sestara. Taj samostan zapalile su nekoliko 
godina ranije carske čete u osvetničkom pohođu na Mainz protiv 
tamošnjeg nadbiskupa. Opatica je na ruševinama ponovno podi- 
gla samostan; prve redovnice ušle su u Eibingen 1165. godine, kad 
su u Kdčlnu trijumfalno dočekane kosti svetih Triju kraljeva do- 
premljene iz Milana. 

Na žalost, postoji još jedan razlog za osnivanje novog samosta- 
na koji na današnjeg čitatelja ne djeluje baš simpatično: budući da 
je opatija Rupertsberg bila namijenjena prije svega redovnicama 
viših staleža, Hildegarda je bila primorana dodatno osnovati "mje- 
šoviti" samostan, u koji su mogle ući i žene nižih staleža. 

Bilo je to tada sasvim nešto normalno. Kao što smo već spome- 
nuli, samostani su ispunjavali vrlo različite, često itekako skupe 
zadaće, zbog čega su morali voditi računa o odgovarajućim dota- 
cijama te su u pravilu mogli primati samo djevojke iz uglednih 
obitelji sbogatim mirazom. Bez obzira što su reformski samostani 
poput Clunyja, Hisaua i Citeauxa već mnogo ranije raskinuli s pri- 
vilegijama plemstva, Hildegardino držanje bilo je sasvim u skladu 
s normama tadašnjeg vremena. Bilo je naravno redovnica koje su 
s teološkog vidika opravdano negodovale zbog takva držanja, o 
čemu će još biti riječi. 


154 Abbatisa, opatica, = predstojnica ženskog = benediktinskog samostana: 
FOHRKOTTER 40. E da ak Zea 
Friedricha I. 18. travnja 1163. 

Hildegarda je sada bila predstojnica dvaju samostana. I dalje je 
stanovala na Rupertsbergu, ali je dvaput tjedno čamcem prelazila 
na drugu stranu Rajne da posjeti samostan u Eibingenu, posvećen 
svetom Giselbertu..Da je vođenje samo jednog samostana u Hil- 
degardino vrijeme povlačilo za sobom zaista veliko opterećenje, 
može se pročitati u jednom natpisu opatije Corvey: "Bože, budi 
zaštita!** ovom gradu i tvoji anđeli branili ga na njegovim zidina- 
ma". 
Usporedba s gradom unutar zidina ne čini se pretjeranom, ako 
se ima na umu da su samostanu pripadali ambari za žito, štale, 
mlin, sušionice, sladorane, radionice za izradu i popravak poljod- 
jelskog oruđa i sakralnih umjetničkih predmeta, škola opismenja- 
vanja i knjižnica, vrtovi s povrćem, groblje, prostorije za 
služinčad, bolnica, gostinjac, a ranije i prenoćište za kralja, te neri- 
jetko i škola za mladež iz okolnih mjesta. 

Opatica'** koja je upravljala tim gusto naseljenim kraljev- 
stvom nije bdjela samo nad dušama povjerenih joj osoba i nije vo- 
dila brigu samo o bezbrojnim sitnicama u samostanu. Kao 
veleposjednica vodila je brigu i o kmetovima koji su pripadali sa- 
mostanu, ubirala je njihova obavezna davanja i utjerivala dugove. 
Kao gospodarica zemljišnih posjeda često je predsjedavala svje- 
tovnim sudovima, određivala novčane kazne, potvrđivala ugovo- 
re o prodaji ili davanju u zakup zemljišta i ostalih nekretnina, 
odobravala trgovišta i sajmove. U biskupiji je mogla sazivati sino- 
de i svećenicima dodjeljivati beneficije. Nije mogla obavljati jedi- 
no svećeničke poslove; nije smjela propovijedati, niti su 
novoprimljene redovnice mogle pred njom polagati redovničke 
zavjete; nije joj bilo dozvoljeno da podijeli blagoslov svojim se- 
strama. 


155 Bože, budi zaštita: Bruno Moser, Das christliche Universum (Kršćanski svemir), 
Miinchen 1981, 117 
156 Ovlasti jedne opatice: SHAHAR 48 ff 

Samostan Rupertsberg bio je 1632. u tridesegodišnjem ratu ra- 
zoren'*" od švedske vojske, a samostan u Eibingenu održao se sve 
do sekularizacije. Godine 1814. morale su ga napustiti sve redov- 
nice. Jedan dio samostana bio je nakon toga prodan na dražbi, a 
crkva je kasnije pripala župnoj zajednici Eibingen. U vrijeme Hil- 
degardine renesanse bi je 1900. položen kamen temeljac za novu 
opatiju bendiktinki koja će nositi ime sv. Hildegarde, a nalazi se 
stotinjak metara poviše od nekadašnjeg samostana Rupertsberg. 
Četiri godine kasnije u tu opatiju uselile su redovnice iz Praga. 

Danas je ta opatija ne samo diljem svijeta poznata i priznata 
kao središte istraživanja Hildegardinih djela, već i kao skrovito 
mjesto benediktinskog života, posvećenog molitvi i radu. Samo- 
stanu pripadaju vrlo brižno obrađivani vinogradi, oranice i livade. 
Sredstva za životno uzdržavanje sestre između ostalog privređuju 
prodajom vina, izradom umjetničkih predmeta, izradom zlatnog 
nakita i restauriranjem crkvenog arhivskog materijala. I zacijelo 
nastoje oko toga da u toj opatiji i danas prevladava duh koji je pre- 
vladavao za vrijeme Hildegardina života prije devet stoljeća, duh 
kojega je Wibert u jednom pismu svom prijatelju Bovou pomalo 
fantastično, a ipak ispunjen nadom korektno opisao: 

"Ovdje je vidljivo nadmetanje ljudskih vrlina.!“* Majka pred- 
stojnica grli svoje kćeri tolikom ljubavlju, a kćeri se predaju svo- 
joj majci s takvim strahopoštovanjem da se jedva može uočiti 
razlika u tome nadmašuje li majka u revnosti kćeri ili kćeri nadma- 
šuju majku. Ove Bogu posvećene službenice štuju Boga složnim 
pogledom na svijet, posvemašnjim predanjem i suzdržavanjem, a 


157 Razoreni samostan: Prilikom izgradnje željezničke pruge nestali su 1858. i 
posljedni ostaci samostanskih zidina na lijevoj obali rijeke Nahe, nasuprot 
Bingenu; Godine 1956. prilikom saniranja i dogradnje jedne kuće otkriveno je i 
restaurirano u Rupertsbergu 5 svodova južne središnje lađe samostana. 

158 Nadmetanje ljudskih vrlina: BR 232 

međusobno poštovanje iskazuju jedna drugoj svojom skromnošću 
i poslušnošću (...) 

Osim toga, ovdje upada čovjeku u oči još jedno čudo. Samo- 
stan Rupertsberg nije osnovao neki car ili biskup, neki moćnik ili 
bogataš, samostan je osnovala jedna siromašna, povučena, slabaš- 
na žena. U vrio kratkom vremenu (...) razvio se, kako svojim mo- 
naškim ozračjem duhovnosti tako i izvanjskim izgledom, u 
samostan koji u svemu pruža blagostanje ne toliko raskošnim ko- 
liko krasnim i prostranim zgradama (...) Ne samo za brojne goste 
kojih nikad ne manjka u kući Božjoj, te za razne zaposlenike kojih 
nije malo, već namiruje sve izdatke za odjeću i hranu oko pedese- 
tak redovnica. 

Majka i predstojnica tog velikog stada naprosto se razdaje u 
ljubavi prema svima. Otežavajuću prepotentnost koja je često po- 
vezana s časnim položajem suzbija težinom svoje smjelosti. Sav- 
jetuje svakoga koji je moli za savjet, rješava teška pitanja s kojima 
se svakodnevno susreće, piše knjige, poučava susestre, grješnici- 
ma koji joj se obraćaju pomaže pronaći pravi put, te je zapravo 
stalno i posve zauzeta hvalevrijednim djelovanjem". 


10. U potrazi za Hildegardom kao čovjekom 


Dosad smo u najkraćim crtama iznijeli gotovo cijelu životnu 
povijest opatice samostana Rupertsberg, kojoj su se suvremenici 
divili kao Božjem čudu, koja je iz poštovanja nazvana "pro- 
ročicom Njemačke" i kojoj je osam stoljeća kasnije papa Ivan Pa- 
vao II. odao prznanje kao "rijetko uzornoj ženi". “ Međutim, 


159 Rijetko uzorna žena: Papa Ivan Pavao II. u svojoj poslanici kardinalu Hermanu 
Volku iz Mainza u povodu 800-te godišnjice Hildegardine smrti, L'osservatore 
Romano 28. rujna 1979. 

Hildegarda kao čovjek ostaje u mnogim vidovima prilično zamag- 
ljena, bez jasnih kontura kao žena, vlastelinska kćerka, i napo- 
sljetku, kao kršćanka. Ne postoji nikakva dokumentacija o tome 
kako je izgledala: nema nijednog portreta, nijedne statue načinje- 
ne za vrijeme njezina života, nijedne minijature koja bi se prikrala 
u nekoj od divnih ilustracija njezinih knjiga. 

Ne postoji čak nijedna ljubazna anegdota o Hildegardi, jedva 
pokoja legenda — premda se radi o vremenu koje je obilovalo 
pobožnim pričama i prepričavanjem. U najstarijem Hildegardi- 
nom životopisu, kojega su napisali monasi Gottfried i Theoderich, 
nedostaje sve što se odnosi na individualnost; u njoj se ne spomin- 
je čak ni to da je u Rupertsbergu, a vjerojatno i u Disibodenbergu, 
s Hildegardom živjela i njezina sestra Clementia. 

Sačuvano je jedno jedino pismo koje je napisala svom rođaku, 
nadbiskupu Arnoldu u Trieru. Arnold se u prethodnom pismu na- 
stoji prikupiti svojoj slavnoj tetki citatom: "Prijateljstvo među 
rođacima je nešto nebeski uzvišeno. Starost mu ne može nauditi, 
može ga samo produbiti", da bi odjednom prešao na ljubomorno 
predbacivanje: Zašto opatica svog "ljubimca", a njegova brata, 
prepošta (starješinu kanonika) Wezelina, voli više od njega, njezi- 
na "iskrenog prijatelja"? Hildegardin odgovor je višestruko zna- 
kovit: svom nećaku šalje neku vrstu duhovnog eseja o blagoslovu 
siromaštva i grijehu oholosti, pisanog vrlo oštrim tonom koji zav- 
ršava opomenom: "A ja sam,!'* kao što si napisao, promatrala živo 
Svjetlo i jedva da sam mogla primijetiti ponešto od dobrih djela. 
Zato prioni žustrije uz dobra djela, kako bih jednoga dana mogla 
pomoću Božje milosti više pisati". Nijednom riječi ne dotiče se 
rodbinske veze. 

Hildegarda je zacijelo bila silno vatrena i poletna osoba, samo- 
svjesna, budna i svakako uvjerljiva, zahvaljujući svojevrsnoj mje- 


160 A ja sam: BR 51-55 

šavini samozatajne strastvenosti i odlučnog angažiranja do 
posljednjeg daha. Ali zacijelo nije bila osoba koju bi se moglo tek 
tako voljeti. Možemo joj se diviti, možemo biti suglasni s mnogim 
njenim mislima — ali se ne možemo osjećati bliski s njome. Ona 
zrači zasljepljujućim svjetlom —- kojemu nedostaje možda topline 
u kojoj bismo se mogli skrasiti. 

Hildegarda kao individualno biće, žena zavičajna u Porajnju, 
redovnica — ostaje gotovo uvijek pristojno i odlučno skrivena iza 
poruke koju je morala prenijeti. Ona je naprosto medij, kristal koji 
zrači svjetlošću... Evo kako je sama jednom opisala bit starih pro- 
roka: 

"U njihovom biću!“ krila se određena čvrstina koja se može 
usporediti s mramorom, budući da se prožeti Duhom Svetim ni- 
kome nisu povinovali, već su čvrsto inzistirali na nedjeljivosti isti- 
ne, bez velikog rasipavanja riječima. Nikoga nisu oponašali, sve 
što su govorili dolazilo je od Njega koji je Bog u punini svoje 
osobnosti. Na taj način ponašali su se kao visoke strme litice koje 
ustrajavaju u svojoj čvrstoći i ne uzmiču pred nikim. U svojoj jed- 
nostavnosti ponašaju se tako da ne govore ništa što nisu vidjeli i 
spoznali, kao što se ponaša dijete koje u svojoj prostodušnosti ne 
govori ništa što ne vidi i ne zna." 

Pa ipak, pokušat ćemo baciti pogled iza brižno navučena zasto- 
ra, ne bismo li upoznali njezin karakter, mentalitet, njezina "ljud- 
ska" svojstva — činimo to s najboljom namjerom, ne očekujući 
nikakve golicave tajne o njezinom intimnom životu, nego pravu 
bit njezine osobnosti do koje nam je itekako stalo. Hoće li nam 
marljiva spisateljica, neumorna u opisivanju nebesklih čudesa i 
otkrivanju svemirskih tajni, a užasno škrta na riječima kad se radi 
o njoj kao čovjeku, oprostiti tu znatiželju? 


161 U njihovom biću: LVM 100 

Po svemu sudeći možemo joj se kao čovjeku približiti jedino 
poznavanjem činjenice da velika sveta Hildegarda na svom život- 
nom putu nije uvijek pobjeđivala i bila sigurna u svoje pothvate, 
da je postojano i postupno izgrađivala zanos s kojim je zapisivala 
svoja viđenja i uživala veliki ugled i poštovanje svojih suvremeni- 
ka. Redovnica s rijetko viđenim licem morala se naporno probijati 
kroz životne faze raznih suprotstavljanja i sumnjičenja. "Nikad ni- 
sam spokojno živjela,!** stalno sam upadala u zamke raznih bez- 
nadnosti", završava svoju životnu bilancu. "Bog me uvlačio u 
tolike nevolje da se naprosto nisam usudila pomišljati na to kolika 
je dobrota njegove milosti prema meni" (...) 

Ta pomalo uopćena tvrdnja može se konkretizirati tek u nekoli- 
ko škrtih naznaka. Njezino izvješće o preseljenju na Rupertsberg 
dopušta nam donekle uvidjeti kako se doista jadno osjećala u tim 
trenucima: "Sada nas je stari lažljivac!“ ispostavio raznim izrugi- 
vanjima, tako su mnogi govorili: 'Je li uopće moguće da takve taj- 
ne objavljuje ta priglupa i neuka žena, kraj tolikih jakih i mudrih 
muževa? To naprosto nije moguće i mora se osujetiti." Naime, 
mnogi su bili začuđeni objavom i pitali se dolazi li ona od Boga ili 
je plod pukog naklapanja koje mnoge zavodi na krivi put. (... ) 
Ondje nismo našli nikakav stan ni stanare, osim jednog starca sa 
ženom i djecom. Obuzela me tako velika odvratnost, beznadnost i 
muka od naporna rada, kao da je olujni oblak odjednom prekrio 
sunce. Zavapila sam iz dubine i sva u suzama govorila: "Ah, Bože, 
nemoj uzimati za zlo onima koji mu povjeruju!" 

O razočaranjima koja su joj priređivale susestre već smo po- 
nešto čuli. U životopisu možemo pročitati da je opatica pod stare 
dane "prezirala ovozemaljski život" i čeznula za njegovim svršet- 
kom. Žena čije ime Hilda znači "borbu", bijaše plaha, strašljiva, 


162 Nikad nisam spokojno živjela: VITA 86 
163 Sada nas je stari lažljivac: VITA 70 

često malodušna. Živjela je uglavnom za sebe, introvertirano, po- 
sve predana čudesnom svijetu svojih viđenja — ali uvijek spremna 
za borbu: "Pa ipak,'*“ unatoč svim tim nevoljama nisam kapituli- 
rala, ustrajat ću zajedno sa svojim pitanjima i odgovorima. Ja ne 
želim ovozemaljske slabosti ublažavati, već se svim svojim 
moćima hrabro boriti protiv njih. Kad bi se u meni samoj počela 
buditi nepravda, nastojala bih se zaštititi od nje tako što bi mu- 
drošću strpljenja obuzdavala svoju narav, krv i meso, poput nekog 
jakog lava (...)" Psiholozi bi u ovom slučaju govorili o procesu 
kompenzacije. 

Uza sve to ova, na prvi pogled tako okretna, uvijek aktivna 
žena, koja je diktirala, trgovala, davala savjete, brinula se o bez- 
broj sitnih stvari u svojim samostanima, te dvaput tjedno putovala 
od jednog do drugog samostana, bila je stalno bolesna. "Gotovo 
od samog djetinjstva",!'“ stoji u životopisu, "stalno je podnosila 
velike bolove raznih bolesti, tako da je vrlo rijetko mogla hodati. 
Budući da je njezino tijelo bilo neprekidno podređeno fluktuacija- 
ma, njezin je život sličio skupocjenom umiranju. "Pa ipak, što su 
izvanjske snage bile slabije, to su unutranje po duhu mudrosti bi- 
vale jače. Dok je tijelo propadalo, u njoj se na čudesan način ra- 
splamsavala snaga duha." 

Kad Hildegarda u sv vojim autobiografskim bilješkama spomin- 
je svoja bolesna stanja,!* ona to čini za današnjeg čitatelja pomalo 
stranim medicinskim govorom njezina vremena te je nemoguće 
na temelju toga izvesti preciznu dijagnozu: "suhoparna vrućina" 
njezino je tijelo "zgnječila poput ilovače pomiješane s vodom", 
užareni zrak njezino je tijelo tako "skupio" i isušio da je imala ne- 
volje s disanjem; njezino tijelo "kao da se kuhalo u nekoj peći"; 


164 Pa ipak: Migne, PL 197, 420 
165 Gotovo od samog djetinjstva: VITA 48 
166 Bolesna stanja: VITA 76, 87, 116 


njezina crijeva se "ulijeniše", a njezino tijelo "izblijedjelo je poput 
trave koja zimi izgubi svježe zelenu boju". Najčešće nailazimo na 
pojavu ukočenosti ili uzetosti. Preosjetljivost njezina živčanog su- 
stava više je nego zamjetna. Hildegardi je nakon dužeg vremena 
uvijek iznova bila potrebna njega. 

No, to nas nipošto ne smije navoditi na pomisao da je slavna re- 
dovnica bila umišljeni bolesnik. Ona nipošto ne djeluje zaljublje- 
no u svoje patnje, već pokušava kao čovjek vjere izvući iz nje ono 
najbolje. I zato je čvrsto uvjerena kako je Bog pomoću tjelesnih 
slabosti čuva da na kraju ne bude previše objesna zbog čudesnih 
viđenja. Živi posve predana svojoj sudbini: "Gospodine i Bože 
moj,!*" znam da je sve preko čega me dodiruješ dobro". 

Svako malo čitamo o iznenadnim ozdravljenjima prouz- 
ročenim nadzemaljskim djelovanjem. Kad je jednom zbog nevol- 
ja s disanjem i jake vrućine trideset dana ležala napola mrtva, 
odjednom ugleda silno mnoštvo anđela koji joj dovikuju: "Vrije- 
me odlaska s ovoga svijeta još nije nastupilo, dakle, djevojko, 
ustani!" I ona je zaista smjesta ustala iz kreveta. 

Skloni smo povjerovati, uz veliko uvažavanje genijalne žene, 
da vrijeme i okolnosti njezinih bolesti te iznenadni nestanak svih 
simptoma ukazuju na neke crte histeričnosti. Suvremena medicina 
ne vidi u histeričnom karakteru samo nešto nemoralno, nipošto 
neko iskonsko duhovno ludilo, već naprosto određenu bolesnu di- 
spoziciju; o tome valja bez ikakvog straha od možebitnih posljedi- 
ca raspravljati i kad su u pitanju svete osobe. 

Psihoanalitičari tumače histerične bolesničke slike pomoću po- 
tisnutih konflikata. Za histerika su između ostalog karakteristični 
pojačana sugestibilnost, spremnost da se poigrava afektima tjele- 
sno-organskog djelovanja te izrazita potreba javnog izlaganja. 


167 Gospodine i Bože moj: VITA 78 

Spoznaja da je opatica bila uvijek bolesna kad je na svom putu na- 
ilazila na protivljenja ili, kako to stoji u živpotopisu, "kad je zbog 
ženskog straha'“ jadikovala ili sumnjala u ostvarenje zadaće koju 
joj je Bog povjerio", podjseća upravo frapantno na krug histe- 
ričnih pojava. Simptomi bolesti koje bolesnik sam proizvodi!* 
zajedno s teatralnim smaokažanjavanjem u oblicima ukočenosti 
ili uzetosti kao nadomjestka za zadovoljenje potisnutih želja — 
tako bi se izrazio novopečeni psihijatar bez imalo smisla za vjer- 
ska iskustva. 

Dakako, zamisliva je i sasvim obrnuta interpretacija: "Kad iz 
straha pred ljudima!" ne obraćam pažnju na putove što ih Bog 
naznačuje preko mene, moji tjelesni bolovi naglo se pojačaju i ne 
prestaju sve dok ne počnem obraćati pažnju tim putovima (...)" 
Ako je tome tako, onda Hildegardino "proizvođenje bolesti" ne 
vodi u neurotičko povlačenje, već je primorava na aktivnost, na 
aktivnost koja nije nimalo ugodna, što je protivno svim pravilima. 

U takvu interpretaciju mogle bi se uklopiti neke prateće okol- 
nosti njenih viđenja (sebe vidi okruženu svjetlom, neobično stanje 
za kojim su težili mnogi srednjovjekovni asketi) i njena hipersen- 
zibilnost naspram nimalo opasnih živežnih namirnica!"! (ječmeni 
kruh, sušeno voće, kuhana jaja smatrala je štetnima po zdravlje, u 
obzir je uzimala samo neke vrste mesa, pa je tako bolesne ljude 


168 Zbog ženskog straha: VITA 54 

169 Simptomi bolesti koje bolesnik sam proizvodi: Usp. BERTAU 346. Bertavove 
daljnje teze —"Hildegarda se oslobodila svog konflikta u vezi s autoritetom tako što 
se kao vidovnjakinja istovremeno suoačavala s autoritetom kakav se traži i od 
kakvog se strahuje" (350); "u svojim vizijama ona se brani pred nadolazećim valom 
nove svjetovnosti koja se manifestira u viteškoj kulturi ljubavi" (351) — svjedoče 
više o svemoćnim zahtjevima psihološke znanosti, negoli o predanom i zauzetom 
bavljenju Hildegardinim djelom. 

170 Kad iz straha pred ljudima: VITA 117 

171 Hipersenzibilnost. FISCHER 33, 90 

upozoravala da ne smiju jesti pastrve). Ali valja še suzdržavati od 
konačnih sudova. 

"Pitanje Hildegardine patografije'"* ostaje otvoreno", zak- 
ljučuje njezin ponajbolji interpret, povjesničar medicine Heinrich 
Schipperges. I zaista, takva izjava može se očekivati samo od čov- 
jeka koji misli da se njena viđenja mogu bolje razumjeti u smislu 
samostalnog mehanizma podsvijesti, a njeno nadahnuće kao stva- 
ralački pritisak nečeg nad-osobnog. Religiozna iskustva svode se 
na jednu posve zasebnu razinu i stoga ne mogu biti u protuslovlju 
sa znanošću. Podređeivanje Hildegarde histerijskim oblicima!" 
naprosto je nedopustivo; ona je previše djelotvorna, stvarna 0so- 
ba, žena koja zavrijeđuje divljenje, slabašna, tanka stasa, a ipak la- 
vovski hrabra naspram papa svjesnih svoje moći i naspram 
borbenih biskupa koji su u to vrijeme bili ujedno i vojskovođe. 


11. Alergična na komplimente i glupu askezu 


Zanimljivo je da Hildegardinu samokritičnost nisu gotovo ni- 
malo izmijenili vanjski uspjesi i sve veće divljenje okolnog svije- 
ta. A opet, teško je povjerovati da nije bila svjesna svojih bogatih 
talenata: posjedovala je pronicljivost razuma, znanstvenu nadare- 
nost, istraživačku strast, praktične sposobnosti, povezane s izvan- 
rednom fantazijom i snagom imaginacije. Vrlo živ interes za 


172 Pitanje Hildegardine patografije: Schipperges u pogovoru svom prijevodu "Knjige 
božanskih djela", 334. U okvir takvih analiza mogla bi se zacijelo smjestiti i 
vizionarska iskustva Carla Gustava Junga. 

173 Histerijski oblici pojavljivanja: HATTEMER (144) je doduše — na temelju 
Hildegardinog "psihogenog karaktera" - uvjeren u histerijsku prirođu njezinih 
stanja bolesti; nedostaju naravno sve potrebne sastavnice za dijagnosticiranje prave 
psihoze. Njezina "physis" (fizička snaga) bila je očito preslaba u usporedbi s 
poslovima koje je obavljala; s te strane je razumljivo početno kolebanje. 

stotine i stotine različitih stvari skladno je objedinjavao u sebi moć 
koncentracije; suverena uspravnost išla je ruku pod ruku s tan- 
koćutnom sposobnošću uživljavanja; nepristranost plemkinje pre- 
ma moćnicima išla je ruku pod ruku s velikom naklonošću prema 
takozvanim malim ljudima. 

Međutim, sve je to uredno prikrivala stidljivom suzdržanošću 
iz koje bi tek tu i tamo poput vulkana provalila njezina bolesna sa- 
mosvijest, kao što se to dogodilo za vrijeme razjarenog nastupa u 
samostanu Disibodenberg. Čini se da nikad nije zaboravila kako 
se gorući duh s neba 1141. u viđenju proročkog poziva okomio s 
nimalo ljubaznim riječima na svako, pa i najmanje čovjekovo 
precjenjivanje: "Grješni čovječe, !"* pepeo od pepela, trulež od tru- 
leži, govori i piši sve što vidiš i čuješ!“ 

Tu nema više nimalo mjesta za preuzetnost i samoogledavanje. 
Hildegarda nije tim napastima podlegla ni kasnije, kad joj je pola 
zapadne Europe ležalo pod nogama, kad su joj na misionarskim 
putovanjima hrlila u susret velika mnoštva oduševljenog puka te 
se pobožni i manje pobožni pojedinci naprosto jagmili za njene 
savjete. Tko od nas ne bi bio s pravom ponosan na pismo iz Rima, 
u kojemu nam se Sveti otac najosobnije obraća: "Radujemo se,!'?* 
kćeri, i slavimo Gospodina, što se tvoja čast i slava proširila diljem 
svijeta, tako da si mnogima postala 'miomiris života za život (...)" 
Tako piše Eugen III. na samom početku Hildegardine slave. 

Opat Filip iz nizozemskog samostana Park piše joj sav u zano- 
su: "Otkad sam!" se — čuvši za tvoju slavu - domogao spoznaje o 
darovima milosti kojima je Božja dobrota tako čudesno obdarila 
svoju sluškinju, ljubim te (...)" Opat Geodolf iz Braunweilera 
divi se "ljubljenoj gospođi"'"" iz koje ne isijava "ljudsko, nego 


174 Grješni čovječe: SCTV 89 
175 Radujemo se: BR 33 
176 Otkad sam: BR 33 

božansko djelo". Opat Bertulf iz Triera, koji je Hildegardu upoz- 
nao na tamošnjoj sinodi, ustvrdio je s primjerenom skromnošću: 
"Ono što se mi nismo usudili,'? vi ste muški odvažno iznijeli na 
vidjelo (...) 

Kićenim hvalospjevom Hildegardi se obratio trierski nadbi- 
skup Hillin, vrlo ugledan i učen crkveni predstojnik: "S mnogi 
ma!? koji su našli utočište u luci tvoje utjehe, molim te i ja, pre- 
sveta majko, i nadam se plemenitom ispunjenju moje prošnje — 
molim te i zaklinjem tvoje majčinsko srce u ime najsvetije ljubavi: 
pošalji iz vinskog podruma Kralja nebeskog, čija punina radosti te 
već u ovozemaljskom životu opija, po donositelju ovoga pisma, u 
kratkom odgovoru i meni grješniku nekoliko kapi (...)" 

Vrhunac takvih hvalospjeva nalazimo u jednom pismu tajnika 
Wiberta, čija sklonost zanosnom fantaziranju nam je već donekle 
poznata: "Pozdravljena po Mariji'* punoj milosti, Gospodin s to- 
bom, ti si blagoslovljena među ženama i blagoslovljena je riječ iz 
tvojih usta koja ljudima prenosi tajne nevidljivoga, koja povezuje 
nebesko sa zemaljskim i ujedinjuje božansko s ljudskim." 

Hildegarda nije reagirala na takve komplimente. Naprosto bi ih 
previdjela. U svojim pismimima odgovarala je razborito na po- 
stavljena pitanja, ili bi — oslanjajući se na svoja viđenja — davala 
savjete za život, poticala na odvažnost i samoizgrađivanje, ili kri- 
tički opominjala, ovisno o potrebama svakog pojedinačnog pri- 
matelja. 

Nije dozvolila da je umiljavanja zavedu, već je sebe stalno na- 
zivala "priprostim stvorenjem" ili "neukim čovjekom". "Ja kukav- 
no stvorenje!*! — bez zdravlja, snage, jakosti i učene mudrosti, 


177 Ljubljena gospođa: VITA 105 
178 Sto se nismo usudili: BR 154 
179 Smnogima: BR 49 

180 Pozdravljena po Mariji: BR 238 

nedorasla učiteljima", tako započinje spis njezine trierske propo- 
vijedi koja je ostavila dubok utisak na slušatelje. Zapis njezina go- 
vora kleru i pobožnom puku u Kčinu završava pak sljedećim 
priznanjem: "Ja, bojažljiva, kukavna žena,'** bila sam dvije godi- 
ne temeljito primoravana na to da sve ovo osobno iznesem na vid- 
jelo pred učitelje, doktore i ostale učene osobe u mjestima njihova 
prebivališta". 

Kao crvena nit provlači se kroz sva njezina izjašnjavanja 
skromno priznanje da nije studirala. Priznaje da joj pisanje knjiga 
zadaje velike muke te joj je potreban školovan i učen pomoćnik. 
Na to upućuje napomena u Sciviasu: "S velikom mukom!" radila 
sam na ovom djelu deset godina i konačno ga objelodanila". Čitav 
život pratili su je duboki osjećaji straha i razdoblja nedostatnog sa- 
mopovjerenja. Jednom se žalila Bernardu kako je neodlučna i 
promjenljiva. Trideset godina kasnije, kao starica, otvorila je svo- 
je srce Wibertu, i ništa se u biti nije promijenilo: "Stalno sam 
ispunjena podrhtavajućim strahom.'*“ U sebi ne pronalazim sigur- 
nost za bilo kakav pothvat. Preostaje mi jedino pružati ruke prema 
Bogu, da me on drži na životu, poput lista koji se bez težine i moći 
prepušta vjetru da ga nosi zrakom". 

Vrlo dragocjena rečenica. Iz nje se jasno može zaključiti kolika 
se ljudska i religiozna zrelost krije iza prividno raskrojenog 
osjećaja samopostojanosti: u jednom dugom životnom tijeku go- 
tovo 80-godišnja opatica naučila je da jedino siromašni mogu 
imati iskustvo Boga. Jedino prazne sudove može on napuniti. 
Umišljenicima se ne pokazuje; oni su dovoljni sebi samima. 


181 Ja kukavno stvorenje: Migne, PL 197, 254 
182 Ja, bojažljiva i kukavna žena: BR 172 

183 S velikom mukom: SCIV 90 

184 Ispunjena podrhtavajućim strahom: BR 276 

Bog ponizuje zakonodavce i moćnike pred slabima i maleni- 
ma, to je osnovna poruka Biblije — i ponajbolja tradicija benedik- 
tinskog reda. Naprijed spomenuta  docta  ignorantia'* 
srednjovjekovne monaške teologije, učeno neznanje, cijenila je 
jednostavan odnos prema Bogu, ispunjen ljubavlju i srdačnošću, 
više od svake bezdušne znanosti; to zagovaraju visoko obrazovani 
pioniri kulture koji su nam prenijeli u baštinu svo bogatstvo 
antičkog znanja! 

Hildegarda kroči putem te tradicije kad svoj vizionarski talent 
pokušava opatu iz nizozemskog Parka objasniti kao određenu pe- 
dagošku namjeru Boga — i nitko ne bi to uspio slikovitije izraziti 
od nje same: "Vjetar je puhao!* s visokog brda, noseći zrakom 
ponad ukrašenih gradova i tornjeva jedva primjetno perce, koje 
nije posjedovalo u sebi snagu letenja zrakom, već je tu snagu dobi- 
valo od vjetra. Svemogući Bog je to nesumnjivo dopustio da 
pokaže kako može djelovati preko najneznatnijeg, posve 
nemoćnog stvorenja". 

U čarobno pastelnim bojama započinje ta neobično plašljiva a 
istovremeno izrazito hrabra Hildegarda čudesan razgovor kojega 
je smjela voditi s Bogom. Sebe opisuje kao nešto beskonačno ma- 
leno — paupercula forma — nešto do čega dopire najsjajnija snaga 
svijeta, čineći ga ispunjenim i jakim: 

"Svemoćni kralj!" stolovao je u svojoj palači. Ipred njega sta- 
jali su visoki stupovi, ovijeni zlatnim ukrasima i svečano urešeni 
brojnim biserima i dragim kamenjem. Kralju se međutim svidjelo 
dodirivati neznatno perce koje je čudesno poletjelo. I nosio ga jaki 
vjetar, da ne padne na zemlju." 


185 Docta ignorantia: LECLERCQ 213-259. Oznaka "illiteratus"  (literamo 
neobrazovan) uobičajena je u monaškoj literaturi; Bog nadahnjuje za nešto što 
čovjek sam po sebi ne bi nikad bio sposoban uraditi. 

186 Vjetar je puhao: BR 150 

187 Svemoćni kralj: Hildegarda papi Eugenu Ili., BR 30 

"A 0n,!5 koji je velik bez umanjivanja, dodirnuo je mali šator, 
da promatra čudo, piše nepoznata slova i govori nepoznatim jezi- 


kom". 

"Svi koji teže za tim'* da dovrše Božje djelo moraju stalno 
imati na umu da su kao ljudi posude smrti i zato moraju svoj po- 
gled upravljati na ono za čim teže i što će jednom biti. Nebesko 
trebaju prepustiti onome tko je nebeski, budući da su sinovi prok- 
letstva koji ne poznaju nebesko. Tajne naviještaju slično pozauni 
koja ispušta tonove ali ih ne proizvodi, Netko drugi puše u nju i 
daje joj intonaciju. (...) Tako i ja sama, koja ovako malodušna 
ležim u postelji i uvijek iznova od straha uznemireno malakšem, 
odzvanjam katkada poput slabe pozaune živoga svjetla. Neka mi 
Bog bude u pomoći, kako bih izdržala u njegovoj službi!" 

Žena koja sebe poistovjećuje s neznatnim percem, s malom po- 
zaunom dragoga Boga i "egzistencijom služenja"! nadahnutom 
Bogom, takva žena u stanju je priznati krivicu i oprostiti greške, 
kao što ćemo uskoro vidjeti u njezinom sporu sa sestrom Rikar- 
dom. Takva je žena dakle bila sposobna čak i za samoironični hu- 
mor koji se ogleda u Hildegardinom obraćanju samoj glavi 
kršćanstva na zemlji: u jednom pismu papi Eugenu ruga se "ze- 
maljskoj mudrosti" koja odbacuje vizije "siromašnog stvorenja" 
koje je proizašlo iz Adamova rebra, '*' a ne "iz glava učenih filozo- 
fa". Izgleda kao da se zbog nedovoljne teološke naobrazbe htjela 
našaliti na račun ženske manjevrijednosti koja Evu — nimalo bi- 
blijski! - degradira na odbačen proizvod prvotno stvorenog muš- 
karca. 


188 A on: vidi napomenu 48 

189 Svi koji teže za tim: Hildegarda Elizabeti iz Sch&naua, BR 196 f 
190 Egzistencija služenja: LDO 317 

191 Proizašlo iz Adamova rebra: BR 30 

Ta predstojnica samostana, slavljena diljem svijeta, vodila je 
izrazito jednostavan, razborit život i pokazivala veliku ljubav pre- 
ma "malim ljudima"; njima je po svemu sudeći nastojala prenijeti 
poruku Boga "s posebnom ljubavlju'* i čežnjom" i biti im od 
pomoći u svim nevoljama. S pravom se pitamo je li iz te svoje 
vodeće pozicije katkada poželjela zatvorenu samostansku ćeliju? 
Postoje određene naznake o tome, na primjer, kad s nekom svo- 
jevrsnom sjetom govori o počecima monaštva kod pustinjaka, kad 
ističe da je za nužnu obnovu Crkve potreban povratak izvorima. I 
naravno da ćemo postaviti pitanje zašto opatica benediktinskog 
samostana u svom životopisu svetog Disiboda život eremita'?? 
ističe kao idealni oblik monaštva, pred kojim benediktinska pravi- 
la izgledaju kao veliko pojednostavljenje, kao "džepno izdanje" za 
one koji nisu dovoljno jaki i čvrsti. 

S druge pak strane, Hildegarda odlučno odbacuje takva i slična 
pozivanja na početke monaštva u pojedinačnim slučajevima; opa- 
tici Hazzechi iz Krauftala!*“ — također benediktinki — koja sanja o 
životu u samoći Hildegarda savjetuje da svoje "breme" hrabro 
nosi sa sobom. U protivnom "nećeš imati mira zbog nepostojanog 
načina života". Govori li Hildegarda ovdje iz vlastitog mučnog 
iskustva, mi naravno ne možemo znati; službu opatice koja joj je 
bila povjerena ona je svakako uzorno vršila. 

Vira pridaje najveću vrijednost samom ozračju sestrinstva koje 
je prevladavalo u samostanima Rupertsberg i Eibingen: "Sestre 
koje su živjele zajedno s njom'* vodila je uvijek s velikom ljubav- 
lju i majčinskom nježnošću, pa i onda kad je među njima došlo do 
svađa i zamjeranja, kad su ih snašle ovozemaljske boli, nevolje ili 


192 S posebnom ljubavlju: VITA 88 

193 Život eremita: SCIV 179-191; Migne, PL 197, 1093-1116 
194 Hildegarda Hazzechi: BR 207 

195 Sestre koje su živjele zajedno s njom: VITA 68 

nemarnosti". Vodila ih je s autoritetom!** ponekad blažim, pone- 
kad strožim. 

Ne smijemo smetnuti s uma da je u benediktinskim pravilima — 
u sveopćoj povijesti razvoja svijeta — prvi put došla do izražaja 
ravnopravnost svih pred Bogom, jednaka prava izbora (prilikom 
biranja opata) i zajedničko odgovorno djelovanje na demokrat- 
skim načelima.!? Sveti Benedikt piše: "Mi smo zato stvoreni! da 
budemo svi sudionici savjetovanja, jer Gospodin često objavljuje 
mlađem bratu ono što je za nas najbolje". 

Budući da je Hildegarda bila vjerna kćerka sv. Benedikta, nje- 
govo Pravilo uvelike nam olakšava — što je dosad bilo zanemari- 
vano — pristup njezinoj osobnosti. Njezina senzibilna narav u 
ophođenju s ljudima postaje mnogo razumljivijom u svjetlu sa- 
mostanskih pravila koja nalažu opatu da poklanja najveću pažnju i 
brigu onima koji nisu dovoljno jaki, koji posustaju. Opat je dužan 
posrnuloj starijoj braći koja su krenula krivim putem poslati braću 
koja će ih razumjeti, koja će ih utješiti i pomoći im da se oslobode 
od svojih depresija. "On mora znati? da je preuzeo brigu za bole- 
sne duše, a ne vlast nad zdravima". 

S velikim zanimanjem čitamo o razlozima za naizgled bez- 
načajnim propisom?“ da se prilikom noćne pobožnosti početni 
psalam lagano i dugo pjeva, kako bi i oni koji nisu uspjeli na zvuk 
zvona skočiti iz kreveta imali priliku doći i pridružiti se braći u 
pjevanju prije negoli je prvi psalam gotov. To benediktinsko pra- 


196 Auroritet: VITA 83 

197 Demokratska načela: Usp. Benediktinsko "Pravilo", poglavlje 2 ("Kakav treba biti 
opat"), poglavlje 3 ("O odnosu braće prema zajednici"), poglavlje 63 ("O 
stupnjevanju dužnosti u samostanskoj zajednici“) 

198 Mi smo zato stvoreni: Benediktinsko "Pravilo", poglavlje 3, BALTHASAR 196 

199 On mora znati: Bendiktinsko Pravilo, poglavlje 27, BALTHASAR 219 

200 Naizgled beznačajnim propisom: Bendiktinsko "Pravilo", poglavlje 43 

vilo je uistinu magna charta protiv nemilosrdnog paragrafiranja, 
protiv iskrivljavanja osobnosti strogo uokvirenom pobožnošću. 

Ne podudara li se s ovim stajalištem Hildegardino praktično i 
oprezno upozorenje opatu koji je vladao okrutnom čvrstinom - da 
mora biti humaniji u ophođenju sa svojim monasima? Pritom se 
naravno slaže s njime da treba kažnjavati svoje "sinove" ako čine 
zla djela i ako su zaljubljeni u svoju samovolju — ali pravedno. 
Podsjeća ga na to da pravednost nije sve što treba kršćaninu: "Bog 
je naime stvorio nebo i zmelju““' kao nešto prekrasno. Tvrdome je 
dodao mekoću da bude podnošljivo. Ne zaboravi na milosrdnost 
koja sve poravnava, pomoću koje se sve s lakoćom rješeva. Nastoj 
uočiti razliku između jednog i drugog vremena, između jedne i 
druge prilike, obrati pažnju na tjelesne slabosti svojih sinova u 
smislu Božje riječi koja glasi: 'Milosrđe hoću, a ne žrtvu' (...)" 

Ona je u biti alergična na svaku glupu askezu — čime samo 
ptvrđuje svoju privrženost benediktinskim paravilima koja obve- 
zuju na obzirnost prema slabićima,2" koja bolesnike oslobađaju 
od obveze posta, a predstojnicima savjetuju da prekinu s postom, 
kako ne bi posramili gladnog gosta. Opatica iz Rupertsberga 
također napominje da nije dobro tijelo i dušu trapiti "neumjere- 
nom suzdržljivosšću";?“ iza takvih neosvijetljenih vježbi u krepo- 
snom životu često se krije "stara zmija" koja na taj način zavodi 
ljude. 

"Čovjek bi trebao?“ posjedovati jedno i drugo", izjasnila se 
jednom zgodom, "čežnju za nebom i brigu za prirodne potrebe ti- 
jela. Čovjek se mora u svim važnim stvarima ponašati s najvećom 
obzirnošću da ne bi u njemu uslijed silne težnje za dobrim djelima 


201 Bog je stvorio nebo i zemlju: Hildegarda opatu Helmrichu u Bambergu, BR 136 
202 Obzirnost prema slabićima: Usp. "Pravilo", poglavlja 34, 36, 41, 49, 53 

203 Neumjerena suzdržljivost: LDO 134 

204 Stara zmija: Hildegarda nekom nepoznatom opatu, BR 185 

205 Čovjek bi trebao: LDO 134 


nastala ruševina te bi pod prisilom neprimjerenih moralnosti bio 
osuđen na propast." Dok ostali namrštenih lica stalno pričaju o 
moralu, ona radije vrlo razborito govori o zdravlju; umjesto odba- 
civanja ispraznog naglašavanja dužnosti, ona podsjeća na to da 
dosljedan život usrećuje?* i da zadovoljna duša čini radosnim i 
samo čovjekovo tijelo. 

Riječi što ih je napisala nekom depresivnom predstojniku sa- 
mostana, koji je očajavao nad problemima zajednice, vrijednije su 
od suhog zlata za čovjeka koji pretjeranom sumnjičavošću muči 
samoga sebe: on ne samo da mora biti budan, već se mora dokazati 
i kao borac. "Znaj da si u biti" obično zemaljsko biće i ne budi 
previše zabrinut, jer Bog ne traži u tebi samo nešto nebesko". 

Hildegardina odbojnost prema isprazno-brbljavim pobožnosti- 
ma izazvala je otvoreno prekoravanje u krugovima njezinih kole- 
gica. O blagdanima bi svojim sestrama dozvolila da umjesto 
uobičajene crne odjeće stavljaju na sebe velove od svile, na ruke 
zlatne prstenove i pozlaćene vijence na glave s lijepo njegova- 
nom, raspuštenom dugom kosom. Pavao je ženama zabranjivao 
takve neprimjerene ukrase, okomila se na nju stroga 
Tengswich,?* predstojnica ženskog zavoda u Andernachu. Hilde- 
garda joj veselo odgovara da se to zacijelo nije odnosilo na djevoj- 
ke koje se uvijek osjećaju kao "u predivnom raju" i koje kao 
zaručnice Kristove dakako smiju nositi svečanu bijelu svadbenu 
odjeću. 

Daleko od svakog uskogrudnog razmišljanja, opatici Hildegar- 
di stalo je prije svega do milosrdnosti i velikodušne čovječnosti. 
Nadbiskupu Filipu iz Kčina, koji se previše bavio politikom, obra- 
tila se neobično prodornim, utjecajnim tonom, upozoravajući ga 


206 Dosljedan život usrećuje: LDO 104 
207 Znaj da si u biti: Hildegarda opatu Manegoldu iz Hirsaua, BR 131 
208 Korespondencija s učiteljicom Tengswich: BR 200-204 

"dase na svoje podanike ne bi trebao obrušavati riječima koje iza- 
zivaju strah,“ “ poput grabežljivog jastreba, da im se ne bi smio 
približavati prijetećim riječima kao toljagom. Pomiješaj radije 
riječi pravednosti s milosrđem i pomazuj ljude Božjim strahom. 
Stavljaj im stalno pred oči istinu o tome kako je zloba pogubna za 
njihove duše i njihovo blaženstvo. Baš tako! Da, baš tako! Tada će 
ti oni uzvratiti poslušnošću." 

Pastir koji drži u rukama štap stege“'“ bez prave mjere ne može 
bit drag Bogu, niti može očekivati ljubav od svojih ovaca, dapače 
njegove će ga ovce mrziti, obraća se nekom drugom crkvenom ve- 
likodostojniku. Čovjek se treba prema siromašnima ponašati po- 
put toplog povjetarca,?'! prema napuštenima poput blagoslovljene 
Tose. 

Njezina otvorena ljubav ostala je svima u sjećanju koji su je 
imali priliku sresti na životnom putu. Nikoga nije isključivala“'* iz 
te ljubavi, stoji zapisano u najstarijem životopisu. Sva draž njezi- 
ne osobnosti sadržana je u kratkom pismu monasima u Trieru koje 
se očito odnosi na nekog odbjeglog subrata. "Zemlja ne odbacuje 
žemlju",2!* glasi Hildegardina dubokoumna opomena, "ne preziri- 
te sebi slične ljude, već im pomažite koliko god vam je to moguće. 
Tako dolikuje i vama da uz Božju pomoć i milosrđe pametnim 
savjetom dozovete zalutalu ovcu svome stadu. Tada će Bog biti 
milostiv i prema vašim grijesima. Jer svi ste vi jedna zemlja." 

Kao savjetnica i prijateljica opatica Hildegarda nije nametljiva, 
ona uzima sugovornika ozbiljno, otmjeno i s poštovanjem. Di- 
skretno ohrabrujuće, sestrinski obraća se grofici Gertrudi iz pok- 
rajine Pfalz, sestri kralja Konrada III., koja je kao udovica stupila 


209 Riječima koje izazivaju strah": BR 200-204 

210 Štap stege: Hildegarda nekom nepoznatom opatu, BR 179 
211 Popu: toplog povjetarca: LVM 108 

212 Nikoga nije isključivala: VITA 48 

213 “Zemlja ne odbacuje zemlju“: BR 155 

u cistercitski samostan, ne našavši u njemu pravu sreću. "Gospo- 
din te drži?“ tako čvrsto u svojim rukama da je svako tvoje oslan- 
janje na vlastitu sigurnost posve suvišno", tješi razočaranu 
prijateljicu. "Bog te vidi i poznaje, on te nikad neće ostaviti." I zai- 
sta, ta nemirna i ničim zadovoljna grofica ("O Gertrudo, ljubljeno 
dijete Božje.?'* nikad smireno u svojoj duši!") uspjela je uz Hilde- 
gardinu pomoć sama podignuti predivan samostan u Bambergu. 

Jedan, u svakom slučaju, rijetko dostupan pogled u Hildegardi- 
no srce otvara nam njezino prijateljstvo s Elizabetom iz Schčna- 
ua,?!* benediktinkom poput nje, znatno mlađom (Elizabeti je bilo 
tek 36 godina), također nadarenoj viđenjima, ali usko povezanim s 
vremenom u kojemu je živjela, ekstatičarkom s intimnom 
pobožnošću prema Mariji, okrenutoj svojoj unutrašnjosti (iako se 
zauzimala i za crkvenu reformu), povučenijoj od Hildegarde, 
osjećajnijoj, ispunjenoj velikim strahom pred vanjskim svijetom, 
koja se prema starijoj susestri s velikim oduševljenjem odnosila 
kao prema majci i učiteljici. 

Elizabeta je otvorila svoje srce opatici na mjestu koje je pet sati 
pješačenja bilo udaljeno od Rupertsberga, jer je bila posve smete- 
na pričanjem ljudi i gorko prevarena od vlastitih susestara koje su 
se rugale njenim viđenjima i ekstazama. To je ne smije učiniti ma- 
lodušnom, pokušava je Hildegarda ohrabriti te nastavlja prijekor- 
nim riječima govoriti o staroj zmiji — đavlu — koja osobito rado 
muči “srce koje bi“'" u svojoj usplamtjelosti najradije poletjelo iz- 


214 Gospodin te drži: BR 188 

215 Ljubljeno dijete Božje: BR 188 — Sasvim je razumljivo da Hildegarda nije mogla 
imati pristupa sjajnoj i bajnoj Eleonori iz Akvitanije, središta galantne kulture, koja 
je pored toga bila na glasu po svojoj razuzdanosti. Postoji jedno jedino pisamce od 
svega nekoliko redaka u kojemu se kudi Eleonorina nepostojanost (BR 91) 

216 Korespondencija s Elizabetom iz Schčnaua: FESTSCHRIFT 263-272; 
GRABMANN 470 

217 Srce koje bi u svojoj usplamijelosti: BR 196 

nad oblaka — što se i njoj samoj događalo — zaboravljajući da su 
ljudi, a ne bogovi". Zatim slijedi usporedba vizionara s razbijenim 
posudama i jedva čujnim pozaunama, koje su nam već dobro poz- 
nate. 

Pozivanje na razboritost i odlučnost primljeno je s tolikim ra- 
zumijevanjem i bez ikakvog predbacivanja da je Elizabeta, oslo- 
bođena i rasterećena, u svom odgovoru klicala od veselja: "Raduj 
se zajedno sa mnom?! Gospo (...) Ti si instrument Duha Sveto- 
ga, tvoje riječi zapalile su vatru u meni, velik plamen zahvatio je 
moje srce (...)" 

Opatica Hildegarda uvijek je spremna na povlačenje i 
ublažavanje svojih prosudbi, znajući da Bog nije osvetoljubiv. 
Uvijek je bila spremna neka od svojih preoštro napisanih pisama 
nakon određenog vremena korigirati i ublažiti. Benediktincima iz 
Zwiefaltena posve neuvijeno je predbacila njihove moralne pro- 
puste (radilo se o muškom i ženskom samostanu pod istim krovom 
u kojemu je po svemu sudeći došlo do zaljubljivanja između mo- 
naha i monahinja): trebali bi se sramiti zbog toga što umjesto na 
službu Božju trče u "magareći tor" te sveto brdo izlažu "nečasnom 
brakolomstvu".?!? 

Malo nE šalje im pismo u kojemu opisuje novo viđenje: 
"Božja milost“ ne odstranjuje krivicu u ljudima pomoću velike 
osvete sve dok idu za svjetlom vjere (...) Zato se ne usuđujem iz- 
govarati neporecive riječi, jer ih ne vidim i ne osjećam u svjetlu 
istine; sve što imam reći, izgovaram s velikom bogobojaznošću i 
poniznošću. Neka u mojim riječima ne bude nijedne misli i pro- 
sudbe koja bi uznemirila vaša srca. Molim Boga da vas njegova 
milost prati na svakom koraku (...)“ 


218 Raduj se zajedno sa mnom: BR 197 
219 "Magareći tor" i "brakolomstvo": BR 126 
220 Božja milost: BR 127 

Hildegarda umije popustiti čak i u stanju "svete" srdžbe. 
Istraživanje Hildegarde kao čovjeka željeli bismo zaokružiti zgo- 
dom o jednoj razočaranoj ljubavi. Pomoću te zgode možemo na- 
slutiti na kakvu strastvenu simpatiju — ljubomornu, lakomu za 
posjedom, očajno zatvorenu — je Hildegarda bila spremna, unatoč 
naizgled savršenom vladanju sobom. No, istovremeno možemo 
pomoću te zgode pratiti kako je stjecanjem iskustva učila i dozri- 
jevala. 

Rikarda iz Stadea bila je kćerka vrlo utjecajnog, rano umrlog 
grofa grofovije Normark. Njezin ujak bio je Stjepan iz Spanhei- 
ma, koji je svojoj kćerki Juti izgradio samostan na Disibodenber- 
gu, u kojemu je odrastala i sama Hildegarda. Njezina majka, koja 
se također zvala Rikarda, bila je već u sporu zbog preseljenja na 
Rupertsberg spremna na svađu i razlaz. Njezin brat Hartvig bio je 
nadbiskup u Bremenu. Rikarda je najbolja Hildegardina prijatelji- 
ca i njena prva tajnica; "dok sam pisala knjigu“! Scivias", pripovi- 
jeda sama Hildegarda, "pružala mi je jedna sestra vlastelinskog 
roda, kćerka spomenute grofice, posvemašnju ljubav, kakvu je Ti- 
motej iskazivao sv. Pavlu. Srdačnim prijateljstvom bila je duboko 
povezana sa mnom, u mojim je nevoljama patila zajedno sa 
mnom, sve dok nisam završila s knjigom." 

Međutim, u to vrijeme prijateljstvo se raspalo zbog jednog oz- 
biljnog konflikta: na nagovor očito častohlepnog i obiteljski lako- 
mog nadbiskupa Hartviga aristokratski samostan Bassum kraj 
Bremena izabrao je Rikardu za opaticu. Hildegarda se svim sila- 
ma protivila rastanku s osobom koja joj je bila najbliža. Bila je uv- 
jerena da Rikardina karijera "nije po Božjoj volji",““ već 
podliježe ovozemaljskom vrednovanju dobara. 


221 "Kad sam knjigu": VITA 72 
222 Nije po Božjoj volji: VITA 72 

Dame aristokratskog samostana morale su zamoliti nadbiskupa 
Henrika iz Mainza da ukori tvrdoglavu opaticu Rupertsberga što 
je ovaj i učinio neobično oštrim tonom ("da, shvati ove riječi kao 
zapovijednu naredbu“). No, Hildegarda nije nipošto bila voljna 
popustiti. Odgovorila je u stilu svojih uzvišenih vizija, osvrnuvši 
se usputnom primjedbom na kupovanje službi u crkvenoj hijerar- 
hiji: 

"Izvor providnosti,“ koji je pravedan i ne podliježe lažima, 
ovako govori: razlozi koji se iznose u vezi s imenovanjem dotične 
redovnice nemaju kod Boga nikakvu težinu. Ja koji sam visina, 
dubina i širina, koji sam svjetlo s neba, nisam te razloge stvorio i 
izabrao, već su nastali iz neobuzdane smjelosti bezobzirnih poje- 
dinaca. Svi koji su mi vjerni trebaju čuti (...) Duh Gospodnji govo- 
ri u svojoj svetoj srdžbi: O pastiri, plačite i tugujte, jer ne znate što 
činite, kad po nagovoru zlobnih ljudi, koji se ne boje Boga, proda- 
jete božanske službe za materijalna dobra.“ 

Majku svoje ljubljene redovnice zaklinjala je s tolikom preo- 
sjetljivošću da je naprosto ne možemo prepoznati: "Preklinjem 
te““ i opominjem: nemoj mi ranjavati dušu na taj način da moram 
liti gorke suze, da mi srce puca od bola (...) Znaj da dostojanstvo 
opatice kakvo ti priželjkuješ sigurno nije od Boga, sasvim sigurno 
nije (...)“ 

Sve je bilo uzalud. Rikarda je preselila u Bassum. Ništa nije po- 
moglo ni to što je Hildegarda nastojala pridobiti na svoju stranu 
nadbiskupa Bremena, Rikardinog brata, što se "u suzama i žalosti 
bacila pred njegove noge“ i što se naposljetku u svojoj zbunjenosti 
osobno obratila papi Eugenu.“ Eugen je poslao nadbiskupu u 


223 Shvati ove riječi kao zapovijednu naredbu: BR 95 


226 Korespondencija s papom Eugenom III.: BR 33 

Mainzu (kao primasu Njemačke) diplomatsku notu kojom ga ob- 
vezuje na strogo praćenje nove opatice, pridržava li se benediktin- 
skih pravila, jer će je u protivnom vratiti pod Hildegardino 
skrbništvo. 

Očito nije bilo nikakvih primjedbi na Rikardino vršenje službe. 
Ostala je u Bassumu. Iz Hildegardina pisma izbija užasna bol koju 
joj je zadao neopoziv rastanak: "Ajme meni majko, ajme meni 
kćeri! Zašto si me ostavila poput nekog siročeta? Ljubila sam tvo- 
ju plemenitu narav, tvoju mudrost i tvoju nevinost, tvoju dušu i sav 
tvoj život, tako da su mi mnogi govorili: 'Što to činiš? Sada bi svi 
trebali sa mnom plakati (...)“ Čitav slap prasketavih osjećaja spu- 
stio se na izgubljenu prijateljicu. 

Ali u istom pismu daje Hildegarda jasno do znanja kako je hra- 
bro i samokritički počela obrađivati svoje razočaranje. Sada je na- 
pokon naučila svoje nade polagati jedino u Boga a nipošto u 
čovjeka, jer zemlja može uvijek iti jedino ograničeno 
utočište! "I zato čovjek ne bi trebao“ upravljati svoj pogled ne- 
kom uzvišenom čovjeku koji će uvenuti poput cvijeta. Ja sam 
upravo u tome pogriješila iz ljubavi prema jednom plemenitom 
stvorenju (...) Neka anđeo Gospodnji ide pred tobom, bio ti Sin 
Božji zaštitom, a njegova Majka zagovornicom. Sjeti se svoje si- 
rote majke Hildegarde i neka te prati sreća.“ 

Shvatila je da čovjek može pogriješiti radi prevelike ljubavi — 
ako želi nekog čovjeka imati samo za sebe, te na taj način otežava- 
ti razvoj njegovih vlastitih snaga. U pedesetitrećoj godini naučila 
je da ljubav ne znači puninu posjedovanja, već spremnost da se 
ništa ne posjeduje, da čovjek nema nikakvog prava na blizinu vol- 
jenog bića. Ljubav se uvijek dobiva na dar. 


227 Ajme meni majko: BR 98 
228 [zato čovjek ne bi trebao: BR 98 

Ta ljubavna priča imala je poput mnogih drugih potresan svrše- 
tak: godinu dana kasnije primila je Hildegarda od bremenskog 
nadbiskupa Hartviga?? vijest o Rikardinoj iznenadnoj smrti. Po- 
tišten i svjestan krivice priznao je da njegova sestra "nije osobito 
cijenila čast koju joj je osigurao, te je “često sva u suzama iz dubi- 
ne svog srca čeznula za povratkom u tvoj samostan“. Hartvig zak- 
ljučuje svoje pismo dirljivim riječima: “Zato te molim koliko 
najviše mogu, naravno ukoliko me smatraš dostojnim: ljubi je 
onoliko koliko je ona tebe ljubila. Ako ti se čini da je u bilo čemu 
pogriješila, sjeti se u najmanju ruku — jer propust se ne odnosi na 
nju, nego na mene — njenih suza koje je prolila zbog napuštanja 
tvog samostana; mnogi to mogu posvjedočiti. I da je smrt nije u 
tome spriječila, ona bi se zacijelo po dobivenom odobrenju vratila 
u tvoj samostan.“ 

Hildegarda je umjesto velikog oplakivanja odgovorila s ispovi- 
jedanjem vjere. Da, njezino je srce doista bilo ispunjeno ljubavlju 
prema Rikardi. "No, od njezine ljubavi mnogo je veća Božja lju- 
bav.* I zato Bog svoju ljubljenu zaručnicu nije htio ostaviti ne- 
prijateljskim ljubavnicima na ovome svijetu.“ 

Na samom kraju tog zacijelo najljepšeg Hildegardinog pisma 
nailazimo na tračak razočaranja, bez imalo gorčine, bez ikakvog 
predbacivanja: "I ja tjeram iz svog srcaži! bol koju si mi pripremio 
s ovom mojom kćerkom. Neka te Bog po zagovoru svetih nagradi 
rosom svoje milosti i blaženom plaćom na drugome svijetu“. 


229 Pismo Hartviga iz Bremene: BR 99 
230 Mnogo je veća Božja ljubav: BR 100 
231 [ja tjeram iz svog srca: BR 100 

IV. 
Liječnica i apotekarica s karizmom 


"Sve što je u Božjem planu“ odgovara jedno drugom“. 
Hildegarda, Liber vitae meritorum 


12. Zadivljujući uspjesi liječenja 


Godine 1688. miinchenska bolnica Svetog Duha priredila je sa- 
mostanu sestara franjevki u Reutbergu kod Bad Tčlza neuobičaje- 
ni poklon: apoteku koja se održala sve do danas. Jedna slika u tom 
hramu lijekova prikazuje Krista kao apotekara? — što je sasvim 
tipično za vrijeme baroka. 

Spoznaja da su samostani bili središta medicinskog zbrinjavan- 
ja djeluje današnjem čitatelju prilično strano, ali je ranijim genera- 
cijama bila nešto sasvim normalno. Svaki je samostan u pravilu 
imao zadovoljavajuću bolnicu, apoteku, ali i prva sirotišta za nez- 
brinute osobe. U pisarnicama samostana marljivo se prepisivala 
antička medicinska predaja, u vrtovima s povrćem eksperimenti- 
rali su sposobni i spretni monasi s uzgojem ljekovitog bilja i dro- 
ga. Car Henrik II. ostavio je na spomen-ploči u bamberškoj 
232 Sve što je u Božjem planu: LVM 94 
233 Krist kao apotekar: Usp. Josef Kirmeier i Manfred Tremi, Glanz und Ende der alten 


Kičeter. Sškularisation im bayerischen Oberiand 1803. (Sjaj i kraj starih 
samostana. Sekularizacija u gornjoj Bavarskoj 1803.), Miinchen 1991, 248 


109 


katedrali zapisano ime liječnika koji je vrlo uspješno izvršio ope- 
raciju vađenja kamenca iz njegova tijela. Liječnik nije bio nitko 
drugi do opat Benedikt iz Monte Casina. 

Stoga se ne moramo nimalo čuditi što se i opatica samostana 
Rupertsberg bavila medicinom i ljekarništvom, jer je to bilo nešto 
sasvim normalno. Ne moramo se čuditi tome da su ljudi iz raznih 
staleža i slojeva u svojim nevoljama s velikim pouzdanjem 
hodočastili u njezin samostan. Ona je u brizi za bolesne vidjela 
određeni oblik nasljedovanja Krista: "Dobar liječnik“* pomazuje 
bez negodovanja rane čovječanstva s velikim milosrđem“. 

Hildegarda je poput mnogih drugih redovnika rezuckala i u 
svom mužaru gnječila raznovrsne svježe listove, kuhala njihov 
prah u vinu ili octu i na kraju ih zaslađivala medom. Proizvodila je 
tablete i ulje od biljnih sokova; punila posude ljekovitim biljnim 
sirupom koji bi se stavljao u prokuhanu šećerenu vodu; priprema- 
la od svinjske i medvjeđe masti te jelenjeg loja pomasti za smiren- 
je bolova; izrađivala flaster za rane; davala hladne obloge i 
nastojala glavobolju doslovce raspršiti miomirisima koje su širile 
oko sebe armatične biljke pržene na užarenom crijepu. 

Sve to nije bilo ništa posebno za redovnicu 12. stoljeća koja je 
voljela ljude. Neobičnim se čini u svakom slučaju višegodišnje 
razdoblje učenja u kojemu je pokušala pronaći tragove iscjeli- 
teljskih snaga prirode. Vjerojatno je već kao redovnica u Disibo- 
denbergu bila upućena u neke tajne vrsnih skupljačica ljekovitog 
bilja u neposrednoj okolici samostana. 

No, nas ne zanima toliko Hildegardino usputno bavljenje me- 
dicinom, činili su to mnogi redovnici, već nas ponajprije zanima 
karizma pomoću koje je ona to zanimanje prakticirala. Njezina 
ljubav prema ljudima koja je povezivala dušobrižništvo i 


234 Dobar liječnik: Hildegarda opatu Bertuifu II. u Trieru, BR 154 

liječenje, njezini svrhoviti savjeti i umješnost obrađivanja djelo- 
vali su na suvremenike kao čudo od Boga. Sačuvana su brojna 
svjedočanstva o zadivljujućim uspjesima liječenja. "Dar liječenja 
bolesnih",** tako se izražava njezin životopisac Teodorik u stilu 
srednjovjekovnih legendi, "isijavao je tako moćno iz svete djevice 
daje gotovo svaki bolesnik koji joj se obratio smjesta bio zdrav." 

Kao primjer navodi se neki Švaba iz pokrajine Ellwanger koji 
je bolovao od tumora, podao se na dugi put i doživio ispunjenje 
svoje nade: "S velikom ljubavlju“ uzme ga Hildegarda nekoliko 
dana kod sebe, dodirivala je bolesnika vlastitim rukama i blago- 
sljivljala ga, te mu pomoću Božje milosti vrati prijašnje zdravlje." 

Kad je jednom kod Riidesheima po starom običaju htjela sjesti 
u čamac i prevesti se preko Rajne da posjeti svoj samostan u Ei- 
bingenu, približi joj se neka žena, noseći u rukama slijepog 
dječaka i plačući zamoli slavnu opaticu da položi svoje ruke na 
njega. Imajući pred očima prizor iz Biblije, Hildegarda zagrabi ru- 
kom vodu iz Rajne, blagoslovi jei poškropi njome dječakove oči, 
"i gle, u milosti Božjoj " dječak opet zadobije moć gledanja". 

Liječila je pomoću molitve, blagoslova, vode, a naravno i 
pomoću medicinske obrade. Kao čudotvorni "lijekovi" mogli su 
poslužiti i komadići njezine odjeće, kosa s njezine glave, vino s 
njezina stola. Bolesnicima bi se pojavljivala i u snovima te im po- 
darila zdravlje. Svaki onaj kome je imalo poznata uloga jake volje 
i čvrste vjere u procesu liječenja, neće se posprdno smješkati nad 
takvim izvješćima. 

Opatica nije pokazivala nikakav strah od dodirivanja psihički 
bolesnih osoba. Duševne odsutnosti opisuje nevjerojatno dobro; 
kada govori o "opsjednutosti", govori zapravo o psihosomatskim 
patnjama. Najpoznatiji je slučaj duhom bolesne plemkinje Sige- 


235 Dar liječenja bolesnih: VITA 93 
236 S velikom ljubavlju: VITA 93 
237 U milosti Božjoj: VITA 101 

wize,* koja je po Hildegardi patila od "gomilanja đavolje tame i 
pare", od čega je potamnio “čitav čulni svijet njezine razboritošću 
nadarene duše". "Žena je izgubila moć zdravog razmišljanja i dje- 
lovanja te je često dozivala i činila nešto nedolično. (...) Duša bi 
pritom zaspala i ništa ne bi znala o tjelesnom djelovanju dotične 
osobe". Za 12. stoljeće to je zadivljujuće jasna dijagnoza. 

Pošto uobičajeni egzorcizam nije pokazivao nikakav uspjeh te 
je pakostan demon u Sigewizi uporno dozivao neku stariju ženu u 
samostanu podrugljivim imenom "Schrumpelgardis" (stara baba, 
babetina), Hildegarda se takvom podrugivanju odlučno usprotivi- 
la, smjestila je Sigewizu u samostan i započela neku vrstu grupne 
terapije nad pobješnjelom gospođom, postom i molitvom. Riječ je 
dakle o stalnoj solidarnoj naklonosti prema bolesnici. Za vrijeme 
obnove krsnog zavjeta na Veliku subotu zle sile napustile su svoju 
žrtvu, gospođu Sigewiza; gospođa je kasnije pristupila samostan- 
skoj zajednici. 


13. Prvo njemačko proučavanje prirode: "'Physica'' 


"Bog je stvari u svijetu“ tako uredio da moraju biti obzirne 
jedna prema drugoj." 

Oko ove središnje misli vrti se sveukupno Hildegardino priro- 
doslovno i medicinsko djelo koje je najprije bilo sastavljeno u jed- 
noj jedinoj knjizi pod naslovom Liber suptilitatum diversarum 
naturarum creaturarum (Plemenita svojstva — a mogli bismo pre- 
vesti: unutarnje biće, bit — različitih priroda pojedinih stvorenja) te 
je u kasnijim rukopisima podijeljena u dvije knjige: Nauk o priro- 
di, Physica, i Nauk o medicini, Causae et curae. Nijedan od origi- 


238 Dijagnoza Sigewize: VITA 102-116. "Slučaj Sigewiza" navodi se kod 
SCHIPPERGES, ZEIGEN 138-142 i u srednjovjekovnoj literaturi kao vrio rijetka 
povijest bolesti. 

239 Bog je stvari u svijetu: LVM 181 

nalnih rukopisa“ nije sačuvan; najstariji prijepisi, čuvani u 
Kopenhagenu, Parizu, Bruxellesu, Berlinu i Wolfenbiittelu pot- 
ječu iz razdoblja između 13. i 15. stoljeća. Stoga je naravno 
moguće da dijelovi tog reletivno kasno oblikovanog rukopisnog 
teksta ne potječu od opatice, o čemu zasad nema konačnih odgo- 
vora. 

Hildegardina Physica ili Nauk o prirodi — prvo djelo te vrste na 
njemačkom jeziku — obuhvaća devet knjiga s ništa manje od 513 
djelomično vrlo detaljnih opisa pojedinih biljaka, životinja, dra- 
gog kamenja i metala, pisanih očito s velikom ljubavi. Temeljito 
promatranje prirode povezuje se s ljubavlju i oduševljenjem pre- 
ma svemu stvorenome. Sveuku upno Hildegradino djelo prožeto je 
velikim divljenjem: "Travčice“ ne mogu shvatiti livadu na kojoj 
niču. One nemaju osjećaje i razum i ne poznaju svoju vlastitu bit, 
kao ni djelovanje svog sjemena. Pa ipak darivaju livadu divotom 
neee (...) Utoliko manje možeš ti ponavljati zamisli Božje! 

si ti radio, odnosno gdje si bio, kad su stvoreni nebo i zemlja?" 

Nabrojila je čak 213 biljaka. S pouzdanošću i temeljitošću 
kakva se stoljećima nije ponovila informira nas o gljivama. Prema 
vrstama žitarica odnosi se začudo skeptički, pa čak i prema danas 


240 Nijedan od originalnih rukopisa: Protocoll canonisationis (Kanonizacijski 
protokol) iz 1233. godine, koji nije urodio postupkom proglašenja blaženom, 
uvrštava među Hildegardina glavna djela i "Liber simplicis medicinae“ i "Liber 
compositac medicinae“; z pod tim naslovima sačuvali su se do današnjih dana njezini 
zapisi o prirodi i prirodnom liječenju. Još uvijek sc čeka na temeljito kritičko 
istraživanje originala. Ograničeni izvorni materijal, proturječne autobiografske 
naznake i kasnija dotjerivanja rukopisa otežavaju definitivan odgovor na brojna 
pitanja. 

241 Travčice: SCIV 313 

242 Biljke: Kao što je MULLER primijetio, suvremena znanost nalazi se pred velikim 
teškoćama zato što u srednjem vijeku nema jedinstvenog nazivlja biljaka i 
nedostaje jedan svobuhvatan botanički sustav; pojedini autori podrazumijevaju pod 
istim nazivom sasvim rasličite biljke i njihove dijelove. Pritom mogu često od 
velike pomoći biti antička djela koja su doprla do nas, a također i literatura arapskih 
medicinara i prirodoslovaca. 

vrlo cijenjenoj vrsti pir (triticum spelta), pljevastoj vrsti žita s vrlo 
izrazitim okusom. Ni šumske jagode“ nije osobito cijenila. Znala 
je da napitak od hmelja čini čovjeka izdržljivim i da papar kod 
osoba oboljelih na slezeni otvara apetit. 

Hildegardino proučavanje drveća, kojemu dodaje simbolična 
značenja (jela simbolizira jakost, maslina milosrdnost, datulja 
sreću, čempres božansku tajnovitost), sadrži po mišljenju 
stručnjaka veliko blago starogermanske predaje,“ "kompendij 
stare druidske mudrosti" koja je u biljkama i životinjama na- 
slućivala tajanstvene moći. Physica zabranjuje bolesnima svježe 
jabuke, ali preporuča dunje i parnu kupelj od kestenove kore pro- 
tiv uloga. 

Realno podaje autorica nastanak mineralija, u skladu s 
antičkom tradicijom. No, istovremeno hvali drago kamenje — kod 
čijeg postanka su na tajanstven na način sudjelovali elementi vatre i 
vode — kao čudotvorno oružje“ protiv đavoljeg napastovanja. 


243 Šumske jagode: Suvremena medicina se u tom pogledu izvanredno dobro slaže s 
Hildegardom; šumske jagode smiruju živce, podražavaju organizam i čiste krv; ali 
izazivaju koprivnjaču i reakciju kod alergičnih aosoba. 

244 Blago starogermanske predaje: FISCHER 12,64 

245 Kompendij stare druidske mudrosti: WASMANN 2 

246 Drago kamenje kao čudotvorno oružje: To je u potpunosti odgovaralo duhu 
vremena, na što ukazuje FISCHER 77. Hildegarda je napisala jednu jedinu knjigu 
"O kamenju", svojevrsni kompendij za liječnike i laike, u kojoj drago kamenje 
karakterizira kao neprijatelje bolesti te naglašava njihove zaštitničke i ljekovite 
sposobnosti, prije svega za bolesti srca, probavnog trakta, živčanog i krvnog 
sustava te osjetilnih organa. Nanoseći ga na tijelo ili u tijelo, npr. u obliku praha, 
tinktura, masti ili otopina, ono djeluje protuotrovno na neposrednu okolinu. A 
djeluje i kao neprijatelj demonskih utjecaja. Hildegardina poruka o dragom 
kamenju nastoji čovjeku poručiti kakav treba biti: čist i produhovljen. Altemativna 
medicina je ponovno otkrila terapiju pomoću dragog kamenja; iscjelitelji često 
savjetuju da se drago kamenje nosi na tijelu ili polaže na određena mjesta. Masaža 
pomoću kremena poželjna je npr. protiv raznih zgrčivanja. Vidi u vezi te 
"renesanse" knjigu Lise Malin "Die schčne Kraften. Eine Arbeit (iber Heilen in 
verschiedenen Dimensionen // Lijepe prirodne moći. Studija o liječenju različitih 

Dok stvaranje potočnih bisera uglavnom točno povezuje s uzi- 
manjem nekog otrova (biseri stvarno nastaju pomoću neke infek- 
cije ili zaraze). Točno je pogodila i to da prekomjerno uzimanje 
soli isušuje tkivo. 

Zapanjujuće izvorno je Hildegardino opisivanje života riba 
koje se pojavljuju u nečuvenom bogatstvu vrsta. Nitko nije sve do 
najnovijeg vremena““' tako temeljito izbrojio i opisao riblje vrste 
u Rajni i njenim pritocima kao Hildegarda, priznaju joj najpozna- 
tiji stručnjaci. Kad pomislimo da se kod Disibodenberga spajaju 
rijeke Glan i Nahe i da kod Rupertsberga Nahe utječe u Rajnu, te 
da su srednjovjekovni samostani u pravilu imali vlastite ribnjake, 
bit će nam Hildegardino stručno poznavanje ribljih vrsta mnogo 
razumljivije. Potanko opisuje barbune (barbus vulgaris), štuke, 
šarane ili krape, podvrste švolje i prethodnike lososa. Pojedine 
vrste riba preporučivala je kao izvanredno zdravu hranu. 

S velikom pažnjom promatrala je i svijet ptica u koji je darežlji- 
vo smještala i muhe i bumbare i hrušteve. Poznavala je neobično 
mnogo ptica i točno je razlikovala pojedine vrste. Znala je da šoj- 
ka posjeduje neumoljiv nagon za nasljedstvom, da golub voli 
hladna jutra, a potočna pliska prkosi oluji sa svojim stalno pokret- 
nim repom. 

Kod egzotičkih životinja često je kod Hildegarde na djelu maš- 
ta. O lavovima, slonovima i nosorozima pripovijeda zgode karak- 


dimenzija, Frankfurt 1968, 152-186. U joga-medicini prevladava drevno uvjerenje 
da se duhovno-duševna središta mogu aktivirati dragim kamenjem. O povijesti 
kršćanske alegorike u vezi s dragim kamenjem vidi: Christel Meier, Gemma 
spiritalis. Methode und Gebrauch der Edelsteinallegorese vom friihen Christentum 
bis ins 18. Jahrhundert, Teil I. // Gemma spiritalis. Metode i uporaba dragog 
kamenja od ranog kršćanstva do 18. stoljeća, dio 1., Munchen 1977. Terapija s 
dragim kamenjem temelji se na sljedećem teološkom uvjerenju: Čovjek je stvoren 
za spasenje, ali je grijehom opasno načet i ugrožen, te se može okrijepiti duhovno 
iscjeliteljskim i spasonosnim moćima što ih je Bog položio u drago kamenje. 
247 Sve do najnovijeg vremena: FISCHER 84 

teristične za srednji vijek. Ali zato njeno opisivanje domaćih 
životinja svjedoči o nadarenosti za egzaktno promatranje. Umijela 
je točno razlučiti različite vrste kuna, a psa — koji je i tada bio ci- 
jenjen i koristan kao vodič slijepih osoba — opisuje s osobitom 
simpatijom na kakvu tek danas nailazimo u literaturi o živo- 
tinjskoj psihologiji. 

"Pas? (...) ima po svojoj naravi i svojim navikama nešto ljud- 
sko. Zato osjeća i prepoznaje čovjeka, voli ga, rado se zadržava 
kod njega i ostaje mu vjeran. (...) Pas prepoznaje mržnju, srdžbu i 
šutljivost kod čovjeka i često zbog toga reži na njega. Kad vidi da 
u nekoj kući prevladava mržnja ili gnjev, on reži, pokazuje zube ili 
hropće. Pa i kad neki čovjek planira izdaju, on reži na njega, (...), 
baš kao i na lopova ili nekoga tko planira nekakvu krađu. Pas osje- 
ti čovjekovu radost ili žalost prije samog čovjeka. Ako nam pred- 
stoji radost, on veselo maše repom; ako nam predstoji žalost, on 
tužno zavija.“ 

Naravno da ta mješavina tradicije, vremenu primjerenog znan- 
jai vlastitog eksperimentalnog iskustva sadrži i mnogo sputavane 
komike, na primjer kad govori o maku: "Sjeme“* maka pospješu- 
je spavanje i potiskuje putenost, djeluje protiv uši i njihova raz- 
množavanja". Saće od meda čini čovjeka melankoličnim, dok ga 
topli raženi kruh oslobađa od magijskih utjecaja — ali samo kad 
se u tavi režu kriške u obliku križa i kad se kroz urezotine provuče 
određena vrsta dragog kamena. Nebeski svod drže po Hildegardi 
na okupu vjetrovi, mjesec se sastoji od vatre i razrijeđenog zraka; 
kad ga ponestane, sunce ga ponovo rasplamsa. Kao što smo vidje- 
li, pored takvih smiješnih izjava ima i zapanjujuće aktualnih pro- 


248 Pas: PHYS 31 

249 Sjeme: PHYS 36 

250 Raženi kruh i dragi kamen: Misli se na bijacint pod kojim se podrazumijeva cvijet 
zumbul i vrsta dragog kamena rubin; PHYS 83 

matranja i spoznaja čija ispravnost je potvrđena tek u 19. i 20. 
stoljeću. 

“To samo svjedoči o tome da se čak i tako vidovita osoba kao što 
je bila Hildegada nije mogla oteti srednjovjekovnom svjetonazo- 

ru."! Ovisna je o antičkoj predaji“? i drevnom narodnom blagu. 
Može se kod nje naići na jasne odzive Physiologosa, poznate zbir- 
ke fantastičnih mitova o životinjama čak iz 2. stoljeća poslije Kri- 
sta, čijoj se optičkoj preobrazbi u klesanim fantastičnim likovima 
romaničkih crkava možemo i danas diviti. Međutim, kad fakto- 
grafski točno opisuje životinjski i biljni svijet zavičajnog kraja uz 
rijeku Nahe, kad pogrešne latinske stručne nazive sasvim neopte- 
rećeno zamijenjuje njemačkim nazivima, tada je sasvim sigurno 
to rezultat intenzivnog samostalnog promatranja. 

Ptice je uspoređivala s poletnom fantazijom?* i mislima čovje- 
ka, svojevrsne životinje koja živi na zemlji energično ostvarujući 
svoje planove. Posvuda je otkrivala srodnosti, sve je povezano 
jedno s drugim. Sve pripada jednom te istom zajedništvu, nebeski 
svod i crv zemaljski, ribe i ptice i drveće i mravi, pa čak i neživo 
kamenje. Priroda uspostavlja jedinstvo. 

Njezina teološka definicija stanja u prirodi glasi: "Sve što je u 
Božjem planu odgovara jedno drugom". Hildegardin sjajni uni- 
verzum pokreće mreža izmjeničnih odnosa, svako stvorenje ovi- 


251 Srednjovjekovni svjetonazor: Nemojmo pretjerivati s oduševljenjem. Svjetonazori 
nisu nešto što bi se moglo harmonizirati. Npr. Hildegarda nije, kako se tvrdi, 
intuitivno odbacila osnovno načelo o održavanju materije; dokazi o takvoj 
pionirskoj ulozi njoj nisu ni potrebni. Nova je prije svega simbolika, nove su 
kompozicije koje ona uspostavlja. 

252 Antička predaja: Pretpostavlja se da Hildegarda nije klasični znanstveni materijal 
prije svega Plinijeva djela i "Physiologus" - izravno poznavala, nego posredstvom 
enciklopedijskog skupljača Izidora Seviljskog. Vidi: FISCHER 39-50, 99; 
MULLER, HEILMITTEL 12 

253 Ptica kao simbol fantazije: PHYS 123 

sno je o nekom drugom stvorenju, posvuda je na djelu Božja 
ljubav. 

Uistinu revolucionaran pogled na svijet, ako se ima na umu 
stidljiv strah što ga je srednji vijek imao prema neuračunljivoj pri- 
rodi. Krepko oduševljenje za sve stvoreno s kojim je Hildegarda 
pomiješala ljubav prema Bogu i zemlji u jednu jedinu bujnu strast, 
u 13. stoljeću doživjelo je svoj vrhunac kod Alberta Velikog, a u 
naše vrijeme kod Telharda de Chardina. Za Chardina je biosfera 
"živo tkanje"Ž*“ a Bog srce sveukupnog svemira“. 

Opatica iz Rupertsberga mogla je u svom "prirodnom 
liječenju" primijeniti kršćanstvu primjerene čarobne riječi“* na 
zemlju koja posjeduje moć liječenja, a da ne bude optužena za he- 
rezu; jer ona je tim riječima izražavala jedino svoju vjeru u Stvori- 
telja koji je u biti Ljubav i koji je u ovozemaljske stvari položio 
svoju dobrotvornu moć: pati li neki čovjek od paralize, treba mu s 
desne i s lijeve strane kreveta, kod uzglavlja i kod nogu, staviti 
malo zemlje i pritom izgovarati riječi: "Ti, zemljo, spavaš u čovje- 
ku N... Pritom mu treba grumen zemlje polagati na glavu i noge, 
da postanu tople, te dalje izgovarati: "Ti, zemljo, učini da čovjek 
N... zadobije ponovno tjelesnu moć, u ime Oca i Sina i Duha Sve- 
toga, živog i svemugućeg Boga". 

Osam stoljeća kasnije Teilhard de Chardin također je riječima 
zazivao zemlju, te su ga ljudi maleni duhom nazivali poganinom, 
zato što svojim uskogrudnim razmišljanjem nisu mogli razumjeti 
Kristovu sjajnu nazočnost u svijetu: "Blagoslovljena ti“, sve- 
moćna materijo, neoporeciva evolucijo, uvijek iznova rođena 
stvarnosti, ti koja u svakom trenutku kidaš naše okove i tjeraš nas 


254 "Živo tkanje": TEILHARD DE CHARDIN, MENSCH 74 

255 Čovjek srce svemira: TEILHARD DE CHARDIN, HVALOSPJEV 67 
256 Čarobne riječi: PHYS 61 

257 “Blagoslovljena ti": TEILHARD DE CHARDIN, HVALOSPJEV 88 f 

da postojano kročimo za istinom. Blagoslovljena ti, univerzalna 
materijo, beskonačno trajanje, bezobalni eteru — trostruki bezdane 
zvijezda, atoma i generacija — ti koja nas nadilaziš i oslobađaš od 
uskogrudnosti, koja nam objavljuješ dimenzije Boga. (...) Bez 
tebe, materijo, bez tvojih zahvata, bez tvoje eruptivnosti mi bismo 
na ovome svijetu živjeli nepokretno, nijemo, infantilno, ne znajući 
za sebe ni za Boga. (...) Blagoljivljam te, materijo, napitak naših 
duša, ruko Gospodnja, tijelo Kristovo!" 

Svemir i čovjek upravljeni su jedan na drugoga - tu istinu po- 
kušala je Hildegarda izraziti svojim učenjem o elementima, teško 
shvatljivim današnjem čovjeku. ovjek može vladati svojim živo- 
tom, može shvatiti smisao svijeta i svoju navezanost na svemir 
zato što se svi elementi svijeta nalaze u njemu?* i on djeluje upra- 
vo zahvaljujući njima. To podrazumijeva naravno i činjenicu da 
čovjekova loša djela imaju povratnu učinkovitost na svemir. Čov- 
jekov nemoral narušava ekološku ravnotežu na zemlji i poredak 
svega, čovjekova mahnitost čini biosferu bolesnom. 


258 Svi elementi svijeta: CC 56. Glede učenja o elementima vidi: Heinrich Schipperges, 
“Ein unverčffentlichtes Hildegard-Fragment // Jedan neobjavljen Hildegardin 
fragment", objavljen u: Suhoffs Archiv fUr Geschichte der Medizin und der 
Naturwissenschaften 40 (1956). 41-77. Taj dosad nepoznati fragment priložen je 
Berlinskom rukopisu "Codex Berolin. Lat. Qu 647." Fragment sadrži slikovitim 
Hildegardinim jezikom sastavljeno kompletno učenje o elementima, 
najvjerojatnije iz druge ruke. Opisivanje prirode povezano je s umovanjem i 
moralom, slike ukazuju na razvidnu religioznu podlogu: Vjetrovi nose i pokreću 
svijet, planeti reguliraju moći u svijetu, elementi daju svemu boju. Unutar svega 
nalazi se čovjek, ključ i smisao svemira, ali upregnut u kozmičku labilnost kao 
"bomo mutatus“. U susretu s elementima — sa zemljom kao prebivalištem gorljive 
duše, s održavajućim i hranjivim zrakom kao slikom kretanja i plodnosti, s bistrom 
vodom kao slikom duha, s vatrom koja nas upućuje prema oživljavaujućoj moći 
Boga - čovjek zapravo shvaća smisao svijeta: elementi "dolaze čovjeku u susret i 
njegovi su partneri u razgovoru sa svijetom, čiji prostor i okvire mu posreduju, ali 
njihov nivo i vodstvenu ulogu određuje sam čovjek". (75) 

Nakon ovakvog poimanja počinju tamne slike "njemačke pro- 
ročice" zajedno s posuđenim uzorcima odjednom poprimati neku 
sumornu aktualnost unutar srednjovjekovnog pogleda na svijet. 

U potresnom viđenju Hildegarda nam prikazuje kako elemnti 
svijeta divlje vrište i jadaju se: "Mi ne možemo više trčati“? i dov- 
ršiti zacrtani put prema zamisli svog Učitelja. Zato jer nas ljudi 
svojim lošim djelima iskrivljuju i melju kao u nekom mlinu od 
najnižeg do najvišeg. Mi zaudaramo poput kuge i umiremo od gla- 
di za puninom pravednosti". I Bog vidi da su u pravu: "bezbožna 
ludost" osvetoljubiva čovjeka izgubila je zelenilo životne snage 
elemenata. Sada su svi vjetrovi prožeti gnjiloćom, zemlja izbacuje 
prljavštinu iz sebe. Svojom metlom započet će čišćenje, tješi Bog 
elemente: "Očistit ću vas mukama onih? koji su krivi za tu 
nečistoću" (...) 

Takvi i slični scenariji svemirskog nereda provlače se poput 
crvene niti kroz sva Hildegardina djela: "Ne čuješ ih govoriti na 
ljudski način,?' nego sa svim znakovima njihova očiglednog pod- 
jarmljivanja. Izađu li iz svoje kolotečine koju im je Stvoritelj 
odredio, nepravilnošću kretanja i protuprirodnim kruženjem, 
znači da su zalutali zahvaljujući čovjekovim grijesima. (...) I vje- 
trovi su onemogućeni užasnim smradom besramnih čina, tako da 
nisu više u stanju puhati prozračno i čisto, već prijete olujom i ne- 
vremenom. Zrak također pljuje prljavštinu bezbrojnih čovjekovih 
nečistoća, stvarajući tako neprirodnu i nimalo korisnu vlagu zbog 
koje se suše biljke i plodovi potrebni za preživljavanje. Ponekad je 
taj sloj zraka pun magle, ponekad pun snijega, iz čijih slojeva na- 
staju gomile štetnih i nekorisnih životinjica koje oštećuju ili poje- 


259 "Mi ne možemo više trčati": LVM 133 
260 Mukama onih: LVM 133 
261 Na ljudski način: LVM 146 

du plodove zemlje te ih ona ne može ponuditi ljudima na 
korištenje." (Liber vitae meritorum) 

U sedamdesetim godinama 20. stoljeća umrio je šest puta više 
ljudi od posljedica suše, poplava i drugih opustošenja nego u de- 
setljeću koje mu je prethodilo. Londonski Earthscan-institutć“ 
vidi glavni razlog tome u ponašanju ljudi koji su svoj odnos prema 
okolini do te mjere izmijenili da je postala "prijemljivija za kata- 
strofe". 

"Stvoreni svijet pozvan je da služi čovjeku.“ Nikakav metež 
ne postoji u njemu. Međutim, kad je čovjek postao neposlušan i 
usprotivio se svome Stvoritelju, izgubio je i svijet svoj mir, 
uvučen je u zajedničku uznemirenost. Velike i brojne proturječno- 
sti stvara ta uznemirenost čovjeku. Pošto se poveo za zlim djeli- 
ma, jedino ga potresi i katastrofe mogu obuzdavati." (Scivias) 

I danas se može u kostima mnogih ljudi dokazati podmukao 
stroncij 90 koji se oslobodio prilikom testiranja atomskog naoru- 
šanja u Tihom oceanu“ početkom šezdesetih godina 20. stoljeća. 
Stručnjaci su izračunali da je u pokusima razorne moći od 30 me- 
gatona diljem svijeta smrtno stradalo 420.000 embrija i novo- 
rođenčadi, a 230.000 djece ostalo je na životu s teškim tjelesnim i 
duševnim oštećenjima. 

"Zlorabi li čovjek?“ svoj položaj, čineći hedopuštena djela, 
Božji sud ovlašćuje stvorenja da ga kažnjavaju". (Liber divinorum 
operum) 

Studija njemačkog Vijeća za okoliš i zaštitu prirode upozorila 
je 1986. na visoku koncentraciju otrova u dječjim sobama.?* U 


262 Earthscan-Institute: Kršćanin danas 37 (1985), 343 

263 Da služi čovjeku: SCIV 105 

264 Testiranje atomskog oružja u Tihom oceanu: Peter Weish i Eduard Gruber, 
"Radioaktivitit und Umwelt // Radioaktivnost i zaštita okoliša", Stuttgart 
1979, 29 

265 Zlorabi li čovjek: LDO 65 

bojicama, plastelinima i igračkama, u pokućstvu i živežnim na- 
mirnicama sadržane su značajne količine štetnih sastojaka. U ne- 
kim vodovodnim cijevima starih zgrada izmjerena je 
koncentracija olova koja bi mogla pet puta usmrtiti novorođenče 
staro pet mjeseci. U tkanini dječjih košuljica iz takozvane "čiste 
vune" nalazi se do 12 posto formaldehyda. 

Jeli zaista došlo dotle s realnim užasima - od katastrofe u Seve- 
su do katastrofe u Černobylu — da nam Hildegardina viđenja stoje 
takoreći na dohvat ruke? 

Ne doživljavamo li sve očitije kako se zlorabljena, iskorištava- 
na, oštećena priroda okrenula protiv svojih ljudskih mučitelja, 
kako silovana zemlja uzvraća udarac? Nisu li nam razorna djelo- 
vanja što ih vidovnjakinja opisuje šarolikim bojama predobro 
poznata: okuženi zrak, uništeno tlo, smećem zatrpana zemlja, 
uništene žetve, neprirodan snijeg u zraku, poremećaji godišnjih 
doba i klimatskih ritmova? 

Nije li Hildegarda u svom viđenju elemenata izbačenih iz kolo- 
tečina nazvala pokretačku snagu svih grijeha protiv okoliša ja- 
snim i nedvoumnim imenom - profit idola? "Sve što čine?" 
namijenjeno je njihovoj pohotljivosti i putenosti", pritom se ljudi 
podrugljivo pitaju kakvu moć bi Bog mogao imati, "kad je nevid- 
ljiv i biva sve udaljeniji u svojoj skrivenosti". 

Ne podsjeća li njezino viđenje propasti svijeta u Sciviasu upra- 
vo zapanjujuće na prognoze što ih suvremeni znanstvenici daju 
glede posljedica atomskog rata?“ ili glede očekivanih klimatskih 


266 Otrov u dječjim sobama: "U dječjim sobama krije se mnogo otrova", Siddeutsche 
Zeitung 19. ožujka 1986. 

267 Sve što čine: LVM 148 

268 Posljedice atomskog rata: Vidi: Jonathan Schell, "Das Schicksal der Erde. Gefahr 
und Folgen cines Atomkriegs // Sudbina zemlje. Opasnost i posljedice atomskog 
rata", Minchen 1982 

katastrofa* diljem svijeta? "Iznenadnim, neočekivanim potre- 

27 elementi će se osloboditi svoje stege. Sva stvorenja zahva- 
tit će uznemirenost. Vatra će planuti. Ponestat će zraka, voda će se 
preliti, zemlja podrhtavati od potresa, munje će sijevati, gromovi 
odjekivati, brda se urušavati, stabla padati, i sve što u zraku, vodi 
ili u zemlji podliježe smrti izgubit će život. Vatra će zahvatiti sav 
zračni prostor, a svu zemlju prekrit će voda." 

Kad sam u Regensburgu započeo s pisanjem ove knjige 
hodočastili su pobožni ljudi svake nedjelje do jedne šumske kape- 
lice udaljene pola sata vožnje autom. Kapelica se nalazila blizu 
mjesta gdje je bila planirana izgradnja atomske centrale Wacker- 
sdorf. Ljudi — učenici, studenti, domaćice, namještenici, na suncu 
potamnjele seljanke iz okolice — strahovali su od prestižnog ob- 
jekta opasnog po život, objekta koji je trebao postati hramom u 
kojemu bi se prinosio "profit idolima". Ti ljudi bili su zabrinuti za 
sudbinu svoje djece, svog zavičaja, za sudbinu grubo načetog svi- 
jeta. U Hildegardi iz Bingena, koja je Božji svijet voljela svim 
srcem i upozoravala na njegovo razaranje imali su hodočasnici iz 
Wackersdorfa najveću zaštitnicu i zagovornicu. 

"Nikome nisi više podređen",?"! govori "odsutni Bog" čovjeku 
uknjizi Kraj predviđanja, "ali svoje žariš i pališ, potrebne su ti nji- 
hove muke da bi se radovao svojoj moći. (...) Ti urličeš da sam ja 
stvoren na tvoju sliku i priliku. A ja ti kažem: na tebi je da budeš 
slika i prilika. Ti urličeš: nebo nije tu radi ptica, povijest svijeta 
nije za potomstvo čimpanza. A ja ti kažem: nebo koje nije tu radi 


269 Klimatske katastrofe: Vidi: Dagny Kemner i Imre Kerner, "Der Klima-Report. Glo- 
Gebiete, 


271 "Nikome nisi više podređen": Carl Amery, Das Ende der Vorsehung" // Kraj 
predviđanja), Reinbek 1972, 252 

ptica, nije ni radi tebe (...) Ti pitaš: nisi li mi poslao Sina s obećan- 
jem budućnosti koja nadilazi sva moja dostignuća? A ja ti govo- 
rim: On ti je dao primjer, da činiš kao što je on činio. Idi, učini 
svoje podanike slobodnima i služi, kao što je on sužio. Služi svojoj 
braći i sestrama, suncu, mjesecu, volu, magarcu, čimpanzi, mravi- 
ma, drveću, kiši i rosi. Nitko od mojih izabranika ne očekuje ništa 
drugo do služenja. Sjeti se da si prah i da ćeš se u prah povratiti. 
Tek onda — možeš postati mojim sinom". 


14. Zaštitnica prirodnog liječenja 


Osamsto godina poslije Hildegardine smrti došli su domišljati 
ljudi na ideju da iz "timijana, ružmarina i cvjetova lipe, ubranih 
prije jutarnje rose, kako bi sačuvali sva svoja svojstva" proizvedu 
"Hildegardinu vodicu za uljepšavanje".?7 

Prirodni lijekovi opatice iz Rupertsberga danas su opet vrlo in- 
teresantni — zato jer su ljudi već davno izgubili vjeru u svemoć 
medicinara, zato što im je dosta kemijskih lijekova i njihovih nu- 
spojava — a zacijelo se pomoću prirodnih lijekova može uraditi 
vrlo unosan posao. S druge pak strane postoje stručnjaci koji tvrde 
da Hildegardini recepti današnjim liječnicima i apotekarima ne 
pružaju nikakve korisne osnove. 

Mora da je istina negdje na sredini. Hildegarda, redovnica s ve- 
likom ljubavlju i prijateljskim osjećajima prema svim ljudima, 
svojim postojanim ispitivanjem kakvu snagu liječenja je Bog 
položio u biljke, listove i plodove koje je proučavala, usrećila je na 
stotine i stotine bolešću pogođenih osoba. 


272 Vodica za uljepšavanje: SCHIPPERGES, ZEICHEN 9 

Ekstrakt od kuhanog zrnja lanenog siemena,“" što ga je prepo- 
ručivala protiv opeklina, s velikim odusevljenjem primjenjuje se u 
suvremenom prirodnom liječenju. Taj ekstrakt zaista izvlači otrov 
iz upaljenih rana i ublažuje bol brzo i trajno. Njezinu mast od ver- 
muta“"* preporučuje Savez Hildegardinih prijatelja u gomjoau- 
strijskom St. Georgenu; ta bi se mast smjela primjenjivati samo 
kao proizvod dobiven iz stabljike vermuta. Pa i Hildegardin sok za 
srce“ * od prokuhanog komorača, sladića, meda, šećera i vode 
jamči blagoslov, a dobar je i za terapiju protiv reume?" - zajedno s 
kupelji od kestena, prahom od celera i marmeladom od dunja. 

Naravno da ne mogu medicinske predodžbe redovnice iz 12. 
stolejća biti posve lišene praznovjernih rudimenata?" — pogotovo 
ako joj je stalo do svih suvremenika, bogatih i siromašnih, kao što 
je stalo Hildegardi. Ako je netko podlegao ludilu "pomoću 
magične sile ili prokletstva", preporučuje mu da zagrije na vatri 
mora zemlju iz tla oko šljivina korijena“ “i udiše njen miris, ili da 
zemlju zajedno s košticama šljiva stavi na trbuh i bokove te ih 
poveže nekom krpom, legne u krevet i jako se preznoji. Ponovi li 
to nekoliko dana uzastopce, njegova će ludost ili duševna pomut- 
nja biti znatno manja. 

Hildegarda zna da duhovi mrze drvo od jele, razumije se da je i 
ona vjerovala u postojanje ptice orlo-lava koja proždire ljude. Bo- 
lesni od zaljubljenosti moraju potražiti betonijuž? (ljekovita bil- 


273 Laneno sjeme protiv opeklina: SCHIPPERGES, ZFICHEN 53 

214 Vermutska mast protiv artritisa: SCHIPPERGES, ZEICHEN 39 

275 Sok za srce: BREINDL 109 

276 Terapija protiv reume. BREINDL 316. Hildegarda je obrađuje pod pojmom Gicht 
(ulozi, bolest zglobova), premda se reuma, artritis, artroza danas najčešće 
specijalno obrađuje. 

277 Praznovjerni rudimenti: O poplavi nabožne prirodne medicine tog vremena usp. 
GURJEWITCH 380 f 

278 Zemlja iz tla oko šljivina korijena: PHYS 67 

279 Betonie za bolesne od ljubavi: PHYS 67 f 

jka s crvenim cvijetom, raste na livadama) — koja ne smije biti 
korištena u magijske svrhe, jer bi u protivnom izgubila ljekovitu 
moć — jedan list trebaju staviti u svaku nosnicu, jedan ispod jezika, 
jedan uzeti u svaku ruku, a dva lista staviti pod noge te u ogoljelu 
stabljiku s koje su skinuli listove zuriti tako dugo dok listovi ne 
poprime temperaturu tijela... 

Opatica Hildegarda nije se nekritički priključivala magijskim 
praktikantima koji su tumarali zemljom duž i poprijeko. Nijed- 
nom ne spominje metodu mjerenja koja je u njeno vrijeme bila ite- 
kako na cijeni; naime, ako bi širina tijela bolesnika s ispruženim 
rukama uvelike odstupala od njegove dužine, smatrala se svaka 
obrada besmislenom, jer čovjek koji je izgubio mjeru ne može biti 
sposoban za život. Valja nam također pažljivo registrirati da Hil- 
degarda uvijek iznova upozorava na oprezno postupanje s otrov- 
nim biljkama?“ i narkoticima. Protiv crne kuge?! ne preporučuje 
nikakvo čaranje, već orlovsko zelje kao sedativ koji ublažava 
smrtne muke. A vatrenog daždevnjaka, koji je od antičkih vreme- 
na zadavao ljudima nečuveni strah, jer se smatrao općenito najo- 
trovnijom životinjom, "otčarala" je riječima kako ta životinja 
sama po sebi naprosto nije u stanju raniti čovjeka. 

Sve u svemu mogli bismo se pridružiti pozitivnoj ocjeni koju je 
profesorica Irmgard Miiller napisala o prvom pismeno fiksiranom 
prirodnom liječenju u Njemačkoj: Hildegarda ne samo da je dobro 
poznavala medicinu ranog srednjeg vijeka i samostalno je primi- 
jenila, već je "unutar granica?“ svog vremena provodila vrlo sim- 
ptomatične terapije te je na temelju sebi svojstvenog promatranja 


280 Oprezno s otrovnim biljkama: MULLER, HEILMITTEL 13; MULLER, 
KRANKHEIT 342 

281 Crna kuga: MULLER, HEILMITTEL 25; SCHIPPERGES, GARTEN 86 

282 "Unutar granica": MOLLER, HEILMITTEL 15 

cjelovitosti zbivanja razvila samodostatno i dosljedno učenje o 
bolestima". 

Ova teza ima na kraju krajeva i svoj oslonac u činjenici da je 
Hildegarda iz punine posredovanih indikacija kod mnogih biljaka 
i droga izdvojila svega nekoliko točnih i sigurnih, smislenih i du- 
goročnih područja primjene, ne uzimajući u obzir nikakvu legen- 
damu magijsku učinkovitost. Naglašavala je promišljeno i 
umjereno doziranje,“ da ne bi ljekovita sredstva nanijela više šte- 
te nego koristi. 

Hildegarda je preporučivala vino iz zgnječenog pakujca protiv 
vrućine, pelin s mesom ili kašom protiv pijančevanja, a kuhane 
koprive protiv probavnih smetnji. Komorač pomaže kod probave, 
prašak od džumbira — pomiješan s vinom — čini mutne oči bistri- 
ma, listovi velecvjetne divizme jačaju slabo srce. Oblozi od pro- 
kuhanog stolisnika čine čuda kod rana koje teško zacijeljuju, a 
vino od ljubičica najbolji je lijek protiv melankolije. Hildegarda je 
poznavala i sladić kao lijek za čistoću glasa i vedro raspoloženje. 

U Hildegardin se leče nalazi se uostalom i vrlo originalan 
kozmetički recept“: Onaj kome je koža na licu suha i raspucala 
od vjetra treba u vodi skuhati ječam, prokuhanog iscijediti 
pomoću krpe i tom tekućinom umivati lice. Koža će potom postati 
nježna i poprimit će lijepu boju. (Kozmetika je kod Hildegarde 
imala jednu jedinu svrhu koja se sastojala u tome da se žena 
uređuje i dotjerava za muža, "njemu na čast“ i diku, kako bi u 
njegovim očima izgledala što ljepša". Ukrase od zlata i ukosnice 
smije nositi samo ako joj suprug dozvoli.) 

Prema prirodnom liječenju danas se uglavnom vrlo nekritički 
odnosimo; pomalo čudne zamjenske religije, kao što je religija ta- 


283 "Promišljeno i umjereno doziranje“: CC 250 f 
284 Kozmetički recept: PHYS 18 
285 “Njemu na čast": CC 260 

janstvenog ozdravljenja, općenito odbacuju medikamente te um- 
jesto njih predlažu jednostavniji oblik liječenja, predlažu da se 
pomoću koncentracije mišljenja prizove "moć" travara,** zbog 
čega su stare recepture za pripremanje droga posebno tražene i 
propagirane u zemljama bivšeg Sovjetskog saveza. U tom pogle- 
du ne može biti na odmet ako ponovimo Hildegardino upozorenje 
glede nepromišljene ili neumjerene primjene "prirodne apoteke". 
Samo bilje ima doduše manje nuspojava od proizvoda farmaceut- 
ske industrije, ali područja njegove primjene su ograničena i vrlo 
je važno ispravno doziranje, kako ne bi došlo do toksičnog djelo- 
vanja. 

Neki prijatelji prirode možda ne znaju da se već jedna trećina 
papratnjača i cvjetastih biljaka nalazi na "crnoj listi", što znači da 
im zbog zagađenog okoliša prijeti izumiranje. Stoga je bolje raspi- 
tati se u apoteci, ili pokušati s uzgojem na vlastitom balkonu, nego 
tražiti čudotvorne biljke u zagađenim šumama i proplancima. No, 
možda ipak nije tako strašno. 


15. Što nam nudi srednjovjekovna medicina 


"Ja nisam ništa stvorilaž" i nikome život podarila", govori 
prkosno "tvrdoća srca" u jednoj od najljepših Hildegardinih ale- 
gorija. "Zašto bih se ja trebala za nešto mučiti ili brinuti? Nešto ta- 
kova ne pada mi na pamet. Želim se zauzimati za drugoga samo 
onoliko koliko mi on može biti od koristi. Bog koji je sve stvorio 
morao bi iza svega stvorenoga stajati i o svemu voditi brigu!" 


286 Moći travara: Vidi: Friedrich Vilhelm Haack "Das Heimholungsverk der Gabriele 
Wittek und die Neuoffenbarungsbewegungen" (Tajno ozdravljenje Gabrijele 
Witek i pokreti novih objava), Munchen 1985, 188 

287 Ja nisam ništa stvorila: LVM 33 

I gle, iz olujnog oblaka, u kojemu odzvanjaju glasovi bezbroj- 
nog mnoštva blaženih poput "žubora silnih voda", dopire odgovor 
Milosrdnoga: "O ti okamenjeni stvore?*... Ti nisi vrijedan imati 
čak ni lik čovjeka". Milosrdni opisuje sebe kao dražesnu ljekovitu 
biljku, spremnu svakome pružiti pomoć. "S očima punim ljubavi 
osvrćem se na svaku životnu nevolju i osjećam se blizak sa svakim 
stvorenjem. Bolesnima pomažem i vodim ih do ponovnog ozdrav- 
ljenja. Ja sam ljekovita mast za svaku bol (...)" 

Što povezuje ovaj misteriozni razgovor s proučavateljicom lje- 
kovitog bilja iz Rupertsberga? Mnogo toga. Naime, za srednjovje- 
kovnu medicinu bolest je bila prvenstveno poremećaj tjelesnog 
mehanizma, poremećaj kome je potreban nužni popravak, i zato 
je liječnik bio ne samo mehaničar i specijalist obrade, već onaj 
koji pruža milosrđe čovjeku u nevolji. Radilo se uvijek o jedinstvu 
organizma, o nedirnutom odnosu prema prirodi, o zdravlju čitava 
čovjeka, a ne samo o defektu pojedinog organa. 

Naveli smo Hildegardin hvalospjev Milosrdnome upravo zato 
što se s vidika 21. stoljeća prilično oholo gleda na tobože nerazvi- 
jeni srednji vijek. A da zato ne postoji niti jedan opravdani razlog. 
Naime, u ove naše dane sve bolnije dolazi do izražaja spoznaja da 
je napredak u medicini donio sa sobom i veliko osiromašenje. 
Tom napretku zahvaljujemo pored sve zahtjevnijih životnih 
očekivanja i oslobađanja od mnogih muka istovremeno i sve kom- 
pliciraniju aparatsku medicinu s malo humane obrade "paci- 
jentskog materijala". Pravilo malteških vitezova, redovničke 
zajednice za njegu bolesnika, osnovane 1099. godine, govori s 
velikim poštovanjem o "našoj gospodi bolesnicima“. 

Hildegarda se sasvim sigurno u njihovim samostanima ospo- 
sobljavala za bavljenje medicinom; izvješća o njezinim metoda- 
ma obrade i rezultatima liječenja već smo upoznali iz 


288 "O ri okamenjeni stvore": LVM 34 

životopisnog djela Vita. Uostalom: kako bi čovjek poput nje, koji 
posvuda vidi Božju prisutnost — u svim stvarima, u čovjekovoj lju- 
bavi, u svakodnevnim mukama, pa čak i u bolesti i smrti — koji 
Božju naklonost interpretira uvijek kao izazov za čovjekov odgo- 
vor, kako bi takav čovjek mogao mimo prolaziti pored nevolja i 
bolova drugog čovjeka? 

Naposljetku, moramo znati da je opatica iz Rupertsberga pripa- 
dala obveznoj tradiciji visoko razvijene samostanske medicine. 
"Prije svega i iznad svega valja se brinuti za bolesnike," stoji ja- 
sno zapisano u benediktinskim pravilima; u muškim samostanima 
bio je uvijek barem jedan posebno školovan frater medicus, dok bi 
u ženskim samostanima ta zadaća obično pripadala opaticama ili 
nekoj njihovoj za to osposobljenoj zastupnici. Naravno da su saz- 
nanja i vještine tih specijalista bile istovremeno na dobrobit ljudi- 
ma u nevolji izvan samostanskih zidina. 

U najvažnijim Hildegardinim spisima mogu se jasno utvrditi 
tragovi narodne medicine s kojom se zacijelo vrlo rano upoznala i 
bavila — družeći se prije svega s već spomenutim skupljačicama 
ljekovita bilja uz rijeku Nahe. No, ona se očito preko Izidora Se- 
viljskog upoznala i s antičkim učenjem o tjelesnim sokovima i 
temperamentima, na čemu je ustrajavala srednjovjekovna medici- 
na. Ne može se točno utvrditi kakav utjecaj su na nju imali arapski 
izvori. Na svojim putovanjima i u svojoj bogatoj korespondenciji 
mogla je uvijek baciti pogled na zbirke recepata drugih samosta- 
na. Presudno za Hildegardina uvjerenja i metode obrade bilo je 
nesumnjivo njezino samostalno promatranje. 

Kao liječnica nalazila se opatica iz Rupertsberga u istim bez- 
nadnim situacijama poput svih medicinara njezina vremena: epi- 
demije koje su pustošile čitave regije, siromaštvo i velika glad, 


289 Za bolesnike: Benediktinsko "Pravilo", poglavlje 36, BALTHASAR 225 

ratovi i prirodne katastrofe. Izgladnjeli gubavci koji su hodali nao- 
kolo i prosili milostinju upozoravali su doduše zveckanjem na 
sebe, ali time nisu znatno umanjili mogućnost širenja zaraze. 
Smrtnost novorođenčadi i djece vrtoglavo se povećavala; svaki 
peti smrtni slučaj pripisivao se dječjim bolestima. 

Utoliko više začuđuje činjenica da je u to doba postignut tako 
visok standard medicinske obrade, dijagnosticiranja i liječenja 
prirodnim biljem. Mnogo prije osnivanja sveučilišta u Salernu? 
brinula se slavna tamošnja visoka škola za izvanredno kvalificira- 
ne generacije liječničkih zvanja. Visokoobrazovanih liječnika bilo 
je iu samostanima,?' bili su zaposleni kao kirurzi, internisti i far- 
maceuti. U benediktinskoj opatiji St. Galen već je oko 830. godine 
postojala bolnica, a uz nju kuća za "uzimanje“ krvi, kupalište, sa- 
nitarne prostorije, ambulante i operacijske sale, spavaonice za teš- 


290 Škola u Salernu (južna Italija): Prvo značajno medicinsko sveučilište, Montpellier 
u južnoj Francuskoj osnovan je tek dvije godine poslije Hildegardine smrti. Arapski 
utjecaji mogu se dokazati kod jednog i drugog središta. O zadivljujućim 
dostignućima arapske medicine (bolnice s vlastitim stacionarima za zarazne 
bolesti, kliničko obrazovanje studenata, pokretne klinike i apoteke) te o ovisnosti 
europske medicine o Arapima tijekom srednjega vijeka vidi: WATT 42, 67 

291 Visokorazvijena samostanska medicina: Hospicije ili gostinjce imale su već 
najstarije samostanske crkve. Oko 560. egzistirala je neke vrste ustanova za 
monaške liječnike — Institutiones divinarum et secularium lectionum — Flavija 
Magnusa Aureliusa Cassiodora. Jedan rukopis iz samostana St. Galen "Herbarius 
Pseudo-Apulei" nadomješta teško obradive biljke iz sredozemnog prostora 
domaćim biljkama, što je najbolji primjer dobrog nadopunjavanja botaničkih 
biblioteka u samostanima. Nadbiskup Alfan I. iz Salerna poslao je specijalista za 
droge Constantinusa Africanusa kao monaha u Monte Casino gdje je preveo brojna 
arapska medicinska djela. Monaška medicina doživjela je svoj svršetak na koncilu 
u Clermontu 1130: monasima je zabranjeno bavljenje liječenjem, jer je ta djelatnost 
znatno otežavala samostanski život; medicina prelazi na svjetovni kler. Na koncilu 
u Toursu 1163. bilo je i svećenicima-liječnicima koji nisu živjeli u samostanu — tada 
u većini medicinari! — zabranjeno bavljenje kirurškom djelatnošću, i to uz sljedeće 
obrazloženje: "Ecclesia abhorret a sanguine" (Crkvu krv ispunja grozom). 
Kirurgija je tako, odvojena od medicine, postala stvar brijača, ranarnika, krvnika i 
nadriliječnika; usp. ACKERKNECHT 81 

ko bolesne pacijente, farmaceutski deponij i vrt s ljekovitim 
biljem. U samostanu Spanheim kod Bad Kreuznacha — sasvim 
blizu opatija Disibodenberg i Rupertsberg — opremljena je za 12. 
stoljeće vrlo bogata medicinska biblioteka. Kad su tijekom 12. i 
13. stoljeća osnovana prva sveučilišta, na njima djeluju uglavnom 
klerici kao medicinari (u Parizu je na primjer celibat“* bio obave- 
zan sve do 1452. za sve medicinare, i one koji nisu bili svećenici). 

U vezi s Hildegardom bilo bi svakako zanimljivo znati koliki je 
bio udio žena u liječničkim zvanjima. Žene nalazimo uglavnom 
među neakademskim liječnicima, čiju ulogu nipošto ne smijemo 
podcijeniti; organiziranog liječništva, kakvo poznajemo danas, 
tada nije bilo; apotekari, pomoćnici, ranarnici, brijači“*“ i primalje 
obavljali su gotovo sve funkcije današnjeg liječnika opće prakse; 
a zvanje primalje ili babice uživalo je takav ugled da su im se pov- 
jeravale standardne operacije, kao što je otvaranje gnojnih čireva 
ili odstranjivanje polipa. Sve do 1400. godine slavni doktori u Pa- 
rizu pozivali su na svoja savjetovanja i primalje. 

No, bilo je i pravih liječnica, i to u iznenađujuće velikom broju. 
U Frankfurtu su tijekom 14. stoljeća djelovale čak 24 registrirane 
liječnice. U Salernu, gdje se poučavalo na mnogim primjerima 
iz prakse i gdje je orijentalna znanost išla ruku pod ruku s iskustvi- 
ma europske narodne medicine, ženama je bio dozvoljen studij 
medicine. Među predavačima bilo je i žena? od kojih jedva da je 
ostao kakav spomen — izuzmemo li legendarnu Trotulu koja je na- 
pisala standardni priručnik o ginekologiji. Na početku novoga vi- 
jeka žene su, postupno ali temeljito, bile potiskivane iz liječničkih 
zanimanja (najčešće pod izgovorom da ne posjeduju nužno uni- 


292 Biblioteka samostana Spanheim: Usp. LEHRBACH 23 

293 Celibat za pariške medicinare: Vidi: ACKERKNECHT 79 

294 Ranarnici, brijači, babice: SCHIPPERGES, GARTEN 96 

295 Frankfurtske medicinarke: BECKER/BOVENSCHEN/BRAKKERT 97 

verzitetsko obrazovanje koje im je istovremeno bilo uskraćivano). 
Za vrijeme progona vještica dostiglo je to potiskivanje, hranjeno 
zavišću, muškom preuzetnošću i religioznim fanatizmom protiv 
"mudrih žena" i njihovih kvalifikacija, upravo jeziv vrhunac. 

No, vratimo se visokom srednjem vijeku; u njemu se javljaju 
prvi poticaji za osnivanjem javnog zdravstva. Širenjem trgo- 
vačkih puteva i naglim stvaranjem sve većeg broja gradova dolazi 
do osnivanja bolnica kao središta u kojima se bolesnicima pruža 
njega i blagostanje — te su bolnice podsjećale više na veliku obi 
telj“ ili starački dom. "Vjerojatno je najveće dostignuće? sred- 
njega vijeka bila uspostava bolnica", rezimira vrlo kritički nastro- 
jen povjesničar medicine. "Kršćanstvo je u tome imalo 
stimulirajući utjecaj, baš kao što ga je ranije imao budizam u Indi- 
ji". 

Isti ekspert, Erwin H. Ackerknecht, upozorava doduše malo 
suzdržanije i na to da se značenje samostanske medicine ne smije 
precjenjivati.* Radilo se pretežno o prevoditeljskim poslovima 
koji su trebali služiti potrebama njege bolesnika i obrađivanja 
vrtova s ljekovitim biljem. Bez obzira što spomenuti autor pri- 
lično podcjenjivački govori o prepisivalačkoj djelatnosti u samo- 
stanskim pisarnicama, bez te djelatnosti ne samo da ne bismo 
imali velikog uvida u antičko znanje, već se ne bismo mogli otvo- 


296 Profesorice u Salernu: Tamo se po svemu sudeći radilo o profesorima muškarcima 
koji su imali svoje obitelji. — O fenomenu selektivnog proučavanja ženskih 
dostignuća u znanosti i istraživanju općenito: Elfride Ealesca-Tielsch, "Femina 
sapiens. Kampf und Erfolg der Frau als Philosophin, Naturwissenschaftlerin oder 
Arztin in Orient und Antike, Mittelalter, Renaisance und Neuzeit // Femina sapiens. 
Borba i uspjeh žene kao filozofkinje, znanstvenice ili liječnice u istočnim zemljama 
i antici, srednjem vijeku, renesansi i novome vijeku, objavljeno u: Archiv fUr 
Philosophie- und theologiegeschichtliche  Fravenforschung, Band I: "Das 
wohlgelehrte Frauenzimmer" (Učene ženske sobe), Miinchen 1984, 139-166 

297 Bolnica kao velika obitelj: Tako definira BORST, ALLTAGSLEBEN 478 

298 "Možda najveće medicinsko dostignuće": ACKERKNECHT 84 

299 Samostansku medicinu ne treba precjenjivati: ibid. 75 ff 

reno i kritički odnositi prema sveukupnoj srednjovjekovnoj medi- 
cini. Dugi niz stoljeća poslije Hildegardine smrti borilo se 
čovječanstvo protiv kuge pomoću čitavog paketa terapeutskih 
mjera. Taj paket sadržavao je magijsku praksu kao socijalnu higi- 
jenu koja je obećavala bolju budućnost: s jedne strane propagirao 
se prašak od smokava, rutvice i oraha koji bi trebao uništiti otrov- 
ne bakcile; a s druge strane savjetovalo se bolesničke prostorije 
okaditi i dobro ih provjetriti, zabranjivalo se održavanje većih 
skupova, a uvedena je i karantena. 

Nijedan srednjovjekovni liječnik nije nadmašio Galena?? 
antičko učenje o elementima, ali to nije imalo nikakvih štetnih po- 
sljedica po pacijente. Empedoklo iz Agrigenta razvio je učenje o 
elementima u petom stoljeću prije Krista; kasnije ga je preuzela 
hipokratska literatura te se ono preko Aristotela i — u drugom stol- 
jeću proslije Krista — preko Galena dalje razvijalo. U toj formi 
unaprijeđeno je u prevladavajuću medicinsku teoriju srednjega vi- 
jeka i nekoliko narednih stoljeća. 

Evo od čega se u najkraćim crtama sastoji to učenje“: zdravlje 
znači određenu mješavinu četitiriju tjelesnih sokova — krvi, sluzi, 
crvene i crne žuči — a osnovne kvalitete tih sokova jesu: vruće, 
suho, vlažno i hladno. Ako je odnos tih sokova u tijelu poremećen, 
čovjek postaje bolestan; kod bolesna čovjeka valja pokušati 
pomoću lijekova i zdrave hrane ponovno uspostaviti ravnotežu 
elemenata, odnosno proizvesti potrebne tjelesne sokove. Zahva- 


300 Galen: Po njegovu mišljenju ljudsko se tijelo sastoji od 4 soka (krv, sluz, Žuta i crna 
žuč), a zdravlje i bolest ovise o ispravnom omjeru tih sokova. Galenova teorija o 
"hvalevrijednom gnoju" (svaka rana proizvodi u procesu liječenja gnoj) otežavala 
je sve do 19. stoljeća aseptičku obradu rana (ACKERKNECHT 72) 

301 Učenje: "Ideja da je čovjek sastavljen od istih elemenata kao i svemir zrcali 
zaključak da je čovjek kao 'mikrokozmos' jednostavno preslika tog 
'makrokozmosa'" (ACKERKNECHT 50) 

ljujući toj teoriji prišlo se praksi otvaranja žila, puštanja krvi i kuri 
znojenja. Na prvi pogled izgleda vrlo jednostavno: "Hladne" bole- 
sti trebaju se obrađivati "vrućim" sredstvima, "vlažne" tegobe "su- 
him" medikamentima. 

Iza ovakvih pomalo stranih teorija i starodrevnih naziva krije 
se naravno čitav niz zabluda, ali ima tu i pravih bisera. Ono u 
čemu srednjovjekovna medicina svakako prednjači jest uska po- 
vezanost umijeća liječenja i nauka o životu. Čovjek današnjice 
trebao bi se barem tu i tamo ozbiljno zamisliti nad aktualnom stati- 
stikom smrtnih slučajeva u industrijskim zemljama te uvidjeti da u 
porastu srčanih oboljenja i oboljenja od raka presudnu ulogu ima- 
ju smrtonosni utjecaji okoline i neogdgovoran način življenja. Na- 
kon te spoznaje zacijelo će više cijeniti umijeće liječenja koje se 
temelji na biološkom ritmu i ekološkom ozračju. 

To što su graditelji prvih bolnica, sve do kraja 12. stoljeća, gru- 
pirali prostorije s bolesnicima u obliku križa oko središnjeg pro- 
stora u kojemu se vršilo bogoslužje zacijelo nije bila tek lijepa 
arhitektonska igrarija. Pogled upravljen prema oltaru davao je bo- 
lesniku do znanja da cura corporis i cura animae (liječenje tijela i 
briga za dušu) idu zajedno. Zanimljivo je kolika vrijednost se u 
srednjovjekovnom obrazovanju liječnika pridavala razgovoru s 
pacijentima: anamneze i prognoze igrale su daleko veću ulogu 
nego što ih danas igraju u psihijatrijskim savjetovalištima (današ- 
ni psihijatri često pišu recepte za liječenje od duševnih smetnji 
istom brzinom kao što to čine njihovi kolege liječnici opće prakse 
za liječenje od gripe i kašlja). 

Svaki onaj tko srednjovjekovno nastojanje oko jedne cjelovite 
medicine, podjednako zainteresirane za tijelo, dušu i okolinu, od- 
bacuje kao izraz sveopće povezanog svjetoanazora kakav se u da- 
našnje vrijeme razumno-pragmatičnog pluralizma naprosto ne 
može više restaurirati, trebao bi svoje naočale okrenuti i shvatiti 
da su stvarnosni pluralizam i sva moderna znanost o prirodi nastali 

pod utjecajem određenog svjetonazora. Ta vrsta znanosti, 
zaluđena vlastitom svemoći, doživljava već duže vrijeme sramot- 
ni krah. Vidimo da od stresa i neuroza, od čežnje za blagostanjem, 
te od duševnih smetnji umire daleko više ljudi, nego što ih umire 
od klasičnih infekcijskih oboljenja, što znači da bi "tehnika 
liječenja" morala ustupiti mjesto sveobuhvatnom umijeću 
liječenja. 

Takvu sveobuhvatnu medicinu — psihosomatski orijentiranu, u 
suglasnosti s prirodom — danas valja shvatiti tek u počecima njezi- 
na nastanja, i zato je vrlo važno preispitivanje starih svjetonazo- 
ra** i njihovo ispravno primjenjivanje. Ništa ne pomaže obrada 
bilo kojih tjelesnih simptoma, ako se ne mijenja okolina koja pro- 
uzrokuje bolesti, ako se duševne te; tegobe i dalje potiskuju. Ako se 
vegetativno nervni sustav buni“ protiv trajnih frustracija i 
osjećaja besmislenosti, ako kažnjenički napaćeno tijelo najavljuje 
preko probavnih smetnji, lupanja srca i poremećena krvotoka svoj 
nijemi prosvjed, onda ne pomažu nikakve pilule, a često puta ne 
pomaže ni rekreacijski oporavak, već može pomoći jedino radil- 
kalna promjena životnog stila i osmišljavanja života. 


302 Prirodoslovlje kao svjetonazor: O tome SCHIPPERGES, ZEICHEN 10 
303 Tehnika liječenja: SCHIPPERGES, ZEICHEN 39 
304 Preispitivanje starih dijagnoza: Čak se i Ackerknecht slaže sa psihosomatskim 


duševnih procesa 
"specijalizaciji". "To da se jedna od temeljnih liječničkih funkcija svih vremena 
mora nanovo uvoditi kao novo specijalno područje, zaista je jedna od rijetkih 
novotarija sadašnjeg vremena." (ACKERKNECHT 197) 

305 Vegetativni nervni sustav se buni: Prema najnovijim istraživanjima pd 3 do 70 
posto svih pacijenata boluje od neurovegetativnih distonija (poremećaja u 
normalnoj napetosti mišića, živaca i krvnih žila) koje npr. izazivaju potisnuti 
osjećaji: vidi: Alexander Mitscherlich: "Krankheit als Konflikt. Studien zur 
psychosomatischen Madizin // Bolest kao konflikt. Studije o psihosomatskoj 

medicini", Frankfurt 1975, 13. 

Koliko vremena će jošu trebati pa da kršćani ponovno otkriju li- 
jekovitu moć svoje vjere** te — provokativno rečeno - imaju više 
povjerenja u svog Spasitelja negoli u bilo kojeg specijalista koji se 
kiti statusnim simbolima? Ne radi se naravno o tome da nužne me- 
dicinske terapije zamijenimo s molitvama i vapajima za pomoć s 
neba. Radi se jednostavno o ponovnom otkrivanju spoznaje da je 
čovjek jedinstvo tijela i duše, da uz samoprepoznavanje i ljubav 
prema sebi samome, kao tjelesne odlike, postoji i ljubav prema 
bližnjemu i solidarnost kao njegove duševne odlike, te da su jedne 
i druge od velikog značenja u procesu liječenja. Isus Krist nam je 
svojim čudesnim ozdravljenjima pokazao od kolike je važnosti 
suosjećajna bliskost i ozbiljno shvaćanje prečesto izoliranih bole- 
snika. 

Sve to možemo naučiti od Hildegarde iz Bingena. Njezino 
umijeće liječenja, najraniji kompendij psihosomatske medicine, 
shvaća čovjeka kao jedinstvo tijela i duše ("Duša prožima tijelo?" 
kao što sok prožima drvo"), jedinstvo stvoreno od Boga u svoj pu- 
nini i sjaju, jedinstvo upropašteno grijehom, ali koje se — otkako je 
Krist postao tijelom i došao na svijet — nalazi opet u procesu oz- 
dravljenja, na putu u novo stvaranje. 


16. Zdravlje kao svakodnevna zadaća: "'Causae et curae"' 


Hildegardina medicinska uvjerenja, promatranja i prijedlozi za 
obradu sabrani su u drugoj knjizi Liber subtilitatum diversarum 
naturarum creaturarum koja je kasnije dobila naziv Causae et cu- 
rae (Uzroci i liječenje). Sačuvan je jedan jedini stari rukopis tog 


306 Ljekovita moć vjere: Vidi o tome izvanrednu knjigu Fritza Arnolda: “Der Glaube, 
der dich heilt. Zur iherapeutischen Dimension des christlichen Glaubens // Vjera 
koja te liječi. O terapcutskoj dimenziji kršćanske vjere), Regensburg 1983 

307 Duša prožima tijelo: SCIV 133 

djela pod nazivom kopenhagenski Codex 90b iz 13. stoljeća. Iako 
se naslov, raspored poglavlja i pojedini odlomci — kao što je to 
uobičajeno kod višestoljetog posredovanja dužih rukopisnih cjeli- 
na — ne mogu dokazati u svojoj izvornosti, ne postoji nikakva 
sumnja u autentičnost“ i autorstvo cjelovitog spisa. 

Umjesto da ovdje iznosimo redom ne baš previše međusobno 
povezujuće sadržaje svakog pojedinog poglavlja, pokušat ćemo 
dati sažetak Hildegardinih glavnih misli o zdravlju i bolesti, koje 
nisu sadržane samo u knjizi Causae et curae, već se nalaze razasu- 
te u ostalim spisima (prije svega u kozmološko-antropološkom 
glavnom spisu Liber divinorum operum). Sažetak će jasno poka- 
zati kako Hildegardino umijeće liječenja povezuje teologiju stva- 
ranja, filozofiju kozmosa ili svemira, medicinu i ekologiju, 
antropologiju i psihologiju. 

Bez obzira o kojoj temi se Hildegarda izjašnjava, uvijek je u 
pozadini nedvojbeno ispovijedanje vjere i očitovanje ljubavi pre- 
ma Bogu: "Sva harmonija“? neba je zapravo ogledalo Božje, a 
ogledalo svih Božjih čudesa je čovjek". On je srce kozmosa, Bog 
je stvorio čovjeka na svoju sliku i priliku, i svaki je čovjek zasebna 
osoba s vlastitim karakteristikama. Čovjek živi sa svoja četiri 
soka, kao što svijet postoji sastavljen od četiri elementa; to znači 
da čovjek po svom tijelu ima udjela u svijetu. 

Schipperges je elemente s Hildegardina vidika vrlo lijepo opi- 
sao kao "osnovne boje i tonove svijeta"?!* iz kojih se razvio velik 
kozmički govor u kojemu svi mi sudjelujemo. Živi organizam 


308 Pitanje autentičnosti: Usp. Heinrich Schipperges u Predgovoru svom njemačkom 
prijevodu, CC 39. U planu ima i kritičko izdanje rukopisa iz Kopenhagena (SCIV 
T. 

309 Sva harmonija: RITSCHER 208 

310 "Osnovne boje i tonovi svijeta": SCHIPPERGES u predgovoru knjizi Causae et 
curae, 87 

čovjek nosi oblike zemlje zabilježene na svom tijelu, a u sebi koz- 
mičku energiju (Hildegarda pronalazi bezbrojne paralele između 
udova tijela, prirodnih pojava, zvijezda i godišnjih doba), tako je 
čovjek iskustveno povezan sa svijetom, dobiva svoje svemirsko 
obzorje i zavičajnost na zemlji. "U čovjeku je Bog *''dovršio sva 
svoja djela. (...) U svojoj tjelesnosti čovjek nosi čitav svijet". 

Čovjek je tijelo, zato jer pripada svijetu. Kod ove posve prirod- 
ne redovnice nema ni traga neprijateljskom odnosu prema tijelu, 
unatoč njezinoj opredjeljenosti za nevinost i život bez braka: 
Božje nadahnuće, "u čovjeku nazvano dušom ?'? prožima čitavo 
tijelo i smatra ga svečanom odjećom i lijepim uresom. Stoga je 
čovjek privržen tom nadahnuću i slaže se s njime (...) A budući da 
Bog nije u prirodi ništa stvorio bez određenih sposobnosti, da 
nema ničega što bi imalo karakter praznine, čovjek je uvijek izno- 
va čudesno stvorenje." 

Čovjek je opus Dei, slika i prilika Božja, nikakav proizvod 
slučajnosti, nije autarkičan, već navezan na Boga, po Božjoj lju- 
bavi darovan mu je život. On je opus alterum per alterum: ostva- 
ruje se preko drugoga. Tijelo se temelji na odnosu, osobnost 
posjeduje samo kao "Ti" - te spoznaje domogla se Hildegarda dav- 
no prije Martina Bubera. Međutim, čovjek je ujedno i opus cum 
creatura, ostvaruje se u svoj svojoj punini tek u ophođenju sa svi- 
jetom. U razgovoru s njime otkriva Božje djelovanje. Svijet ga 
drži na životu, zato čovjek mora njegovati i čuvati ovaj svijet. Sve 
stvari u svijetu upravljene su prema čovjeku, ali zemlja nije njego- 
vo zabavište. On mora upravljati svojim sustvorenjima, nipošto 
kao nekakav tiranin i izrabljivač, nego tako da sva sustvorenja uzi- 


" 313 


ma u naručje “s najiskrenijom ljubavlju". 

311 "Bog je u čovjeku": LVM 274 

312 "U čovjeku nazvano dušom": LDO 184; Mjesto pripada tumačenju 
"protoevanđelja" Iv 1 gdje se opisuje utjelovljenje Kristovo. 

"Ja sam punina zdravoga života",?'* vita integra, tako se Bog 


objavljuje u početnom viđenju spisa Liber divinorum operum, i na 
svoju sliku stvori čovjeka, koji isijava unutarnjim sjajem i puca od 
zdravlja, koji je lijep kao pojava, stavljen u samo središte stvaran- 
ja, sposoban za razgovor sa svijetom, spreman za savez s priro- 
dom. "I svi elementi?'* bili su mu podređeni, jer su osjetili da je u 
njemu život, i pomagali su mu u svim njegovim nastojanjima, kao 
što je i on pomagao njima". 

Homo autem rebellis est*'*: dok svako stvorenje čezne za svo- 
jim stvoriteljem, čovjek se buni protiv njega. Zbog svoje arogan- 
tne borbe za autonomiju, zbog svoje ohole zaljubljenosti u sebe 
samoga, njegova je egzistencija napuknuta, poremećena u odnosu 
prema prirodi, ispostavljena bolesti i smrti. Čovjek uništava sebe 
samoga, izbačen je iz kolotečine i postaje labilnom figurom. Tije- 
lo i duša su u svemu tome usko povezani; kad misli u čovjeku 
uporno nešto traže te u tom traženju "otvrdnu",!" to se odmah 
osjeti na njegovim "vrlinama", javljaju se bolovi u glavi i očima, 
iscrpljuje se koštana moždina. Čovjek shvaća svoj propust i posta- 
je bijesan, u sjećanje mu dolazi izgubljeni raj zemaljski i postaje 
depresivan. 

Bolest nije za Hildegardu nikakav patološki proces, već 
određena degeneracija čovjekova života, deficit životnih snaga. 
Ili ako to izrazimo njezinim slikovitim govorom: Crna žuč (me- 
lancolia) dominira nad zelenilom života (viriditas). 

Zato se proces liječenja temelji na preokretu koji obuhvaća tije- 
lo i dušu, razum i osjetila, temelji se na revoluciji životnog stila i 


313 "S najiskrenijom ljubavlju“: LDO 166 
314 Ja sam punina zdravog života: LDO 26 
315 "I svi elementi“: PHYS 15 

316 "Homo autem rebellis est": LVM 134 
317 "Kad misli otvrdnu“: LDO 14 

životnog cilja. Sada postaje razumljivim zašto suze mogu kod Hil- 
degarde biti lijek — zato jer kajanje može promijeniti život. Izgub- 
ljenik se vraća kući, u zajednicu anđeoskog svijeta, čovjek postaje 
opet zdrav, jer mu je to u prirodi, Bog ga želi čitava i sretna. Uzor 
onima koji čovjeku žele pomoći mora biti Krist, "veliki liječnik", 
spasitelj svijeta. Milosrđe postaje središtem liječničkog etosa. 

S tog vidika zdravlje se ne može postići samo pomoću precizne 
reparature oštećenih organa. Zdrav način življenja svakodnevna je 
zadaća. A ukoliko je potreban liječnički zahvat, liječnik mora ima- 
ti u vidu čitav organizam, ne smije se oglušiti o izvanjske okolno- 
sti života, liječenje mora biti svojevrsna kombinacija brige za 
život prije i poslije liječničkog zahvata. 

Takav koncept cjelovitog liječenja nije prisutan samo kod Hil- 
degarde. Već je Izidor Seviljski?'* kojemu je ona zahvalna za mno- 
ge stvari — zanosni skupljač antičke naobrazbe u želji da kod klera 
podigne standard znanja — nazvao medicinu drugom filozofijom, 
"budući da se ta disciplina također odnosi na čitavo čovječan- 
stvo". Kasnije je Paracelsus*!? morao upozoravati ranarnike da se 
ne ograničavaju samo na spaljivanje i rezanje rana; već moraju 
imati pred očima pacijentov način življenja. Naime, uzroci bolesti 
mogu ležati u samom načinu življenja, zato mora liječnik obraćati 
veliku pozornost "miru i uznemirenosti, spavanju i budnom stan- 
ju, kretanju ili mirovanju, radovanju ili tugovanju" svakog bole- 
snika. 


"Brižno (...) pazi“ na to da nestalnost tvojih misli ne oslabi u 
tebi moć zelenila koju si dobio od Boga." Hildegardina pismena 
opomena jednom opatu je u biti najbolji recept, iako se tu ne govo- 
ri o nikakvom ljekovitom napitku, o nikakvim pilulama. Govori se 


318 Izidor Seviljski: SCHIPPERGES, GARTEN 63 
319 Paracelsus: ibid. 114 
320 "Brižno pazi“: Hildegarda opatu Adamu iz Ebracha, BR 142 

u prvom redu o životnoj snazi koju Bog polaže u sve elemente i 
koju čovjek treba čuvati svojim svjesnim, zdravim, s Bogom i pri- 
rodom suglasnim načinom življenja. 

Taj središnji pojam njezina umijeća liječenja, viriditas, zelena 
svježina života, doima se i poslije osam stoljeća vrlo neposredno i 
razumljivo te mu nisu potrebna nikakva dodatna tumačenja. Nji- 
me je osmišljeno zdravlje (sreća, spasenje) što ga je Bog iz ljubavi 
prema čovjeku položio u stvoreni svijet: ako bolest poremeti od- 
nose među elementima, pomaže priroda s "medicinom" 
sadržanom u njima, u zraku i vodi, u biljkama i životinjama — 
pomaže upravo s onom zelenom svježinom života“?! koja se očito- 
vala u Abrahamovoj spremnosti i u krilu Djevice Marije; virgo vi- 
ridissima naziva Hildegarda Mariju: posve svježa, životno krepka 
djevica. A u pjesmi anđeoskih korova koji naizmjence pjevaju o 
božanskoj moći, s kojima himnički završava svoj spis Scivias, 
Hildegarda je ispjevala najljepši hvalospjev životu: "O predivno 
zelenilo,“ u suncu ukorijenjeno (...) Ti prebivaš u zagrljaju 
Božjih tajni. Zlatno poput jutarnje zore i sjajno poput sunčeve 
svjetlosti." 

Nitko ne može reći da se tu radi tek o srednjovjekovnoj narod- 
noj medicini serviranoj s malo nabožne poezije. U 19. stoljeću 
uveo j otac homeopatije, liječnik Samuel Christian Hahne- 
mann,*? zajedno sa svojim kolegama, posve individualnu oba- 
veznu praksu sa svakim pacijentom zasebno, praksu koja je imala 
spektakularne uspjehe. I kakve li podudarnosti, zdravlje je defini- 


321 Zelena svježina života: Zato se moraju biljke i droge (ljekovite tvari) skupljati rano 
ujutro, odnosno u svibnju i početkom ljeta, kada su listovi najbogatiji sokovima. 
Slabovidnim osoboma može biti od pomoći već sam pogled na zelenu livadu. Usp. 
MULLER, KRANKHEIT 339 

322 "O predivno zelenilo": SCIV 357 

323 Hahnemann: Vidi između ostalog "Ein Pfad, gesiiumt von duftenden Kršutem // 
Staza posuta mirisnim biljem“, Der Spiegel 49/1985, 82-102 


142 


rao kao neporemećeno djelovanje "vitalne energije", kao životnu 
snagu koja daje dušu čitavom organizmu. Tajna liječničkog umi- 
jeća sastoji se u ponovnom buđenju te životne snage. 

Zašto s tolikim prezirom i tako s visoka gledamo na vrijeme u 
kojemu nije bilo rendgenske dijagnostike i nikakvih aparata za 
srce i pluća — ali je zato pružalo više sućuti, veću sposobnost pod- 
nošenja tuđih patnji i mnogo ljekovitiju bliskost, odnosno ljubav 
prema bližnjemu? Wolfram von Eschenbach popisuje u svom 
"Parsifalu" detaljno farmaceutska i kirurška nastojanja oko 
liječenja gnojnih rana gralskog kralja Amfortasa. Sve je bilo uza- 
lud. Tek je Parsifalovo jednostavno pitanje. "Gospodine, od čega 
patite?" uspjelo pacijenta osloboditi od groznih muka. 

Takvo stajalište je razumljivo onome tko u bolesniku i patniku 
vidi tragove ranjenog Krista, čovjeka bola. Već smo čuli da su bo- 
lesnici prema benediktinskim pravilima znak Božje blizine. U tom 
duhu je i Hildegarda pristupala svojim pacijentima koji su iz svih 
krajeva Porajnja hodočastili na Rupertsberg kao posvećeno mje- 
sto, znajući da tu neće dobiti samo solido pripremljen ljekoviti na- 
pitak i djelotvorni recept za liječenje kod kuće, već prije svega 
srdačnost,** susretljivost i toplu riječ. 

Hildegarda je izlazila u susret i neizlječivo bolesnim osobama, 
prihvaćala je njihovu sudbinu i pomagala im da unatoč patnji 
sačuvaju svoje ljudsko dostojanstvo. Prema njezinom poimanju 
patnja pripada životu, budući da u stvorenom svijetu postoji na- 
puknuće od istočnog grijeha naovamo. Napuknuće koje je čovjek 
u stanju prevladati, ako u patnji pronađe smisao i uvidi da mu je 
Bog i u nevolji vjeran i blizak. Hildegarda nas poziva da patnju 
prevladamo svjesnim samoprepoznavanjem, da patnju akceptira- 
mo kao poticaj za dozrijevanje osobnosti u nama, da bolove prih- 
vaćamo kao zadovoljštinu za grijehe, da se s pouzdanjem 


324 Prije svega srdačnost. iscrpno kod SCHIPPERGES, BARMHERZIGKEIT 

predamo Bogu i njemu prepustimo liječenje. "Bog te vidi i pozna- 
je, On te nikad neće ostaviti." 

Opatica iz Rupertsberga nije nipošto na slijepo preuzela teoriju 
o patnji“ kao kazni za grijehe koja se u njezino vrijeme jako na- 
glašavala. Bog koji se krije iza ove naizgled vrlo korektne računi- 
ce bio je pravednik, ali i vrlo okrutan sudac, previše okrutan za 
Hildegardu i njezinu veliku ljubav prema ljudima. Ona vrlo obzir- 
no potiče na razmišljanje o tome da bi patnja mogla biti od Boga 
poslana kao pročišćenje, premda čovjek ne mora biti toga svje- 
stan. No, mnogo važnija stvar od svakog promišljanja jest sprem- 
nost da se bolesno tijelo odgovornim načinom življenja i 
prirodnim moćima okrijepi te se može postojano oduprijeti svim 
nasrtajima đavla i njegovih paklenih napasnika. 

Opatica iz Rupertsberga ne daje nikakva jamstva za uspjeh u 
liječenju, ne obećaje nikakva magična djelovanja bilo kojeg ljeko- 
vitog sredstva. Relaistički sagledava Božji poziv čovjeku kao taj- 
nu koja svakom umijeću liječenja postavlja granicu. U svom 
"Nauku o liječenju" lapidarno iznosi tvrdnju: "Naprijed navedene 
bolesti??? prepuštene su ljekovitim sredstvima Božje providnosti: 
čovjek će ili ozdraviti ili će umrijeti, ili ga Bog još ne želi oslobo- 
diti od njegove bolesti." 

Liječnica Hildegarda primjenjivala je puštanje krvi, lijekove za 
povraćanje, biljke s toplinskim djelovanjem, obloge — sve u skla- 


325 "Bog te vidi i poznaje": Hildegarda Gertrudi, nekadašnjoj grofici od Pfalza, BR 188 

326 U pamji pronaći smisao: Hildegarda se ovdje podudara s Viktorom Franklom kod 
kojega razvoj osobnosti kroz patnju također igra veliku ulogu. Iskustvo patnje 
omogućuje čovjeku da pronađe smisao vlastite egzistencije te otkrije vrijednost 
života neovisno o izvanjskim ograničenjima. Vidi npr. Viktor Frankl: "Der Wille 
zum Sinn. Ausgewihlte Vortrige Uber Logotherapie // Volja za smisao. Izabrana 
predavanja o logoterapiji“, Bem 1979; Viktor Franki: "Patnja zbog besmislena 
života. Psihoterapija za današnje vrijeme", Đakovo 1998. 

327 "Naprijed navedene bolesti": CC 250 

du s onovremenim učenjem o sokovima: ako je došlo do nereda 
među tjelesnim sokovima, do njihove poremećenosti, valjalo je 
organizam smiriti i očistiti, gnjilež odstraniti. Medicinski papa 
Galen predstavljao je u to vrijeme, i stoljećima kasnije, autoritet 
koji se nije dovodio u pitanje. Pomoću seciranja leševa moglo se 
na primjer doći do novih spoznaja, ali postupalo se u skladu s ga- 
lenskim priručnicima i nije bilo velikog interesa za kritičko pro- 
matranje. Hildegardino skromno poznavanje anatomije odgovara 
u svemu standardu njezina vremena. 

Kad govori o otrovnim sokovima u tijelu, Hildegarda ne misli 
na nekakvo tajanstveno djelovanje, već to pripisuje posljedicama 
loše prehrane ili pretjeranog uživanja. I danas je isplativo 
proučavati njeno učenje o groznici. Opatica s Rajne unaprijed je 
prihvatila moderne spoznaje o krvotoku," o kemisjkom sastavu 
krvi, te o prenošenju zapovijedi iz mozga u živčani sustav. 

Nama danas nije jednostavno shvatiti Hildegardina izvješća o 
pojedinim slučajevima i njezinu prilično otuđenu terminologiju, 
pogotovo zato što ne daje u tim izvješćima detaljne slike bolesti, 
već općenito pokazuje kako neuravnoteženost sokova u tijelu, iza- 
ziva promjene i pogoduje bolestima. Tako na primjer svodi plućne 
bolesti na zlokobni dim koji nastaje od zlih sokova u čovjeku, taj 
zlokobni dim zahvaća čovjekov mozak i krvnim žilama dolazi do 
pluća; "pluća se od tog dima tako nadimaju da su jedva u stanju 
ispustiti uzduh koji jako zaudara". Prevedemo li taj pomalo pusto- 
lovni opis na jezik moderne medicine, otkriva nam se kao egzak- 
tan opis plućnog emfizema (pretjeranog proširenja pluća 
nagomilavanjem zraka u njima). 

Hildegardin savjet glede liječenja opekotina isključuje svaku 
opasnost od zaraze te nimalo ne zaostaje za modernim metodama: 
rana se mora pokriti lanenom krpom umoćenom u prokuhano sje- 


328 Moderne spoznaje o krvotoku: CC 167; MULLER, KRANKHEIT 319 

me lana i ništa drugo, nikakve masti i ulja ne smiju se stavljati na 
opekotine. Daleko ispred svog vremena bila je opatica i sa svojim 
savjetima glede puštanja krvi. Ova — naravno opet od Galena na- 
dahnuta — metoda čišćenja tjelesnih sokova i odstranjivanja suviš- 
ne krvi, primjenjivala se u srednjem vijeku u najmanju ruku kao 
sveopće uporabno sredstvo. No, Hildegarda unatoč toj činjenici 
ipak upozorava: "Pretjerano ispuštanje krvi? oslabit će tijelo, kao 
što pretjerana kiša koja pada na zemlju toj nanosi štetu". Nakon 
ispuštanja krvi bolesnik treba izbjegavati pečeno, sočno meso, 
masni sir i jaka vina. Prilikom samog ispuštanja krvi preporuča se 
razboritost. U starosti može primjena te metode biti prije štetna 
negoli korisna. 

U starosti može po Hildegardi nastupiti slabljenje viđa posve 
prirodnim putem ili kao posljedica bolesti: takav pacijent trebao bi 
otići na zelenu livađu i tako dugo promatrati njeno zelenilo dok 
mu oči ne postanu vlažne. "A može uzeti“ i lanenu maramicu, 
umočiti je u čistu i hladnu vodu, te položiti preko očiju i slje- 
poočica i čvrsto povezati; pritom mora vrlo pažljivo postupati, da 
ne bi povrijedio unutrašnjost oka koja bi se zbog hladne vode mo- 
gla zagnojiti". 

S kolikom dobrohotnom razboritošću se opatica odnosila pre- 
ma simptomima duševnih smetnji vidjeli smo već kod "slučaja Si- 
gewiza". Melankolija i pesimizam po Hildegardi nisu toliko 
posljedica sjetnosti, koliko posljedica nedostatne vjere i samopo- 
uzdanja: ona je zacijelo u pravu kad depresivne ljude uspoređuje 
nimalo sućutno sa žabama koje se povlače u "baruštinu svojih 
muka", te ih ohrabrujuće potiče da se umjesto toga zagledaju u 
"raskoš ovozemaljskog zelenila", umjesto da jadikuju i oplakuju 


329 Pretjerano odstranjivanje krvi: CC 253 
330 "A može uzeti": CC 252 

svoju ranjenu dušu. Ovamo pripada naravno i rečenica s puno 
nježnosti i razumijevanja: "I u žalosti“! krije se tračak radosti, a u 
svakoj radosti prebiva sreća (...)" 

Vrlo napredno bilo je Hildegardino odbacivanje žive?“ kod 
liječenja nokata zahvaćenih gnjiloćom; već je Dioskurides — vojni 
liječnik u vrijeme rimskih careva Klaudija i Nerona - upozoravao 
na živu, a budući da je u srednjem vijeku bio vrlo cijenjen, to je i 
većina srednjovjekovnih liječnika bila vrlo sklona primjeni žive. S 
izuzetkom Arapa, od kojih je Hildegarda u tom pogledu očito 
mnogo naučila preko škole u Salernu. Ona je za medicinsku prim- 
jenu preporučivala radije određene vrste gljiva, koje je dobro poz- 
navala; moderna terapija penicilinom (ekstratkt od plijesni gljiva) 
temelji se upravo na toj tradiciji. 

Vrlo precizno Hildegarda naglašava značenje zdravog spavan- 
ja i snova za ljudski organizam: "Kao što čovječje tijelo“** raste 
pomoću hrane, tako se njegova srž krijepi spavanjem. Svaki put 
dok čovjek spava, njegova srž se iznova oporavlja (...)". Za vrije- 
me spavanja, "dok je vlastito tijelo nesvjesno", njegova duša radi 
na proširenju čovjekove mudrosti. "Dok tijelo miruje i ničim se ne 
bavi, duša, koja za vrijeme budnog stanja tijela prima od njega u 
bezbrojnim prilikama određene zadatke, u snovima bezbrižno 
skakuće uokolo i bistri svoje znanje i oči, jer nije sputavana sit- 
ničavim aktivnostima tijela". 

Tako smo stigli do središnjeg mjesta Hildegardinog umijeća 
liječenja, do dijetetske medicine koja pacijenta usmjerava na od- 
govoran način življenja i poziva ga na razboritost. Sažeta u jednoj 
rečenici ta medicina glasi: Svaki je čovjek odgovoran za svoje ti- 
jelo. 


331 “I u žalosti": LVM 228 
332 Terapija pomoću žive: MULLER, KRANKHEIT 326 
333 "Kao što čovječje tijelo“: CC 152 


147 


U netom citiranom poglavlju o spavanju Hildegarda potiče 
čitatelja na razmišljanje o tome da ga opterećenje problemima i 
loše raspoloženje mogu pratiti sve do snova i zato mora paziti da 
ne spava predugo, ali ne smije ni potrebu za spavanjem podcjenji- 
vati na račun svog zdravlja: "Kad netko nepotrebno dugo spa 
va,“ zapada u različita stanja groznice, a može zadobiti i 
zamućenje očiju (...) Ali tko spava s mjerom, taj će biti zdrav. Tko 
pak ostaje dugo i nepotrebno budan, taj će tjelesno oslabiti, izgu- 
biti snagu i osjećat se islužen sa svim svojim udovima; razboljet će 
se tkivo oko njegovih očiju, oči će mu pocrvenjeti i biti izbečene“. 

Časna benediktinka svojom se dijetetskom medicinom, koja 
život shvaća kao usklađenost sa samim sobom i prirodom, svrsta- 
vau tradiciju koja seže daleko unatrag. Već je hipokratska medici- 
na** uobičavala primjenjivati ljekovita sredstva tek kad je 
zakazala dijeta. "Bolje od svakog liječnika*** trebalo bi djelovati 
trostruko pravilo: mir, vedrina, umjerenost“, tako glasi u najpopu- 
larnijoj srednjovjekovnoj knjizi o zdravlju , napisanoj u 13. stol- 
jeću, sažetak te višestoljetne tradicije. Riječ je o knjizi Regimen 
sanitatis salernitanum (Pravila zdravlja iz Salerna) koja u prvom 
redu sadrži iskustveno blago visoko razvijenog arapskog umijeća 
liječenja; i danas poznata izreka "Nakon jela treba odmarati ili 
načiniti tisuću koraka" potječe iz tog nadvremenskog bestselera. 

Perzijski korifej Avicena, umro 1037. godine, tjelesni liječnik 
nekolicine knezova, autor osamnaest svezaka filozofije i "Kanona 
medicine", koji je preko sedam stoljeća u Europi slovio kao stan- 
dardno djelo, dakle, taj Avicena sažeo je u svom poučku virtus, 
non medicus*"" zacijelo istu misao. Životna snaga liječi, nipošto 


334 "Kad netko nepotrebno dugo spava": CC 156 

335 Hipokratska medicina: ACKERKNECHT 59 

336 "Bolje od svakog liječnika“: SCHIPPERGES; GARTEN 247 
337 "Virtus, non medicus": SCHIPPERGES, GARTEN 138 

liječnik! Kod ove medicine radi se ponajprije o ispravnom načinu 
življenja, o ispravnom ritmu spavanja i budnog stanja, kretanja i 
mirovanja, o zdravoj hrani i piću, o razboritom ophođenju prema 
vlastitom raspoloženju, strahovima i agresivnosti. 

Ritam, uravnoteženost, razborita mjera — to su glavne natukni- 
ce. "I tako, duša u svim stvarima ljubi diskretnu mjeru", konsta- 
tira Hildegarda u svom antropološkom kompendiju. "Kad god 
čovječje tijelo jede i pije, ili čini nešto slično tome bez imalo di- 
skrecije, to ide na uštrb duševnim snagama, jer sve treba poduzi- 
mati i činiti s mjerom, u protivnom se čovjek ne može nadati 
nebeskoj radosti". 

Duša koja u tijelu stanuje sa svom obzimošću oca obitelji"? 
vodi brigu o pravoj mjeri, čemu se đavao silno protivi, "budući da 
stalno teži za ekstremnim visinama“ ili ekstremnim dubinama, 
zbog čega je uostalom i pao". Odatle njezino osnovno pravilo: 
"Čovjek bi trebao**' posjedovati jedno i drugo: čežnju za nebesi- 
ma i brigu za prirodnim potrebama tijela. Zato se u svim poslovi- 
ma mora tako ponašati da nagomilavanjem dobrih djela ne stvori 
od sebe ruševinu te pod pritiskom neprimjerenih navika ne upro- 
pasti samoga sebe". 

Ta s neba podarena, a istovremeno tako ljudski topla snaga di- 
scretio, koju Hildegarda u svom Sciviasu naziva "majkom krepo- 
sti"** i prikazuje kao izvršni organ božanske pravednosti, taj 
discretio unosi uza sve to i jedan osvježavajući naglasak u reli- 
giozni život njenih samostana. Neveseli, pretjerani post ona jed- 
nako tako odbacuje kao i pritajenu proždrljivost. 


338 "I tako": LDO 99 

339 Duša kao otac obitelji: LDO 131 

340 "Budući da on uvijek teži za ekstremnim visinama": LDO 99 

341 "Čovjek bi trebao“: LDO 214 

342 "Majka kreposti": SCIV 259; usp. Također "Ordo virtutum", LIEDER 309 

Vrlina suzdržanosti najbolje dolazi do izražaja u drastičnom 
razgovoru s čovjekom koji pada iz krajnosti u krajnost: "Jed- 
nom?* se predaješ neumjerenom postu, tako da jedva ostaješ živ, 
a drugi put svojom proždrljivošću prenatrpavaš svoj trbuh do te 
mjere da te oblije znoj i tjera na povraćanje". "Ne valja ti posao, 
čovjek treba s mjerom njegovati svoj život, tada ga mogu na nebu 
zagovarati uz sviranje na citri". U jednom Hildegardinom viđenju 
zlokobnog djelovanja Antikrista skriva se čak naputak da nevi- 
nost*“ ne smije nadilaziti svoju "prirodnu mjeru"! 

Uravnotežen život, umjereni ritam — te natuknice prožimaju 
Hildegardine medicinske savjete*** u najrazličitijim konkretnim 
slučajevima. Ona se zauzima za obroke bogate raznovrsnom hra- 
nom, koja se međusobno nadopunjuje, ali ne smije biti previše 
masna i previše suha. Ljeti ne smije čovjek jesti previše hladnu 
hranu, niti u zimskim mjesecima previše toplu. Između večere i 
odlaska na spavanje mora se naći vremena za šetnju. Ljeti je 
poželjno više piti nego zimi, za velikih vrućina najbolje je piti 
mlaku vodu. Pivo daje čovjekovu licu lijepu boju "zbog dobrog 
soka žitarica",** a vino djeluje ljekovito i čini čovjeka radosnim, 
ako umije umjereno piti. Djelotvorna moć plemenitog vina može 
se ublažiti s kriškom umoćena kruha ili s dodavanjem vode, savje- 
tuje Hildegarda i tome vrlo stručno dodaje: "Naprotiv," kapi 
obične vinove loze ne treba ublažavati, jer ne sadrže u sebi tu 
težinu“. 

Hildegarda savjetuje svojim pacijentima da redovno peru zube; 
ako to ne čine,** "stvarat će se na zubima kamenac i stradat će 


343 "Jednom": LVM 88 

344 Prirodna mjera nevinosti: LDO 309 
345 Savjeti: CC 170, 191, 230 

346 "Zbog dobrog soka žitarica“: CC 233 
347 "Naprotiv". CC 193 

zubno meso". Pa čak i za jahače u njihovu ophođenju s konjima 
ima naša očigledno iskusna opatica dobar savjet: Jahači moraju 
voditi brigu o svojim nogama i bedrima, "o svojim pregibima i li- 
nijama". 

"Njeguj život** koliko najviše možeš!" Ovim načelom naša re- 
dovnica dokazuje da je vjerna kćerka oca Benedikta, čija pravila 
nam savjetuju da nikada ne pijemo do kraja,*“! te da se svakodnev- 
ni život treba odvijati u jednom smislenom ritmu. I još nešto, Be- 
nediktovo Pravilo izričito propisuje da starija subraća u 
samostanu mogu uzimati hranu izvan propisanih obroka, da re- 
mia sk oka imati razumijevanja prema slabostima svakog po- 

Kome manje treba, neka bude zahvalan Bogu i i neka se 
ne aa akome više treba, taj je ozlojeđen zbog svoje slabosti i bu- 
dimo psema njemu puni ljubavi i razumijevanja. Tako će svi čla- 
novi živjeti u miru." 


348 Ako to ne čine: CC 166 

349 “Svojim pregibima i linijama“: CC 157 

350 “Njeguj život“: CC 299 

351 Ne piti do kraja: Benediktinsko "Pravilo", poglavlje 34, BALTHASAR 224 

V. 


Vjerna zemlji a ispunjena čežnjom 
za nebom 


"Kad je Bog pogledao čovjeka u lice, ovaj mu se veoma svidio" 


Hildegarda, Liber divinorum operum 


17. Zaljubljena u sva stvorenja 


"Dopusti dakle** da razgovaram s tobom o tome kako ja zapra- 
vo svime upravljam, prebivajući u velikoj kružnici neba" - tako 
poziva nebeska Mudrost u Hildegardinoj knjizi Liber vitae meri- 
torum na zadivljujuće promatranje svemira. "Stvoritelj je stvore- 
nome dao najveći ukras u svojoj velikoj ljubavi koju mu poklanja. 
Sveukupno pokoravanje stvorenoga svijeta nije ništa drugo do ve- 
lika čežnja za Stvoriteljevim poljupcem: sva stvorenja primila su 
poljubac svog Stvoritelja, budući da im je poklonio sve najpotreb- 
nije." 

Kako li je to daleko od gnušanja s kojim moderni egzistencija- 
listi doživljavaju svoje postojanje u apsurdnom, suvišnom, 
omrznutom svijetu: "Naprosto ne mogu više podnijeti?“ činjenicu 


352 "Dopusti dakle": LVM 238 

da su stvari bile tako bliske" priznaje Sartre, pošto je shvatio da 
drveće, izvori pitke vode i čarobno lijepe žene egzistiraju samo 
zato da bi jednoga dana nestali, nemoćno i bezvoljno; priznaje 
mrzovoljan nad besmislenim životom, a nedovoljno jak da donese 
odluku o samodokrajčenju: "Sve što egzistira nastaje bez razloga, 
razvija se iz slabosti i umire prepušteno slučaju. (...) I sam zauda- 
ram gnjevom protiv tog debelog, apsurdnog bitka. Čovjek uzalud 
postavlja pitanje odakle sve to, odakle to dolazi, i kako to da ovaj 
svijet egzistira kao višestruko ništavilo. (...) Naravno da ne posto- 
ji nikakav razlog za njegovu egzistenciju, egzistenciju te mučne 
nakaze". 

Za razliku od egzistencijalista Hildegarda nije nijednog trenut- 
ka posumnjala u to da je Bog stvorio svijet iz ljubavi, na radost 
svih ljudi** koji baš kao ni on ne vole biti sami. "Stoga se** stvo- 
renje smije obraćati svom Stvoritelju s ljubavlju kakva se iskazuje 
ljubljenome (...)" Vrlo decentno priznaje promišljena redovnica 
na jednom jedinom mjestu, u hvalospjevu Mariji — bila joj je to 
najdraža pjesma — da je ponosna«na to što je stvorena kao žena: 
Bog je ženski rod stvorio kao "ogledalo svoje ljepote",*** da bi 
preko njega s velikom ljubavlju zagrlio sva stvorenja — ef ample- 
xionem omnis creature suae. 


353 "Naprosto ne mogu više podnijeti“: Jean-Paul Sartre: "Der Ekel" (Mučnina), 
Reinbek 1981, 141 ff. Kardinal Joseph Ratzinger (papa Benedikt XVI.) tumači 
pomoću tog duševnog stanja na vrlo neobičan način duhovnu radinu pobačaja, 

manipulacije i eutanazije u industrijskim zemljama: “ mrzi samoga 
sebe, zato jer sebe doživljava kao nesretni proizvod evolucije. Zato ubija slabe, 


354 Na radost svih ljudi": LDO 182, LVM 82 
355 "Stoga se“: LVM 239 
356 "Ogledalo svoje ljepote": LIEDER 226 

Hildegarda ne samo da nije imala baš nikakvog razumijevanja 
za Sartreovu sumnju u egzistenciju. Ona je svojim strastveno po- 
zitivnim odnosom prema svijetu radosno prevladavala strah svo- 
jih suvremenika**' od raznih duhova u prirodi, strah od 
neuračunljivih elementarnih sila, od jake tuče i poplava, od šum- 
ske tmine i noćnih prikaza. Tamo gdje mi-danas tražimo mjesto 
oporavka, gdje se radujemo nedodimutoj prirodi, tamo su na sred- 
njovjekovnog čovjeka vrebale opasnosti dubokih provalija i bez- 
dana, nedostižnih vrhunaca i neprohodnih prašuma. 

Naravno da je i tada bilo drugačijih promišljanja: Gospodar 
neba, koji je na bizantinskim i romaničkim zidnim slikama stolo- 
vao na veličanstvenom prijestolju, daleko iznad oblaka, postao je 
odjednom blizak ljudima, vidljiv po svojim djelima, opipljiv u 
bratu Isusu. Simbolizam koji je počeo oblikovati mišljenje učinio 
je sve ovozemaljske stvari transparetnima na nebu. Hildegardin 
uzor s kojim je bila oduševljena, Bernard iz Clairvauxa, u svojim 
je propovijedima stavljao veći naglasak na drveće i kamenje nego- 
li na knjige, a njezin suvremenik Aelred,?* originalni cistercitski 
autor iz Engleske, ohrabrivao je svoje čitatelje spoznajom da je u 
svim stvorenjima "od najviših anđela do najmanjeg ovoze- 
maljskog crva" vidljiv trag Božje dobrote: Božja ljubav na djelu je 
"svojom postojanom, nedokučivom jednostavnošću" u svakoj 
stvari. U njoj je sve sadržano, sve obuhvaćeno, ona sve prožima“. 

Na spasenje se više ne gleda kao na intervenciju Boga koja se 
zbila nekad davno, koja je dramatično obilježila prirodne zakone i 
povijest svijeta, već se na spasenje gleda kao na velik stvaralački 
pokret koji je počeo sa stvaranjem života, a završit će vraćanjem 
sveukupnog čovječanstva i svemira svom Stvoritelju. Počela se 


357 Strah svojih suvremenika": O magičnom svjetonazoru i razvoju poganskih 
vjerovanja u sudbinu vidi: GURJEWTTSCH 391 
358 Aelred iz Rievaulxa: Migne, PL 195, 524 

razvijati svojevrsna "teologija rada": svakodnevne muke i ne- 
volje nisu više podsjećale na zasluženu kaznu za grijeh prvih ljudi, 
već su podsjećale na Adamovu kultivirajuću djelatnost, na blago- 
slovljeni posao u raju zemaljskom. 

Takvo poimanje preporodilo je duhovni život Hildegardina 
vremena i sasvim je sigurno imalo značajnog utjecaja na nju. Ne 
poznajemo nijednog monaha ili učenjaka, nijednog pjesnika, ni- 
jednog mističara u 12. stoljeću koji bi pažljivije promatrao prirodu 
i strastvenije se predavao odgonetavanju zagonetne prirode od 
opatice iz Rupertsberga. Dok je u misaonim zdanjima njezinih su- 
vremenika interesu za svijet i svemir, pobožnom promišljanju taj- 
ne stvaranja svijeta u najboljem slučaju pripadao samo prvi kat — 
dotle je kod Hildegarde teologija svemira činila temelj sveukup- 
nog misaonog zdanja. 

Svemir, svijet, dobra zemlja — oko toga se vrti sva njena otkri- 
valački zanosna misaonost. O dubinama duše, o zbivanjima na in- 
timnom području odnosa između čovjeka i Boga ona razmjerno 
malo govori u svojim spisima. Ali zato utoliko više govori o uskoj 
povezanosti stvaranja i Krista koji svako živo biće povezuje s 
ostalim živim bićima i na taj način oslobađa sva bića od osamlje- 
nosti. 

"Jer On je ovaj svijet?“ stvorio i uzeo na sebe ljudsku prirodu", 
objašnjava Hildegarda svojim čitateljima uvijek iznova — sretna 


359 Teologija rada: GURJEWITSCH 299. Hildegarda vrio uvjerljivo savjetuje 
Eberharda, nadbiskupa Salzburga, da objedini "svoju čežnju za Bogom i muke s 
narodom", kao što je to učinio sam Krist, BR 73 

360 "Jer on je ovaj svijet": LDO 179. Naravno da bi se moglo postaviti kritičko pitanje, 
ne sravnjvje li Hiklegarda katkada previše razliku između Boga i njegova stvorenja, 
ne usmjerava li prejakim naglašavanjem svijeta kao preslike transcendentnog 
područja nužno oslobađanje svemira od božanskih i demonskih sila krivim 
smjerom te na taj način znatno otežava spoznaju materijalnog svijeta pomoću 
njegove vlastite zakonitosti. 

poput najveće zaljubljenice koja naprosto ne može a da svim ljudi- 
ma ne priča o njihovoj sreći. "I zato su sva stvorenja stvorena na 
njegovu sliku, kao što je svaki novčić iskovan sa slikom svog vla- 
dara. Bog je stvorio svijet i htio ga urediti kao zavičaj za sve ljude. 
A pošto je nastojao ljude što više privući k sebi, učinio je čovjeka 
na svoju sliku i priliku." 

Čovjek ne egzistira uzdignut iznad ostalih stvorenja u nekom 
osamljenom veličanstvu, čovjek je u samom središtu stvaranja, 
samostalan i Božjoj ljubavi odgovoran za svijet u kojemu prebiva. 
"Kao što je povezao plamen“! s vatrom", tako je sva stvorenja po- 
vezao s čovjekom; ona "često navaljuju,** uvlače se u njega ili vi- 
ješaju o njega s velikom ljubavlju. Čovjek posjeduje prirodnu 
sklonost prema stvorenoj prirodi za koju sagorjeva u svojoj ljuba- 
vi (...)." Za čovjeka koji je shvatio i prihvatio taj izmjenični od- 
nos između živih stvorenja Hildegarda veli: "U svojoj 
duhovnosti,** srcem prepunim ljubavi, grli čovjek svijet svojim 
rukama". 

Pjesnički nadarena teologinja Hildegarda piše da je Bog prili- 
kom stvaranja čovjeka ucrtao u njega sveukupno stvaranje, "kao 
što čovjek ucrtava na komadić pergamta dane i mjesece““ u godi- 
ni". U svom kozmološkom spisu Liber divinorum operum Hilde- 
garda nam to zajedništvo nastoji prikazati pomoću tu i tamo 
pomalo smiješnog uspoređivanja sveukupnih elemenata svijeta i 
čovječjeg života. 

Razvila je kompletan, posve zatvoren sustav odnosa između 
pojedinih mjeseci u godini, udova ljudskog tijela, životne dobi i 
duševnih stanja.5* Tako na primjer olujni travanj, mjesec u koje- 


"Kao što je plamen“: LDO 32 

“Često navaljuju": LDO 177 

"U svojoj duhovnosti": LDO 166 

“Kao što čovjek dane i mjesece": Hildegarda u svom pismu svećeniku Wernenu iz 
Kirchheima, BR 176 


EBE 

mu zemlja počinje bujati zelenilom i mirisnim cvjetovima, pod- 
sjeća na savjesnog čovjeka koji napreduje u dobrim djelima i ne 
dopušta da ga u torne sprječava bilo kakvo naprijateljstvo zavid- 
nih suvremenika. Travanj uspoređuje također s ljudskim nosom 
koji udiše miomiris, ali ga ne zadržava u sebi. Studeni je "prilično 
pogrbljen" mjesec, donosi hladnoću i sjetu — poput starijih ljudi 
koji nemaju u sebi više nikakvog poleta, već tuguju za vedrinom 
svoje mladosti i sjetno pomišljaju na uglaslu vatru Duha Svetoga. 

Naša redovnica, zaljubljena u sva Božja stvorenja, najozbiljni- 
je je shvaćala njihovu međusobnu povezanost te je čovjeku koji bi 
se našao u neposrednoj smrtnoj opasnosti savjetovala da se ispovi- 
jedi bilo kojem čovjeku ukoliko nema u blizini nijednog svećeni- 
ka, a ukoliko se u blizini ne nađe nijedan čovjek, tada bi svoje 
grijehe trebao "priznati elementima",** svjedocima svoje grješ- 
nosti i predati svoju dušu Stvoritelju. 

Hildegardin pogled na svemir pomaže čovjeku prigrliti svijet 
kojega je Bog stvorio iz ljubavi ("Ja sam punina života"*$). Taj 
pogled u stanju je čitavu teologiju sažeti u svega nekoliko stihova 
— kao što je u svom hvalospjevu sažela u svega nekoliko stihova 
čitav svemir ispunjen ljubavlju: 


"Od najnižih** nizina 

do najviših zvijezda 
preplavila je ljubav svemir, 
svakome se ljubazno razdaje, 
pa čak i Kralju, najvišemu, 
šalje poljubac mira.“ 


365 Sustav odnosa: LDO 153-163 

366 "Ispovijedanje elementima": Tako u "Sciviasu", SCHMIDT, KIRCHE 27 
367 "Ja sam punina života": LDO 26 

368 "Od najnižih": Antifona "Caritas abundat", LIEDER 229 

Svijet se "kršćanskoj mističarki ukazuje** s unutranjim svjet- 
lom pomoću kojega dolazi jače do izražaja njegova reljefnost, nje- 
gova sazdanost, čvrstoća i dubina". Teilhard de Chardin često je 
pisao kao da je Hildegardin tajnik. "To svjetlo nije neka površin- 
ska obojenost koja bi mogla pobuditi osjetilni užitak. A nije ni 
gruba svjetlost munje koja razara stvari i zasljepljuje oči. To je 
umirujuće i svemoćno svjetlo, proizvedeno sintezom svih eleme- 
nata svijeta u Isusu." 

Svemir je osvijetljen sve do Boga — u tome su Hildegarda i Te- 
ilhard jednoglasni. Hildegardino oduševljenje stvorenim svijetom 
Teilhard je izrazio gotovo na isti način: 

"Vatra*? ima plamen i njime hvali Boga. 

Povjetarac leluja plamen 

i lelujanjem hvali Boga. 

Glasovi tvore riječ 

i njome hvale Boga. 

Riječ koja se čuje iskazuje hvalu Bogu. 

I tako, dakle, sva stvorenja hvale Boga." 


Ima još jedan razlog za radost koju francuski isusovac 20. stol- 
jeća dijeli s njemačkom benediktinkom, umrlom prije više od 
osamsto godina: čežnja za novom zemljom koja ne poznaje pro- 
laznost, u kojoj će svi elementi zasjati "najčišćom vedrinom,?"! 
kao da bi s njih netom bila skinuta neka tamna koža". I čovjek će, 
"očišćen u tim elementima," biti nalik zlatnom krugu čarobnog 
kotača, kola sreće. Svojim duhom i tijelom bit će posve zrio, spo- 
soban da pronikne u najdublje tajne." 


369 "Svijet se ukazuje": TEILHARD DE CHARDIN, GOTTLICHER BEREICH 155 
310 "Vatra": Pitra 352 

3TI "S najčišćom vedrinom": SCTV 346 

372 "Očišćen u tim elementima": LVM 267 

O da, Hildegarda je također vidjela čovjeka kao vladara stvore- 
nog svijeta kako sjedi na sudačkoj stolici i sudi svijetu: "On, čov- 
jek,?? uzvišeniji je od svih stvorenja". I upravo zato što je i sam 
dio tog stvorenog svijeta, njegovo "vladanje" ne može nikada biti 
destruktivno, on neće izrabljivati i razarati zemlju, on će zemlju 
njegovati i čuvati poput svakog brižnog upravitelja. Unatoč svim 
nekrofilnim tendencijama podređivanja koje su često bile zasni- 
vane na krivo shvaćenoj biblijskoj zapovijedi "prah si i u prah ćeš 
se pretvoriti!", Hildegarda podsjeća na stvarni smisao staroi- 
stočnog, a dakako i biblijskog ideala vladanja: kultiviranje zemlje 
i briga za podčinjene. 

Mala redovnica, koja se nije isticala u tumačenju pisama, točno 
je shvatila biblijsku pripovijest o stvaranju te je već u vrijeme po- 
dizanja burgova i katedrala ostvarila ono na što su moderni teolozi 
tako ponosni: objedinila je ljubav prema svijetu i čežnju za ne- 
bom. Evo što je zapisala: "Pobožan čovjek" upravlja plugom iza 
volova tako da istovremeno baca pogled na brazdu i Boga koji 
zemlji daje zelenu svježinu i obilje plodova. Na taj način postupa 
sukladno Učiteljevu nauku, obrađuje zemlju, a da se pritom ne 
odriče neba." 


18. Čudo seksualnosti 


U Kšinu je ugledna opatica oko 1162. održala velikom mnoš- 
tvu okupljenih klerika i građana čudesnu propovijed o pokori. Ne- 
obično agresivnim tonom okomila se na ljude koji sebe uzdižu na 
račun svoje nevinosti te svojom seksualnom suzdržanošću mašu 


373 "On, čovjek": LDO 165 
374 “"Pobožan čovjek": LVM 216 

naokolo kao nekakvim barjakom. "Đavao je u tim ljudima??? (...) 
Oni se vanjskom svijetu, drugim ljudima, prikazuju kao sveci i po- 
drugljivo govore: 'Mnogi su prije nas htjeli sačuvati nevinost, ali 
su završili poput riba na žaru. Mi smo međutim odbacili prljavšti- 
nu mesa i svaku tjelesnu požudu, jer živimo ispunjeni Duhom 
Svetim.' To nije ništa drugo do njihov način pecanja žena i prikri- 
vanja vlastite zablude. Ti napuhanci u svojoj oholosti tvrde: 'Mi 
smo uzvišeniji od ostalih.' Kako bi i dalje u tajnosti uživali sa svo- 
jim ženama." 

Vatreni govor koji je k&lnsku publiku tako duboko potresao da 
je katedralni župnik svojim poniznim dopisom zamolio Hildegar- 
du za prijepis rukopisa bio je izgovoren protiv katara, sekte koja je 
zagovarala radikalno siromaštvo, čistoću i askezu, te masovno 
preziranje svijeta. Ta je sekta u duhu ranokrščćanskih zabluda 
priznavala dva svijeta: duhovni, od Boga podaren, kojemu je pri- 
padala čovjekova duša, i tjelesni, kojemu su pripadale sve niskosti 
tijela i materije, niskosti koje je pravedni kršćanin trebao prevla- 
davati svom svojom snagom. 

Hildegarda je u to vrijeme bila doduše već stara dama, ali joj je 
krv uzavrela zbog prevelikog izigravanja svete čistoće. Za nju nije 
bilo ništa nečisto u stvorenom svijetu, svijetu u kojemu je poradi 
kraljevstva nebeskoga bilo mjesta za sve, za neukrotivu strast i 
nježnu čežnju, za tjelesno veselje i duhovni polet, za prijateljstvo i 
zaljubljenost, a naravno i za suzdržavanje od erotskih želja. Podje- 
lu tog svijeta, kojega je Bog s ljubavlju osmislio i koji je unatoč 
svim ljudskim zastranjenjima ipak zadržao svoj smisao, dakle 
podjelu na kraljevstvo savršeno čistih osoba i kraljevstvo puteno 
nečistih slabića Hildegarda je smatrala najgorom zabludom. 

Redovnica Hildegarda nije svoju čistoću (nevinost) zasnovanu 
na predanosti Kristu i mnogim ljudima u nevolji nikada pokušava- 


375 “Đavao je u tim ljudima": BR 171 

la učiniti podnošljivijom tako što bi njome obezvrijeđivala način 
življenja drugih ljudi. O seksualnim prohtjevima i potrebama go- 
vorila je bez imalo lažnog srama: "Kad se u čovjeku** uzburka 
strast, on se osjeća kao u nekom grotlu. Njegovi spolni organi po- 
staju kovačnicom u kojoj srž života rasplamsava vatru. Kovačnica 
traži sve više žara u muškom spolovilu i sve jače ga raspiruje. A 
kad se u ženskom biću podigne vjetar užitka, on dospijeva u ma- 
ternicu koja se nalazi malo niže od pupka te dovodi ženu do silnog 
uzbuđenja." 

Hildegardino prikazivanje erotske strasti snažno je i slikovito: 
"Samo što muškarac*"" ispusti sjeme, ženska krv prima ga sa svom 
puninom ljubavi i upija u sebe. (...) I zato je žena s muškarcem do- 
ista jedno tijelo, ostvareno s njime i po njemu. S druge pak strane, 
muškarčeva tjelesna materija posve je prokuhana uzavrelošću i 
znojem ženskog tijela. (...) Snaga vječnosti koja prati dijete na iz- 
lasku iz majčine utrobe čini muža i ženu sve više jednim tijelom." 
U samom spolnom činu Hildegarda uspoređuje ženu s gumnom za 
žito, gdje se pod silnim udarcima rasipa zrnje, ili pak uspoređuje 
ženu s oranicom a muškarca s plugom: "ona uzima muškarčevo 
sjeme, pohranjuje ga u svoju krv i grije svojom toplinom; tako se 
sjeme razvija sve dok u zametak nije poslan dah života te on dozri- 
jeva sve do vremena kad mu valja ugledati svjetlo svijeta." 


O njeno ničim sputavano hvatanje u koštac s tako vrućim sek- 
sualnim temama u kasnijim desetljećima i stoljećima sve se više 
spoticalo — dok se s vremenom nije posve zaboravilo na hvalevri- 
jednu činjenicu da je bila itekako sposobna za nježno i uvjerljivo 
prikazivanje, da je seksualnost i nevinost uspijevala sjajno integri- 
rati u zrelu osjećajnost: "Kad je Bog stvorio Adama", tako tumači 


376 "Kad se u čovjeku": CC 143 
377 "Samo što muškarac": CC 135 

izvor ljudske seksualnosti u jednom prekrasnom tekstu, "njemu se 
u snu pojavi velika ljubav. Bog je tu čovjekovu ljubav uobličio, 
podao joj lik žene, i tako je žena postala čovjekova ljubav (...) A 
kad je Eva otvorila oči i ugledala Adama, tako se zagledala u njega 
kao da je u njemu vidjela nebesa, kao da joj je duša poletjela u ne- 
beske visine, ali je njezina nada ipak bio on. I zato će njih dvoje 
biti jedna jedina ljubav, tako i treba da bude u ljubavi između muš- 
karca i žene, i nikako drukčije. Ljubav muškarca je u požaru nje- 
gove strasti slična vatri gorućih šuma koje se jedva mogu pogasiti 
(...) Ženina ljubav je naspram njegovoj kao uglađena toplina 
sunčeva žara koja djeluje plodonosno u usporedbi s čudesno ra- 
splamsalom vatrom gorućih šuma." 

Naravno da njezini opisi nisu uvijek medicinski ispravni. No, 
ona nam zacijelo ne bi uzela za zlo to što se tu i tamo podsmjehuje- 
mo njezinom kapricioznom stilu — kad na primjer homoseksualni 
spolni čin“ uspoređuje s držanjem zanesenog kuhara, koji "dogo- 
tovljenu hranu uzima sa štednjaka i baca u smeće". 

Međutim, koje li suverenosti, koje li ljubavi prema životu, koje 
li pohvale ljudskom tijelu sadrži njezina često puta A ponavljana 
tvrdnja da će na posljednjem sudu ljudi uskrsnuti“ "s posve 
istim, nepovrijeđenim tijelom i spolom"! Dakle, blaženi na nebu 
neće biti nikakva eterična bića, oslobođena bremena zemlje koja 
ih je pokrivala u tišini groba, već naprotiv, Hildegarda je u 
veličanstvenoj viziji čula moćan zov blaženih** koji viču za svo- 
jim tijelima kao što djeca viču za korom kruha. A i sama tijela, 
pomoću kojih su njihove duše činile dobra djela ovdje na zemlji, 
jedva su čekala da se ponovo sjedine?*! s dušama u prebivalištu ra- 
dosti"! 


378 Homoseksualni spolni čin: CC 205 
379 "Uskrsnuti": SCTV 347 
380 "Zov blaženih": LVM 105 

Opatica koja nije živjela u braku, ali koja s velikim respektom 
govori o partnerstvu muškarca i žene ispunjenom ljubavlju, po- 
stavlja visoke zahtjeve glede seksualnosti koja "ne smije biti be- 
sciljna?** i ne smije zaboravljati na Boga“, koja mora podjednako 
služiti osobnom rasterećenju partnera“ kao i oplođivanju i 
rađanju. Brak je smatrala tako dragocjenim da se naprosto ne bi 
smjelo pomišljati na njega, ukoliko bračni partneri ne bi doživot- 
nu odanost i vjernost **“* uzimali ozbiljno. 

Hildegarda naravno ne bi bila vjerodostojna redovnica da nije 
bila u stanju uvjerljivo objasniti zašto je sama donijela odluku da 
se neće udavati. Redovnice ne žive kao djevice zato što misle da 
su bolje od ostalih ljudi, nego zato da pokažu svijetu znak Božje 
prisutnosti — da ljude naprosto primoravanju na pitanje odakle im 
ljubav i snaga za takvo suzdržavanje. U svojim Scivias-viđenjima 
posve jasno naglašava da se opredijelila za nasljedovanje Krista** 
koji je na svome tijelu podnosio neopisivo velike patnje te je iz 
čiste ljubavi prema nama umro na križu. 

Zadaća drugih, oženjenih ljudi, sastoji se u tome da život poda- 
ren od Boga prenose s koljena na koljeno. Začeće i rođenje nisu za 
Hildegadu nikakve mukotrpne radnje, već pravo čudo o kojemu je 
govorila s najvećim poštovanjem. Naime, Božji Duh je taj koji se 
"poput snažnog toplog vjetra"* podigao u majčinoj utrobi te pro- 
budio u život usnulo stvorenje, začeto iz muškog sjemena i ženske 
krvi. Poput gusjenice koja pravi svilu vrti se duša“ oko tog stvo- 


381 "Da se ponovo sjedine": LDO 137 

382 "Ne smije biti besciljna": SCTV 101 

383 Osobno rasterećenje parmera: Albert Veliki će jedno stoljeće kasnije baciti na 
libido — zajedno s Aristotelom — prokletstvo, zato jer je moć libida najudaljenija od 
duha (SCHIPPERGES, GARTEN 47) 

384 Vjernost: SCTV 101 

385 Nasljedovanje Krista: SCTV 104 

386 "Poput snažnog toplog vjetra": CC 126 

renja i čini sve da oči novorođenog bića budu sposobne ugledati 
svjetlo, da mu srce bude spremno i radosno. "Čovjek je prema 
tome? Božje djelo i stvarnost." 

Iz menstrualne krvi žene, pretpostavljala je Hildegarda, raste 
zaštitna koža djeteta i čuva ga sve dok se u njemu ne oblikuje "ra- 
zum"* te bude posve spremno za izlazak. (...) Neposredno prije 
samog rođenja dolazi do pucanja mjehura i snaga vječnosti, ona 
ista koju je Eva primila od Adamova rebra, počisti svaki kutak 
djetetova prebivališta u majčinoj utrobi. (...) Djetetova duša osjeti 
za vrijeme rađanja snagu vječnosti i bude radosna. A kad dijete 
dođe na ovaj svijet, ono gorko zaplače, naslutivši tminu svijeta." 

Činom začeća prenosi se naravno istočni grijeh;** Hildegarda 
ne misli drugačije od teologije svoga vremena, samo što reali- 
stički gleda na seksualnost, ne umanjujući njeno značenje na 
račun čovjekove slabosti i grješnosti. Mada i ona nasjeda nespora- 
zumu -— koji nije iskorijenjen sve do danas — da je grijeh koji su 
počinili Adam i Eva mogao skriviti samo jedan spol. 

No, svojim trezvenim sagledavanjem seksualnosti kao presli- 
ke?! unutarnje miline i odnosa triju božanskih osoba — Oca, Sina i 
Duha Svetoga — Hildegarda je daleko nadvisila uskogrudnost 
muških crkvenih učitelja. Kao što smo ranije čuli, Bog je ljubavnu 
čežnju muškarca“? uobličio u ženi, i zato se upravo u spolonosti i 


387 "Vrti se duša oko tog stvorenja": CC 133 

388 “Čovjek je prema tome" CC 129 

389 “Razum": CC 130 

390 Istočni grijeh: CC 125 

391 Seksualnost kao preslika: I židovski mističari vrednovali su — u očitom proturječju 
s prosvjetiteljskim, ali ne baš ženama naklonjenim židovskim filozofima religije u 
srednjem vijeku — seksualnost kao unio mistica koju pokreće i krijepi 
unutarbožanska harmonija. Usp. Daniel Krochmalnik: "Die Frau in der SchGpfung 
nach der judischen Tradition" (Žena u stvaranju prema židovskoj tradiciji), 
objevljeno u:  Mitteilungen des  Landesverbandes der  israclitischen 
Kultusgemeinden in Bayern 38 (1989) 21-29 

stvaralačkoj snazi, kao muž i žena, čovjek očituje kao preslika tro- 
jedinog Boga. Hildegardina predodžba o seksualnosti prilično je 
udaljena od tipične srednjovjekovne kleričke literature** u kojoj 
se Adam i Eva prije tjelesnog sjedinjenja obraćaju Bogu s molbom 
da ih obavije crnom tminom noći kako bi se zaštitili od osjećaja 
stida. 

Nasuprot tome, predstojnica časnih sestara na obali rijeke Raj- 
ne vidi spolne organe obdarene razumom“ poput mozga; iza 
spolnog čina ne krije se požudni đavao, već "snaga vječnosti".?* 
Iz te snage potječe sva ljubav u kozmosu. "U vječnosti" ima svoj 
šator. Naime, kad je Bog stvarao svijet, stvarao ga je s najnježni- 
jom ljubavlju". Tu ljubav Hildegarda nije mogla zamišljati bez 
krila“ koja izgubljenog čovjeka nose u nebo. 


19. Pisma i hodočasnici iz cijele Europe 


"Ponekad pomišljam?* kako bi možda bilo bolje da te nikad ni- 
sam vidjela, da nisam osjetila tvoje majčinsko srce prema meni." 
S takvom melankolijom opisuje bol svoje duše redovnica koja je 
posjetila opaticu Hildegardu. "Sada, kad nas opet dijele široka 


392 Bog je ljubavnu čežnju muškarca: CC 205 

393 Klerička literatura: BLOCH 373. Hildegarda nipošto nije iznimka: Petrus 
Hispanus (+ 1277), makar je bio imenovan papom, nazvao je spolni čin "opus 
nobilissimum" (najplemenitijim djelom); za optimalno sjedinjenje partnera nužno 
je potrebno intenzivno trijanje muškog spolovila o usmine ženskog spolnog organa 
(SCHIPPERGES, GARTEN 49) 

394 Razumom obdareni spolni organi: CC 135 

395 "Snaga vječnosti": "Međutim, snaga vječnosti koju dijete crpi iz majčine utrobe 
čini istovremeno muža i ženu jednim tijelom.“ CC 135 

396 *U vječnosti": Hildegarda opatu Adamu iz Ebracha, BR 140 

397 Krila ljubavi: BR 140 

398 "Ponekad pomišljam": Gertruda, nekadašnja grofica Pfalza, Migne, PL 197, 342 

prostranstva, ja postojano tugujem za tobom, kao da sam te izgu- 
bila." 

To je najbolji opis čovjekoljublja kojim je isijavala žena puna 
ljubavi. Biskupi s brojnom pratnjom i zarobljenim sužnjevima, 
ugledni grofovi iz obližnjih pokrajina i razbaštinjeni seljaci, nado- 
budni učenjaci, vitezovi i trgovci, razočarani križari i putujući 
školarci, svi su redom hodočastili na Rupertsberg — i bili jednogla- 
sni u svom priznanju da su ondje sreli majku. Dolazile su čitave 
procesije, izvješćuju nas autori prvog životopisa (VITA), naravno 
uvijek skloni pretjerivanju. 

I gle, izmučenoj opatici polazilo je vazda za rukom da svakog 
posjetitelja ispuni osjećajem ljudskog dostojanstva, unatoč broj- 
nim zadaćanta u oba samostana, savjesnom diktiranju i zapisivan- 
ju svojih viđenja, liječenju, proučavanju ljekovitog bilja, 
meditacijama i opsežnoj korespondenciji. Kako nas izvješćuju au- 
tori prvog životopisa, svakoj grupi posjetitelja obratila bi se na ra- 
stanku s posebnom porukom. Jednom bi to bili odlomci iz Svetog 
pisma o kojima bi hodočasnici naknadno trebali razmišljati, drugi 
put praktični savjeti za tjelesnu okrijepu kod kuće. Umijela je tje- 
šiti kao vrlo suosjećajna sestra, djelovati na savjest poput budne 
majke i otkrivati neobazrive životne laži poput proročice. Neki su 
zacijelo dolazili "naopaka i isprazna srca,“ iz puke znatiželje“, 
čitamo u životopisu, ali ni oni nisu došli uzalud, jer bi odlazili s 
Rupertsberga "ukoreni i znatno bolji". 

Utjecajni biskupi , Filip iz Kćlna, Eberhard iz Salzburga ili Ru- 
dolf iz Litticha, bili su stalni gosti samostana Rupertsberg. Na 
nadbiskupa iz Bamberga** učinila je oštroumna opatica takav uti- 
sak da ju je zamolio za mišljenje u vezi s vrlo složenim pitanjem 


399 "Naopaka i isprazna srca": VITA 68 
400 Korespondencija s biskupom Eberhardom II. iz Bamberga: dokumentirana u BR 
66-71 

koje se odnosilo na samu božansku bit. Hildegarda mu poslušno 
odgovori podsjećanjem na "živo Svjetlo", savjetovavši crkvenog 
kneza željnog znanja da ne smije na račun dubokoumnog teološ- 
kog promišljanja zaboraviti na praktično dušobrižništvo. "O pasti- 
ru, pazi da ne uveneš na povjetarcu sa slatkim balzamovim 
mirisom. (...) Pružaj svojim vjernicima kraljevsku svjetiljku da ne 
posmu pred strogoćom koja ih sputava, da se uzdignu iznad nje 
kao netko tko živi u svjetlu." 

Car Fridrih Barbarossa pozvao je "njemačku proročicu“ s naj- 
većim poštovanjem i pažnjom u svoj carski dvorac Ingelheim na 
Rajni i vodio s njome vrlo zanimljiv razgovor. Neki skeptični filo- 
zof, “koji nije pobliže opisan, postavljao je za vrijeme svog po- 
sjeta Rupertsbergu, prema riječima prvih životopisaca, slavnoj 
opatici brojna zločesta pitanja u vezi s predivnim viđenjima, da bi 
na kraju postao najvjernijim prijateljem samostana, svi u samosta- 
nu nazivali su ga "ocem" te je na kraju u samostanu umro i bio sah- 
ranjen na samostanskom groblju. 

U to vrijeme bila je plaha redovnica i predstojnica časnih sesta- 
ra, uz Bernarda iz Clairvauxa, već daleko najpoznatija osobnost 
12. stoljeća u kršćanskom svijetu zapadne Europe. "Nijedan pro- 
rok nije uživao tako velik ugled“? kao što ga je uživala Hildegar- 
da" zanosno je prije dobrih stotinjak godina pisao crkveni 
povjesničar Ignaz Von Ddllinger. Za razliku od većine genijalnih 
suvremenika ona nije nikada ljude iz bliže i šire okolice dijelila na 
pristaše i neprijatelje. Hildegarda nije nikad bila osporavana, već 
uvijek i svuda nadasve cijenjena i općenito uvažavana bez imalo 


401 "O pastiru": BR 67 

402 Skeptični filozof: VITA 81 

403 "Tako velik ugled": Gisbert Kranz: "Hereausgefordert von ihrer Zeit. Sechs 
Fravenleben" (Izazivačice svog vremena. Životopisi šest žena), Regensburg 1976, 
33. 


168 


zavisti. Prisjetimo se kako je opat Rupert iz Kćnigstala“* prena- 
raženo uskliknuo kad mu je pročitano pismo njegove kolegice po 
položaju - takvo što moglo je biti napisano samo po Duhu Svetom! 

S Rupertovom ocjenom sigurno su bili suglasni mnogi suvre- 
menici. O tome nam svjedoče sačuvana pisma upućena Hildegar- 
di, pisma koja sadrže srdačne i s najdubljim poštovanjem napisane 
molbe za savjet, za ohrabrenje, pisma puna zanosne zahvalnosti 
od ljudi koji su našli utjehu i bili ispunjeni novom nadom. Sama 
opatica morala je biti vrlo marljiva u pisanju odgovora na brojna 
pisma; više od 300 vrlo opsežnih poslanica sačuvalo se tijekom 
dugih stoljeća: i većina od njih zadržala je nesumnjiv biljeg auten- 
tičnosti. 

Hildegardina pisma kolala su diljem tadašnjeg Njemačkog car- 
stva, Alzas-Lotaringije, Švicarske, Francuske, Nizozemske, Itali- 
je, Grčke i Danske. Dopisivala se s trojicom papa i njemačkim 
carem. Partneri u dopisivanju bili su joj engleski kraljevski bračni 
par, kraljica Irena iz Carigrada, biskupi Mainza, Triera, Liitticha, 
Praga i Utrechta, opatice i opati iz Zwiefaltena, Hirsaua, Parka i 
Altwicka u Nizozemskoj, Albona u Burgundiji, Andemacha, Kit- 
zingena, Krauftala i Ebracha. 

Čini se da su Hildegardini partneri u dopisivanju iz samostana i 
biskupijskih ustanova često patili od umora i rezignacije, budući 
da ih uvijek iznova opominje na sličan način kao što je opomenula 
benediktinskog opata Witela iz St. Georgena u Schwarzwaldu: 
"Saberi se“* u obnašanju službe i drži se pluga. Neka ti Bog po- 
mogne u svim tvojim nevoljama i nemoj dozvoliti da se uzalud 
mučiš." Gotovo isti ohrabrujući sadržaj ima pismo upućeno nizo- 


404 Rupert iz Konigstala: Pitra 384 

405 Autentičnost pisama: Prof. Lieven van Acker s Rijkusuniverziteta u Gentu počeoj je 
1991. izdavati kritičku ediciju pisama; drži da bi se tek kod dva papinska pisma 
Hildegardi mogla osporavati autentičnost (ACKER LXVII) 

406 "Saberi se": BR 145 


169 


zemskoj opatici Sofiji iz Altwicka: "A sada se saberi“ u svome 
srcu, da ne klone i da mu nestalnost svjetovnog života ne može 
naškoditi. Ti trebaš živjeti punim životom, jer to od tebe zahtijeva 
Božja milost." 

Nadbiskup Hillin** iz Triera, vrlo ugledan crkveni dostojan- 
stvenik, kome su poštovanje iskazivali i papa i car i običan puk, od 
Hildegarde je čuo da se previše zamara ne samo u činjenju dobrih 
djela, već i u molitvi i bogoslužju. Njegov brat po položaju, Her- 
man iz Konstanza, priznao je neprikosnovenoj opatici kako mu 
teško pada na srce izricanje presuda ostalim ljudima, zato što nije 
u stanju uredno voditi vlastiti život. "Naime,** moja samovolja i 
briga za ovozemaljske stvari udaljuju me gotovo sasvim od 
služenja Bogu." Hildegarda, od koje je izričito tražio da mu svo- 
jim odgovorom "pomogne zadobiti jakost i samopouzdanje", 
obraća se izravno njegovoj savjesti: "O čovječe“! što li to misliš 
o sebi samome, zar te nije sram što se u svojim djelima nastojiš 
svidjeti sebi samome te na taj način srljaš u tminu?(...) Zašto ne 
želiš vidjeti napasnika koji te zavodi na put nepravde, umjesto da 
tražiš opravdanje?" 

I opat Helenger iz Disibodenberga, njezina duhovnog zavičaja, 
Hildegardu je također časno dimuo i ražalostio, priznajući joj sti- 
listički elegantno svoje slabosti: "Na žalost,“"' više mi je stalo do 
predsjedavanja negoli do predviđanja, tražim ono što koristi jedi- 
no meni, a ne drugima. Pa ipak sam sve do sada, mada prilično ne- 
odlučno, podnosio težinu svakodnevice i preznojavanje u 
vinogradu Gospodnjem (...) Ali sada, draga majko, na gozbi Go- 


407 “A sada se saberi": BR 40 

408 Pismo Hillinu: BR 49 

409 "Naime": BR 58 

410 "O čovječe": BR 58 

411 "Nažalost ja fanatiziram“: ibid. 114 f 

spodnjoj za mene nema duhovnog vina, zato jer je u meni ponesta- 
lo žara za monaški duhovni život. Na gozbi nema ni Isusove 
Majke ni samog Isusa. (...) Znam, draga majko, predobro znam da 
na meni, od glave do peta, nema ni trunčice dobra." 

Hildegarda se u svom mjestimično ništa manje ironičnom od- 
govoru usredotočila na razloge njegovih problema koji se kriju u 
neobuzdanim željama, u nepostojanosti i slabosti čovjeka koji se 
nije dovoljno radikalno odlučio za Krista: "Katkada“'“ se ponašaš 
poput medvjeda koji potajice često gunđa sam protiv sebe, a 
katkada ispadaš običnim magarcem, jer ne vodiš brigu o obavlja- 
nju svojih dužnosti, već posprdno živiš (...) Na takvo ponašanje 
odgovara nebeski Otac: Jao tebi, jer tvoja nestalnost i lutanje nisu 
po mojoj volji. Tvoje srce gunđa protiv moje pravednosti." 

Velika istina krije se u Hildegardinu savjetu nadbiskupu Eber- 
hardu iz Salzburga, koji je kasnije bio proglašen svetim, a koji je u 
sporenjima između pape i cara znao doduše umješno posredovati 
te je zbog političkih" opterećenja očigledno patio: "Svoju čežnju 
za Bogom“? i svoj napor za dobrobit ljudi ne sagledavaš kao jed- 
no te isto", odgovara mu opatica vjerna zemlji a ispunjena nebom, 
"sjenu ovozemaljske muke sagledavaš kao nešto strano, što ne pri- 
pada tebi". To je sudbonosna zabluda, jer uzvišena ljubav prema 
Bogui briga za čovjeka moraju biti povezani u jedno te isto nasto- 
janje. Plaha redovnica nalazi čvrsto uporište u samom Evanđelju: 
"Krist je istovremeno bio okrenut nebu i žrtvovao se za ljude (...)" 

Hildegardina pisma utjehe bila su puna ljubavi prema potište- 
nim dušama, a najbolji primjer za to jest njezina korespondencija s 
opatom Bertoldom iz Zwiefaltena. Unutar nepuna tri desetljeća 
predstojnik samostana u Zwiefaltenu pet je puta davao ostavku na 
svoj položaj, jer kao predstojnik nije mogao izlaziti na kraj s 


412 "Katkada": BR 115 
413 "Svoju čežnju za Bogom": BR 73 

požudnim monasima u muškom i zavodljivim redovnicama u žen- 
skom dijelu jednog te istog samostana. Bertold je svojoj susestri 
na Rupertsbergu otkrio svoju najdublju sumnju i žalio se na 
užasno proganjaje. "Božja milost“'* neće te iznevjeriti", ohrabruje 
ga Hildegarda; svi su ljudi ispostavljeni okrutnom životu i svima 
je zacijelo potreban sunčev sjaj. "Bura u tebi neće biti strašna, kad 
se pojavi sunce, opet će u tebi prvladavati radost." 

Divno završava njezino dopisivanje s francuskim crkvenim 
knezom Henrikom iz Beauaisa, koji nije imao povjerenja u vlasti- 
tu savjest, sumnjajući u smisao svojih dušobrižničkih nastojanja. 
Hildegarda je biskupove probleme stavila u kontekst svojih 
viđenja i pokušala ga svojim odgovorom — lijepo zaodjenutim u 
mistično ruho viđenja - ohrabriti za budnost i postojanost. 

"Promatrala sam“'* predivan lik Božje snage. Bila je to "čista 
spoznaja". Njezino lice bilo je blještavo, njezine oči sjajile se po- 
put hijacinta (vrsta dragog kamena), njezina odjeća kao da je bila 
sašivena iz ponajbolje svile. Preko ramena imala je prebačen bi- 
skupski palij, koji bi se mogao uspoređivati s najskupljim sardom 
(vrsta dragog kamena). Pozivala je najbolju Kraljevu prijateljicu, 
"Ljubav' i nagovarala je: Pođi sa mnom!'I njih dvije pjevale su i 
kucale na vrata tvoga srca govoreći: 'Mi bismo željele kod tebe 
stanovati. Nemoj se tome protiviti. Budi jak u podnošenju tegoba, 
u podređivanju svjetovnih poslova i svladavanju žamora njihovih 
struja (...) Ne budi nijem iz dosade. Tvoj glas odjekuje na crkve- 
nim svečanostima mnogo jače od pozaune (...) O junače, dozvoli 
nam da se nastanimo kod tebe, pruži nam prebivalište u svom srcu 
i mi ćemo te odvesti u dvorac Kralja nad kraljevima." 


414 "Božja milost": BR 125 
415 "Promatrala sam“: BR 57 

Kralj Konrad III., slomljen porazom svog križarskog pohoda i 
preranom smrću svog prijestolonasljednika, ponizno se obratio 
proslavljenoj redovnici: "Istini za volju, mi ne živimo“!'* onako 
kako bismo trebali“. To je točno, odgovori mu Hildegarda, vreme- 
na su zla i naopaka, pa ipak, nastupilo je razdoblje sloge i bogobo- 
jaznosti. "Čuješ li to,*'* čovječe", i Hildegarda opet predaje riječ 
Kralju koji svemu daje život, "saberi se, svladaj samovolju u sebi, 
postani bolji, pa da uzmogneš prosvijetljen ići u susret razdoblju u 
kojemu se nad svojim danima nećeš više crveniti." 

Indocta (neuka), neobrazovana, kako je sebe rado nazivala, po- 
stala je s vremenom autoritet među teolozima. Biskupi i učeni mo- 
nasi nastojali su pod svaku cijenu dobiti prijepise njezinih djela. 
Slavni učitelj Odon iz Pariza bio je zamoljen od pape Eugena za 
mišljenje o zbunjujućim tezama Gilberta Poretanskog,*'* francu- 
skog filozofa i teologa, biskupa u Poitiersu. Gilbert je u sporu oko 
univerzalija zastupao posebnu vrstu realizma: univerzalije su for- 
me native u stvarima ali ne i u Božjem duhu. Ono što se do tada po- 
drazumijevalo pod osobama Svetog Trojstva Gilbert je podijelo 
na dva dijela, na Boga i božansku bit (pomoću koje se uopće može 
biti Bogom). O Božjem očinstvu govorio je također kao o samo- 
stalnoj veličini. 

Odon nije mogao izaći na kraj s tim pojmovnim zavrzlamama 
te se obratio za pomoć Hildegardi i ona mu s pomirbenom jedno- 
stavnošću napiše što joj je objavilo "istinsko Svjetlo": "Bog je pu- 
nina,“!? neoštećena, bez vremenskog početka. I zato ne može — 
poput čovjeka — riječima biti podijeljen. Jer Bog je — što ne može 
biti nitko drugi — cjelovitost." Naravno da je to što Gilbert naziva 


416 “Mi ne živimo": BR 80 

417 "Čuješ li to": BR 81 

418 Odon i Gilberr: Pitra 539. Glede problema datuma i samog teksta usp. ACKER XII 
f. Gilbert je svoje teze povukao nakon osude na sinodi u Reimsu 1148. 

419 "Bog je punina“: BR 44 

"očinstvo", odnosno "božanska moć" identično s Bogom. "Naime, 
čovjek ne posjeduje moć da bi mogao o Bogu govoriti kao što go- 
vori o ljudskoj prirodi čovjeka, ili kao što govori o boji nekog dje- 
la stvorenog rukom čovjeka." 

Razumije se samo po sebi da je bilo pokušaja izrabljivanja 
prophetisse teutonicae (njemačke proročice), pokušaja iskorišta- 
vanja kao Pitije i vidovnjakinje. No, ona se već u Sciviasu odlučno 
usprotivila magijskim praksama i praznovjernim teorijama: čov- 
jek se ne smije oslanjati na stvorenja koja nemaju razuma, kao da 
je u zvijezdama zapisano stablo života. Čovjek se ne smije oslan- 
jati na stvorenja koja nisu u stanju drugoga utješiti niti mu donijeti 
sreću. Čovjeku pojedincu nije podređena niti jedna zvijezda koja 
bi određivala njegov životni put! "Dapače, sve zvijedde služe“? 
na korist svim ljudima" . Kakav bi to Bog bio koji bi sebe učinio 
ovisnim o sazviježđima koja je sam stvorio! 

Stoga mudra vizionarka u svojim pismima upućuje sve koji 
traže u nje savjete na vlastiti razum, opominje ih da ne posežu za 
mističnim orakulima. "Ljubljena gospođo",““! piše nekoj udovici, 
"ja se ne bavim ispitivanjem čovjekove budućnosti, jer je za spa- 
senje duše bolje ako ne poznajemo budućnost." Petoricu burgun- 
dijskih opata, koji joj se umiljavahu riječima da je Bog u njoj 
obnovio "prijevremeno čudo Božje milosti" te bi na njezina usta 
mogao objaviti štogod o stanju burgundijskih samostana, na kraju 
je najoštrije prekorila u smislu da bi morali voditi veću brigu o 
svojoj pobožnosti, da bi morali pažljivije promatrati svjetlo "žele 
li ga barem malo okusiti" te zadobiti ponovno povjerenje u moć 
svoje prirodne različitosti: "Bog je dao čovjeku razum“. 


420 "Služiti": SCIV 115 
421 "Ljubljena gospođo": BR 17. Pismo nekoj udovici. 

VI. 


Velika Božja ljubav prema stvorenju 
iz gliba zemaljskog 


"Moja usta daju svakom mom djelu koje sam pozvao u život 
poljubac, 
svakom stvorenju što ga učinih iz gliba zemaljskog" 


Hildegarda, Liber vitae meritorum 


20. Banalni komad na pozornici svemira: 
"Knjiga životnih zasluga" 


Kad je prošlo osam godina otkako je završila svoje najteže dje- 
lo Scivias, opet se nad Hildegardom pojavilo "živo Svjetlo" sa 
svim elementarnim silama. Dok joj je samostanski život zadavao 
na tisuće i tisuće problema, dok su beskonačne procesije onih koji 
su u nje tražili savjet zahtijevali njezino posvemašnje angažiranje, 
dok se jedan dio razmaženih redovnica plemićkog porijekla počeo 
ponovo buniti protiv strogih pravila reda, pred očima zbunjene 
šezdesetgodišnjakinje ponovno se redaju prizori i slike brojnih 
viđenja. 

Hildegarda je vidjela gorostasa'?? sjajnog obraza čije tijelo se 
protezalo od oblaka do najdubljih provalija na zemlji. Kasnije je 
shvatila da se radilo o Bogu koji stoji usred kozmosa kao umiru- 
jući pol. Olujni i vatronosni oblaci izlaze iz njegovih usta, ispunje- 
ni zvukom prigušene glazbe, nastanjeni bezbrojnim blaženicima 
čiji glasovi odzvanjaju poput žubora velike vode. Pa ipak, prema 
svijetlom veličanstvu vuku se tmina i magla koje prekrivaju ze- 
maljsku kuglu dimom crnijim od najcrnije noći, iz kojih dopire 
strašno zavijanje. 

U "nimalo radosnoj" (Hildegarda) magli vidljivi su nakazni li- 
kovi, fantastične personifikacije svih mogućih čovjekovih loših 
strana, koje svojim nezgrapnim jezikom naviještaju ciničnu filo- 
zofiju života. Na primjer, luxuria ili razbludnost, koja nebu veli- 
kodušno priznaje pravednost, a zagovara sasvim suprotne 
zakonske mjere na zemlji. Njezin najrafiniraniji argument glasi: 
"Kad bi priroda“ mesa Bogu bila zaista toliki teret, on zacijelo ne 
bi dopustio da se tjelesne strasti mogu tako ugodno zadovoljiti." 

Fallacitas ili laž, kojoj je najmanje stalo do istinitosti njenih 
"vjetrovitih riječi",““ zadovoljava se ostvarenjem same namjere 
lažnih riječi. "Sirotim i priglupim" smatra postojane i dosljedne 
ljude, koji su u svojoj ljubavi prema istini užasno "nepokretni" JE 
misle jedino na blagostanje drugih. Samo to ne! "Kad bih ja ja“ 
svojim bližnjima uistinu željela donijeti sreću, morala bih pritom 
nauditi samoj sebi. Vršiti pritisak na druge, to mi je suđeno!" 

A kako glasi maksima invidiae ili zavisti? "Kad već ne mogu 
sama posjedovati nešto lijepo i sjajno,* 2% ne preostaje mi drugo 


422 "Gorostas": LVM 28 

423 "Kad bi priroda": LVM 143 
424 "Vjetrovite riječi": LVM 91 

425 "Kad bih ja“: LVM 135 

426 "Nešto lijepo i sjajno" LVM 135 

nego da lijepo i sjajno pretvorim u nešto ružno." Scurrilitas ili po- 
drugljivost nastupa s parolom: "Ja imam svoj vlastiti red“?" i dono- 
sim o svemu sud. Kad god se dogodi neki slučaj, ja sam ta s 
kojom se može razgovarati. Kad ne bih tako činila, bila bih najo- 
bičnija luda. Zar bi mi netko mogao zbog toga bilo što predbaciti? 
Lagala bih, kad bih priglupe i budalaste ljude pokušavala hvaliti. 
Ja želim olabaviti mreže svojim riječima (...)" 

Srećom, sve te vitia ili nakaznosti, što ih Hildegarda kao prava 
dramaturginja sjajno postavlja na scenu, nemaju zadnju riječ. 
Olujni oblak koji izlazi iz Božjih usta najavljuje silnim glasom 
virtutes, vrline ili Božje sile. Charitas ili ljubav predbacuje "zavi- 
sti" da nije u stanju uništiti svu krasotu, ma koliko god nagrizala 
sve što je vrijedno. "Što više bijesniš,* to je krasota divnija." Lju- 
bav zatim nanosi veliku sramotu svojoj protivnici, portretirajući 
samu sebe: "Ja danonoćno širim* svoj ogrtač. Sva dobra djela 
činim danju, a noću ublažujem sve boli (...) Tamo gdje je Sin 
Božji svojim haljinama iskorijenio čovjekove grijehe, ja povezu- 
jem rane najnježnijim platnom." 

Protiv "podrugljivosti" ustala je reverentia““ ili strahopošto- 
vanje, predbacujući joj posve opravdano da je u stanju razarati 
ono što nije stvorila i čega nije svjesna. Prizemno podivljaloj stra- 
sti suprotstavlja castitas ili čistoća svoj "blaženi život": "Ja sje- 
dim*' na suncu i promatram Kralja nad kraljevima, a sva dobra 
djela činim dragovoljno." 

U "Knjizi životnih zasluga" (Liber vitae meritorum), koja je 
nakon petogodišnjeg rada dovršena 1163. godine, nanizano je 35 
takvih dramskih dijaloga. Tema tih dijaloga jest vječna borba 


421 "Ja imam svoj red": LVM 223 
428. "Što više bijesniš": LVM 136 
429 “Ja danonoćno širim": LVM 136 
430 "Reverentia": LVM 223 

431 "Ja sjedim": LVM 143 

između dobra i zla, čovjekova odgovornost za svijet svedena na 
svakodnevno donošenje konkretnih odluka. Naime, na kozmičkoj 
pozornici, koju Hildegarda prikazuje najčešće vrlo sugestivnim 
slikama, igra se prilično banalan komad: pred nama je čovjek u 
svom svakodnevnom, jednoličnom i teškom poslu, nijem i umo- 
ran, egoističan i trom. Ali taj isti čovjek postaje sjajan i jak, 
odlučan i sposoban da se bori protiv vlastite tromosti i lijenosti, da 
se uzdigne visoko iznad svoje prizemnosti, kad mu u pomoć pri- 
skoče virtutes ili vrline. 

Naravno da je taj teatar svijeta, koji je zapravo Hildegardjna 
"etika", pun alegorija usko povezanih s vremenom svog nastanka. 
Bića slična životinjama, koja simboliziraju konflikte savjesti i du- 
ševnih stanja u čovjeku, te brižljivo izrađen katalog vrlina i slabo- 
sti upućuju nas na kasnoantičku knjigu kršćanskog latinskog 
pjesnika Prudencija pod naslovom Psychomachia (Duševna bor- 
ba), koja je svojom mješavinom klasične poezije i kršćanskog mo- 
ralnog nauka bila vrlo popularna i uvijek iznova rado čitana 
tijekom cijelog srednjeg vijeka.*** Čini se da je Hildegardinom 
djelu kumovao i kasnoantički Physiologus kojega smo već napri- 
jed spomenuli, svojevrsni tip literature u kojemu životinje, od no- 
soroga do mitološke ptice feniks, posjeduju moć govora te 
personificiraju religiozne sadržaje i ćudoredno ponašanje. 

Zanimljive su usporedbe sa skolastičkim "stablima vrlina“ i 
brojnim pokorničkim knjigama koje su pisali strogi monasi iz 
Irske, putnici-propovjednici po europskim zemljama u ranom 
srednjem vijeku, nabrajajući u beskonačnim nizovima slabosti 


432 Tijekom cijelog srednjeg vijeka: Čak se u "romanima o ruži" 13. stoljeća pojavljuju 
lakomost, škrtost, zavist i žalost u alegorijskim figurama. O posljedicama motiva iz 
knjige "Psychomachia" usp. LIEBESCHUTZ 35 ff. Kod Hildegarde nema 
uobičajene krute sheme o četiri kardinalne kreposti ili sedam glavnih grijeha! 

svijeta, uredno grupirane i poredane kao u kartoteci nekog paklen- 
skog knjigovođe. 

Sve je to zacijelo imalo određen utjecaj. Ali Hildegarda je tra- 
dicionalnoj vrsti literature dala vlastitu prepoznatljivost. Tipične 
slikovne elemente školske poezije svoga vremena jednoznačno je 
podređivala svom teološkom poimanju. A što je najvažnije, ona je 
individualistički način gledanja uobičajenih kataloga ljudskih 
vrlina i slabosti proširila na društvo i svemir. Kad pojedinac učini 
nešto loše, to po Hildegardinom uvjerenju povlači za sobom druš- 
tvene i svemirske posljedice. Na tragu takvog poimanja završna 
vizija "Knjige životnih zasluga" ne prikazuje nikakav individualni 
sud poslije smrti, nego pročišćenje upropaštenih elemenata svijeta 
koje će Krist izvršiti svojim ponovnim dolaskom: "Silno moćan 
Bog,“ koji ima vlast nad svime, preobrazit će ovaj svijet u novo 
čudesno djelo". 

Teatralno nadarena Hildegarda nije u nijednoj drugoj knjizi 
dala tolikog maha svojoj bujnoj fantaziji kao u "Knjizi životnih 
zasluga": "tvrdoći srca" suprotstavlja "milosrdnost", "okorjelosti" 
"odvažnost", "kukavičluku" "pobjedu Boga". Obračunala se s 
"uskogrudnošću", sa "svađalačkim porivom", s "nepristu- 
pačnošću", sa "skitnjom"“ i "bančenjem". 

Amor saeculi ili svjetovna ljubav, prikazana u ljudskom liku 
koji grli neko stablo s bujno procvalim granama, konfrontira se s 
amor caelestis ili nebeskom ljubavlju. "Ja ne znam za neki drugi 
Život",“*“* javlja se prva s kreštavim glasom, "ništa mi ne znače 
naklapanja koja o tome slušam". Samo što je to izgovorila, osuši 
se stablo sve do korijena i povuće ljudski lik za sobom u duboku 
provaliju. A tada se iz olujnog oblaka prolomi glas nebeske ljuba- 
vi: "U najdublju noć*“ sunovraćaš se i poput crva ruješ u čovjeku i 


433 “Silno moćan Bog": LVM 266 
434 "Jedan drugi život“: LVM 31 

njegovim prohtjevima. Živiš iz trena u tren, dok ne presahneš po- 
put travke." Drugim riječima, ljepota mladosti ne zna za istinski 
život. 

Dragocjeni kabinetski komad jest Hildegardin prikaz kuka- 
vičluka (ignavia) u liku podrhtavajuće plašljiva crva sa zečjim 
ušima na ljudskoj glavi: njemu je najvažnije da se svakome do- 
padne i da nikome ne učini ništa nažao, jer bi mu u protivnom 
prebrzo bio kraj. "Radije ću** se ulagivati uglednima i bogatima. 
Za svete i siromašne ne moram se brinuti, budući da mi ne dopuš- 
taju sudioništvo u dobrim djelima. (...) Neću se obazirati na ničije 
dobro ili zlo djelovanje, držat ću jezik za zubima. (...) U svakom 
slučaju posjedujem svoju kućicu i slobodicu." Tome se usprotivila 
"božanska pobjeda" (divina victoria) ubitačnim riječima: Mačem 
božanske moći ona će odsjeći donju čeljust kukavičluka. "Jer ne 
podnosim“"" život koji se valja u pepelu (...)" 

"Ljubav" bodri zavidnika na obraćenje (svojom ogorčenom 
mržnjom“? on nagriza (...) sve čega se dohvati"), a "nepriznavan- 
je Boga" koje se oslanja isključivo na svoja osjetila ("Mnogi mi 
govore“? o nekom drugom životu, o kojemu ništa ne znam i ništa 
ne čujem, a zacijelo nema nikoga tko bi mi taj drugi život poka- 
zao")i uto je neoporecivim pitanjima "svetosti": "Tko je tvoj 
stvoritelj ““ i tko te pozvao u život? Bog jedini! Zašto ne želiš priz- 
nati da nisi u stanju stvoriti sebe sama?" 

Valja istaknuti da je za većinu karakternih slabosti i nakaznih 
osobina Hildegarda ipak imala razumijevanja i milosti; tako na 


435  "Unajdublju noć": LVM 31 

436 "Radije ću": LVM 34 

437 "Jer ne podnosim": LVM 35 

438 "Svojom ogročenom mržnjom": LVM 166 
439 "Mnogi mi govore": LVM 183 

440 "Tko je tvoj stvoritelj": LVM 183 

primjer seksualna zastranjenja pripisuje ponajprije osakaćenoj 
čovjekovoj prirodi. Jedino prema laži nema nikakvog smilovanja; 
jer laž razara povjerenje među ljudima i niječe vezu s Bogom: 
"Naime, kad neki čovjek“! pogriješi u svojoj tjelesnoj požudi, to 
je sasvim ljudski, ali onaj tko se služi lažima, taj napušta područje 
ljudskosti." 

Čini nam se da senzibilna liječnica svrstava među slabosti "sje- 
tu", "očajavanje" i "pesimizam". Može li se depresija smatrati gri- 
jehom? Moramo točno znati što je Hildegarda time htjela kazati: 
infelicitasu (sjeti, depresiji) koja u životu vidi samo bol i poraze te 
se nada smrti kao spasiteljici, odgovora beatitudo (blaženost) pri- 
jekorom koji u sebi sadrži utjehu: "Ti upravo žŽudiš “za mučen- 
jem i ništa ti drugo nije važno. A Bog želi da mu se obratiš, da 
potražiš njegovu dobrotu. Ti postaješ zavidna sebi zbog sebe 
same, pošto nemaš povjerenja u Boga. Ništa ne tražiš od Boga i 
zato ništa ne možeš naći." 

Opatica očito nije imala pred očima psihički bolesnu sjetu, još 
manje ljude koji su pogođeni udarcima sudbine, nego cinički lije- 
na gunđala koja se naslađuju smutnjama ovoga svijeta i uživaju u 
vlastitome jadu. To osobito dolazi do izražaja kod njezina karakte- 
riziranja “svjetskog bola" ili pesimizma (fristitia saeculi): "Jao 
meni,“ čemu li sam stvorena!" žali se_neki ženski lik zaogrnut 
tolikim suhim granjem da je naprosto nepokretan. "Stvorena za 
nesreću i u nesreći rođena, živim bez ikakve utjehe." Čemu se 
povjeravati Bogu, kad joj ništa dobra nije učinio? 

Coeleste gaudium ili nebeska radost suprotstavlja pesimizmu 
lik sa svojim mjerilima: oronula ili pesimistička osoba trebala bi 
pogledati sunce i zvijezde, svu zelenu raskoš zemlje, trebala bi ot- 


441 "Naime, kad neki čovjek": LVM 125 
442 “Ti upravo žudiš": LVM 93 
443 "Jao meni": LVM 228 

voriti svoje srce za božanske darove. "Ja s najvećom nježnošću*“ 
polažem procvale ruže, ljiljane i svu raskoš zelenila u svoje srce te 
pjevam hvalospjeve Božjim djelima, dok ti u svome životu vidiš 
samo nevolju i bol. Sve što činiš, činiš potišteno i sumomno! U 
tome si nalik paklenim duhovima koji svakim svojim činom uvi- 
jek iznova niječu Boga". 

Hildegarda pritom nipošto ne nasjeda pretjeranom optimizmu. 
Naravno da ima bijede i prostakluka na ovome svijetu, što je po- 
vod za očajavanje i ogorčenost — ali to se nikad ne odnosi na sveu- 
kupnu stvarnost. Život je šareni tepih, tkan od svjetla i guste tame, 
od velikodušnosti i krivnje. Onaj tko ga promatra samo s tamne 
strane nanosi krivicu dobrome Bogu koji bdije nad sveukupnom 
stvarnošću. 

Božja ljubav, središte Hildegardine teologije, zauzima glavno 
mjesto u spisu Liber vitae meritorum. Čovjek kojega u životu 
vode virtutes ili vrline odgovara Božjoj ljubavi, postaje doista na- 
lik Bogu. Sve slabosti i tegobe nastaju zbog čovjekova negativnog 
stajališta, zato što čovjek ne želi ništa znati o Bogu, zato što želi 
sam upravljati svojim životom, preuzimajući na sebe ovlasti Stvo- 
ritelja. 

Grijeh nije za Hildegardu zaboravljena molitva, požudni po- 
gled ili nepromišljena riječ — to su samo simptomi pogrešnog 
životnog stajališta. Grijeh je bijeg od odgovornosti, površnost u 
odlučivanju, nedostatak svjesnog osmišljavanja života. Bog je 
svijet pripisao čovjekovom tijelu, na čovjeka je prenio odgovor- 
nost za sve što je stvoreno: Homo in mundo*** deus esse debuii, 
"čovjek bi trebao biti bog na ovome svijetu", glasi jedna od najbi- 
stroumnijih Hildegardinih definicija. Nebom i zemljom upravlja- 


444 "Ja s.najvećom nježnošću": LVM 228 
445 "Homo in mundo": LVM 153 

ju vječni zakoni,“ životinjama upravljaju njihovi instinkti, jedino 
je čovjek taj koji se može slobodno odlučiti, jedino on zna da po- 
stoji dobro i zlo. 

Hildegardine virtutes ili vrline ne mogu se uspoređivati s nedo- 
statnim građanskim normama, donijetim zbog zavisti i prila- 
gođavanja, riječ je o sjajnim božanskim moćima pomoću kojih se 
čovjek može domoći osobne odvažnosti i stvaralačke fantazije, 
riječ je o darovima milosti, o nebeskom žaru pomoću kojega na- 
staje sve dobro na ovome svijetu. Hoće li se čovjek opredijeliti za 
te božanske moći ili će ih hladno zaobići, to je u svakom slučaju 
presudno za njega, jer on već sada i ovdje odlučuje o svojoj 
vječnoj sudbini. Završnavizija spisa Liber vitae meritorum objav- 
ljuje nam izvornu predodžbu o posljednjem sudu:*“*“ Bog ne mora 
izgovarati nikakvu izričitu presudu, budući da svaki čovjek nosi 
sa sobom sliku svog ponašanja na zemlji. 

Prema mišljenju nekih autora Dante“? je stoljeće i pol kasnije u 
svojoj Divina comedia pjesnički snažno oblikovao Hildegardina 
viđenja. To nimalo ne umanjuje činjenicu da ona čistilište“ pri- 
kazuje zaista filmski dotjerano, kao prostor ispunjen dimom i 
prljavštinom, ključalom smolom i zagušljivom maglom. Stanov- 
nike čistilišta muče razni kukci svojim otrovnim rilcima, škorpio- 
ni, zmajevi i demoni, a maštovito smišljene kazne e najprimjerenije 
su njihovim propustima. Međutim, sam pakao“ promatrala je 
isključivo s vanjske strane, a i pogled u nebo bio joj je zatvoren 
"nekom vrstom pečata". 

Današnji kršćani mogli bi tu teatralno insceniranu borbu 
između vrlina i slabosti — koju je Hildegarda istovremeno sročila u 


446 Zakoni neba i zemlje: LVM 119 

447 Posljednji sud: LVM 272 

448 Danse kao simbolist: vidi DEMPF 472 

449 Čistilište: LVM 67. 70, 74, T7 (sasvim drukčiji je opis u LDO 192) 
450 Pakao: LVM 269 

tematski vrlo srodnom igrokazu s pjevanjem pod naslovom Ordo 
virtutum““! — shvatiti kao proizvod neobjašnjive fantazije. Time bi 
uskratili sebi šansu da nauče što u biti znači odgovornost za stvo- 
reni svijet, da shvate kako nema kršćanstva bez određenih konsek- 
vencija i discipline. 

A možda je srednjovjekovna redovnica Hildegarda već onda 
znala nešto što novovjekovna dubinska psihologija propagira kao 
prihvaćanje sjene: osvješćivanje i integracija sjenovite, podsvje- 
sne, noćne strane naše egzistencije, jer je samo na taj način 
moguće svladavanje opasnih poriva i oslobađanje pozitivnih im- 
pulsa za što plemenitiji život. 


21. Čovjek u kolu svemira: "Knjiga božanskih djela" 


U srednjem vijeku, koji se za razliku od nas daleko više koristio 
simbolima u promišljanju te htio doprijeti svakom predmetu do 
dna, pripisivao se kotaču ili kolu“* u stalnoj vrtnji neki dublji smi- 
sao: kruženje koje se uvijek iznova vraća na početak simboliziralo 
je jedinstvo i savršenstvo, vremenitost i beskonačnost, postoja- 
nost i prolaznost, duh i nebo. Kad bi srednjovjekovni slikar nasli- 
kao svemir u obliku kotača, on ga je na taj način htio prikazati kao 
umjetničko djelo samog Boga. Rozete ili okrugli prozori iznad 
portala gotičkih katedrala, kroz koje u svetište dopire jarko oboje- 
no svjetlo zamišljene su kao priznavanje vjere: Krist je središte i 
svjetlo svijeta. 


451 Ordo virtutum: iscrpnije u poglavlju 25 

452 Kolo: O srednjovjekovnoj simbolici vidi: Floridus Rčhrig: "Rota in medio rotse" 
(Kolo u središtu kola), Klostemeuburg 1965; Karl Weinhold: "GlUcksrad und 
Lebensrad" (Kolo sreće i kolo života), Abhandlungen der PreuBischen Akademie 
der Wissenschaften, Berlin 1892 

Kotač koji se vrti prevladava i u viđenjima Hildegardinog naj- 
zrelijeg djela Liber divinorum operum**? (Knjiga božanskih djela) 
koju je dovršila nakon jedanaest godina zapisivanja, u svojoj 76. 
godini života. Ta veličanstvena kozmologija započinje, kao i 
većina drugih djela, s vrlo dojmljivim viđenjem Boga, viđenjem u 
kojemu se Stvoritelj pojavljuje kao vita integra,*** posvemašnji 
život i žarka snaga, prikazan u liku predivnog muškarca, budući 
daj je po utjelovljenju svog Sina spasio izgubljeno čovječanstvo; 

“u sveukupnim planovima Božje providnosti“ ljubav je postigla 
svoj vrhunac u činjenici da je Sin Božji po svom utjelovljenju vra- 
tio izgubljeno čovječanstvo u raj nebeski". 

Božja ljubav u ljudskom obličju, čiji se obrazi sjaje jače od sun- 
ca, grli svojim širom rastvorenim vatrenim rukama čitav svemir 
kao zaštitnica i darovateljica života. U samom središtu te koz- 
mičke vrtnje stoji — opet ruku raširenih u obliku križa, visoko po- 
dignute glave — čvjek koji svojim rukama drži sve elemente i 
stavlja ih u pokret. Organski povezan sa svim živim stvorenjima, 
uključen u prirodne tijekove tako da upravlja njima, predan Bogu 
sa svijetom u svojim rukama, čovjek živi u Božjoj ljubavi i sluša 
a koji ga poziva na odgovornost za sva stvorenja: "Evo kakvoj 

456 (...) pripada čovjek: on je biće s tijelom i dušom, biće koje 
per ife: kao opus Dei cum omni creatura, kao Božje djelo koje 
uključuje u sebe sva stvorenja". 

"Ljudi bi pomoću tog spisa trebali“" prepoznati svog Stvoritel- 
ja (...)" Tim sažetim riječima "glas s neba" definirao je svrhu knji- 
ge, kao da je Hildegarda dobila zapovijed da je napiše. Tekst koji 


453 Liber divinorum operum: U gentskom Codexu spis ima naslov "De operatione Dei" 
(O djelovanju Boga) 

454 Vita integra: LDO 26 

455 "U sveukupnim planovima Božje providnosti": LDO 27 

456 "Evo kakvoj vrsti": LDO 168. 

457 "Ljudi bi trebali": LDO 21 

se sastoji od tri dijela i deset sveobuhvatnih viđenja o svemiru ili 
kozmosu izvanredno je dobro sačuvan; najstariji rukopis, Codex 
241 sveučilišne biblioteke u Gentu, potječe iz vremena između 
1170. i 1173. godine,“ što znači da je bio dovršen za autoričina 
života u pisarnici samostana kojemu je bila predstojnica. To je naj- 
starije svjedočanstvo koje uopće posjedujemo o Hildergardinom 
literarnom stvaralaštvu. 

Liber divinorum operum revidira neka njezina ranije objelo- 


svih njezinih pogleda na svijet i čovjeka. U nijednom drugom spi- 
su nije tako jasno rečeno da je čovjek stvoren za radost, samo što 
se ta radost ne svodi na bezobzirno uživanje pojedinca, čovjek nije 
slučajni proizvod evolucije koji bi sa svojim životom mogao činiti 
sve što mu se prohtije. Ne, Bog je stvorio čovjeka, ljubljeno i spa- 
senja dostojno biće — kao svoju sliku i kao partnera zemlji. 

Svijet je čovjekov zavičaj i njegova zadaća. Hildegardin pone- 
kad prilično nezgrapan stil itekako vodi računa o nijansama koje 
su sadržajnije od mnogih propovijedi: anđelima posvećuje svoj 
hvalospjev ili /aus, aktivnost elemenata opisuje kao jake šumove 
ili sonus, a jedino je za čovjeka rezerviran opus, djelovanje i 
upravljanje po Božjoj zapovijedi. Njezin trud i nastojanja, pomalo 
dosadna današnjem čitatelju, da u proporcijama čovječjeg tijela 
otkriva analognu strukturu svijeta, htjela su ilustrirati samo jednu 
spoznaju, spoznaju da čovjek nosi na svom tijelu zapisane oblike 
zemlje, da je sve na ovome svijetu međusobno povezano — da je 
čovjek naposljetku slika Božje ljubavi koja svojim rukama grli 
svemir, što je Hildegarda mogla promatrati u veličanstvenom 
prvom viđenju. 


458 Iz vremena između 1170. i 1173. godine: usp. SCHRADER-FUHRKOTTER 

"Bog je stvorio",“* tako pojašnjava tu poruku u četvrtom 
viđenju svoje knjige, "čovjeka kao oblik po kojemu je stvoren 
čitav svemir, stvorio ga je poput umjetnika koji prema svojim ski- 
cama, oblicima ili formama stvara svoje predmete. I kao što je u 
prostrani svemir ugradio točno odvagnute mjere, tako je odgova- 
rajuće mjere ugradio i u znatno umanjeni lik čovjeka (...) Stvorio 
je čovjeka tako da se udovi njegova tijela skladno nadopunjuju, da 
nijedan ne odstupa svojom mjerom i težinom, osim po Božjoj 
odredbi." 

Možda se u Hildegardinim prividno igrivim asocijacijama i 
doslovnom shvaćanju retka iz Ivanova Evanđelja "I Riječ je tije- 
lom postala", u njezinom naivnom dokazivanju da je svaki centi- 
metar čovječjeg tijela od glave do peta preslika svemira u 
minijaturnom izdanju čovjeka, krije duboka mudrost. Ona 
čovječja prsa uspoređuje sa zračnim prostorom svemira — ili sa 
biosferom, kako bismo danas kazali. Područje trbuha povezuje sa 
zelenilom punim života, koje se nadovezuje izravno na zrak; zrak 
istovremeno upućuje na "meku i plodonosnu zemlju"** koja "obi- 
luje kamenjem". Čovjekovi zubi“! koji mu usitnjavaju nužno po- 
trebnu hranu, podsjećaju na dušu koja također radi poput nekog 
mlina i svoje misli snagom razuma i čežnjom srca pretvara u djela. 
Noge“ su slične vjeri, kao što je zahvaljujući nogama čovječje ti- 
jelo uspravno i pokretno, tako je i Božje ime zahvaljujući vjeri 
hvaljeno i slavljeno. 

Je li to smiješno? Nije li sasvim ispravno da duša pomoću fun- 
kcija““ osjetilnih organa razumije svijet i upravlja tijelom kojemu 
je naklonjena i koje ljubi unutar svega stvorenoga? Ne bi li nam 


459 “Bog je stvorio": LDO 152 

460 "Mekai plodonosna zemlja": LDO 128 

461 Zuebi:LDO 111 

462 Noge: LDO 180 

463 Duša pomoću funkcija osjetilnih organa: LDO 86, 93 

Hildegardina nimalo problematična harmonija koja vlada između 
elemenata svijeta i tjelesnih sokova, temperamenata, godišnjih i 
životnih doba mogla pomoći da u svom skučenom prostoru počin- 
jemo ponovno otkrivati svemir? Tko se pouzdaje u Boga,*“ tvrdi 
Hildegarda, taj će poštivati i sve sastavnice svijeta, sve što je stvo- 
reno za čovjekovu dobrobit i njegovu zaštitu. Ima li boljeg jam- 
stva za preživljavanje naše zemlje koju vlastodršci tako 
nemilosrdno izrabljuju i uništavaju? 

Ne bi li mnogi psihički opterećeni pojedinci današnjice sa svo- 
jim bolesnim ćudima i iscrpljenim osjećajima mogli pronaći okri- 
jepu i mir u Hildegardinom staromodnom uvjerenju da je tijelo 
životno ovisno o duši! Hildegardi je dobro poznat trajni konflikt 
između dušei tijela,“ ali i njihova međusobna povezanost: "Duša 
je zelenosvježa životna snaga'“ tijela (...)" Tijelo posreduje svi- 
jet, a duša čini svojom dinamičkom snagom posredovani materijal 
plodonosnim. Kao "životna iskrica"**" božanske svemoći duša 
ohrabruje voljeno tijelo za dobra djela: "Duša stanuje“ u svom ti- 
jelu s velikom odgovornošću, kao što otac obitelji stanuje u svom 
obiteljskom domu. Uvijek je u brizi hoće li tijelo ustrajati na do- 
brim djelima. Ne prestaje se brinuti o tome hoće li čovjek, ako po- 
dlegne slabostima i počini grijeh, naposljetku izgubiti čežnju za 
svetošću, koja po duši prebiva u njemu. (...) Duša s najvećom di- 
skrecijom razdaje sve ljudsko, vraćajući čovjeka na pravi put: po 
Božjoj dobroti, po kojoj je i sama božanska, nastoji da preko do- 


464 Tko se pouzdaje u svog Boga: Tako je to sročio Schipperges u svom prijevodu 
(LDO 49) 

465 Konflikt između duše i tijela: LDO 87, 100, 131 

466 "Zeleno svježa životna snaga": LDO 91 

467 "Životna iskrica": LDO 120 

468 "Duša stanuje“: LDO 131. Po Hildegardi duša ze ne nalazi bilo gdje u tijelu, već je 
svaki dio tijela prožet dušom! 

brih djela koja čini po čovjeku stvori ugodno prebivalište za sve 
ljude na zemlji.» 

Razumije se da realistkinja Hildegarda poznaje neposluh kriv- 
njom opterećena čovjeka, njegovo protivljenje Božjim zapovije- 
dima, što unosi nered u elemente svijeta i vodi u kozmičku 
katastrofu. Ali ona istovremeno poznaje snage koje nastaju iz čin- 
jenice da je Krist tog grješnog čovjeka otkupio. To su snage koje 
čovjekovo svakodnevno nastojanje, njegove male pobjede i nje- 
govu neprimjetnu, neznatnu hrabrost čine djelotvornom te po Kri- 
stu obnovljeni kozmos naposljetku vraćaju Bogu. 

Liber divinorum operum opisuje povijest palog i otkupljenog 
čovjeka u tajanstvenim slikama: Bog je svijet pozvao u život: on 
ostaje u svojim stvorenjima prisutan, daje im smisao i smjer. Bog 
Svevladar nosi svijet, uređuje svemir, iskorjenjuje svaku pobunu 
protiv svojih nauma; on daje povijesti smisao, povijesti koju Hil- 
degarda oslikava jednim jedinim velikim potezom od samih 
početaka čovječanstva in pectore, u srcu Boga, pa sve do posljed- 
njeg suda. 

Krist dolazi na svjet, najavljen po prorocima, i vodi kozmos pu- 
tem do savršenstva. Prikazivanje ove posljednje epohe povijesti 
Hildegarda povezuje s konkretnom kritikom(* svog vremena: ob- 
našatelji crkvenih službi“? odobravali su njezine spise, ali nisu 
poduzimali ništa u skladu s njima; ljudi kojima je potreban učitelj 
ne žele čuti za njega, već sami donose zakone po kojima će živjeti; 
moć rimskih careva počela je naglo opadati i njihovo carstvo bit će 
rascjepkano. Pa ipak, zahvaljujući Kristovim ranama i zagovoru 
kod Oca, Antikrist“"' će na kraju biti pobijeđen. 

469 Konkrema kritika: Svijest o tome da živimo na koncu svijeta karakteristična je za 
srednji vijek. 

470 Obnašatelji crkvenih službi: LDO 293 

471 Anrikrist: LDO 313 

Negdje na sredini knjige Liber divinorum operum ponovno se 
nalazi viđenje drugog svijeta; Hildegarda opisuje mjesta u čistiliš- 
tu koja je Bog stvorio i osmislio, opisuje paklene muke i nebesku 
sreću, ali i ovoga puta veoma škrto, sasvim protivno uobičajenom 
teatralnom srednjovjekovnom prikazivanju onostranosti. "Božja 
srdžba",“"* viđena u obličju žarkocrvene kugle, obuhvaća svojim 
raširenim krilima sve stvoreno, ovozemaljsko i onostrano — sve 
osim pakla. I kad nebo i zemlja budu bili iznova stvoreni u savrše- 
noj harmoniji, na svijetu će ponovno vladati ljubav kao na samom 
početku, ljubav koja izbavlja od svakog zla. 

"I ponovno sam čula“? silan glas s neba", tako završava Knjiga 
božanskih djela, "koji je izgovarao ove riječi: Blagoslovljen budi 
Bog u svome stvorenju, čovjeku! Za njegovo otkupljenje vodio je 
najveće borbe na zemlji." 


22. Ljubaznost ranjenog Boga 


Autori meditativne literature naših dana moraju ulagati velike 
napore kako bi tek naznačili mogućnost da se iza prividno smiješ- 
ne čovjekove svakodnevice krije smisao, da iza naše apsurdne eg- 
zistencije postoji Bog koji nas ljubi. 

"A možda je“ tome tako: svršetak je bio lijep. Više nas nema", 
razmišlja Giinter Grass u svojoj viziji svršetka vremena pod naslo- 
vom "Štakorica", zaglavnoj pjesmi posve razorenog, urušenog 
čovječanstva i prikazu zemlje uoči samog svršetka svijeta, kad su 
štakori zauzeli položaj ljudskih bića: "Mi živimo tek toliko da 


472 "Božja srdžba“: LDO197 
473 "I ponovno samčula": LDO 317 
474 “A možda je": Glinter Gras: "Die Rittin", Darmstadt-Neuwied 1986, 364 f 

živimo, kao refleks i odzvanjajuće krvrcanje. Ili smo predmet 
nečijeg sna. Bog ili neko slično više biće, neki nadmoljac sanja 
Ras u nastavcima, zato jer nas voli ili mu se činimo smiješnima, 
naprosto nas ne može tek tako ostaviti, ne može se nasititi našeg 
mrcvarenja. Mi opstajemo u njegovom žmirkanju, zahvaljujući 
medijalnoj pohoti božanskog principa (...)" 

Hildegarda iz Bingena vidi ljude kao kukavna, pala bića, uvijek 
na rubu očajanja i bezizlazne situacije. Kao razdrobljene koma- 
diće svijeta koji ipak nose u sebi energiju nesputane stvralačke 
energije i puninu života, jer su ljubljeni od Boga: u svom Sciviasu 
vidjela je vatru koja sve osvjetljava, "nedokučivu vatru koja se ne 
gasi, živu vatru, vatru koja daje život". I kad je ta svemoćna vatra — 
simbol stvaralačke Božje snage - posve oblikovala nebo i zemlju, 
posvetila se sa svom ljubavlju jednom posve neprimjetnom ovo- 
zemaljskom stvorenju. Hildegarda piše: "I odjednom se plamen 
koji je plamsao iz užarene vatre“ prikloni grumenu zemaljskog 
gliba (...) Prožme ga svojom toplinom i od njega nastane tijelo i 
krv; udahne u njega svoj dah i ono se uspravi kao živi čovjek.." 

Na mnogim je mjestima Hildegarda zanosno i detaljno prikazi- 
vala stvaranje čovjeka; u svim svojim vizionarskim spisima vraća 
se uvijek iznova opisivanju utjelovljenja Božje riječi, koje za nju 
nikad nije bila kruta dogma, već potresno svjedočanstvo Boga 
strastveno zaljubljenog u svoja ljudska stvorenja: "Nema 
ničega",“* čudi se Hildegarda, "što bi moglo promaći toj božan- 
skogj strasti, budući da je Božja riječ sve sama stvorila i navukla 
na sebe tijelo da bi čovjeka oslobodila od njegove tjelesnosti." 

Nekoliko desetljeća nakon Hildegardine smrti razvio je najveći 
teolog zapada Toma Akvinski čvrsto utemeljenu teoriju po kojoj 
je Bog postao čovjekom samo zato da ga otkupi od istočnog grije- 


475 "Vatra": SCIV 149 
476. "Nema ničega": LVM 194 

ha počinjenog u raju zemaljskom. Za razliku od njega, teološki 
prilično nesigurna benediktinka s obala Rajne tumačila je utjelov- 
ljenje na mnogo slobodniji i pozitivniji način, kao slobodnu odlu- 
ku Božje ljubavi — kao odluku koja je donijeta prije negoli su prvi 
ljudi bili pozvani u život: u Božjem srcu ugledala je malu, crnu, 
prljavu mrvicu koja je od "živog Svjetla» primila obavijest: "To je 
čovjek,“"" kukavni, pali, jadni glib zemaljski. Njega nosi Bog u 
svome scrcu, u tajni svoje božanske mudrosti, iz ljubavi prema ut- 
jelovljenom Sinu.» To je jedina svrha zbog koje je Bog čovjeka, 
taj grumen gliba zemaljskoga“" položio u svoje očinsko srce. 

Hildegardine slike i njezina nježna poezija izlažu na posve 
transparentan način čvrste teološke sadržaje — odnosno upućuju 
jasnu kritiku skolastičkim teolozima koji su svoj sustav mišljenja 
raširili u narodu. 

No, u velikom razdoblju mira,*? kojemu prethodi divljanje 
Antikrista i ponovni Kristov dolazak, Duh Sveti će ljudima poda- 
riti dublju i neposrednu spoznaju istine — i to ne po teolozima i 
služnbenim učiteljima, nego po milosti prorokovanja. U razdoblju 
mira anđeli će s velikim povjerenjem prebivati zajedno s ljudima! 

"Oče, budući da sam tvoj Sin, pogledaj me s onom istom lju- 
bavlju s kojom si me poslao na ovaj svijet, pogledaj moje rane 
pomoću kojih sam otkupio čovječanstvo i vratio ga tebi." Tako će 
utjelovljeni Sin Božji, pogubljen iz mržnje, uskrsnuti snagom lju- 
bavi i moliti Oca u presudnom vremenu svršetka svijeta. Rane Ra- 
spetoga igraju središnju ulogu u Hildegardinoj dubokim 


4T7 "To je čovjek": SCTV 219 

478 "Visoko uzdignut glib zemaljski": LDO 262 

479 Razdoblje mira: LDO 300. Posve drukčije od starijih proročanstava o kraju carstva 
Hildegarda to sretno razdoblje ne vidi ovisno o pojavi nekog cara koji će donijeti 
mir; usp. TOPFER 37, 41. Glede njezine skepse prema filozofskim slikama Boga 
vidi: WIDMER 227 

480 "Oče, budući da sam tvoj Sin": LDO 313 

suosjećanjem obilježenoj teologiji, jer upravo te rane najbolje ob- 

jašnjavaju koju žrtvu je bio spreman podnijeti za Očevu ljubav. 
U dramačnom igrokazu s kojim završava Hildegardin Scivias 

ohrabruje poniznost očajnu dušu riječima da postoji nada: 


"Jadno dijete,“ 

ljubim te svim srcem, 

jer je iz dubokih, trpkih rana 
krvario za tebe veliki liječnik." 


To su rane“ koje ispiru svu krivnju, koje liječe svaki strah i 
slabost. To su rane Kristovih ruku koje iskorijenjuju sve što su 
Adam i Eva počinili iz neposluha prema Stvoritelju, to su rane 
Kristovih nogu koje čovjekove korake oslobađaju od prokletstva, 
to je rana na njegovu boku iz koje je prema predaji prvih crkvenih 
otaca rođena Crkva. 

Nizanjem izvornih slika i prizora u svojim viđenjima mala re- 
dovnica pjeva pjesmu o velikoj Božjoj ljubavi: pjeva o zaklanom 
janjetu na križu koje je svojom smrću izgubljenu ovcu ponovno 
vratilo na pašnjake života. Iskazuje slavu "majčinskoj ljubavi"? 
Boga s kojom se ljubazno odnosi prema svijetu. Hildegardin Bog, 
koji se u viđenjima pojavljuje kao ledeni brijeg i gorostas, ipak je 
uza sve svoje zastrašujuće veličanstvo ponajprije ljubazni prija- 
telj**“* svakom čovjeku, prijatelj koji se brine i pazi na svaku pa i 
najmanju njegovu potrebu. Toliko se raduje svom stvorenju da je 
sveuku bia ja prirodu s kojom čovjek dolazi u dodir uzeo u svoje 

pod svoju zaštitu. 


481 "Jadno dijete": SCTV 364; Ovaj dijalog je zapravo prvi stupanj "Ordo virtutum" 
482 Rane: SCIV 232, 193 
_ "Majčinska ljubav": SCIV 157 

484 "Ljubazni prijatelj“: Vidi Hildegardino pismo opatu iz Ebracha, BR 140 

Prikazivanje poljupca kojim je Stvoritelj*** udahnuo u ze- 
maljsko stvorenje dah života nije doduše nikakav pronalazak opa- 
tice s obala Rajne, već je to sastavni dio monaške teologije njezina 
vremena. "Blagoslovljen onaj poljubac",“*" zanosi se Bernard u 
svom komentaru Pjesme nad pjesmama, "po kojemu ne samo da 
spoznajemo Boga, nego ga ljubimo kao Oca kojega ne možemo u 
potpunosti spoznati ako naša ljubav nije savršena.“ Odnos između 
Boga i čovjeka zacijelo ne izaziva previše Bernardovu znatiželju, 
već raspiruje u njemu ljubav: "Poljubac je znak ljubavi". I kao 
što pčela istovremeno proizvodi vosak i med, tako je i taj poljubac 
u stanju istovremeno podariti čovjeku spoznajno prosvjetljenje i 
slatku milost. "Tko spoznaje istinu,** a da je ne ljubi, i tko ljubi, a 
da to ne razumije, taj ne posjeduje ni ljubav ni spoznaju." 

Teologija srednjovjekovnih monaha i njihove sestre Hildegar- 
de, posve ispunjena ljubaznom naklonjenošću Boga, svakodnev- 
no je u strahovanju zbog paklenih muka najodlučnije 
suprotstavljala radosnu vijest. Dok su pesimistički nastrojeni po- 
kornički propovjednici sa svojim preciznim opomenama i pretje- 
rivanjima u pogledu glavnog đavla i pomoćnih đavala, zračnih 
demona i napasnih duhova još uvijek hodali naokolo, dok su ljudi 
željni senzacija hodočastili kod jedne jame u Irskoj u koju je pao 
vitez Owen'* i po svoj prilici završio direktno u paklu, dotle se 
Hildegarda mirno pozivala na čvrsto uvjerenje da je Krist jači od 


485 Bog uzima stvorenje u svoje ruke: Hildegardino pismo monasima iz Zwiefaltena, 
BR 126 

486 Stvoriteljev poljubac: LVM 286 

487 "Blagoslovljen poljubac": Bernard iz Clairvauxa, LECKLERCQ 259 

488 "Poljubac je znak ljubavi": Berard iz Clairvauxa, LECKLERCQ 259 

489 "Tko spoznaje istinu": Bernard iz Clairvaiixa, LECKLERQ 259 

490 U koju je pao vitez Owen: Usp. Cambridge Medieval History, IV, Cambridge 1925, 
137 

svake đavolske moći i da je upravo on odlučio spasiti čovječan- 
stvo. 

U tom pogledu karakterističan je doslovni tekst egzorcizma što 
ga Hildegarda pismeno preporučuje opsjednutoj gospođi Siegevi- 
zi:“! Đavla treba proklinjati i primorati na bijeg "pomoću dobro- 
te“? iskazane čovječanstvu od strane Spasitelja koji nam je donio 
spasenje; pomoću žarke ljubavi koja čovjeka prati u ovom prolaz- 
nom životu; pomoću muke Kristove na drvu svetog križa; pomoću 
uskrsnuća života; pomoću one snage koja je sotonu strmoglavila s 
neba u dubinu bezdana te čovjeka oslobodila od muka paklenih." 

Hildegardina teologija Božje ljubaznosti prema čovjeku može 
biti od pomoći i današnjim kršćanima koji se najčešće podsmjehu- 
ju strahovanju od demona, pripisujući ga davnim vremenima: 
može nas spasiti od nepovjerenja i zatvaranja u čahuru vlastitog 
Ja, od užasnog straha pred ljudima u kojima vidimo svoje protiv- 
nike i progonitelje. Bez obzira radi li se o đavlu ili ne, nama su još 
uvijek potrebne neprijateljske slike, mi još uvijek mržnju tamnih 
poriva u nama samima radije projiciramo na bilo koji predmet, 
nego da prihvatimo sami sebe sa svom zamršenom slojevitošću. 
Time znatno usporavamo u sebi rast nježne biljke mira. 

O kako suvereno djeluje nasuprot tome Hildegardino čvrsto 
uvjerenje o Bogu i njegovoj velikoj ljubavi prema čovjeku, o 
Bogu na kojega se ne mogu primijeniti ovozemaljska mjerila pra- 
vednosti, koji nije zahvaćen đavolskim krugom krivnje i odmaz- 
de, slabosti i osvete. Božje milosrđe relativizira prisilu za 
pravednom odmazdom, jer su mu dobro poznate provalije u čov- 
jeku, poznato mu je gdje može biti slobodan a gdje će se još dublje 


491 Siegewiza: VITA 102-116 

492 "Pomoću dobrote": Hildegarda opatu Gedolphu iz Brauweilera, VITA 110. Biograf 
podsjeća u dodatku na Joba koji je "Božjom dobrotom nadvladao sotonu koji mora 
znati da nitko nema moć nad Bogom" (115) 

uvući u nerazmrsivo klupko. Naprijed spomenutu jarko crvenu 
kuglu, koja simbolizira Božju srdžbu, Hildegarda je promatrala u 
viđenju onostranosti pod stare dane, kugla je okružena safirno pla- 
vim krugom — znakom velike Božje ljubavi koja je svoju praved- 
nost zaogrnula ogrtačem ljubaznosti: "Iako je Bog“** dovoljno 
moćan da donese svoju sudačku presudu, on izricanje te presude 
radije izvodi putem odvagivanja ljubavi." 

Pa i prevaren lijepi gorostas svemirskih dimenzija sa svojim 
sjajnim obličjem, koje poznajemo iz uvodnog viđenja u "Knjizi 
božanskih djela", a koje simbolizira sveobuhvatnu ljubav, taj go- 
rostas ima na sebi dva blago opuštena krila koja se protežu od ra- 
mena te gorostasne pojave sve do koljena. "Živo svjetlo" 
Hildegarda tumači kao znak ljubavi kojom Krist privlači praved- 
nike i grješnike: "Jedne nosi *“ na svojim ramenima, zato jer su 
pravedno živjeli, a druge na svojim koljenima, budući da ih je vra- 
tio s puta nepravde. Sve njih učinit će partnerima u jednom uzviše- 
nom zajedništvu." 

U Hildegardinoj teologiji nema mjesta nijednoj nemilosrdnoj 
sektaškoj ideologiji, pogotovo ne ideologiji koja visoko uzdiže 
vlastitu pripadnost zajednici čistih, ne mareći pritom za siromašne 
jadnike koji se još uvijek nisu domogli željenog standarda ljud- 
skih vrlina. Hildegardin Bog je beskrajno viši od njegovih budnih 
ovozemaljskih knjigovođa; on ne misli na to kako bi bilo koje 
čovjeka trebalo zbog njegove slabosti kazniti. "Ako čovjek", 
objašnjava Hildegarda u svojoj "Knjizi životnih zasluga", “u svo- 
jim časnim nakanama i njihovom ostvarivanju katkada posrne i 
napravi pogrešan korak, a da time nije stradalo dobro samo po 


493 "lako je Bog": LDO 197. U "Sciviasu" (251) Božja srdžba imala je izgled lica koji 
"zadaje strah". 

494 "Jedne nosi": LDO 30 

495 "Kad čovjek": LVM 45 

sebi, Bog ga sigurno neće kazniti, ukoliko posjeduje u sebi čežnju 
za višim vrijednostima.“ 

Nije li Hildegarda u praktičnom životu ponekad prebrzo dono- 
sila gotovo neoporecive sudove? Na prvi pogled da, ali upravo 
nam njezina stroga pisma političarima i crkvenim knezovima po- 
kazuju, kad ih pobliže razmotrimo, kako je brzo bila spremna 
povući svoje definitivne sudove. Kritizirani je imao šansu promi- 
jeniti se, nešto naučiti, dobiti na ugledu. Pored njegovih pogrešaka 
opatica je u pravilu sagledavala sve što je u njemu veliko i vrijed- 
no ljubavi. 

Najbolja potvrda takvog sagledavanja bio je konflikt zbog zau- 
zimanja za nadbiskupa Mainza, po imenu Heinricha, velikog pri- 
jatelja redovnica na Rupertsbergu, koji je pao u nemilost kod cara 
Friedricha Barbarosse i bio optužen za rasipanje crkvenih dobara. 
U pismu papi Eugenu III. Hildegarda se neustrašivo zauzimala za 
potištenog biskupa, iako je uživala naklonost cara: 

"Svjetlo govori:** Tajne Božje presudit će svakome prema nje- 
govim zaslugama. Unatoč tome mnogi ljudi prepuštaju se u pro- 
sudbama svojim slabostima i zločestoći. Tim ljudima nije poznata 
moja presuda. U svojim procjenama oni lažu sebi samima iznad 
svake mjere, poput vukova koji grabe svoj plijen. Prema tome: 
iako je čovjek zbog svojih pogrešaka zavrijedio da bude izveden 
pred sud, meni se ipak ne sviđa to da čovjek donosi presudu prim- 
jerenu sebi, po svojoj samovolji. To ne želim. Bilo bi mu daleko 
bolje da tu pravnu stvar razmotri u svjetlu majčinskog milosrđa 
Božjeg koje ne zna za siromašne i nevoljne, jer mu je milosrđe 
draže od žrtve.“ 

Hildegardina slika o Bogu morala bi duboko fascinirati današ- 
njeg čovjeka, unatoč vremenskom razmaku dugom više od osam 


496 "Svjetlo govori": BR 35 

stoljeća. Njezino povezivanje radikalne predanosti Tvorcu svega 
živoga i pobjedonosne ljubavi među ljudima nadilazi sva vreme- 
na. Njezin Bog je svjetlo i vatra, prevladavajuća snaga i sjajno 
veličanstvo, stvaralačka energija i životna iskra u svemu stvoreno- 
me. Redovnica se plašila njegove "zastrašujuće", "željezno okrut- 
ne" pravednosti;“' za one koji su vječito sumnjali, za arogantna 
gunđala, za sve koji bi se pravili važni pred svemoćnim Božjim 
veličanstvom, imala je na raspolaganju jedino sarkazam: "Kaži mi 
pak,“ čovječe, što si bio dok nisi imao tijela i duše? Ti nemaš poj- 
ma kako si u biti stvoren, a htio bi istražiti zemlju i nebo! Ti želiš 
njihovu harmoniju i Božji poredak dovesti pred svoj sud i domoći 
se najvišeg znanja, a da nisi u stanju donijeti ispravan sud o naj- 
neznatnjoj stvari. Ti ne možeš samome sebi objasniti na koji način 
živiš u svome tijelu, ili kako ćeš ga napustiti. Samo Onaj koji te je 
stvorio u prvom čovjeku mogao je sve to predvidjeti." 

Taj veličanstveni Bog obraća se svojom neizmjernom ljubavlju 
čovjeku koji ga je tako često iznevjerio — i bez obzira kolika je 
čovjekova nevjera on ipak ne može prikriti čežnju koju je sam 
Bog položio u njegovo srce. Osporavati taj iskonski odnos stvore- 
noga prema svom Stvoritelju Hildegarda je smatrala najgorim gri- 
jehom, a narcizam'" koji zagovara posvemašnju autonomnost 
čovjeka najopasnijim iskušenjem. Tko ne želi ništa znati o Bogu, 
taj ne može naći smisao svog života: "Čovjek koji ne postavlja pi- 
tanje," ne može se nadati odgovoru Duha Svetoga. Takav čovjek 
odbacuje dar Božji i, ne znajući za pokajanje, osuđuje sebe na 
smrt." 


497 Zastrašujuća pravednost: SCTV 143 

498 "Kaži mi ipak": SCIV 221 

499 Narcizam: Luciferov grijeh sastojao se u tome što je zaboravio na svoje porijeklo. 
Usp. SCHMIDT, HILDEGARD 139 

500 "Čovjek koji ne postavlja pitanje": SCTV 143 

Pritom se zacijelo ne radi samo o pobožnim emocijama, o 
osjećaju ništavnosti i nestalnoj čežnji za nebom. Hildegarda je 
imala veliko strahopoštovanje pred čovjekovim razumom, jer ra- 
zuman čovjek je naposljetku ipak dar od Boga te je utjelovljenjem 
njegova Sina bio uzdignut na nebo. "On ti je dao najveće blago,*" 
životvorno blago, tvoj razum (...) i zapovijedio ti po riječima Sve- 
tog pisma da svoj razum oplemenjuješ činjenjem dobrih djela 
(-..)" 

S druge strane, opatica je zastupala mišljenje da čovjeku nije 
baš lako spoznati dobro i zlo pomoću svog trezvenog razuma; 
uviđaj i spoznaja, osjećaj i opažanje idu ruku pod ruku. Vjerovati 
ne znači samo Boga "spoznati", već biti njime "zahvaćen". Boga 
se ne može jednostvo akceptirati kao egzistenciju bilo kojeg pred- 
meta. Boga treba ljubiti, treba posjedovati čežnju za Bogom. Vje- 
rovati znači živjeti po vjeri. 

Redovnica koja je tako točno znala odrediti svijet zastupala je 
vrlo realističku sliku o čovjeku. Traženje Boga za nju je značilo 
skok u nepoznato. Vjera je uvijek određen rizik, više stvar 
odvažnog povjerenja, negoli umirujuća sigurnost. Radost očin- 
skog doma na nebu," izjasnila se jednom zgodom Hildegarda, ne 
može čovjek koji se u sebi lomi, koji je rastgran između grijeha i 
pokajanja, nikad izbliza vidjeti, u najboljem slučaju "može za 
njom čeznuti u sjeni vjere", posve nesiguran u svojoj egzistenciji! 
Vjeru koja bi mogla premještati brda“ čovjek zbog svoje naruše- 
ne prirode naprosto nije u stanju imati i po njoj živjeti. 

Nešto slično ne bi mogla bolje izreći nijedna teologinja 21. 
stoljeća. 


501 “On ri je dao najveće blago": SCTV 137. Glede definicije čovjeka kao razumnog 
bića vidi također LVM 225 

502 Intelektualna vjera nije dovoljna: Usp. ROZUMEK 46, 56 

503 "Radost očinskog doma na nebu": LDO 145 

504 "Čistu vjeru": LDO 133 

23. Staromodna individualka koja misli svojom glavom 


Razumije se da srednjovjekovna samostanka teologija nije 
počela s Hildegardom, niti je ona prva koja je oduševljeno pjevala 
hvalospjeve Božjem stvaranju te promatrala svijet s vidika Božje 
providnosti. Naravno da je i Hildegarda iz Bingena imala svoje 
uzore i duhovne srodnike; njihova međusobna povezanost bila je 
posljednjih desetljeća temeljito istraživana. 

Valja odmah napomenuti da nema iznenađujućih rezultata: ne 
može se pouzdano dokazati direktna ovisnost o prethodnicima niti 
se mogu dokazati velike srodnosti sa suvremenicima. Eksperti 
osvjetljavaju u nje "fenomen** gotovo nadvremenske izvornosti", 
a filozof kulture Alis Dempi, koji je povijest srednjovjekovne du- 
hovnosti poznavao bolje od bilo koga, drži da je Hildegarda bila 
"samostalnija i stvaralački jača“* od svojih muških suvremeni- 
ka". 

Već smo imali priliku vidjeti kako je zapadna Europa u 12. sto- 
ljeću bila zahvaćena ponovnim uvažavanjem antičkih predaja. U 
konfrontiranju s tuđim mišljenjima stvarane su nove kozmologije 
i filozofije prirode." Ranoskolastička interpretacija povijesti o 
stvaranju svijeta povezala se s neoplatonizmom, s idejom da sva 
stvorenja proizlaze iz punine najvišeg bića. Kršćansko uvjerenje 
da je Bog stvoren na sliku Božju korespondiralo je s heleni- 
stičkom predodžbom praslike. A kao glavni motor tog procesa pri- 
bližavanja : povstovjećivanja pojavila se prevladavajuća filozofija 
Aristotela,“ koji je ponovno dospio na Zapad zaobilaznicom pre- 
ko arapskih i židovskih interpretatora, te će prihvaćanjem kršćan- 


505 "Fenomen": FISCHER 12 

506 "Samostalnija i stvaralački jača": DEMPF 262 

507 Kozmologije i filozofije prirode: Usp. SCHIPPERGES, ZEICHEN 33 
508 Aristotelova recepcija: Vidi WATT 70 

stva po Tomi Akvinskome snažno obilježiti sveukupnu teologiju 
najvećeg crkvenog učitelja. 

Zaista je zanimljivo da Hildegardinu teologiju stvaranja ta du- 
hovna revolucija nije ni dotakla. Na nju nisu imali gotovo nikak- 
vog utjecaja ni popularizacija Aristotela,  staroistočnih 
kozmologija i neoplatonske filozofije preko prevodilačke škole u 
španjolskom gradu Toledu, kao ni središta nove teologije u Char- 
tresu, Laonu, Reimsu, Parizu, Oxfordu i Bologni. 

Jeli to zato štoje u 12. stoljeću u gornjem Porajnju nedostajalo 
litterata,** učenih klerika koji su se bavili pisanjem? Ondje je 
cvala asketska preporodna literatura, bez religiozno obojenog 
konfrontiranja sa svijetom. Možda nam se Hildegardino djelo čini 
upravo zato eklektički izvrsnim, jer su joj prevelike količine te li- 
terature samo smetale u zapisivanju; možda se samo zato nalazi 
kod nje doduše sjajnih teoloških iskrica, filozofskog iverja, intere- 
santnih psiholoških tumačenja, fizikalnih i medicinskih intuicija, 
ali nema zaokružene filozofije prirode, nema jasno oblikovanog 
teološkog sustava. 

U jednoj nipošto pretjerano iscrpnoj studiji Hans Liebeschiitz 
je već 1930. pokušao rasvjetliti ranokršćanske i antičke izvore 
Hildegardina načina razmišljanja i slikovnog govora. U njezinim 
viđenjima pronašao je čitav niz motiva stranih kozmologijskoj 
tradiciji srednjega vijeka, motiva kakvih nema kod nijednog njezi- 
na suvremenika, a mogu se naći jedino u staroperzijskim učenji- 
ma o stvaranju, u ranokršćanskim astronomijskim tekstovima iz 
Sirije, u mutnim vizijama o svršetku vremena iz okruženja novo- 
zavjetnih knjiga te u himnama starogrčke orfičke religije. Njezino 
povezivanje ponašanja ljudi sa stanjem elemenata*'" — za nas fra- 
pirajuće moderna predodžba — bilo je zapravo uhodano mišljenje 


509 Literati u gornjem Porajnju: Vidi THUM 140 
510 Ponašanje ljudi i stanje elemenata: Usp. LIEBESCHUTZ 124 

orijentalne eshatologije. Njezina sjajna usporeba krvotoka s vodo- 
vodnom mrežom"! preuzeta je najvjerojatnije od starih Perzijaca, 
a predodžba o tome kako se planeti i vjetrovi“'* obostrano reguli- 
raju od grčkih astrologa. 

Ni sam Liebeschiltz*'? nije naravno uspio objasniti kako je Hil- 
degarda došla do tih predaja; on misli da ih je otkrila čitajući za- 
nimljivu knjigu svog vremena koja je potom nestala. To je prilično 
neuvjerljivo objašnjenje, jer bi iz jedne tako značajne zbirke mo- 
rali crpsti gradivo za svoja djela i drugi poznati autori. 

Prvoklasni poznavatelji Hildegarde, kao što je Haeinrich 
Schipperges, protive se*'“ takvom objašnjenju i stoga što je upitno 
bogatstvo znanja stiglo iz škole u Toledu u zapadne zemlje čak 
jednu generaciju kasnije, tako da opatica nije mogla imati od toga 
nikakve koristi; njezino navodno posuđivanje znanja iz antike i 
orijenta je čista izmišljotina. 

Ukazuje se i na to da je Hildegardin svjetonazor oprečan svje- 
tonazoru tada prevladavajuće skolastike te zacijelo pripada ar- 
haičko-ranokršćanskoj epohi koja je prethodila skolastici. 
Hildegarda u biti nema toliko dodirnih točaka sa skolastičkim 
učenjacima, koji su nastojali izgraditi racionalni sustav 
tumačenja, koliko ima sa simbolistima koji su u njezino vrijeme 
bili već prilično zastarjeli, a zagovarali su vrlo transparentan svje- 
tonazor: u svakom predmetu krije se božanska misao, stvoreni 


S11! Krvotok i vodovodna mreža: ibid. 89 

512 Planeti i vjetrovi: ibid. 77 

513 Liebeschultz: ibid. 159 

514 Schippergesov protuargumenr: SCHIPPERGES, MENSCHENBILD 8. Sam 
Liebeschitz relativizira svoj nalaz: Nitko neće Hildegardino djelo shvatit 
isključivo kao "ponovno oživljavanje staroga vijeka". Antički motivi u njezinim 
slikama samo su "literarno gradivo koje svoj život posuđuje iz duhovnog života. 


Organizirajuća snaga svega polazi od teološkog stajališta koje nastoji izreći suvislo 
i sustavno“. 

svijet ima svoj smisao, sva stvorenja čine zajedništvo, navezana 
su jedna na druge, sve stvari upućuju svojom prozirnošću na 
Boga. 

Ništa ne pretpostavlja čvršći, realniji odnos prema svijetu od 
kasne mistike: ondje su stvari takoreći rastopljene u jedinstvo s 
Bogom, svode se na beskonačnu energiju Stvoritelja; dok kod 
simbolista ostaju tek nazočne u predmetima i stvorenjima, nejasno 
upućujući na Stvoritelja. 

Mistika koja se usredotočuje na odnos između duše pojedi- 
načnog čovjeka i Boga Hildegardu naprosto ne zanima — pogoto- 
vo je ne zanimaju neki vrlo mudri prethodnici, utjelovljeni u 
ljudima kakav je bio Bernard iz Cleirvauxa, koji su svjesnu život- 
nu odluku, samorazumljivu patnju za Boga podređivali mnoštvu 
zanosnih emocija i kompliciranih duhovnih vježbi: "Ostali su vi- 
soko poletjeli," '* otkako žive kontemplativnim životom", tvrdila 
je pomalo podrugljivo Hildegardina suvremenica Guerric, učeni- 
ca slavnog Bernarda i opata von Ignya u biskupiji Reims. “Poleti i 
ti u svojoj ljubavi“. 

Dakle, kod Hildegarde ne dolaze u obzir ni tek tu i tamo nado- 
budna mistika ni intelektualna skolastička teologija njezina vre- 
mena — ako uspravnu i samostalnu učiteljicu iz Bingena treba 
negdje svrstati, onda je njezino mjesto zacijelo kod simbolista*'* 
ranog 12. stoljeća, u društvu s Rupertom Deutzom, Hugom od sv. 


515 "Ostali su visoko poletjeli": Migne, PL 185, 156 

516 Simbolisti: Barabara Newman vidi Hildegardin duhovni svijet prožet velikim 
ženskim paradigmama (uzorima) Eve, Marije Majke Crkve, a prije svega 
"nimunoznom (božanstvenom) figurom" vječne Mudrosti i Ljubavi koja je zapravo 
istovjetna s teofanijom (objavom Boga). Hildegarda se kao prva kršćanska 
misliteljica "seriozno i pozitivno bavila ženstvenošću samom po sebi". "Ali ona je 
svoje misli formulirala u tradicionalnim okvirima kršćanskih simbola (...)" 
(NEWMANN XVII) 

Viktora, Ottom iz Freisinga, Gerhohom iz Reichersberga, s mona- 
sima koji su uz pobožne potajice njegovali i svjetovne napjeve. 

Ne smije se smetnuti s uma da je monaška teologija,*!'obi- 
lježena liturgijom, Biblijom i crkvenim ocima, a usredotočena 
uglavnom na duhovni život, da se poučavala u samostanima, da je 
bila posve svjesno odvojena od školske teologije koja se poučava- 
la u klerikalnim i katedralnim školama, te da je bila usredotočena 
na posve praktične potrebe dušobrižništva. U samostanima se do- 
duše također visoko cijenio razum kojega je čovjek dobio od 
Boga, poučavanje je bilo podređeno visokim znantsvenim kriteri- 
jima. Samo što su monasi odbacivali dijalektiku mudrovanja i pre- 
veliku napuhanost nekih katedralnih teologa. "Nipošto ras- 
pravom",*!* jasno uočava Bemard, "nego molitvom poprima 
istraživanje višu čast i bit će znatno olakšano pronalaženje." A li- 
terarno vrlo plodan Rupert iz Deutza daleko je više cijenio znanje 
dobiveno iz unutarnjeg, osobnog iskustva, nego pomoću citiranja 
raznih dokumenata. 

Rupert, tada najpoznatiji benediktinski učitelj, smatra se osni- 
vačem biblijske teologije.*"? Stalo mu je prije svega do zahvalnog 
približavanja božanske i ljudske povijesti, a nipošto do apstrak- 
tnih dogmatskih spekulacija. Jednom drugom interesantnom sim- 
bolistu, Anselmu iz Havelberga,** uspjelo je stvoriti pozitivno 
gledište iz različitih mentaliteta u istočnoj i zapadnoj crkvi te u 


517 Monaška teologija: Iscrpno obrađuje LECKLERCQ 11, 231, 241 

518 “Nipošto raspravom": Bernard iz Clairvauxa, Migne, PL 182, 808 

519 Rupertova biblijska teologija: Hildegardu povezuje s Rupertom i pozitivno 
sagledavanje inkarnacije (Utjelovljenja) kao u vječnosti planiranog, a ne tek kao 
posljedice istočnog grijeha. No, nema kod nje baš mnogo Rupertove radiklane 
kritike klera koji se odrekao Kristova siromaštva te se izgubio u svjetovnim 
poslovima, kritike korumpiranog kršćanstva, pljačkaškog gospodstva, 
grozomornim ubojstvima od strane kraljevske vlasti. (ARDUINI 491) 

520 Anselmo iz Havelberga: DEMPF 241 ff 

crkvenim redovima: navika zamara ljude, dok novo i neuobičaje- 
no doprinosi permanentnoj obnovi Crkve i tjera nas na što bolje 
nasljedovanje Krista. 

Otto iz Freisinga,*“' biskup i povjesničar, tražio je u pozadini 
svjetske povijesti zadnji smisao, a u simbiozi preostalog Rimskog 
carstva i Kristove Crkve poticaj za ostvarenje Božjeg kraljevstva 
na zemlji; nakon propasti imperija to su mogli izvesti jedino mo- 
nasi. Honorije Augustodunensis,* canterburyjski učenik, koji je 
živio u blizini Regensburga kao kolonist, prikazivao je čovjeka 
kao sliku kozmosa i vidio dušu u postojanom usavršavanju na 
hodočasničkom putovanju prema harmoniji neba. 

Veliku individualku Hildegardu možemo s pravom pribrojiti 
individualističkom pokretu — onim reformama redovničkih zajed- 
nica koje se zauzimaju za povratak duha ranog eremitizma.*Ž Hil- 
degarda dijeli s njima kritiku feudalnog blagostanja nekih lijenih 
redovničkih zajednica i nadu u novo približavanje evanđelju koje 
bi trebalo uroditi strožim, jednostavnijim načinom života. Njezine 
simpatije za eremitski Život su neporecive; ona taj život smatra na- 
juzvišenijim oblikom monaške egzistencije, ne proglašavajući ga 
naravno idealnim oblikom života za sve redovnike. 

No, i ovdje dolazi do izražaja njezina samostalnost: ekstremni 
zahtjevi za siromaštvom jednako su joj strani kao što je je strano 
oduševljenje cistercita za poljodjeljstvo; zagovara izbjegavanje 
svakog pretjerivanja i zadovoljavanje nužnih potreba. Za razliku 
od svojih "demokratskih" suvremenika želi među svojim sestrama 
imati isključivo dame iz vlastelinskih obitelji." Hildegarda je 


521 Oro iz Freisinga: Usp. Walther Lammers: "Geschichtsdenken und Gschichtsbild 
im Mittelalter" (Povijesna misao i povijesna slika u srednjem vijeku), Darmstadt 
1961 

522 Honorius Augustodunensis: Migne, PL 172, 1241-1246 

523 Duh ranog eremitizma: Hildegarda je očito gajila simpatije prema tom duhu, VITA 
85 

općenito mnogo konzervativnija od mnogih samostanskih refor- 
matora svoga vremena; hijerarhijski poredak Crkve? nije htjela 
remetiti. 

Uistinu srednjovjekovna je Hildegardina stroga navezanost na 
Sveto pismo i crkvene oce, ali i njezin specifičan način tumačenja. 
U nje se stalno isprepleću tumačenje zasnovano na nezgrapnoj 
vjernosti riječima i zanosne interpretacije takozvanog "mističnog 
smisla". Uvijek iznova čitaju se i razmatraju biblijska svjedočan- 
stva — odatle tako fenomenalno pamćenje biblijskih tekstova kod 
literarno nadarenih redovnika i bezbrojna citiranja biblijskih cita- 
ta ne samo kod Hildegarde. 

No, Berta Widmer posumnjala je u njezinu osobito jako nagla- 
šenu ovisnost o crkvenim ocima. Widmerova je na primjer uspo- 
redila nama već dobro poznate karakterizacije božanskog 
gorostasa (integra vita) kao posve zdravog života, izvora koji sve- 
mu daje život, sa simbolikom "stabla Života",* koja je bila vrlo 
omiljena kod grčkih crkvenih otaca, a u Hildegardino vrijeme pla- 
stičnost te simbolike ponovno je dobivala na značenju. Ljubav 
prema mjesecu**" kao pratipu izmjeničnog i promjenljivog stanja, 
ali i praslici Crkve koja prima svjetlo od Boga te ga prenosi dalje 
na svoju djecu, potječe po svoj prilici od Origena i Ambrozija. Po- 
stavlja se međutim pitanje kako je sav taj materijal mogao dospjeti 
do Hildegarde — kad u njezino vrijeme većina tih tekstova nije bila 
prevedena s grčkog na latinski. 


524 Dame vlastelinskih obitelji: vidi THUM 284 

525 Hijerarhijski poredak u Crkvi: Vidi: Gerhard Ludwig Mililer: "Charisma und Amt. 
Die heilige Hildegard von Bingen in der Auseinnandersetzung mit dem kirchlichen 
Amt“ (Karizma i služba. Sveta Hildegarda iz Bingena u sporu s crkvenom 
službom), objavljeno u: Catholica 34 (1980), 279-295 

526 Simbolika stabla života: Usp. WIDMER 29. Pretjerano je njezino vrednovanje 
Hildegarde kao prve eksponentice njemačke ženske mistike. 

527 Simbolika mjeseca: ibid. 116 

Posvuda jedno te isto: poveznice bez ijednog jasnog dodira. 
Uzori i arhetipovi, ali nijedne očigledne poveznice između uzroka 
i djelovanja. Usuglašenost s duhovnim pokretima vremena, ali uz 
čitav niz odvojaka i individualnog naglašavanja. Pobožno-plaha 
redovnica s Rupertsberga mislila je svojom glavom; naprosto je 
nije moguće nekud svrstati, iako se to često pokušavalo na razne 
načine. Njezin "kotač svemira" na primjer, u čijem središtu se na- 
lazi čovjek, simbol svijeta kao umjetničkog Božjeg djela, pripada 
nesumnjivo pjesničkim figurama 12. stoljeća, pojavljuje se kod 
Wolframa iz Eschenbacha i kod jedne druge velike opatice, Here 
iz Landsberga.* 2 Ta Hildegardina suvremenica vladala je, to smo 
dužni ovdje navesti, vrlo suvereno samostanom Hohenburg — koji 
također pripada kulturnim dobrima gornjeg Porajnja. Herin Hor- 
tus deliciarum (Vrt užitaka) smatra se izvanredno bogatom encik- 
lopedijom znanja i teološkog proučavanja njezina vremena, 
ukrašenom citatima crkvenih otaca, teologa i filozofa, preplavlje- 
nom simbolima i alegorijama, predivno ilustriranim slikovnim 
leksikonom života u 12. stoljeću. 

lako se radi o vrlo sličnom i bliskom prikazivanju svijeta kao 
Božjeg "vrta", povjerenog čovjeku, koji bi bi trebao stalno pod- 
sjećati na ljepotu Stvoritelja — opet nismo nimalo sigurni je li opa- 
tica s Rupertsberga imala u rukama to monumentalno djelo visoko 
obrazovane, ali znatno manje smione i originalne kolegice, objav- 
ljeno malo prije Hildegardine smrti. Slike o "edenskom vrtu“ iz bi- 
blijske priče o stvaranju svijeta nalazimo na svakom koraku u 
litaraturi tog vremena; jedna od brojnih životnih pouka pariškog 
učenjaka Huge od sv. Viktora glasi: "Sav vidljivi svijet“ nalik je 
knjizi napisanoj Božjom rukom“. 


528 Slikovit govor Here iz Landsberga: Usp. Otto Gillen: "Ikonographische Studien 
zum Hortus deliciarum der Herra von Landsberg", Berlin 1931 
529 "Sav vidljiv svijet": SCHIPPERGES, GARTEN 251 

Hildegarda zacijelo nije poznavala pjesničkog filozofa Bernar- 
da Silvestrisa iz Toursa, koji je bio blizak s teolozima škole u 
Chartresu te je u svom komentaru biblijske priče o stvaranju svije- 
ta "De mundi universitate — megacosmos et microcosmos" 
antičku i kršćansku predaju pretopio u jednu pustolovnu kozmolo- 
giju. Duh se u tom dijelu suprotstavlja materiji, Bog prirodi, ali 
nije jasno tko je što stvorio; sada se pojavljuje takozvani "svjetov- 
ni duh“, emanacija Boga, ali taj svjetovni duh je istovremeno neke 
vrste božica s kojom priroda rađa kaos. Bernard** razvija zapan- 
jujuće široko zasnovanu radnju; ta njegova knjiga bila je 1147. 
također predana papi Eugenu III. za vrijeme njegova boravka u 
Francuskoj i on se o njoj navodno pohvalno izrazio. 

Suvereno i dosljedno odupire se Hildegarda čitavoj mreži teo- 
logija, svjetonazora i teorija o životu. Nijednom školom ili mo- 
dom nije obilježena, već jedino svojim posve individulanim 
pogledom. Vehementna dinamika njenog prikazivanja povijesti 
spasenja, koja pad anđela svodi na kozmičku katastrofu, koja Lu- 
cifera karakterizira kao pobunjenika od samog početka (ne kao 
iskonskog lučonošu koji je pao“*' na prvom ispitu zbog svoje oho- 
losti), slika jajeta svijeta“** u Sciviasu, jajeta iz kojega se u jednom 
interesantnom procesu učenja razvio "kotač svemira" u Knjizi 
božanskih djela, pouzdanje da će Bog na kraju spasiti "sinago- 
gu"** i velik dio poganskih naroda, veličanstvena definicija 
Crkve kao sveobuhvatnog sakramenta“ spasenja i mjesta Božjeg 


530 Bernhard Silvestris: De mundi universitatac, izdavači Carl Sigmund Barach i 
Johann Wrobel, Insbruck 1876, reprint Frankfurt a. M. 1964 

531 Pad anđela: SCIV 98 ff 

532 Jaje svijeta: Prema drevnoj tradiciji jaje sadrži u svojim različitim slojevima sve 
sastavnice svemira, usp. CLAUSBERG 65 

533 Spas sinagoge: ibid. 65 

534 Crkva kao sakrament: Hildegarda definira Crkvu — nastalu iz Kristove rane na 
boku, dakle iz ljubavi na križu, koja neprestano traje po Svetom Duhu krštenjem 

samoposredovanja svijetu, respekt pred punoljetnim laičkim vjer- 
nikom“ koji se mora domoći vlastite prosudbe — sve su to izvorne 
ideje i naglasci koji Hildegardu izdvajaju iz uhodane tradicije i te- 
ološkog trenda njezina vremena. 

"Naime, ja nisam** u viđenju poučena da pišem onako kako 
pišu filozofi", priznala je Wibertu iz Gemblouxa s neuobičajenom 
samouvjerenošću. "Riječi u viđenju ne odzvanjaju poput riječi 
koje dolaze iz čovjekovih usta, one su nalik bljeskovitom plamenu 
i oblaku koji se kreće čistim zrakom." 


24. Đavao ne može pjevati: Hildegarda kao skladateljica 


U samostankoj crkvi u Clunyju, čija raskošnost nije bila po vo- 
lji Bernarda iz Clairvauxa, postavljeno je oko oltara deset masiv- 
nih stupova. Od gigantske kuće Božje danas je ostao samo torzo. 
Ali su kapiteli" oltarskih stupova, izrađeni s mnogo mašte, ostali 
većim dijelom sačuvani. Skulpture na njima nisu monstrumi i hi- 
mere, kako ih je u svojoj uzbuđenosti nazivao Bernard, nego tajni 
znakovi Stvoriteljeve dobrote: rajski vjetrovi, godišnja doba, vrli- 
ne — i osam vrsta crkvenih tonova! 


svojih članova — kao djelo spasenja za čitav svijet (LDO 206 ff) i mistično tijelo 
Kristovo (SCIV 179 ff) — što je sadržajno vrio blisko II. vatikanskom saboru koji 
Crkvu naziva "kao sakrament i znak i oruđe najtješnjeg sjedinjenja s Bogom i 
jedinstva cijeloga ljudskog roda" (Dogmatska konstitucija Lumen gentium I, 1). 

535 Respekt pred punoljetnim, ozbiljnim laikom: U Hildegardinoj predodžbi o Crkvi 
nemaju nipošto samo klerici udjela u njezinom naviještanju; laici "podupiru“ i 
"ukrašavaju" Crkvu (SCIV 190). Za napredovanje Crkve potreban je razum i 
razboritost, kako bi kršćanin suglasno tradiciji "mogao pravilno prosuđivati i 
vlastitom glavom" (LDO 238) 

536 "Naime, ja nisam": BR 227 

537 Kapiteli u Clunyju: Usp. DUBY, KUNST 159 

Stručnjaci ukazuju na to da su katedrale u srednjem vijeku bile 
općenito građene prema glazbenim uzorcima i pravilima: njihove 
proporcije temelje se na matematičkim kombinacijama brojeva 
koje su začudo prepune simbola i koje u sebi sadrže harmoniju 
svemira stvorenu Božjom providnošću. Kod redovnika tog vre- 
mena bila je osobito jako izražena želja za pjevanjem i slavljem; 
pjevalo se gotovo tijekom cijelog bogoslužja, a većina liturgijskih 
napjeva nalazila se u zbirci od 42.000 mukotrpno skupljenih pje- 
sama i objavljenih u Repertorium hymnologicum 53 Uliksa Che- 
valiera. 

Gledano s te pozadine više se nimalo ne čudimo Hildegardinoj 
velikoj ljubavi za glazbu, kao ni brojnim izrazima iz područja 
glazbe u njenim spisima. "Ton", "harmonija", "simfonija", "poza- 
una", "glas" neke su od njezinih najomiljenijih riječi. U svojoj 
"Knjizi životnih zasluga" suprotstavlja nesređenom kozmičkom 
kaosu (materia turbulenta) simfoniju radosnog života (symphonia 
vitae laetae) u kojoj živi čovjek svjestan svoje odgovornosti glede 
očuvanja stvorenog svijeta. 

U velilčanstvenom završnom viđenju Sciviasa čuje veselo ra- 
spoložena redovnica naizmjenično pjevanje "božanskih sila" koje 
dopire iz "svjetlom obasjana zraka",“** čuje glasove velikog 
mnoštva koji naviještaju slavu nebesnika. "Ti su me glasovi tako 
duboko proželi",“*' veselo će redovnica, "da sam ih mogla bez ve- 


538 Kombinacije brojeva: Usp. DUBY, KUNST, 137. Arhitekt samostana u Clunyju, 
monah Gunzo, bio je poznat kao “savršeni psalmist", a "brojevi savršenstva“ jedan, 
dva, devet, dvadeset i sedam određuju proporcije velikog portala, dok broj sedam 
određuje proporcije apside. 

539 Repertorium hymnologicum: Usp. LECLERCQ 264. S druge strane tek su u ll. 
stoljeću jednostavni monaški napjevi — koji su dotad simbolizirali jedinstvo vjere — 
dobivali bogatije aranžmane te su se počeli pjevati višeglasno, polifono. 
Višeglasnost i notni zapisi bili su u to vrijeme posvemašnja novost. 

540 "Svjetlom obasjan zrak": SCTV 351 

like muke jasno razumjeti". Svako stvorenje koje vjeruje pozvano 
je da daje hvalu Stvoritelju, da ga "hvali zvucima pozaune,5** što 
znači spoznajom razuma", bubnjem i predanošću sve do smrti, u 
kolu i radosnom klicanju, citarom i cimbalima čovjekova spasen- 
ja, frulom božanske zaštite; vrlo maštovito parafrazira Hildegarda 
150. psalam, završni hvalospjev Aleluja, što su ga Židovi, posluš- 
na djeca Stvoriteljeva, svako jutro molili. 

Znamo da je sebe prilično zaigrano nazvala "citarom Duha 
Svetoga". Njezina glazbena nadarenost suvremenicima je bila 
jednako draga i značajna kao što su im bila i njezina nebesko-oluj- 
na viđenja: "Priča se,*** kako se ti dižeš u nebo", piše joj slavni 
učitelj Odon iz Pariza s velikim poštovanjem, "da imaš mnoga 
viđenja koja objavljuješ u svojim spisima, kao i to da si skladala 
mnoge nove napjeve, a da u svemu tome nemaš nikakve naobraz- 
be." 

Kao osamdesetgodišnja starica u svom pismu crkvenim prela- 
tima u Mainzu,“ koji su joj zbog svađe oko sporne sahrane na sa- 
mostanskom groblju zabranili vršenje bogoslužja i pjevanje 
časoslova, svim srcem tuguje nad tom prisilnom zabranom: psal- 
me i pobožne pjesme, kao i glazbene instrumente pronašli su pro- 
roci da bi u ljudima držali budnim sjećanje na izgubljeni raj 
zemaljski. Tko zatvara usta zajednici koja hvali Boga, snosi straš- 
no veliku odgovornost, jer bi to pjevanje trebalo biti jekom nebe- 
ske harmonije, dobivene od Duha Svetoga. 

Poput kaznenog Božjeg suda, nimalo pristrano, na priznajući 
nikakvu krivicu, starica grmi na samodopadne crkvene birokrate: 
Dakle, oni“* koji su crkvenoj zajednici zabranili pjevanje na slavu 


541 "Ti su me glasovi tako duboko proželi": SCTV 366 
542 "Zvucima pozaune“: SCIV 368 

543 "Priča se", BR 43 

544 Pismo prelatima u Mainzu: BR 236 

545 "Dakle, oni": BR 240 

Boga — pošto su na zemlji počinili krivicu, uskrativši Bogu čast 
koja mu se daje pjevanjem — uskratili su sebi zajedništvo u slavi s 
anđelima nebeskim, ukoliko se na vrijeme ne pokaju i ne učine za- 
dovoljštinu za svoj propust." 

Napisala je tekstove i uglazbila najmanje 77 kompozicija za 
dvije svoje i nekoliko ostalih samostanskih zajednica, antifone za 
dva kora, himne, sekvencije, duhovni igrokaz Ordo virtutum za 
zajednicu na Rupertsbergu, te jedan svečani igrokaz u čast sv. Ru- 
pertu koji se koncertno — recitiranjem i pjevanjem — izvodio na 
svečev spomendan. Glazbeno je popratila mnoge interne događaje 
u samostanu koji sadrže mnogo toga što je nama danas nepojmlji- 
vo. Morali bismo naravno imati pred očima činjenicu da je sred- 
njovjekovni čovjek simboliku liturgije doživljavao mnogo 
neposrednije od nas, znao je napamet najvažnije biblijske tekstove 
na latinskom jeziku — što su bile vrlo dobre pretpostavke da je mo- 
gao nešto dobra započeti i s onim što je nama danas nepoznato. 

Je li opatica s Rupertsberga imala ambiciju stvarati sustavno i 
sukladno kompozitorskim pravilima, na primjer, repertoar napje- 
va za cijelu crkvenu godinu? Ili je riječ o prigodnim djelima, o po- 
jedinačnim situacijama kad je na papir iznijela ono što joj je bilo 
na pameti, kao najiskreniji izraz trenutka ispunjena milošću? Poz- 
nato nam je da je Hildegarda u potpunosti svladala umijeće skla- 
danja. Opat Kuno iz Disibodenberga prijateljski je zamolio nekad 
sebi podređenu predstojnicu samostana da uglazbi eventualnu ob- 
javu Boga o njihovom zi zaštitniku Disibodu, "kako ne bi sa svojom 
subraćom oskudijvao** napjevima za pobožno slavljenje". I zai- 
sta, Hildegarda mu je odgovorila slavljeničkim viđenjem, koje je 
uglazbila kao antifonu, te ulazni i pričesni himan u slavu sv. Disi- 


546 “Kako ne bih sa svojom subraćom oskudijevao": BR 108 

boda.“ A imau nje i tekstova koji su uzeti iz starijih spisa, za koje 
je napisala novu melodiju primjerenu određenoj vrsti bogoslužja. 

"Ne postoji li čitav niz*** redovnica koje su jednako dobro skla- 
dale i dirigirale korovima?" To pitanje postavlja Sophie Drinker u 
svojoj sociološkoj studiji o ulozi žena u glazbi“? i prevelikim 
očekivanjima od te uloge. Zar o eventualnim Hildegardinim kole- 
gicama (kao i kolegicama Mechthilde iz Magdeburga koja je svo- 
ja gorkoslatka iskustva s Bogom sto godina kasnije pretočila u 
brojne himne) ne znamo ništa samo zato što se glazbeno stvaranje 
tada odvijalo anonimno? 

Poznato je doduše da su dame u samostanima i na dvorovima 
bile u glazbenom pogledu prilično aktivne; brojna imena tog raz- 
doblja iz zapadnih zemalja nalaze se među više od 5.000 sklada- 
teljica iz ukupno70 zemalja, od antike do kraja 20. stoljeća, čija 
imena su objavljena u Enciklopediji iz 1981. godine. Na prijelazu 
iz srednjeg u novi vijek te su aktivnosti ograničene uglavnom na 
kućnu upotrebu. Sama Hildegarda ne daje nam nikakav podatak o 
svom skladateljskom radu; nailazimo tek na objašnjenje, zaogrnu- 
to uobičajenom mješavinom skromnosti i suverene samosvijesti, 
da je pjesme i hvalospjeve Bogu i svecima pisala, skladala i pjeva- 
la "bez poučavanja u pisanju nota ili pjevanju od strane nekog 
čovjeka". 

Međutim, glazba je u srednjovjekovnom sustavu obrazovan 
ja“! bila uvrštena u sedam slobodnih umjetnosti, te je u samostan- 
skim školama 11. stoljeća igrala veliku ulogu unutar tog obrazov- 
nog kanona; nerijetko se smatrala krunom poučavanja gramatike, 


547 Uglazbljeni tekstovi u čast Disibodu: Usp. Antifona, Responsorium und Sequentia 
"De sancto Disibodo", LIEDER 245 

548 "Ne postoji li čitav niz": DRINKER 121 

549 Ženska glazba u samostanima: DRINKER 113-122 

550 "Bez poučavanja": VITA 66 

551 Srednjovjekovni sustav obrazovanja: DUBY, KUNST 158 f 

bila je mnogo važnija od aritmetike, geometrije i astronomije. Mi 
naravno ne znamo koliko je od te naobrazbe — rezervirane za muš- 
karce - dobila mlada benediktinka Hildegarda u ženskim samosta- 
nima. 

Možemo se samo diviti prekrasnim cvijetovima srednjovje- 
kovnog prikazivanja svemira koje veličanstveno odzvanja, o glaz- 
bi nebeskih sfera u Hildegardinim djelima. Arhaičke slike, koje se 
mogu naći u svim starim religijama, o stvaranju kao odzvanjanju, 
o "Riječi" koja je dozvala svijet u život i unijela ritam u kaos, po- 
primile su kod benediktinke s Rupertsberga plastične oblike. Ona 
je zamišljala svemir u stalnom okretanju koje je proizvodilo 
"čudesne zvukove".5 

"Gospodar dana" koji svemu daje životi koji je stvorio "biće na 
svoju sliku", čovjeka koji mu treba pjevati hvalu, ima "glas nalik 
grmljavini," glas kojim ja držim u pokretu čitav svemir s prodor- 
nim tonovima svega stvorenoga“. Stvaranje postiže savršenstvo u 
zvuku: "Kad odjekne riječ Božja,*** ona dospijeva u svako stvo- 
renje, i taj glas probudio je život u njima. Po istoj Rječi prisutan je 
čovjekov duh u njegovim djelima, istim glasom donosi razum 
svoja djela na vidjelo bilo glazbom, recitacijom ili napjevima, već 
prema tome kako su svojim umjetničkim promišljanjem zamislili 
odzvanjanje glazbenih instrumenata. Jer čovjek je kao slika Božja 
po svojoj duši obdaren razumom i duša svojim žarom privlači na 
sebe čovječje tijelo." Otkad je Krist otkupio svoje ljudstvo i mi- 
losrdno mu vratio izgubljenu baštinu čuje se nebeska glazba? u 
neopisivoj harmoniji i ljepoti. 


552 “Čudesni zvukovi": CC 62 

553 "Glas nalik grmljavini": LDO 169 
554 "Kad odjekne riječ Božja": LDO 171 
555 "Nebeska glazba": SCIV 154 


214 


Anima hominis** symphoniam in se habet et symphonizans est, 
Hildegarda zna da čovjekova duša nosi u sebi simfoniju i da je po 
sebi simfonijska. Majka Crkva vraća svoju djecu u superna 
symphonia,?" u vječnu simfoniju, Marijina utroba** klicala je od 
veselja, "jer su u njoj odzvanjale sve simfonije neba", a i sama Hil- 
degarda naziva svoje pjesme symhonia harmoniae caelestium re- 
velationum,** simfonijskom harmonijom nebeskih objava. 

Jedinstvo vjernika sa svim njihovim obilježjima i mentaliteti- 
ma Hildegarda definira glazbenim jezikom kao suglasje instru- 
mentalnog ansambla. I kad se u njezinom pjevnom igrokazu Ordo 
virtutum pojavi đavao, on ne može pjevati, može samo graktati; 
strepitus diaboli ili đavolje graktanje, glasi Hildegardin režiser- 
ski naputak. 

Naravno da u središtu njezinih pjesama i antifona može biti je- 
dino misterij utjelovljenja i spasenja, misterij neizmejrne ljubavi. 
Tolikoj ljubavi mogla je djevojački jednostavna redovnica kao 
skladateljica odgovoriti najsvečanijim napjevima i bezuvjetnim 
divljenjem, a kao pjesnikinja zanosnim klicanjem: 


"Kako je divno“ znanje 

u srcu božanstva 

koje od iskona promatra stvorenja! 
Kad je Bog pogledao lice čovjeka 
kojega je stvorio, 

vidio je u njegovoj osobi 


556 "Anima hominis": LVM 210 

557 "Superna symphonia": RITSCHER 192 

558 Marijina utroba: ibid. 192 

559 “Symphonia harmoniac caelestium revelationum": LVM 27 
560 "Strepitus diaboli": LIEDER 302 

561 “Kako je divno": Antifona "O quam mirabilis", LIEDER 279 

sveukupno svoje djelo. 
Kako čudesan je dakle taj dah 
koji je probudio čovjeka!" 


Takvo usrećujuće divljenje može istovremeno poprimiti oblik 
najsrdačnije i najpredanije molitve: 


"O vječni Bože,*“* budi nam sklon, 
zagrij nas žarom iste ljubavi 

kojom si nas stvorio 

i učinio svojim udovima, 

kojima si u prvom praskozorju 

očitovao svoga Sina 

naočigled svim stvorenjima. 

Pogledaj na nevolje koje su nas snašle, 
oslobodi nas muka po ljubavi svoga Sina 
i povedi nas u radost našega spasenja!" 


Kad Hildegarda pjeva svojoj nebeskoj prijateljici Mariji — a po 
svemu sudeći to je često i rado činila — u njezinim pjesmama sre- 
dišnje mjesto pripada tajni grijeha i oslobođenja, ljudskoj mržnji i 
božanskoj ljubavi. Nebesku Majku slavi kao lucida materia, 
kao svjetli izdanak iz kojega je Riječ Božja preplavila sve sile i 
sva stvorenja pozvala u život. Budući da je Bog po njoj postao 
čovjekom, najviši blagoslov uobličen je sada in feminea forma,“ 
u liku žene. Velika prijateljica ljudi, koja je na Rupertsbergu vodi- 


562 “O vječni Bože“: Antifona "Aeterne Deus", lieder 215 

563 “Lucida materia“: Antifona "De sancta Maria", LIEDER 218 

564 "In feminea forma": iz jedne druge antifone pod naslovom "De sancta Maria", ibid. 
218 

la apoteku te liječila od bolova malo i veliko, pronašla je za Mariju 
počasnu titulu: 


"Q clarissima Mater*“ sanctae medicinae, 

o svjetla Majko svetog umijeća liječenja, 

po svome svetom Sinu izlila si ulje za pomazanje 
rana i smrtnih muka što ih Eva donese 

dušama na ucviljenje. 

Ti si uništila smrt 

I vratila nam život. 

Moli svog Sina za nas, 

Zvijezdo mora, Marijo!" 


Marija, zora jutarnja, koja nam donosi sunce, Krista; Marija 
kao jarko sjani dragi kamen, *" preplavljen sjajem sunca i Krista, 
fons saliens*** de corde Patris, izvor iz srca Očeva; Marija, fron- 
dens virga, ** riža zelena, sjajno bijeli ljiljan“? koji ukrašava ne- 
beska prostranstva daleko uzvišenije nego što je Eva*"' prije svog 
posmuća ukrašavala zemlju... Redovnicu Hildegardu nije nikad 
zamaralo razvijanje omiljenih tema: snaga i sreća djevičanstva 
koje čovjeku omogućuju da uživa u ljubaznosti Boga i povezuje 
jadnu zemlju s nebom. 


565 “O clarissima Mater": Rsponzorij "De sancta Maria", ibid. 216 

566 Marija kao zora jutarnja: LIEDER 219, 221, 227 

567 Jarko sjajni dragi kamen: LIEDER 219 

568 “Fons saliens": Antifona "De sancta Maria“, LIEDER 218 

569 "Frondens virga": Iz jedne druge antifoge "De sancta Maria", LIEDER 220 
570 "Sjajno bijeli ljiljan": LIEDER 223 

571 Nebeski ukras i Eva: LIEDER 222 

"O virga ac diadema*'* purpurae Regis", 


tako započinje Hildegardina najdraža pjesma koja se i danas 
rado pjeva,*" a u kojoj se poigrala riječima virga (mladica, izda- 
nak) i virgo (djevica), 


"o mladice, dijademe*“ i kraljevski pupuru, 
zatvorena, slična dubokom bunaru. 


Zeleniš se i cvateš na drukčiji način 
od Adama koji je čovječanstvu dao život. 


(...) 


Snažna su rebra muškarca, 

iz rebra stvori Bog čovjeku družicu, 
stvori je kao ogledalo svoje ljepote, 
stvori je majkom sveg stvorenja. 


Visoko gore odzvanjaju nebeske harfe, 
sva zemlja kliče, Marijo, slaveći tebe, 
koju je Bog sam izbrao. 


O, kolike li boli, kolike žalosti, 
zbog lukavstva zmije 
kojim je Evu navela na grijeh. 


572 "O virga ac diadema": LIEDER 224 

573 Još se danas pjeva: Prije svega u opatiji sv. Hiltegarde u Eibingenu, a pjevaju je i 
koncertni ansambli specijalizirani za staru glazbu. 

574 "O mladice, dijademe": Prijevod sekvence “O virga ac diadema“, LIEDER 225 ff 

(..) 


Iz tvoga krila, zoro jutarnja, 
izlazi novo sunce 

koje je iskorjenilo sve grijehe. 
Blagoslov nam donosiš daleko veći 
od zla koje Eva jednoć 

priredi ljudima. 

O spasiteljice, 

Ti si ljudskom rodu 

novo svjetlo rodila, 

skupi sada udove svog sina 

u nebesku harmoniju." 


Potom slijede mnoge druge pjesme posvećene svecima i proro- 
cima, mučenicima ("Procvale ruže"*') i svjedocima vjere ("Na- 
arko telj silnog lava"), hvalnice anđelima, "čuvarima 

sekvencije patronima (zaštitnicima) samostana, Disi- 
Ma i Maksimu — mogli bismo s pravom zaključiti da je radišna 
predstojnica u pisanju tekstova i skladanju našla oazu mira nakon 
burnog obavljanja svakodnevnih dužnosti. Naravno da ta djela ne- 
maju ništa zajedničko s nježnom lirikom stvaranom u blagdanskoj 


5715 "Procvale ruže": Responzorij "De martiribus", LIEDER 249 

576 "Nasljedovatelj silnog lava": Antifona "De confessoribus", LIEDER 251 

STI "Čuwvarima naroda": Responzorij "De angelis“, LIEDER 237. Vidi o tome također: 
Heinrich Schipperges: "Die Engel im Weltbild Hildegards von Bingen" (Anđeli u 
svjetonazoru Hildegarde iz Bingena), objavljeno u: Hans Fromm, Wolfgang Harms 
i Uwe Ruberg, Verbum et signum II, Milnchen 1975, 99-117; Glede autentičnosti 
LIEDER usp. Schrater-Fiihrkrčtter; njih dvojica oslanjaju se na rukopis koji se 
danas nalazi pohranjen u belgijskom samostanu Dendermonde (Codex 9 kojega je 
Hildegarda 1175. poklonila brabantskom samostanu Villers). - Kao dodatni svezak 
njemačkom prijevođu “Lieder" (pjesama) Immaculata Ritscher napisala je 
"Kritičko mišljenje o pjesmama Hildegarde iz Bingena" (Salzburg 1969) 


219 


dokolici. Poznavatelji su oduševljeni virtuoznim pretapanjem vi- 
zionarskih slika u pjesničke izričaje. 

Naime, bojama bogat slikovni jezik, koji nas kod Hildegarde 
naprosto fascinira, nameće i njezinim pjesmama svjetla mjesta — 
koja se posebno ističu zahvaljujući posebnoj tehnici kompozicije: 
melizme*" (melodijski ukrasi, neke vrste koloratura) stavljaju na 
prvo mjesto središnje riječi kao što su deus (Bog), rex (kralj), stel- 
la maris (kraljica mora), virgo (djevica). Visoki tonovi simbolizi- 
raju sunce, let; duboki tonivi simboliziraju tamu, đavla. 
Burlesknim tonovima popraćeni su često spominjani nazivi cvi- 
jeća. 

"U primjenjenim oblicima“? i melodijama", rezimira stručni 
znanstvenik, "u poetskoj tehnici uzdiže se ta 'simfonija harmonije 
nebeskih objava", kako ju je sama nazvala, daleko iznad lirike nje- 
zina vremena, bilo da se radi o pjesmama na latinskom ili narod- 
nom jeziku.". 1 zaista, već nakon prvog slušanja njenih sekvencija 
i pjesama može se uočiti Hildegardina velika ljubav prema glaz- 
benim intervalima, bujnim koloraturama i njezino izvorno 
ophođenje s baštinjenim vrstama crkvenog skladanja. 

Hildegardina uglazbljena djela osobito privlače ljubitelje sred- 
njovjekovne glazbe, nama pomalo strane i neobične, ali zato ite- 
kako lijepe. Bogate izmjenično pokretne melodije s dugim 
vokalima i instrumentalnim akordima, koje katkada imaju raspon 
od jedne i pol do dvije oktave, što prelazi okvire gregorinajskog 
pjevanja, pobuđuju u slušatelju posebnu draž. 

Ta individualna izmjena korala pomoću izvanredno dobro 
stupnjevanog raspona glasova najvažnija je osobina Hildegardina 
skladanja. Gotovo nikad se melodije ne ponavljaju, svaka nosi u 


578 Melizme (melodijski ukrasi) i visina tona: RITSCHER 205 
579 "U primjenjenim oblicima": DRONKE 70 

sebi nove nijanse i fascinacije. Time nipošto nije poremećen 
umjereni tijek melodije koja se prekida genijalno uvrštenim stan- 
kama. 


Osobito je interesantno to da su njezine sekvencije“! ili po- 
sljednice — u povijesnom razvoju liturgije himnički produžeci 
svečanog hvalospjeva Aleluja — koje se svojim glazbenim i me- 
tričkim slobodama razlikuju od sekvencija komponiranih po stro- 
gim pravilima strofa te su mnogo sličnije sekvencijama iz 9. i 10. 
stoljeća. Pa čak i u paralelnim dijelovima kompozicija Hildegarda 
svjesno izbjegava savršenu simetriju, primjenjujući radije izazov- 
ne uzorke eha*** i preobrazbe. 


25. Misterijki igrokaz između neba i zemlje: 
"Ordo virtotum" 


U monumentalnom romaničkom ambijentu sv. Martina u Kčl- 
nu doživio je 1982. osamsto godina stari misterijski igrokaz svo- 
ju drugu svjetsku praizvedbu: veličanstveni likovi žena opkolili su 
široki prostor pod magičnim osvjetljenjem i nastavili s plesnim 
koracima. Uz nježne zvukove psalterija, harfe i frule ubacivalo se 
trijumfalno graktanje đavla kojemu se odjednom oko vrata bacila 
anima, duša, odbacivši kreposni život i bijelo odijelo blaženih te 
navukavši na sebe crnu odjeću. Srećom, vrline su pod vodstvom 
humilitas (poniznosti), okrunjene zlatnom krunom, uspjele dušu, 
zavedenu obećanjem neograničene slobode i teško ranjenu, oslo- 


580 Nijanse slobodne igre: Usp. Uvod Josepha Schmidt-Grčga njemačkom izdanju 
LIEDER 9-16 
581 Sekvencije: DRONKE 71 ff. Joseph Schmidt-Gr&g: "Die Sequenzen der 
heiligen Hildegard", objavljeno u:  Studien zur Musikgeschichte der 
Rheinlandes, Kčin 1956, 109-117. 
582 Eho: LIEDER 295 ff 

boditi iz đavlova zagrljaja; victoria (pobjeda) poleti sa svog mje- 
sta i lancima sveže đavla. 

Kritičari su bili — oduševljeni; — govorilo se o 
"osjećajno-sočnom,**? prozračno-duhovnom" jeziku igrokaza čija 
glazba je sličila "nekakvom nikad pobjedivom strujanju**“ čiji 
smjer, širina, jačina i vremenski tijek podliježu stalnim mijena- 
ma“. 

Otkako je te iste godine taj sakralni igrokaz bio prikazan na Ka- 
toličkom danu u Diisseldorfu, u drevnoj carskoj utvrdi Pfalz, a 
malo kasnije i na njemačkoj televiziji, odakle je je snažno djelo- 
vao na gledateljstvo svojom fascinirajuće strogom askezom zvuka 
u izvedbi europsko-američkog ansambla Sequentia, Hildegarda iz 
Bingena nije više poznata samo po umijeću liječenja prirodnim 
biljem i po svojim viđenjima. Sve veći broj ljudi sada zna da je 
Hildegardina alegorijska glazbena drama Ordo virtutum **(Pore- 
dak vrlina ili Ples vrlina) prva latinska drama u Njemačkoj i jedan 
od najstarijih tekstova popraćen glazbenom pratnjom. 

Već smo govorili o tome da se sažetak te drame, naravno bez 
nota, nalazi u završnom viđenju Sciviasa. U tom sažetku, kao i u 
kasnije preoblikovanom djelu Ordo virtutum, sastavljenom iz 85 
antifona, glazbeno nadarena autorica prikazuje povijest borbe 
koja se vodi između neba i pakla u svrhu pridobivanja čovjekove 
duše. Virtutes i diabolus, božanske vrline i đavao, nadmeću se oko 
animae, duše, pod kojom Hildegarda ne podrazumijeva samo 
dušu svakog pojedinog čovjeka i njegove savjesti, već u prvom 


583 "Osjećajno-sočno": Alois Rummel u listu "Rheinische Merkur" od 10. rujna 1982. 

584 "Neko nepobjedivo strujanje": Heinrich von Liittwitz u listu "Die Welt" od 17. 
svibnja 1982. 

585 Ordo virtutum: Već u "Sciviasu", gdje virtutes nastupaju u trećoj knjizi prije 
završne vizije (tu podižu neki grad, u "Ordo" neko tijelo), nose kozmičke moći 
odjeću alegorijskih figura. — Kritičko izdanje teksta Peter Dronke objavio je 1970. u 
Oxfordu. 

redu čovječanstvo i Crkvu u odlučnoj borbi za spasenje. "Tko su 
ove,** oblacima slične?", čude se patrijarsi i proroci odmah na 
početku, u prvom prizoru, kad se vrline pojave na pozornici, te 
smjesta primaju od njih pouku: "Božja riječ“ obasjava lik čovje- 
ka. Budući da mi gradimo udove na tom liku, bacamo svjetlo na 
njega." Dakle, radi se ponajprije o zajedništvu Crkve, o njezinom 
"lijepom tijelu", pa tek onda o privatnom moralu i intimnoj sferi 
pojedinačnog čovjeka. 

Samim time što na pozornicu stavlja starodrevni konflikt 
između grješnog stanja i hrabrog nastojanja, između ništavnog 
uživanja i podsjećanja na dostojanstvo jednostavnog, uspravnog 
života, Hildegarda nam donosi poruku utjehe. Naime, anima, duša 
se nakon početnog odbacivanja uzvišena života i kojekakvih ni- 
skih, očajničkih zastranjivana opet vraća Kristu, "velikom 
liječniku"*“ koji u epilogu nebeskom Ocu pokazuje svoje ljubav- 
lju zadobivene rane — i kompletno mistično tijelo, zajednicu vjer- 
nika, "bogatu dragim kamenjem". 

"Ah, ja ne znam? što mi je činiti, kamo trebam poletjeti", žali 
se nesretna anima (duša), razdirana s jedne strane željom za to- 
plim božanskim svjetlom, a s druge požudom za ovozemaljskim 
užicima i odbacivanjem jarma svakodnevnih dužnosti. I dok joj 
božanska spoznaja, ljubav, nada, milosrđe, moć razlučivanja i 
mnoge druge virtutes (vrline) prikazuju ljepotu života ispunjena 
božanskom radošću, dotle graktavi đavao svojim zaskočicama 
("Glupačo,** koje li koristi od tolike muke? Vi nemate pojma 
koga zapravo štujete") i zavodljivim obećanjima vuče posrnulu 
dušu na svoju stranu. 


586 "Tko su ove": LIEDER 301 

587 "Božja riječ": LIEDER 301 

588 “Veliki liječnik": LIEDER 311 
589 "Ah, ja ne znam": LIEDER 303 
590 "Glupačo": LIEDER 303 

Duša se ipak brzo vraća natrag, "počiniteljica izdaje"? dubo- 
ko se kaje za život proveden u tuđini i zabrinuto pita ima li za nju 
uopće još nade, ovako ranjenu i slomljenu, kakvom se osjeća. 
Božanske vrline jamče joj da se sva nebeska vojska raduje njezi- 
nom povratku, da će je Bog spasiti, te joj poniznost krene u susret 
raširenih ruku: "Jadno dijete, *daj da te zagrlim. Veliki liječnik 
pretrpio je grozne muke i zadobio bolne rane poradi tebe". 

"O živi izvore, kako je velika tvoja dobrota!", pridruže joj se 
ostale božanske vrline. "Lice ovog (grješnika) zadržao si u svojoj 
ljubavi." Sada se raskajana anima osjeća dovoljno jakom i sprem- 
nom da se zajedno s virtutes bori protiv zavodničkog đavla — na- 
ravno s uspjehom. 

Pretpostavlja se da je Hildegarda svoj misterijski igrokaz napi- 
sala prigodom posvećenja samostana na nimalo pitomom Ru- 
pertsbergu i da je tom prilikom, 1152. godine, bio prvi put izveden 
— izvelo ga je 16 časnih sestara koje su glumile božanske vrline. 
Hildegardin tajnik Volmar bio je jedini muškarac u samostanu i 
pripala mu je nimalo časna uloga graktavog, lancima svezanog 
đavla. 

U svom pjevnom igrokazu primjenjuje bendiktinka prilično 
jednostavne glazbene oblike, nema tu melodijske punine kakvu 
susrećemo u antifonama i sekvencijama. Ali su zato vrlo dobro 
usklađena solo pjevanja i naizmjenično pjevanje korova. 

Budući da riječi, glazba i pokreti u tom komadu čine jedinstve- 
nu harmoničnu cjelinu — tome valja dodati i Hildegardinu koreo- 
grafiju izvođenja u samostanskim crkvama > taj "igrokaz vrlina“, 
koji ovisno o inscenaciji, uz minimalnu pokretljivost glumaca i 
minimalne promjene scene traje od jednog i pol do dva sata, po- 


591 “Počiniteljica izdaje“: LIEDER 309 
592 “Jadno dijete": LIEDER 311 
593 “O, živi izvore“: LIEDER 311 

stiže zadivljujuću dramatsku efikasnost. Ordo virtutum sadrži u 
glavnim idejama i njihovim formulacijama načela koja će četiri 
stoljeća kasnije u duhovnoj alegoriji La rappresentazione di ani- 
ma a di corpo *“firentinskog kompozitora Emilija de Cavalierija 
— kamenu međašu na putu prema oratoriju — slaviti svoje 
uskrsnuće. 

Bruce W. Hozeski iz Ball State University u Indiani, benedikti- 
nac, Hildegardin suvremeni američki subrat, nazvao je Ordo vir- 
tutum "najstarijim liturgijskim moralnim igrokazom"* za koje 
znamo. Danas bi popularne drame o duhovnom i onostranom 
životu, kao što je Jedermann (Čovjek) , koji je uvršten u službeni 
program salzburških ljetnih večeri, mogle Hildegardin igrokaz 
bez imalo oklijevanja pribrojiti i primiti u svoje redove. 


594 La rappresentazione di anima e di corpo: Datira iz 1600. Cavalieri je slovio kao 
raniji zastupnik recitativnih stavaka, što je pripremilo razvitak opere. 
595 "Najstariji liturgijski moralni igrokaz": HOZESKI 251 

VII. 


Jaka žena u muškoj Crkvi 


"Od nebrojenih stupica ili zamki“ što ih je 
naš poraženi neprijatelj 
postavio po svim nizinama i uzvisinama svijeta, 
najgora je ona koju nitko ne može izbjeći, žena (...) 
sočna zločestoća, istovremeno slatka i otrovna, 
koja svojim u med umočenim mačem 
uspijeva probosti srce i najmudrijima" 


Biskup Marbod iz Rennesa (umro 1123.) 


26. Misionarska putovanja: staleške propovijedi za kler 


Hildegarda danas ne bi smjela propovijedati — budući da je Rim 
na koncilu u Njemačkoj rigorozno presijekao svaku mogućnost da 
propovijed održi netko tko nije svećenik. Međutim, ni u njezino 
vrijeme nije bilo ništa bolje, bilo je nečuveno da neka stara, 
boležljiva redovnica napusti klauzuru svog samostana, da jašući 
na konju obilazi sela i gradove, da na javnim mjestima drži potre- 
sne propovijedi, ne obazirući se na crkvene dostojanstvenike. 

Izvješća o toj najneobičnijoj aktivnosti naše uistinu neobične 
redovnice morali smo s najvećim strpljenjem potražiti u njezinoj 


596 "Od nebrojenih stupica ili zamki“: LEFEVRE 82 


221 


korespondenciji. U samostanskim kronikama onog vremena i 
gradskim arhivima nema začudo nijednog podatka o vatrenim go- 
vorima opatice iz Bingena, koja je nesumnjivo slovila kao naj- 
poznatija žena Njemačke. Kao da je povijest lijepih uspomena 
namjerno zatrla svaki trag tih sablažnjivih nastupa koji su u svoje 
vrijeme bili zacijelo očekivani s velikom napetošću. 

Od kakve nam pomoći mogu biti oskudna izvješća iz životopi- 
sa (VITA) u kojemu se tek vrlo suhoparno nabrajaju postaje tih 
misionarskih putovanja? "Osim toga,“ vrlo je značajno i to", stoji 
u životopisu, "da Hildegarda nije bila samo potaknuta Duhom 
Svetim, već je po Duhu Svetom bila primorana krenuti na puto- 
vanja u Kšln, Trier, Metz, Wiirzburg i Bamberg, gdje je duhovni- 
cima i priprostom puku objavila Božju volju. I ne samo u tim 
gradovima, propovijedala je Hildegarda i na Disibodenbergu, u 
Siegburgu, Eberbachu, Hirsau, Zwiefaltenu, Maulbroonnu, Ro- 
denkirchenu, Kitzingenu, Krauftalu, H&rdtu, Hčningenu, Werde- 
nu, Andernachu, Marienbergu, Klauseu i Winkelu. Svuda je 
naviještala obraćenje potrebno za spasenje duša." 

Pred sobom imamo pravu zbrku gradova i mjestašca koji nisu 
međusobno povezani nikakvim planom putovanja. Pa ipak, jedna 
autobiografska zabilješka ukazuje na mogućnost odgonetavanja i 
sređivanja te zbrke: "U međuvremenu sam, za vrijeme jednog 
viđenja, primila naputak da bih trebala posjetiti neke muške i žen- 
ske samostanske zajednice i prenijeti im riječi koje mi je Bog ob- 
javio. (...) Izvršila sam taj Božji naputak i uspjela odstraniti sve 
razmirice u samostanima." 

I zaista, u njezinoj korespondenciji s opatima samostanskih za- 
jednica mogu se naći neke naznake o posjetima i održanim staleš- 


597 “Osim toga": VITA 101 
598 “U međuvremenu sam": VITA 117 

kim propovijedima. Propovijedi u Trieru 1160. godine, a malo 
kasnije u Kčinu, održane pred velikim mnoštvom naroda, ostale 
su srećom točno dokumentirane,“ zato jer su duhovnici obaju 
gradova duboko potreseni molili Hildegardu za prijepise održanih 
govora. 

Prvi misionarski put vodio je šezdesetgodišnju redovnicu uz- 
vodno Rajnom u Mainz - gdje je njezin brat bio na vrlo utjecaj- 
nom položaju nadbiskupskog dvora — zatim duž rijeke Maine u 
Wertheim, Wiirzburg, Kitzingen, Ebrach i Bamberg. U Mainzu i 
Wiirzburgu propovijedala je na javnom mjestu, pred klericima i 
narodom. Naprijed spomenuti, vrlo upečatljiv govor u Trieru, pri- 
pada njezinom drugom putovanju koje je vjerojatno trajalo dvije 
godine, a obavljeno je u smjeru Lothringena, tijekom putovanja 
zadržala se u Metzu i u benedektinskom samostanu Krauftal kod 
Zaberna. Nekoliko mjeseci kasnije krenula je na treće putovanje i 
zadržala se u nekoliko samostana uz Rajnu, a vrhunac tog puto- 
vanja zbio se u Kčlnu. Zadnje propovijedi držala je kao 75-godiš- 
nja starica u Švapskoj; posjetila je Maulbronn, Hirsau i 
Zwiefalten, samostane s kojima je bila u pismenom kontaktu. 

Sve što smo mogli saznati upućuje na to da su propovijedi u 
ono vrijeme bile prilično zapostavljene. Svećenici su najčešće bili 
nedovoljno ili loše obrazovani, te su neredovito tumačili vjernici- 
ma riječ Božju. Stajalište prema kojemu su propovijedi rezervira- 
ne samo za biskupe morala je Sinoda u Limogesu** 1031. 
svečano proglasiti zabludom. 

Zato su ljudi bili utoliko više začuđeni i iznenađeni, kad su pred 
sobom ugledali tjelesno ne baš previše snažnu, ali rezolutnu damu 
u crnoj benediktinskoj odjeći, možda s opatičkom palicom u ruci 
599 “Molba kčinskih klerika": ACKER VII. Pretpostavlja da je Hildegardino 

promišljanje naknadno aktualizirano. 
600 Sinoda u Limogesu: BLOCH 110 


229 


koja je ulijevala strah, kako na povišenom mjestu ispred raspela 
nasred trga ili crkvenog portala drži lekciju nemarnim pastirima“! 
i pospanim prelatima. Na takvim javnim mjestima — ali i na mo- 
stovima i raskrižjima — držali su u pravilu govore samo papinski 
izaslanici i propagandisti križarskih pohoda! Ili pak —ito je moglo 
biti vrlo opasno za Hildegardu — fanatički razjareni, radikalni, 
agresivni, heretički propovjednici koji nisu imali odobrenja od 
crkvenih vlasti. 

Takav opsjednuti demagog bio je eremit Petar iz Amiensa“? 
koji je 1096. mobilizirao preko 50.000 ljudi za križarski rat i oslo- 
bođenje Jeruzalema. Nahuškane mase izvele su među židovskim 
zajednicama u Pragu i gradovima Njemačkog carstva užasna 
krvoprolića. Neoporeciv propovjednik, koji je pozivao na pokoru 
i obraćenje, bio je Henrik iz Lausanne,“ koji je u Hildegardino 
vrijeme po cijeloj Francuskoj nastupao protiv korumpiranog kle- 
ra; njegovi pristaše demolirali su križeve i oltare i premlaćivali 
svećenike. 

Hildegarda je dobro znala što radi, kad se u javnosti žestoko 
okomila na katare."* Znala je da bi javnost mogla njezine javne 
nastupe lako poistovjetiti s tim neumoljivo kritički raspoloženim 
masovnim pokretom protiv Crkve, čiji propovjednici su crkvenim 
prelatima, zaljubljenim u materijalnu moć i bogate posjede, prije- 
tili golim Isusom na križu. U tom masovnom pokretu bilo je neo- 


601 "Nemarni pastiri": Usp. Propovijed u Kčinu, BR 170 f 

602 "Pospani prelati“:. Usp. Propovijed u Trieru, BR 167 

603 Petar iz Amiensa: Usp. Heinrich Hagenmeyer: Peter der EremiL Ein kritischer 
Beitrag zur Geschiche des 1. Kreuzugs" (Petar Eremit. Kritički prilog povijesti 1. 
križarskog pohoda), Leipzig 1879 

604 Henrik iz Lausanne: Usp. Raoul Manselli: "Il monaco Enrico", Rim 1953, 45-67 

605 Katari: BORST, KATHARER 

bično mnogo žena. Mnoštvo udovica koje nisu imale od čega 
živjeti, obespravljenih žena koje su lunjale naokolo, prosjakinja, 
prostitutki, skitnica odjednom je preplavilo zemlju. Međusobnim 
podstrekivanjem počele su gajiti prilično zamršenu, histeričnu re- 
ligioznost, nadmečući se pobožnim zanesenjaštvom i ekstatičkim 
vizijama — ne bi li na taj način osjetile barem malo respekta prema 
svom ljudskom dostojanstvu. 

Upravo zato što su sanjali o svijetu bez seksualnosti, katari nisu 
imali nikakvih problema glede ravnopravnosti žena. Žene su mo- 
gle propovijedati, a povjeravano im je čak i vodstvo zajednica.$%* 
Naime, anđeli čijeg savršenstva se čovjek pomoću poslušnosti i 
askeze mora opet domoći, bili su prema katarskom učenju bespol- 
na bića; najprofinjeniji trik samog đavla sastojao se po katarskom 
učenju u tome da mu je uspjelo razoriti prvobitno stanje i u raz- 
ličite spolove pozatvarati anđele." 

Katari ili "čisti", kako su sebe nazivali, pripisivali su u svom 
crno-bijelom poimanju instituciju Crkve zlim silama, dok je u car- 
stvu Svjetla bilo mjesta samo za njihovu rigorozno suzdržavanje. 
Mudri ljudi vidjeli su u novonastalom heretičkkom pokretu pred- 
znak društvene zajednice“ koja se s jedne strane bavi izrabljivan- 
jem i gomilanjem posjeda, a s druge istovremeno naviješta visoke 
ideale siromaštva i skromnosti. U svakom slučaju socijalnu bije- 
du počelo se tumačiti kao skandal tobožnje kršćanske zajednice te 
dovoditi u pitanje tradicionalnu harmoniju između katkad 


606 Žene kao voditeljice zajednice: Vidi: Emst Werner: "Pauperes Christi. Studien zu 
sozial-religičsen Bewegungen im Zeitalter des Ref: " (Pauperes 
Christi. Rasprave o socijalno-religioznim pokretima u razdoblju reformi 
papinstva), Leipzig 1956, 184 

607 Zatvoreni anđeli: BORST, KATHARER 

608 Predznak društvene zajednice: GURJEWTTZCH 281 

darežljivih rasipnika i povodljivih ništarija. Nekoliko godina prije 
Hildegardinog rođenja sročio je melankolični monah Noker u 
svom Memento mori zadivljujuće "modernu" kritiku društva: 

"E, moj jadni svijete,*? 

koje li neiskrenosti u tebi, 

kojih li prijevara na naš račun! 

Ti si ovladao nama 

zato smo i mi prevareni. 

Ne raskinemo li s tobom, 

čeka nas smrt i propast duše. 

Sve dok živimo 

imamo pred Bogom 

slobodu odlučivanja." 


Naposljetku, Bog je siromašne učinio od istog gliba ze- 
maljskog kao i bogate, konstatira posve naivno učitelj crkvenog 
prava Ivo iz Chartresa“'" nekako u isto vrijeme. Pravedni Bog bio 
je sada utjelovljen u siromasima. To što su proroci tog vremena, 
kakav je bio Bernard iz Clairvauxa,“'' predbacivali crkvenim kne- 
zovima koji su raskošno živjeli da pozlaćuju Božje domove a nje- 
govu djecu ostavljaju golima, bio je u biti moralni prijekor; vrlo je 
mali broj dušobrižnika u to vrijeme razmišljao o pravnim zahtjevi- 
ma ljudi koji nisu imali osnovnih sredstava za život te su pomišlja- 
li o mogućem preraspoređu socijalnih dobara. Pojedinačni 


ustanci“! — kakav je bio onaj protiv biskupa u Mai -ukoji- 


609 "Jadni svijete": THUM 275 

610 Ivo iz Chartresa: MOLLAT 100 

61) Bernard iz Clairvauxa: THUM 275 

612 Ustanci: MOLLAT 79 

613 Ustanak protiv biskupa u Mainzu: THUM 35 

ma su sudjelovali heretički pokreti ne mogu se uspoređivati s kla- 
snom borbom, budući da je nedostajala šira svijest o tome. 

Koliko je Hildegarda bila bliska s preporoditeljima Crkve, 
možemo zaključiti iz njezinih viđenja o svršetku vremena. U svo- 
joj "Knjizi božanskih djela" prikazuje žalosnu sliku iskvarene 
Crkve "koja kroči dalje bez palice",*'“ poremećena pohlepnim 
trgovcima*'* i požudnim svećenicima:*!* "Oni ne pjevaju“!" slavu 
Bogu, niti donose sudove po mom sudu, već prikrivaju pohlepu i 
ne liječe rane koje nose na sebi. Gluhi su za riječi Svetog pisma 
koje ih opominju." 

To je vrlo slično duhovskoj propovijedi u Trieru 1160. u kojoj 
žestokim riječima prekorava svjetovnost i tromost klera: "Učitelji 
i prelati“'* zaboravili su na Božju pravednost i spavaju (...)" Još je 
Žešći govor u Kčinu kojega je zaodjenula u ruho jednog od svojih 
viđenja: "Ja sam vas postavio“? kao sunce i druga svjetlila", 
obraća se nebeski Otac pastirima Crkve, "da ljude prosvjetlite 
svjetlom znanja, da poprime sjaj vašeg dobrog djelovanja, da za- 
palite njihova srca. (...) Ali vaša su usta ostala nijema, niste se 
obazirali na trombonsko odjekivanje Božjeg glasa. Vama nije sta- 
lo do svetog znanja. (...) Stoga nedostaje u vašim propovijedima o 
pravednosti Božjoj svjetla, kao da su na nebeskom svodu ugašene 
sve zvijezde. Vi ste noć koja rađa tminom. (...) Nije vam stalo do 
Crkve (...) Zbog odvratnog bogatstva i pohlepe te ostalih niskosti 


614 "Bez palice": LDO 293 

615 Pohlepni trgovci: LDO 288 

616 Požudni svećenici: LDO 293 

617 "Oni ne pjevaju“: LDO 293 f 

618 "Učitelji i prelati": BR 167 

619 "Ja sam vas postavio": BR 169. Jesu li te rečenice bile u Kćlnu baš tako izgovorene 
vidi: ACKER VII. Autor pretpostavlja da je Hildegardino promišljanje naknadno 

niste u stanju poučavati svoje podređene (...) Stoga će vaša slava 
nestati, ostat ćete bez krune na svojim glavama." 

Žestoke riječi. Tko je dao redovnici Hildegardi pravo da se 
tako grubo obračuna s biskupima i svećenicima? Odakle joj točni 
podaci o lošem stanju kčlnskog klera? 

Ponizna molba“? svećenstva koje nije skrenulo s pravog puta 
da im pošalje prijepis svog govora svjedoči o tome da je propov- 
jednica svojim pozivanjem na obraćenje bila u pravu. Što i ne 
mora biti iznenađujuće, ako se imaju u vidu Hildegardine više- 
struke veze i dopisivanja. Njezina korespondencija najbolje svje- 
doči o tome kako je dobro poznavala interne probleme u 
samostanima i kod crkvenih vlasti. 

No, dobro nam je poznato i to da Hildegarda nije uza svu svoju 
kritiku htjela biti prevratnicom. Zauzimala se za povratak duhov- 
no ispunjenim, jednostavnim počecima, ali kod nje nema ni riječi 
koja bi bila uperena protiv bilo koje dogme ili koja bi uzdrmala hi- 
jerarhijski poredak Crkve. U svojim političkim procjenama bila je 
vrlo trezvena realistkinja: oskvrnjenoj ili sekulariziranoj Crkvi 
prijeti stroga kazna. "Dokle ćemo“! trpjeti te grabežljive vukove", 
prijetile su svjetovne veličine crkvenim moćnicima. 

"Svjetovni knezovi obrušit će se na crkvene dostojanstvenike s 
pozivanjem: "Nećemo dozvoliti da takvi ljudi upravljaju posjedi- 
ma, njivama i ostalim svjetovnim poslovima za koje smo jedino 
mi ovlašteni'. Ne dolikuje se da ljudi s tonzurom (ošišani navrh 
tjemena, kao znak da su primljeni u duhovni stalež), i štolama (dio 
liturgijskog ruha u obliku široke i dugačke trake koja se stavlja 
oko vrata prilikom dijeljenja sakramenata, simbol svećeničke vla- 


620 Ponizna moiba: BR 176 
621 “Dokle ćemo": LDO 297 

sti) imaju više vojnika i posjeduju više oružja od nas. Nije u redu 
da svećenik bude vojnik, niti da vojnik bude svećenik." 

U jednom pismu svećeniku Werneru u švapskom Kirchheimu, 
gdje je na svom posljednjem putovanju također održala propovi- 
jed o obraćenju, prorekla je nedostojnom kleru mač s kojim će raz- 
jareni narod navaliti na njega: "Moje lice$* oskvrnjuju time što 
žive u velikoj nečistoći svojih opakih navika, u prljavštini pri- 
lježništva i brakolomstva, u nezasitnoj pohlepi najgore vrste prili- 
kom kupovanja ili prodavanja svih mogućih nedoličnih stvari, a 
uza sve to sudjeluju u tajni spasenja i primaju tijelo i krv moga 
Sina. Zahvaljujući takvim svećenicima Kristove rane ostaju i dalje 
"svježe i otvorene". 

Za razliku od mnogih oporih proroka glede svršetka svijeta 
Hildegarda nije od nagoviještenih kazni očekivala propast svijeta, 
nego osvježavajuće olujno djelovanje koje će uroditi boljim vre- 
menom, ispunjenim pravdom i mirom.“ Dok je većina njezinih 
suvremenika, kritičara Crkve i društva, polagala veliku nadu u re- 
nesansu starog carstva,#“ ili barem znatno ojačanog papinstva, 
Hildegarda je kročila vlastitim putem: upravo će raspad dotadaš- 
njeg poretka omogućiti uspostavu novog, pravednijeg stanja. 
Obraćenje će početi u samostanima, nipošto u moćnim središtima, 
kod ljudi koji žive duhovnim životom, koji će među prvima ugle- 
dati "novu zoru", kao što ju je "na samom početku *Šugledala 
mala skupina vjernih...“ 


622 "Moje lice": BR 176 

623 Vrijeme mira umjesto vrijeme propasti: TOPFER 34 ff 

624 Renesansa starog carstva: O povijesnim proročanstvima njemačkih simbolista 
usp. THUM 426 ff. Hildegardina predodžba o mrvicama carske i papinske moći je 
sasvim nešto drugo: LDO 304 f 

625 "Na samom početku": Hildegarda u svojoj kčinskoj propovijedi, Migne, PL 197, 
251-252 

Najveći fenomen tih misionarskih putovanja plahe redovnice 
Hildegarde nisu njezini govori, nego žilavost s kojom se nosila sa 
svim naporima i opasnostima na tim putovanjima. Putovanja što 
ih danas poduzimamo iz zadovoljstva ili radi rekreacije bila su u 
srednjem vijeku nerijetko pustolovine opasne po život. Iza svakog 
ugla mogla vas je napasti banda dobro naoružanih lopova. Stare 
rimske ceste bile su prepune rupa i kaljuža, bilo je malo sačuvanih 
mostova, i kad je čovjek tim cestama na volovskim kolima preva- 
lio u jednom danu dvadesetak ili tridesetak kilometara, navečer bi 
u nekom prenoćištu jedva znajući za sebe od silnog umora zaspao 
na slamarici. Viseći mostovi i putnička kola s malo boljim komfo- 
rom izumljeni su tek jedno stoljeće kasnije. 

Hildegarda je izbjegavala loše ceste gdje god je to bilo moguće 
— jašući na bočnom sedlu, kako je dolikovalo ženama - s nekih pu- 
tovanja vraćala se lađom, a umjesto prenoćišta poznatih po zlim 
jezicima njezina putujuća družina potražila bi gostoprimstvo u 
prijateljskim samostanima ili viteškim utvrdama. 

Biti mjesecima na putu značilo je itekako velik tjelesni i dušev- 
ni napor za opaticu koja je stalno poboljevala. Kad se dala na zad- 
nje putovanje bilo joj je preko sedamdeset godina i samo što se 
malo oporavila od teške bolesti koja ju je mučila pune tri godine. 
"Vidjela sam“ da još nije kraj mom životu", kratko je zabilježila 
— i popela se u bočno sedlo na konju. 


27. Između civilne hrabrosti i prilagodbe 


Poznat nam je Hildegardin nezgrapan i nedotjeran stil pisanja. 
"O ti pepelu", “obraća se nadbiskupu Heinrichu iz Mainza — 

istom onom za kojega se zauzimala kod pape“? — "zašto se ne sra- 
miš zbog tolikog uzvisivanja sebe samoga, kad bi morao biti svje- 
stan činjenice da ležiš u blatu". Nadbiskupu u Speyeru predbacila 
je njegovu "gojaznu pojavu";* nadbiskupa Filipa iz Kčina opo- 
menula je da sa svojim podanicima ne postupa "poput grabežljiva 
jastreba"; a papu Anastazija IV. nazvala je čak Božjim prezira- 
teljem“' zato jer prešutno podnosi zlo. 

Znamo s kakvim je neustrašivim riječima nastupila protiv pre- 
lata u Mainzu,“ kad se njezin samostan nalazio pod interdiktom 
ili zabranom vršenja određenih dijelova bogoslužja. Služila se iz- 
ravnim govorom, bez ulizivanja i diplomatskih floskula; redovni- 
ce u Zwiefaltenu, koje su bile ugrožene od susjednog muškog 
samostana, opomenula je da ne traže zabavu na javnim mjestima, 
da ne padaju "u zagrljaj lopovima", da ne ljube običnog čovjeka 
više od Krista Kralja. I bila je posve svjesna toga da njezine riječi 
moraju doprijeti do samog Pape, ukoliko se božansko Svjetlo s 
neba poslužilo njome kao glasnogovornicom. 

Kod tolikog karanja klera trebalo je malčice upozoriti i takoz- 
vani crkveni puk da se ne raduje njihovoj zločestoći. U nekoj vrsti 
otvorenog pisma Ad saeculares homines (Svjetovnim ljudima) 
Hildegarda se ne slaže s argumentom da se laici ne moraju ogra- 
ničavati na disciplinu i izvršavanje dužnosti: "Jer svijet nam ne 
dopušta“ da se bavimo nebeskim stvarima. Pa i naša djeca i nji- 
ve, naše ovce, telad i goveda, kao i čitav naš posjed, ne dozvolja- 


627 "0, ti pepelu“: BR 38 

628 Za kojega se zauzimala kod Pape“: BR 35 
629 “Gojazna pojava": BR 62 

630 "Grabežljiv jastreb": BR T7 

631 “Preziratelji Boga": BR 40 

632 Prelati u Mainzu: BR 236 

633 "U zagrljaj lopovima": BR 213 

634 "Svijet nam ne dopušta": BR 217 

vaju nam da budemo uredni". Baš naprotiv, odvraća im 
prepredena benediktinka, više od bilo kojeg klerika trebali bi laici 
biti podređeni visokim moralnim zahtjevima. Naime, Bog je samo 
radi njih dao zapovijed bračne vjernosti, koja ne važi za svećen- 
stvo. 

U tom kontekstu treba shvatiti i njezine teške riječi upućene 
predstavnicima državne vlasti, koje je ona kao od Boga postavlje- 
ne moćnike itekako uvažavala, ali i nemilosrdno prekoravala, ako 
se nisu odgovorno ponašali. "Ti bi se trebao domoći neba obna- 
šanjem državne vlasti,* pružanjem zaštite i sigurnosti, predo- 
strožnošću", složila se s engleskim kraljem Henrikom II. koji se 
zbog sukoba s papom i pred oltarom ubijenim nadbiskupom Bece- 
tom htio domoći žalosne slave. No, ona istovremeno opominje tog 
monarha "na zloslutnu crnu pticu" koja ga podbada da ne bude rob 
pravednosti. "Što prije donesi odluku, ljubljeno dijete Božje, i 
obrati se Ocu nebeskom! On će ti rado pružiti svoju ruku.“ 

Nevjerojatno je s kolikom odvažnošću se opatica odnosila pre- 
ma caru Fridrichu Barbarossi. Susreli su se u dvorcu Pfalz kod 
Ingelheima. Hildegarda mu je ondje nešto prorokovala što se vrlo 
brzo obistinilo. Na pismu koje je car poslao u samostan Ru- 
pertsberg zahavaljuje mu prijateljskim odgovorm*" punim opo- 
mena i dobrih savjeta koji podsjećaju na moralne propovijedi o 
"uzomim knezovima““““ tog vremena. 

Međutim, kad je Barbarossa, svjestan svoje moći, prekaljeni 
vojskovođa i vješt diplomat, htio u Crkvi nakon dugog vremena 
ponovno oživjeti presudnu ulogu cara te je došao u konflikt s pa- 
pom, Hildegarda je teška srca raskinula prijateljstvo s njime. U 


635 “Obnašanjem državne vlasti": BR 90 

636 "Što prije donesi odluku“: BR 91 

637 Zahvalno pismo Barbarossi: Vjerojatno pismo BR 84 

takvim slučajevima nisu u ono vrijeme bili svi biskupi i redov- 
nički predstojnici automatski na strani rimskog biskupa, pogotovo 
ako se radilo o političkim pritiscima - kao u slučaju Barbarossa — 
kad je papinsku stolicu htio preuzeti protupapa snažno podupiran 
od cara. 

Možda je opatica Hildegarda također bila ispunjena patriot- 
skom ljutnjom, vidjevši da je papa Hadrijan IV. na strani pobunje- 
nih gornjotalijanskih gradova koji nisu mogli dopustiti da im 
teškom mukom stečenu građansku slobodu razori njemački osva- 
jač. Kad je Barbarossa nakon Hadrijanove smrti postavio prvog 
protupapu, najvjerojatnije nekog pripadnika carske obitelji, koji je 
odmah nakon svog imenovanja premlatio svog "rimskog“ rivala 
zbog papinskog grimiza, Hildegarda je mudro šutjela. Iz šutnje se 
trgnula tek kad je Barbarosa imenovao drugog protupapu, kad je iz 
Mainza brutalno protjerao Rimu vjernog nadbiskupa te stavio iz- 
van zakona nepokoreni grad Salzburg. 

"Pazi da te$* najviši Kralj ne baci na zemlju“, održala je propo- 
vijed borbenom imperatoru, "poradi sljepoće tvojih očiju koje ne 
vide dobro kako bi trebao u svojim rukama držati žezlo u svrhu 
pravednog vladanja.“ U svojim viđenjima promatrala ga "kao di- 
jete, slijepo stvorenje kod zdravih očiju“. Sljedeće pismo — po- 
sljednje iz korespondencije između redovnice i cara — još je škrtije 
na riječima, ali zato rječitije na prijetnjama. Kancelar carstva Rai- 
nald iz Dassela, biskup kao što su bili i njegovi prethodnici na tom 
položaju, rugao se rimskoj vojsci s nimalo primjerenim borbenim 
poklikom njemačkih trupa "Sveti Petre, pomozi!“ i koralnim nap- 
jevom do te mjere da je papa Aleksandar na lađi pobjegao Tibe- 
rom nizvodno. 

Hildegardino pismo caru koji je bio najodgovorniji za krvopro- 
liće sastoji se od svega nekoliko prijekornih rečenica: "Onaj koji 

jest, ovako govori: razorit ću goropadnost i smrvit pobunu onih 
koji mi prkose. Jao, jao drznicima koji me preziru! Počuj, kralju, 
ako ti je život mio! U protivnom moj će te mač probosti!“ 

Ne znamo je li joj Barbarossa odgovorio. Međutim svoje zaštit- 
no pismo glede samostana Rupertsberg nije povukao. Hildegardi- 
na opatija ostala je netaknuta za vrijeme divljanja carskih! trupa 
nad papinim pristašama u Bingenu i Porajnju. 

Kako se to neprekidno samouvjerenje uklapa u nimalo laskavo 
poimanje žene na drugim mjestima Hildegardina literarnog opusa, 
često posve nekritički preuzimano? Nunc squalidum“** tempus 
muliebris forme est, "sada je mlako, žensko doba“, tim riječima iz 
pisma nadbiskupu Hilinu u Trieru htjela je jače naglasiti objavu 
nebeskog Svjetla, okarakterizirati ravnodušnost epohe naspram 
istine i pravednosti. Kao najbrži put do uspostave pravde Hilde- 
garda u poznatoj jezičnoj tradiciji preporučuje odbacivanje "žen- 
ske slabosti“*? i poduzimanje svih napora da se domognemo 
"muške jakosti“. 

Ukoliko bi današnje Hildegardine simpatizerke takav izbor 
riječi tolerirale kao neizbježiv danak vremenski uvjetovanom 
načinu izražavanja — morale bi svoje oduševljenje na neki način 
ipak prigušivati spoznajom da je inače vrlo racionalna redovnica 
smatrala svoje spolne partnerice produktom nesretnog začeća: 
kad neki muškarac s jakim izljevom sjemena i intenzivnom 
strašću prakticira pravila obljube “te mu se u tome pridruži "pra- 
vedna ljubav“ žene, čitamo u njenom umijeću prirodnog liječenja, 


640 "Onaj koji jest": BR 86 

641 Divljanje carske vojske: Šizma je trajala 18 godina, sve dok se Barbarossa nije 
napokon u Veneciji krajem 1117. u jednom melodramatskom nastupu pomirio s 

tada će iz tog čina naravno proizaći pametan, razborit dječak. Ako 
je ljubav žene prema muškarcu manjkava, a kod muža kvaliteta 
sjemena i duševna naklonost u redu, još uvijek nije sve izgublje- 
no: iz ovakve veze rodit će se također dječak, "jer žar muške ljuba- 
vi“ ima u tome prevagu“ — naravno u jednom slabijem izdanju. 
Međutim, kad se oba partnera ljube, ali muškarac ne raspolaže baš 
s mnogo tekućeg sjemena, rodit će se "razborita djevojčica". Uko- 
liko bi u takvom činu ljubav žene bila nedostatna i manjkava, mo- 
gla bi se začeti jedino "osrednja djevojčica". 

Ništa manje katastrofalno za naše poimanje nije ni njezino zak- 
ljučivanje o snažnoj nadmoćnosti muškarca: "Žena je slaba i 
okrenuta muškarcu, da bi se on brinuo za nju, slična je mjesecu 
koji svoju jakost dobiva od sunca. Zato je žena muškarcu po- 
dređena i mora u svako doba biti spremna služiti mu.“ Žena je 
krhko stvorenje kojemu je potrebna zaštitia. Hildegarda nema slu- 
ha — a tko ga je u ono vrijeme uopće imao? — za suptilno ispolja- 
vanje moći koja se krije u muškoj zaštitničkoj pozi. 

No, često puta se detaljnijim uviđajem dolazi do frapantno 
drukčije slike od one kojom se, na temelju nekoliko udarnih citata, 
pokušava dokazati zastrašujuća neprosvjećenost mračnog sred- 
njeg vijeka. Loš iskaz o ženi koja je rođena za služenje mužu ima 
na primjer iznenađujući nastavak: "Ona pokriva" muškarca dje- 
lima svoje umjetničke nadarenosti“, nastavlja se u tekstu, "jer ona 
je stvorena od mesa i krvi, dok je muškarac stvoren iz gliba ze- 
maljskog. To je razlog poradi kojeg se on u svojoj golotinji okreće 
prema ženi da se ona zaodjene njime.“ Žena kao čistokrvno, sav- 
ršeno oblikovano kulturno biće i bespomoćni potomak gliba ze- 

maljskog - nije li to izvorno literarno tumačenje kakvog bi se 
trebale domoći teologinje i općenito intelektuaike našeg stoljeća?! 

O da, Bog je muškarca stvorio jakim, a ženu slabom, tvrdi 
"Knjiga životnih zasluga“, ali iz ženine slabosti“** proizašao je na 
vidjelo svijet! Pa i nesretna kritika "Ženskog razdoblja ili epohe“ u 

ismu nadbiskupu Hilinu ne smije se čitati istrgnuta iz konteksta. 

li li muškarac posjedovati više stvaralačke snage, stoji nekoliko 
redaka dalje — mora znati da je izvor mudrosti ““ i punina radosti 
upravo žena. 

Naravno da se Hildegarda ne udaljava od svojih suvremenika, 
ali na toj pozadini naglašava pozitivna ženska svojstva“? i njezinu 
specifičnu težinu. Čak se i njezina na prvi pogled jako izazovna ta- 
bela o činu začeća — dječak ili djevojčica, ovisno o kvaliteti muš- 
kog sjemena — ako je pažljivije promotrimo, otkriva kao napredak 
- žena nije tek pasivna posuda začeća, već je aktivno uključena u 
stvaranje novog života. 

Kojeg li ponora između Hildegarde i klerika, njezinih suvre- 
menika, koji su govorili da bi se žena u braku trebala svim silama 
suzdržavti od pratećih užitaka, da njezina duša "ne bi smjela biti 
uprljana tim frivolnim činom",“' ukoliko želi ispuniti svoje po- 
slanje po Božjoj volji. A Hildegarda smatra da je za začeće novog 
stvorenja prava ženska ljubavna strast potrebna isto toliko koliko i 
snaga muškog sjemena. 

Ona se očito poslužila slikom o ženi svog patrijarhalnog raz- 
doblja samo zato da to dvoje razdvoji na polove i — biblijski korek- 
tno - dokumentira kako Bog nije izabrao za stvaranje društvenog 

blagostanja jako, već slabašno stvorenje. Velike kršćanske žene, 
kakva je sv. Terezija Avilska ili od inkvizicije proganjana Mery 
Ward, dokazivale su malo kasnije nešto vrlo slično. Ženama je 
Gospodin udijelio više milosti negoli muškarcima, tvrdila je Tere- 
zija Avilska, jer su one na unutarnjem planu u stanju mnogo više 
postići; no Bog u svakom slučaju "nije sudac“? poput sudaca ovo- 
ga svijeta, djece Adamove, muškaraca koji misle da moraju sum- 
njati u svaku, pa i najmanju sposobnost žene...“ 

Treba jednom temeljito pogledati bogatu sliku* na početku 
rukopisa Liber divinorum operum koja je postala slavnom pod na- 
zivom Codex de Lucca a vjerojatno je nastala u pisamici Ru- 
pertsberga: Na nebu se otvara prozor kroz koji se izljeva vatreni 
plamen božanske inspiracije na Hildegardu koja pozorno sluša. 
Vizionarka sjedi za stolom, ali ne kao stoloravnateljica, premda 
izgleda veličanstveno sređenom, budući da joj je cijelo tijelo na- 
peto od poruke koja stiže odozgo. S druge strane stola skutrio se 
na stolici njezin "tajnik“, monah Volmar, pažljivo zapisujući što 
mu ona govori. Slika govori rječitije od svih riječi ono što već zna- 
mo: Volmar je sasvim nešto drugo od vizionarke, on je kompeten- 
tan jedino za stilisičko dotjerivanje, on je poslušni 
glasnogovornik opatice koja je s nebom na ti. 

Čini se umjesnim nagađanje da je Hildegarda na isti način kao 
što su to mnogo kasnije učinile mističarke, pozivajući se na nepo- 
srednu zapovijed dobivenu od Boga, zaobišla propis kojim se 
ženama zabranjivalo učenje, kako bi se mogla uključiti u teološku 
raspravu svog vremena. Muška Crkva je tu prijetnju prepoznala i 
dobro se protiv nje naoružala; zar bi inače našli na umjetničkom 
predstavljanju Hildegarde sv. Bernarda kao kontrolnu instanciju 


652 "Sudac": FELDMANN 333 
653 Slika: LDO iza str. 16. Slična minijatura nalazi se i u Scivias-codexu iz 
Rupertsberga, njemačko izdanje. 

kako budno ispituje njezine spise? Kad je sposionirani skupljač 
knjiga i humanist Trithemius iz Sponheima“' u 16. stoljeću htio 
postaviti spomenik redovnici kojoj se neobično divio i tako njezi- 
nim djelima priskrbiti novi publicitet, ne padne mu ništa pametni- 
je na um, nego prikazati je u svom katalogu "slavnih muževa". 

Sama Hildegarda od koje jedva da išta možemo saznati o njezi- 
nim osjećajima običavala je šutjeti i o svojim poteškoćama s muš- 
kim pretpostavljenima i subraćom. Svega jedanput omakla joj se 
gorka primjedba, kako stoji u Životopisu, kad se radilo o presel- 
jenju na Rupertsberg što ga je od nje tražio sam Bog: "Sada se 
okomio na nas** stari lažljivac s brojnim klevetama", piše i vidi 
sotonu na djelu iza tih protivljenja, "tako da su mnogi govorili: 
"Ima li ikakvog smisla da ta luda i neuka žena objavljuje takve taj- 
ne, pored tolikog broja jakih i mudrih muževa? Nema, i zato je u 
tome treba onemogućiti!" 


28. Muško društvo u krizi: pepeljuga postaje božicom 


Hildegardino odlučno probijanje između Scile i Haribde (kada 
opasnosti prijete s jedne i druge strane), između samouvjerenja i 
prilagodbe nije ništa drugo do vjerno ogledalo njezina vremena. 
Dok je stara struktura aristokratskog društvenog poretka bivala 
sve slabijom, u takozvanom privatnom prostoru zbivalo se nešto 
dotad nečuveno: grofice i ugledne građanke napuštale su svoje 
brutalne bračne partnere i bježale u samostane, ili se pridruživale 
putujućim skupinama heretika; negdje sasvim izdaleka dopirala je 
čarobna riječ "sloboda" do ušiju žena koje su prvi put u povijesti 


654 Trithemius iz Sponheima: De viris illustribus Germaniae, Mainz 1495 
655 "A sada se okomio na nas": VITA 86 

Zapada počele sumnjati u vlastitu manjevrijednost; muško druš- 
tvo našlo se na taj način u svojevrsnoj krizi identiteta, mada to na- 
ravno nije htjelo priznati. I opet je pokrajina uz rijeku Rajnu** bila 
prva koja je osjetila pritajenu grmljavinu te kulturne revolucije. 

Na prijelazu iz 11. u 12. stoljeće bilo je posve normalno da se 
žene smatraju slabijim spolom, manje nadarenim osobama, za- 
vodnicama koje su potrebne muškom vodstvu. Žene nisu bile sa- 
mostalne pravne osobe, već su pripadale posjedu muža. Žena je 
živjela za svog muža i djecu, ili - kao redovnica, odnosno pobožna 
udovica — za Boga, ali nikada za sebe. Njezina udaja bila je zapra- 
VO aranžman zainteresiranih muškaraca, pri čemu je bračna sreća 
bila nevažna. Nije prošlo puno vremena, kako je opat Odon iz 
Clunyja objašnjavao s očiglednim prezirom: "Kad bi muškarci 
vidjeli“ što se krije ispod kože, oni bi smjesta raskinuli s nekom 
ženom. Sve dok svojim prstima ne dotaknemo ispljuvak ili govno, 
nama je žarko stalo da zagrlimu tu vreću punu nečistoće". Pojedi- 
nim pobožnim, uzornim ženama posvećene su doduše velike ha- 
giografije (svetački životopisi) — ali žena po sebi bila je nešto loše, 
upropaštavajuće, nepostojano, jednom riječi opasnost za bilo ka- 
kav krepostan život. 

No, prije nego li se uspjela provesti otvorena rasprava o tim ne 
baš dobro prihvaćenim načelima osporavanih misliteljica poput 
Hildegarde, u gradovima se već najavio određeni prevrat. Korije- 
ne tog prevrata valja tražiti ponajprije u gospodarskim prilikama. 
Pojava građanstva u gradovima donijela je i ženama znatno pobol- 
jšanje njihova položaja, neočekivane mogućnosti osobnog razvit- 
ka** i dioništvo u građanskim slobodama. Razumije se da su 
656 Pokrajina uz rijeku Rajnu: Detaljnije o tome THUM 293 ff 
657 "Kad bi muškarci vidjeli": LEFEVRE 83 
658 Mogućnosti osobnog razvitka: U visokom srednjem vijeku stajale su ženama 

gotovo sva zvanja na raspolaganju, osim u trgovini bile su zastupljene u preko 200 
obrtničkih zanimanja, a od 1300. nadalje postoje vlastiti ženski staleži. Tek u 15. 
stoljeću žene su gotovo posve maknute iz staleža i takozvanih muških zanimanja. 

unatoč punoj participaciji u građanskim pravima svog supr 
ga“ ostale ipak podređene njihovim konačnim odlukama, 
muževi su ih zastupali na sudovima i kod sklapanja ugovora. Bila 
im je uskraćena akademska naobrazba. Čak i dobrostojeća majsto- 
rica svog zanata morala je vlastito kraljevstvo potražiti u kućan- 
stvu i kuhinji, a nipošto sanjati o javnim službama. 

Prevratnička vremena nude nam uvijek ambivalentnu (podvo- 
jenu) sliku.$? Trubadur koji je dame iz dvorskog društva preobra- 
zio u predmete romatničnog zanosa, pjevao je istovremeno o 
brutalnim zlostavljanjima neposlušnih supruga, o zatvorenim i 
jadnim dvorskim gospodičnama, a da time nije izazvao ama baš 
nikakav prosvjed. 

"Kad bih morao reći istinu",#! oduševljava se takozvani "štri- 
her" (lutajući obožavatelj), neki pjesnik i romantik iz Porajnja, 
"onda bi ona glasila da njegovo veličanstvo Gospodin Bog nije na 
ovome svijetu stvorio ljepšeg stvorenja od žene. Ona krije u sebi 
slavu Boga, zato je žena nešto najvrijednije na zemlji te joj se 
mora stalno iskazivati čast i hvala." Bili su to posve novi tonovi. 
Glib zemaljski postao je božicom o kojoj sanjaju melankolični 
mladi pjesnici, za koju vrućekrvni vitezovi organiziraju krvave 
turnire. Dok se u starim junačkim epovima slušatelje zabavljalo 
grubim prostaklucima i nezgrapnim upadicama čak u ophođenju s 
kraljicama, sada se fino odgojene dame zabavljaju u salonu, gdje 
im se dodvoravaju pjevači i pjesnici, gdje primaju posvete svojih 
štovatelja, ne baš uvijek bez nepoželjnih posljedica. 

Sasvim je sigurno da su žene iz boljeg društva znale bolje čitati 
i pisati od muškaraca; pogotovo; su ženski samostani u pravilu obi- 
lovali čitateljskim kružocima.* Prijevodi latinskih himni i pusto- 


659 Participacija u građanskom pravu supruga: ENNEN 92 
660 Ambivalentna trubadurska lirika: BUMKE 464 ff 
661 "Kad bih morao reći istinu": BUMKE 451 

lovnih viteških romana, koji nas i danas zadivljuju, pisani su 
uglavnom za literarno obrazovane žene. 

Pritom je obožavanje žene kao poklonstvenog objekta u dvor- 
skoj poeziji““ trebalo uživati s velikim oprezom: s jedne strane 
zato što postoji velika razlika između teorije i prakse - pogotovo 
kad se radi o lirskim sanjarijama i ljubavnim avanturama bajkovi- 
tog svijeta. S druge pak strane zato što se u trubadurskom pjesniš- 
tvu susrećemo u biti s vrlo dojmljivom sublimacijom nesputanih 
nagona i estetsko-moralnim prenaglašavanjem dotad prezirane 
Žene. No, ako se detaljnije promatraju isprepletena pravila "dvor- 
ske ljubavi", vidimo da je sve to zapravo vrlo profinjena igra 
muškaraca u kojoj je žena naposljetku opet samo instrument: ma- 
mac, slatko iskušenje i pomoćno sredstvo u treniranju muškosti. 

Naime, "dvorska ljubav" bila je u normalnim slučajevima usta- 
nova za frustrirane vitezove koji se iz obiteljskih razloga — da se ne 
bi trebala dijeliti imovina — nisu smjeli ženiti te su se uglavnom 
zadovoljavali svojim izjavama vjernosti i jednostranim ponuda- 
ma udatim ženama. Radilo se zapravo o svojevrsnoj konkurenciji 
među muškarcima, o tome da se izbace rivali i osvoji srce 
obožavane dame. Bio je to istovremeno i trening suzdržavanja 
koji je trebao kanalizirati i obuzdavati pretjeranu snagu mladih 
ljudi. 

Pedagoška igra i ispit zrelosti istovremeno. Ukoliko jedan od 
partnera povrijedi pravila te stvarno dođe do erotskog odnosa, po- 
sljedice mogu biti smrtonosne. 

Žena koja se prividno vinula do neba ne ponaša se u tom izmiš- 
ljenom ritualu kao ozbiljna partnerica, već prije kao raskajana sla- 
dostrasnica. Jedno posve novo shvaćanje i visoko poštivanje 


662 Čitmeljski kružok: THUM 332 
663 Pažljivo s dvorskom poezijom: DUBY 48 ff, 81 ff 
664 Pravila dvorske ljubavi: BUMKE 503 ff 

osjećajnih elemenata u odnosima između spolova, pa čak i u 
bračnoj ljubavi, moglo bi se prema mišljenju germanista i povje- 
sničara jedva iskonstruirati, ukoliko bi iskonska strastvenost i pra- 
va ljubav bila nezamisliva i neizvediva izvan braka. 

U to vrijeme doista se zbilo određeno podizanje vrijednosti 
braka _ i to iz posve novih izvora: crkveni dužnosnici i pravno 
školovani teolozi nastojali su iz petnih žila dodat prilično razuzda- 
ne spolne odnose svesti u određene okvire, pod grudnjake i stezni- 
ke. Brak je postao religioznom institucijom s pravnom 
utemeljenošću, moralnim pravilima te osmišljenom liturgiijom. 
Tek sada počelo se govoriti o braku kao sakramentu. Crkva je 
uporno propagirala prvenstvo consensusa, slobodnog pristanka na 
brak kojeg su tada sklapali većinom rosno mladi parovi, nasuprot 
bračnim tragedijama do kojih je dolazilo zbog interesa glede što 
veće moći ili poslova u obiteljima. 

Naime, što je osjećajno povezivanje bilo više uvažavano u bra- 
ku i što su jača bila pravna uporišta tog povezivanja, to stabilnijom 
činila se i sama pozicija žene. Kao znak novog uvažavanja ženske 
jakosti može se uzeti i silno narasli religiozni pokret žena s kojim 
smo se već nekoliko puta sreli. U srednjovjekovnim svetim nebe- 
sima vidimo u prvom redu dvije žene, čije štovanje poprima kat- 
kada epidemijske crte: Majku Isusovu i Mariju Magdalenu, 
općepoznatu veliku grješnicu, koju je Abelard nazvao "apostolom 
nad apostolima“,#* zato jer je plašljivim Isusovim učenicima na- 
vijestila radosnu vijest o uskrsnuću. 


665 Vrednovanje žene i braka: Moglo bi se raspravljati oko toga je li kult Marije i služba 
ljubavi učinila Ženu “superiornim društvenim bićem" (BOSL 142). Ali da je u 
društvenom životu 12. stoljeća prevladavalo “matrijarhalno shvaćanje", to je po 
svemu sudeći pretjerana tvrdnja. 

666 “Apostol nad apostolima": Abelard, Migne, PL 178, 246 

Marija, Majka Gospodinova, ne pojavljuje se u to vrijeme baš 
često kao djevojački mlada majka s Djetetom Isusom u naručju, ili 
kao žalosna majka pod križem — te duboko potresne slike su- 
srećemo tek negdje sredinom 12. stoljeća — već se pojavljuje kao 
moćna kraljica neba, veličanstvena gospođa velikog Pobjednika i 
zaštitnica sirotih grješnika; u odori nebeske kraljice, s krunom na 
glavi, prima s dužnim poštovanjem tri mudraca s Istoka. Poznato 
nam je Hildegardino duboko štovanje Marije, u Mariji je vidjela 
najveći Božji blagoslov,#" promatrala je kako se blagoslov "žari u 
srcima vjernika poput jutarnjeg rumenila“. $$ 

Takva premještanja naglaska u poimanju žene nisu mogla na- 
ravno snažnije utjecati na stvarni status većine žena, pogotovo 
onih koje su pripadale srednjim i nižim slojevima. Inicijative za 
novo vrednovanje ženskosti bile su uvijek nadjačane diskrimini- 
rajućim tendencijama; u svakoj ženi krila se s jedne strane se- 
stra prečiste Kraljice neba, a s druge istovremeno grješna 
potomkinja Eve. 

Nevjerojatna moć opatica u vrijeme Njemačkog carstva, koje 
su dugo vremena u duplim samostanima*" vladale čak nad stoti- 
nama monaha, a od 1112. slovile su kao nositeljce lenskih prava 
njemačkog carstva, počela je već za Hildegardina života slabjeti i 
priklanjati se muškom gospodstvu. Tako da je čak inače napredni 
Abelard,"! koji se divio jakim ženama iz hebrejske Biblije i 
crkvene povijesti, odbacio podređenost monaha opaticama uz 


667 Najveći Božji blagoslov: Antifona "De sancta Maria", LIEDER 219 

668 "Poput jutarnjeg rumenila": SCIV 164 

669 Diskriminirajuće tendencije: SCHIPPERGES, GARTE 46 

670 Dupli (dvostruki) samostani: Robert iz Arbrissela, umro 1117., prenio je čak 
vodsvo čitave jedne kongregacije s duplim (muško-ženskim) samostanima na 
veliku opaticu, opravdavajući taj čin činjenicom da je Krist na križu svog ljubljenog 
učenika povjerio Majci Božjoj (Usp. JEDIN III, 522 ) 

671 Abelardovo protivljenje: Migne, PL 178, 260-262 

obrazloženje da se to protivi prirodnom poretku stvari; kod mona- 
hinja koje upravljaju muškim samostanom mogle bi se zabranjene 
strasti ponovno razbuktati (za što u obmutom slučaju, kad muška- 
rac upravlja ženskim samostanom očito nema straha), a uostalom i 
zato što su žene poznate po svojoj pohlepi za vlašću, što su previ- 
še brbljave, nepostojane i teško odolijevaju napastima. 

U svjetlu tih zaista jadnih poticaja glede ravnopravnosti utoli- 
ko više iznenađuje žestina kojom Hildegarda odbacuje uspavane 
tabuje i samorazumljivosti. Podjela uloga kod stvaranja svijeta 
koja vrijedi za sva vremena, u koju je i sama vjerovala, nije promi- 
jenila ama baš ništa glede osnovne ravnopravnosti muškarca i 
žene. Ženu, koja je stvorena iz muškarčeva rebra — Bog je učinio 
ogledalom svoje ljepote" i majkom svega stvorenoga. "3 Muži 
žena samo su u zajedništvu čovjek, opus alterum per alterum," 
svaki je djelo drugoga, navezani jedno na drugo: Bez žene 55 he 
može se muž zvati mužem, bez muža ne može se žena zvati 
ženom. Žena je djelo muža, muž je pogled pun utjehe za ženu, ni- 
jedno od njih dvoje ne bi moglo živjeti jedno bez drugoga." 

Na Žalost, Hildegardina poruka glede slobode, jednakosti i 
bratstva među spolovima nije bila presudna u crkvenoj povijesti. 
Četvrt stoljeća nakon njezine smrti usudila se Grofica iz Foixa 
1207. za vrijeme javne rasprave između propovjednika sekti i bi- 
skupa uzeti riječ. I samo što je otvorila usta, okomio se neki napu- 
hani monah na nju: "Ne dolikuje vam da govorite na ovom skupu, 
vratite se svojoj preslici,*"* gospođo!" 


672 Ogledalo njegove ljepote: Sekvenca "O virga ac diadema“, LIEDER 227 
673 Majka svega stvorenoga: LIEDER 227 

674 "Opus alterum per alterum": LDO 164 

675 "Bez žene": LDO 164 

676 "Vratite se svojoj preslici“: ENNEN 119 

I zaista, u narednim stoljećima mnoge nadarene žene, koje su 
mogle štošta pametna svijetu poručiti, morale su ostati kod svojih 
preslica. Da im je bilo omogućeno govoriti i na taj način suobliko- 
vati povijest, Crkva bi danas bila možda daleko ljubaznija i ljud- 
skija. 


29. Konzervativna reformatorica: što starija to bolja 


Hildegarda i prvi predznaci ženske emancipacije, Hildegarda i 
crkvena reforma, Hildegarda i spor između cara i pape ... Zar je 
Hildegarda iz Bingena bila "politička" svetica? Zar se olako mije- 
šala u ona područja za koja bi bilo bolje da su ostala strogo odijel- 
jena? Zar se kod svog uplitanja u stvari koje su inače ženama bile 
nedostupne koristila čak i autoritetom glasnogovornice neba? 

Na to valja jasno odgovoriti: Hildegardina religioznost bila je 
sasvim konkretna. Ona nije mogla u svojoj samostanskoj ćeliji 
moliti za mir i pritom prečuti zveckanje oružja na cestama i pute- 
vima izvan samostana te previdjeti lokve krvi. Ona je znala da po- 
stoje grijesi socijalne nepravde. Živjeti u miru s prirodom i u 
pravednom suživotu s ljudima — to je bit njezine religioznosti. 
Ljubav prema Bogu i ljubav prema bližnjemu“ ne mogu biti po- 
dijeljene, bila je kategorična u svom objašnjavanju. 

Držala se daleko po strani od bilo kakvih političkih inicijativa 
ili stranaka. Posljedice sporenja zbog investiture između pape i 
cara u Porajnju — nadbiskup Mainza Adalbert bio je uvijek svojom 
odanošću Rimu u opoziciji prema caru — nisu u njezinim spisima 
našle velikog odjeka, baš kao ni borbe između plemićkih obitelji, 
biskupskih gradskih četa i samosvjesnog građanstva. Godinama je 


677 Ljubav prema Bogu i bližnjemu: LDO 28 

šutjela o raskolu unutar Crkve, kad je u njoj bilo nekoliko konku- 
rentskih papa. 

Tko čita njezina pisma i izvješća o viđenjima ne može se oteti 
dojmu da je ona znatno manje kritizirala politiku i društvo svoga 
vremena od ostalih religiozno motiviranih autora koji su pripadali 
reformskom pokretu ili autora iz heretičkih krugova. Nije se 
očitovala protiv križarskih ratova; umjesto da je pobožnoj, gorlji- 
voj borbenosti suprotstavila istinsku uvjerljivost kršćanskog živo- 
ta, poslanstvo mira, kao što je to kasnije učinio Franjo Asiški, ona 
je oduševljenog propovjednika križarskih ratova Bernarda iz Cla- 
irvauxa u svom prvom pismu snažno podržala: "Barjakom sveto- 
ga križa predvodiš ljude, izpunjen uzvišenim gnjevom i žarkom 
ljubavlju prema Božjem Sinu, koji se pridružuju kršćanskoj vojsci 
u borbi protiv pogana". 

Predstojnicima, njihovim idejama i poticajima mora se čovjek 
smjesta podrediti, jer "po Duhu Svetom" uspostavljena je vlast 
nad narodom za dobrobit svakog živog stvorenja", zapisano je u 
Sciviasu. "Kako bi ljudi mogli prepoznati i štovati Boga, a da ne 
iskazuju čast i poštovanje čovjeku!" Podjela na moćne knezove, 
slobodno plemstvo i poslušan puk zasnovana je očito na mudroj 
pedagogiji dragog Boga, i poput svih nepolitičkih osoba poželjela 
je naivna redovnica da gospoda i priprosti puk pruže jedni drugi- 
ma "poput bezazlene djece"*? ruke u odanom predanju i jedno- 
stavnosti te zajednički djeluju. 


S moralnog ogan nije prihvaćala zdravo za gotovo sve što de 


678 "Je po Duhu Svetome“: SCTV 260. U svakom slučaju kritički odzvanja njezina 
pozadinska usporedba duhovne vlasti s velikim, a svjetovne vlasti s malenim 
svjetlom na nebu. (LDO 224). 

679 "Poput bezazlene djece“: SCIV 263 

680 “Paklene kazne za one koji prodaju službe": Usp. WIDMER 241 

određivala je na primjer bez mnogo ustručavanja mjesto u paklu. 
Ali je gajila poslušnost prema njihovom "obnašanju vlasti“ koja 
im je dana od Boga. Vidjeli smo kako je u svojim nastupima 
grmjela protiv klera, izlažući nedolično ponašanje javnoj blamaži. 
Ali joj ni u snu nije padalo na pamet da crkveni puk nahuška protiv 
loših pastira; ništa nije poduzela ni kad je crkvena vlast u Mainzu 
potkraj njezina života izdala interdikt ili zabranu bogoslužja u nje- 
zinu samostanu. 

Interno je doduše prorekla pobunu laika protiv crkvene vlasti; 
ali je nikad nije odobravala. S velikim zaprepaštenjem izjašnjava- 
la se u jednom pismu papi Eugenu III. o pobunjenim podanicima: 
“Nošeni divljim gnjevom“' htjeli bi uzdrmati sam vrhunac brda i 
optužiti prelate. Krivicu ne pripisuju svojim lošim djelima, već 
govore: 'Ja bih zacijelo bio mnogo dostojniji prelat! Podcje- nji- 
vački osuđuju svaki čin prelata i s negodovanjem odbacuju njihov 
viši položaj. Da, podanici su crni oblaci (...) Sve to čine samo zato 
jer su otrovani zavišću.“ 

Naša slavna benediktinka zacijelo je reformski promišljala u 
brojnim kontaktima i jasnim pogledima na sve što je nužno, ali 
njezine predodžbe o reformi Crkve i društva razlikuju se, kao što 
smo vidjeli, od programa onovremenih naprednih pokreta te su u 
biti posve konzervativne. Zagovarala je povratak izvorima umje- 
sto radikalnog novog usmjerenja. Što starije, to bolje“ — odatle 
njezina velika ljubav prema eremitskom (pustinjačkom) životu. 

Naravno, poznato nam je i to da je zastupala uistinu umjereni 
ideal reformiranja i siromaštva. Nikakvo muljanje i rasipanje, ni- 
kakvo haračenje — ali ni askeza bez životne radosti, nikakva zajed- 
ljiva pobožnost i škrgutanje zubima. Kad biskupske stolice i 
predstojničke službe u samostanima nisu bile više rezervirane 


681 "Nošeni divljim gnjevom": BR 34 
682 Što starije, to bolje: Tako formulira WIDMER 240 

samo za pripadnike plave krvi, kad su staleške privilegije“ u sa- 
mostanskim opatijama bile već prošlo svršeno vrijeme, Hildegar- 
da je još uvijek tvrdoglavo inzistirala na plemićkim privilegijama 
u svom samostanu na Rupertsbergu. "Upravo je zapanjujuće“ i 
pomalo zbunjujuće“, to što čuje da je osobama koje nisu ple- 
mićkog roda i nemaju dovoljno visok miraz zabranjen ulazak u sa- 
mostan, piše Hildegradi predstojnica ženskog zavoda iz 
Andernacha, po imenu Tengswich, o kojoj smo već ranije čuli, kad 
znamo da je sam Gospodin izabrao "neugledne i siromašne ribare“ 
za graditelje svoje Crkve. 

Odgovor opatice Hildegarde, inače neobično ponizne, ali 
očigledno vrlo ponosne na svoje plemićko porijeklo, ne želi ništa 
drugo do jasno kanstatirati: “Koji seljak drži““ u jednoj te istoj 
štali stada volova, magaraca, ovaca, jaraca, a da se ta stada ne raz- 
bježe svako na svoju stranu? (...) Naime, Bog je ljude na zemlji 
razvrstao u različite staleže, baš kao što je razvrstao i nebeska 
bića, pa imamo anđele, arkanđele, korove, gospodstva, kerubine i 
serafine. Sve njih Bog ljubi, ali to ne znači da moraju imati isto 
ime.“ Nama je njezino detaljnije obrazloženje teško dokučivo, 
kad bi se ljudi različitih narodnih slojeva ujedinili u jedno stado, 
postoji opasnost da će se međusobno izjesti zbog razlike u sta- 
ležima, "jer će viši staleži“ biti izjednačeni s nižim, a niži će biti 
nadređeni višima.“ 

I to je Hildegarda, šarmantno-plahi "glasić“ velikog Boga. 
Uvijek nastoji doprinijeti utjehi, gdje vlada poniznost, tu Krist sla- 
vi svoju gozbu. Pa ipak, priprostim ljudima bilo bi bolje da se ne 
uzdižu previše: "Jer dobro je" da se čovjek ne želi po snazi uspo- 


683 Staleške privilegije: THUM 284 
684 "Upravo zapanjujuće": BR 201 
685 "Koji seljak drži": BR 203 

686 "Viši staleži“: BR 203 

ređivati s brdom kojega ne može pomaknuti s mjesta, nego da 
požuri u dolinu i dobro razmisli što mu valja i što je u stanju čini- 
ti.“ 

Ta uvijek iznova fascinirajuća, a ponekad i svjetlucava figura 

tvrdokorno izbjegava sve pokušaje prebrzog sređivanja i klasifici- 
ranja — kao uostalom sve uistinu velike osobnosti koje ne dopušta- 
ju nijednom biografu da im gleda u karte. Ona podupire rat protiv 
heretika, ali ga želi povezati s plodonosnom samokritikom velike 
Crkve. U njezinoj neskrivenoj razjarenosti ima uvijek barem malo 
srama. 
Budući da su katari“ božansko stvaranje, koje je ona neiz- 
mjerno ljubila, prozvali đavoljim poslom, budući da su naučavali 
da sve zlo počinje s padom plemenite duše u materiju koja je 
skroz-naskroz prljava i zla te kao takva donosi prokletstvo svijeta 
kojega je Krist spasio — naravno da su ti heretici Hildegardini ne- 
prijatelji. No, za razliku od Bernarda, ona je kategorički odbaciva- 
la svaku pomisao na uništenje onoga koji drugačije misli. Takve 
ljude treba doduše protjerati, ali nipošto obezglaviti, jer su oni 
unatoč svemu forma Dei,# Božja slika i prilika — jer su naposljet- 
ku ljudi, a nikakvi bijesni psi. 

U tom kontekstu vrlo je interesantan Hildegardin odnos prema 
Židovima. Ona je znala za nasilja#* koja su se u njezinoj mladosti 
vršila nad židovskim zajednicama u Porajnju; oko godine 1096. 
horde križara prisilile su Židove u Mainzu da počine samouboj- 
stvo. Samo nekolicini uspjelo je pobjeći u Riidesheim, gdje su 
uhvaćeni i obezglavljeni — unatoč zaštitničkim mjerama crkvenih 
autoriteta i unatoč jasnim nedvosmislenim propovijedima Bernar- 
687 "Dobro je“: BR 203 
688 Dualizam katara: Usp. MULLER, HERESIEN 174, 182 


689 “Forma Dei": WIDMER 235 
690 Pogrom Židova: OVERATH 304 

da iz Clairvauxa tom pitanju iznenađujuće bliskog svakom čovje- 
ku. 

Naravno da opatica Hildegarda ima udjela na duže staze u osu- 
dama i zabludama svoga vremena; u svom Sciviasu vidi "sinago- 
gu“ kako bespomoćno stoji pokraj oltara,*' slijepa, prkosno 
prekrštenih ruku. Nesposobna da spasi čovječanstvo židovska re- 
ligija svedena je na krvavo prinošenje životinjskih žrtava i na 
nečovječno okrutan zakon. Hildegardi je kao i svim kršćanskim 
teolozima njezina vremena nedostajao uvid i razumijevanje za 
nježnošću ispunjeno vjersko povjerenje pobožnih Židova i njihov 
ljubavlju posve ispunjen odnos prema nebeskom Ocu, koji je u 
Židovu Isusu postigao svoj vrhunac. 

No, to ne znači da je ona smatrala sinagogu sotonskom religi- 
jom i suprotnim polom Crkve, već ju je smatrala početkom,%? 
pracrkvom koja pomalo sjenovito$ naslućuje spasenje i u njemu 
ima udjela! Hildegarda vidi sinagogu kako stoji na sjajno bijelom, 
čistom oblaku, daje joj predivnu počasnu titulu mater incarnatio- 
nis,** majka utjelovljenja Sina Božjega, te naznačuje progonstva 
kao djelo sotone. 

Za jednu od najvažnijih Hildegardinih spoznaja veliki interes 
pokazali su kršćanski teolozi 20. stoljeća, nakon užasnih iskustava 
holokausta za koji su odgovorni i sami kršćani: Narod kojemu je 
Bog prvome iskazao svoju veliku ljubav nije nipošto zauvijek 
odbačen i proklet. Samo zato što se Krist posve neupadljivo poja- 
vio u odjeći čovjeka, zato što je jeo, pio i spavao s ljudima, nisu 


691 Sinagoga pokraj oltara: SCIV 136 

692 Sinagoga kao početak: I u jednoj kapelici samostana u Clunjiju apostoli su 
prikazani na ramenima proroka (SCHMIDT. KIRCHE 8) 

693 Sjenovito dioništvo u spasenju: SCHMIDT, KIRCHE 79 

694 "Mater incarnationis": SCIV 136 

695 Progonstva su djelo sotone: LDO 203 

mnogi Židovi prepoznali u njemu nazočnog Boga. "I zato će nje- 
gova ruka** ići pod ruku s mnogim Židovima i poganima, te s ne- 
izmjernim mnoštvom onih koji će zadobiti spasenje, sve dok 
njegove rane neće zacijeliti.“ 

Na svršetku vremena bit će narod Saveza spašen.#" Hildegarda 
je takvo spasenje mogla zamišljati samo kao pristupanje Crkvi, ali 
onaj tko poznaje strašnu povijest židovskih proganjanja i pozadi- 
nu tih proganjanja, uz preziranje i sotoniziranje, shvatit će Hilde- 
gardino odbacivanje prokletstva nad Židovima kao životno 
spasonosno. 

Mala redovnica Hildegarda bila je dovoljno samostalna te ja 
dobro znala da u milosti dobroga Boga ima dovoljno mjesta za 
brojne ljude koji su u njezino vrijeme bili izrugivani, proganjani i 
linčovani kao Božji ubojice i sluge đavlove. 


696 “I zato će njegova ruka": LDO 273 
697 Spasenje na svršetku svijeta: SCIV 138 

VIII. 


Osporavana crkvena učiteljica 


"Gospodine i Bože moj, ja znam da je sve 
čime me dodiruješ dobro." 


Hildegarda 


30. Završne borbe i sasvim normalna smrt 


Kad je krenula na prvo od tri naporna misionarska putovanja, u 
svojoj šezdesetoj godini, već je po srednjovjekovnom shvaćanju 
uvelike prekoračila prosječnu starost. Svaki novi dan u tom preko- 
račenju, znala je to vrlo dobro, bio je zapravo dan milosti. 

Ali i dan svojevrsne pokore: "Kao što se sok** drveta uoči 
zime smanjuje u lišću i granama, te se drvo, ako je staro, počne po- 
lako sušiti, tako i duševne snage počinju u starosti posustajati i 
slabjeti, dok se duh istovremeno dosađuje ljudskim znanjem." S 
tolikom osjećajnošću opisala je proces starenja u svom književ- 
nom prvencu Sciviasu. 

Svoje strahove i bolove isprobala je sve do dna. Bila je gotovo 
neprekidno bolesna, a ipak nevjerojatno žilava, ispunjena 
čežnjom za nikad ugaslim svjetlom svojih viđenja. Ovisna o živo- 


698 "Kao što sok": SCTV 130 

tu kojega je ljubila u svoj njegovoj šarolikosti postigla je za tadaš- 
nje prilike gotovo biblijsku starost — na veliko udivljenje onih koji 
su znali kolike je patnje podnosila: "Boležljivost*? i nježnost tvo- 
ga tijela", pisao joj je jednom zgodom veoma zabrinut nadbiskup 
Filip iz Kćlna, "uznemirila je i uplašila moje srce i srca sviju koji 
te u ovom gradu ljube u Kristu i žele ti dobro zdravlje i vječno spa- 
senje". 

U tipičnom stilu srednjovjekovnog iznošenja legendi prikazuje 
monah Theodorich u Hildegardinom životopisu Vita njezino stal- 
no lebdenje između blizine smrti i rađanja novog života. Jednom 
je u velikoj groznici vidjela svete kako se međusobno zabavljaju: 
"Hoćemo li je uzeti sa sobom"? ili nećemo?" Na to odgovore dru- 
gi: "Prošlost, sadašnjost i budućnost ne dozvoljavaju nam to. Ali 
kad jednom dovrši svoje djelo, uzet ćemo je sa sobom“. 

Djelo nije ni izdaleka bilo dovršeno. Kad joj je bilo 75 godina, 
umro je njezin vjerni tajnik Volmar, i opet se morala pravdati s 
monasima iz Disibodenberga koji joj - raskinuvši ugovorno sklop- 
ljen sporazum — nisu htjeli ustupiti duhovnika iz svojih redova da 
predvodi bogoslužje u samostanu na Rupertsbergu. Kad nije dobi- 
la nikakavog odgovora na brojne molbe i upozorenja, obratila se 
osobno samom Papi, koji se smjesta pobrinuo za ispunjenje njezi- 
nih opravdanih zahtjeva. Monasi joj pošalju nekog oca Gottfrieda, 
koji je počeo pisati njezin životopis, ali je umro nakon kratkog 
vremena provedenog u samostanu. Da bi izbjegla nova prepiranja 
s nepouzdanim monasima, Hildegarda je dovela na Rupertsperg 
svog starijeg brata Huga koji je nadživio svoju sestru. 

Međutim, njezin obožavatelj Wibert "došao je iz flamanskog 
samostana Gemblouxa na Rajni, bio je visoko inteligentan, 


699 "Boležljivost": BR 75 
700 "Hoćemo li je uzeti sa sobom?": VITA 81 
701 Korespondencija između Hildegarde i Wiberta: dokumentirana u BR 223-234 

načitan, svestrano obrazovan te istovremeno duboko pobožan teo- 
log, ali na žalost ne i sjajan stilist. Dobronamjerno, ali beskrajno 
brbljavo, gubeći smisao u poplavi citata i doskočica, pokušao je 
svoj literarni recept primijeniti kod Hildegarde koja se doduše 
izražavala nezgrapno i odrvenjelo, ali je uvijek točno pogađala bit 
stvari. Već smo govorili o tome kako nije bila zadovoljna njego- 
vim poboljšanjima — koja je srećom smio izvršiti samo na pripovi- 
jesti o životu svetog Martina. 

Uvijek iznova morala se sijeda opatica oslanjati na nove 
pomoćnike, postala je iscrpljena i umorna od toga, godine i bolesti 
iscrpljivale su njezinu životnu snagu. I tik pred smrt našla se u još 
jednom sporu zbog mrtva tijela mladog čovjeka kojega je pokopa- 
la na samostanskom groblju te bi ga trebala izvaditi iz groba, 
budući da je biskupska vlast u Mainzu vidjela u tom pokopu po- 
vredu pravnih propisa. U svom pismu prelatima i nadbiskupu 
Christianu'"" — uglednom diplomatu u carskoj službi koji se nije 
baš mnogo brinuo za zbivanja u svojoj nadbiskupiji - okomila se 
Žustrim osuđivanjem crkvene birokracije; ona bi rado prihvatila 
njihov naputak, da je u tome ne sprječava strah pred Bogom! 

Na tako samosvjesno opravdavanje gospoda iz nadbiskupske 
vlasti naprosto nisu mogla reagirati. "S gorkim suzama", 
poručuje Christian svojoj sugovornici, "molio sam nazočne da se 
ispričaju te raskajano i pobožno mole za oproštenje. Ali njihove su 
oči bile tako zaslijepljene da nisu imali smilovanja prema meni i ja 
sam sa suzama na licu morao otići od njih.“ 

Trebalo je nekoliko mučnih mjeseci da bi gospoda u Mainzu 
malko popustila te bi nadbiskup Christian opatici pismeno 


702 Pismo nadbiskupu Christianu: BR 241 ff. Acker vidi upravo u neobično pobožnom, 
nimalo borbenom stilu pisma dokaz autorstva na smrt bolesne opatice (ACKER IX 


Đ 
703 "S gorkim suzama": BR 242 

potvrdio da je bila u pravu — naravno uz izričitu napomenu da bi za 
Hildegardu bilo "vrlo opasno" kad intervenciju crkvenih vlasti ne 
bi sagledavala "u svjetlu?“ nezaobilaznih vjerskih istina otaca". 

Zanimljivo je s kolikom suzdržanošću govori Vita o smrti opa- 
tice. Kad je glas s neba posljednji put pozvao te se promatranje 
tako često viđenog veličanstva Božjega pretvorilo u vječnu sreću, 
proslavljena vizionarka i čudotvorka postala je opet mala redovni- 
ca koja je kročila putem svih živih stvorenja te ispružena u krevetu 
čeka čas svoje smrti kao svaki srednjovjekovni čovjek. Ne znamo 
koju je bolest preboljela i je li imala tešku smrt. Poznat je jedino 
točan datum smrti: u ranim jutarnjim satim 17. rujna 1179. 

Posredovan nam je znak s neba, čudesno svjetlo, kakvo doliku- 
je - pa makar se radilo tek o lijepoj legendi — životu koji nije bio 
drugo do hvalospjev ljepoti stvaranja: 

"U trenutku?“ kad je blažena Djevica u ranu zoru nedjelje pre- 
dala svoju dušu Bogu, pojaviše se na nebeskom svodu dvije duge 
različitih boja. Širile se na sve četiri strane svijeta, jedna od sjeve- 
ra prema jugu, druga od istoka prema zapadu. U središtu gdje su se 
te dvije duge ukrštavale sjalo je svjetlo nalik mjesecu. Svjetlilo je 
sve jače, činilo se kao da će iz kuće smrti istjerati noćnu tminu. U 
tom svjetlu mogao se uočiti crveno svjetlucavi križ koji je 
ispočetka bio malen, a onda je odjednom poprimio velike razmje- 
re. Taj križ bio je okružen bezbrojnim različito obojenim krugovi- 
ma u kojima se oblikovahu zasebni mali crveno svjetlucavi 
križevi s vlastitim krugovima. Maleni križevi bili su sve vidljiviji. 
Kad su se raširili nebeskim svodom na sve strane, izgledalo je kao 
da silaze na zemlju, u kuću blažene Djevice. Veliki brijeg osvanuo 
je u predivnim zrakama svjetla. 


704 “U svjetlu“: BR 244 
705 "U trenutku“: BR 244 

Mi moramo svim srcem vjerovati da je Bog tim znakom obja- 
vio s kojom puninom svjetla je počastio svoje ljubljene u nebe- 
skom kraljevstvu.“ 


31. Nanovo otkrivena znakovita osobnost 


S Hildegardom se zbivalo isto što i sa svim velikanima povije- 
sti: na površini njezine biografije ostale su samo pikanterije, jezo- 
viti ili spektakularni događaji, a ne ono što je ona stvarno željela, 
mislila i živjela. Sadržaji Hildegardinih poruka nisu ljude stol- 
jećima posebno interesirali — jedino je čudotvorna moć te čarobne 
liječnice odolijevala vremenu ispredanjem sve većeg broja legen- 
di. 

Već na mrtvačkom odru, kako čitamo u životopisu Vita, ozdra- 
vila je dva bolesnika koji su u pobožnoj nadi dotakli njezino mrtvo 
tijelo. Što se u godinama neposredno poslije smrti zbivalo na Ru- 
pertsbergu možemo samo zamišljati; histerični ekscesi"* na gro- 
bovima svetih osoba i čudotvoraca bili su nešto sasvim normalno 
za srednji vijek. Na posvećena mjesta dolazilo je mnoštvo raspje- 
vanih, uplakanih, vapijućih ljudi, bacali bi se ispred sarkofaga i 
statua na zemlju, valjali se polugoli i usplahireni u neopisivim 
grčevima, ili bi se hvatali u kolo i plesali. 

Kad se takva invazija očajnika""" i patnika sručila u Hildegar- 
din samostan te od njega načinila sajmište, zaprosio je nadbiskup 
Mainza slavnu pokojnicu objeručke da prestane sa čudesima — što 


706 Histerični ekscesi: Primjeri iz 12. stoljeća - u Normandiji i Oxfordu - SOUTHERN 
295 

707 Invazija očajnika: O razvoju kulta vidi SIMON 371. Kad je crkva i Eibingenu 1932. 
izgorjela u velikom požaru, spasili su pobožni građani u vratolomnom pothvatu 
relikvije od plamena. Danas se nalaze u ponovno izgrađenoj crkvi, pohranjene u 
ormaru koji je zadužbina monaha iz Maria Laacher. 


263 


je ona navodno i učinila. Ali to naravno nije bio kraj 
hodočašćenju. Pola stoljeća nakon Hildegardine smrti piše vodi- 
teljica kora Sofija" kako je njezinoj nećakinji koja je imala česte 
napadaje groznice pomogla voda u koju su prije toga bile 
umočene Hildegardine kosti. Iz istog vremena sačuvana je jedna 
pomalo avetinjska legenda o nekoj Mezzi iz Vecha"" koja je na- 
vodno ukrala zemlju s Hildegardina groba nakon čega joj se opati- 
ca ukazala u snu i probudila joj savjest. 

Tadašnjim teolozima i prirodoznanstvenicima Hildegarda je 
očito bila interesantna samo kao orakul. S osobitom žustrinom ši- 
rilo se među pukom njezino proročanstvo da će crkvena gospoda 
morati svoju moć i svoje posjede ustupiti laicima. Monah Gebeno 
iz Eberbacha"'“ objavio je 1220. zbirku sabranih izreka iz njezinih 
spisa koja je tim spisima osigurala sigurnu budućnost, postavši 
vrlo brzo jednom od najznačajnijih knjiga srednjovjekovnih sa- 
mostanskih biblioteka. 

U 13.i 14. stoljeću pokrenuta je inicijativa da se popularnu re- 
dovnicu proglasi blaženom. Njezin spomendan slavio se tada već 
u brojnim samostanima, kasnije nalazimo njezino ime i u kalenda- 
rima svetaca. Međutim, nema sigurnih podataka je li doista došlo 
do službenog proglašenja blaženom i svetom. Možda je crkvena 
vlast u Mainzu odugovlačila"'! s pokretanjem postupka — u držav- 
nom arhivu grada Koblenza sačuvan je rukopis preporuke poslan 
Svetoj stolici u Rimu između 1233. i 1237. godine i vraćen iz 
Rima na dopunu — ili su rimske institucije smatrale da bi bilo preo- 
pasno proglasiti uzorom za nasljedovanje samosvjesnu i odvažnu 
osobu koja se nije ograničavala na klecalo i kuhaču. Ne smijemo 


7108 Voditeljica kora Sofija: Usp. SIMON 372 

709 Mezza iz Vecha: SIMON 372 

710 Gebeno iz Eberbacha: Pitra 483-488 

711 Odgođena kanonizacija: iscrpno HINKEL 385 

zaboraviti da je nakon Hildegardine smrti u Crkvi uzimala sve 
većeg maha inkvizicijska klima sumnjičenja i denunciranja. 

Jednostavni ljudi, koji su Hildegardu iskreno štovali, kao i nje- 
Zine susestre, nisu se previše obazirali na to je li službeno progla- 
šena svetom ili nije. Već oko 1230. Hildegardin lik s aureolom 
(svetačkim sjajem) oko glave i smaketom crkve u rukama izvezen 
je zlatnim i srebrnim nitima na oltarniku"'* samostanske crkve na 
Rupertsbergu. Znanost je naravno bila znatno manje oduševljena 
redovnicom koja nije zvanično pripadala nijednoj školi. U 13. 
stoljeću slavna je liječnica djelovala poput fosila. Frakcije skola- 
stičkih teologa nisu se u svojim beskrajnim raspravama oko dog- 
matskog tumačenja pojmova mogle koristiti Hildegardinim 
slikovno bogatim simbolizmom, a prirodoznanstvenici'!? je u 
svojim spisima uopće ne spominju. 

Iznimke potvrđuju pravilo. Godine 1493. opatica se iznenada 
pojavila u jednom bestseleru: gradski liječnik i povjesničar S. 
tmann Schedel iz Niimberga spominje Hildegardu u svojo i. “Kro- 
nici svijeta" - naravno kao proročicu, “ o kojoj se priča"““ da je 
proricala budućnost", koja je "pisala o budućim nevoljama 
svećenstva". Naravno da je Hildegardino otvoreno prekoravanje 
iskvarenog klera fasciniralo reformatore — u Parizu je 1513. po- 
novno objelodanjen njezin Scivias: Ali njezin loš latinski dakako 
nije nailazio na dobar prijem i oduševljenje humanističkih učite- 
lja. 

Ni učenjaci (doctores) koje Hildegarda nije posebno cijenila 
nisu stoljećima posvećivali njezinim djelima posebnu pozornost. 


712 Oltarnik: HINKEL 387 f 

713 Prirodoznanstvenici: Albert Veliki nije je baš dobro poznavao; on i Toma Akvinski 
tumačili su njezin svjetonazor kao nekakvu karakterologiju životnih razina. 
BURGGRAF 41 

714 "0 kojoj se priča": Friedhelm Jurgensmeier: "SL Hildegard prophetissa teutonica", 
objavljeno u FESTSCHRIFT 273-293 

Goethe'!* je na svom putovanju Rajnskom pokrajinom imao u ru- 
kama Codex iz Wiesbadena i vrlo kratko se izjasnio o njemu kao 
"nečem zanimljivom". Na kongresu prirodoznanstvenika 1865. 
patolog i protivnik Crkve Rudolf Virchow"'* podrugljivo je govo- 
rio o Hildegardinom opusu kojemu nedostaje izvorni duh i pro- 
sudba. 

Početkom 19. stoljeća Hildegarda, nekoć tako slavna predstoj- 
nica samostana Rupertsberg i Eibingen, čak je izgubila mjesto 
vječnog počinka; nakon ukinuća opatije Eibingen u vihoru sekula- 
rizacije njezine relikvije selile su iz podružne crkve u župnu i ob- 
muto. Opatičinu glavu sačuvao je župnik u Eibingenu, držeći je na 
malom stoliću u svom stanu. Njezine noge našle su tek 1857. svoje 
mjesto na oltaru nekadašnje samostanske crkve, a danas se nalaze, 
ukrašene zlatom i granatama, u župnoj crkvi Eibingena. Sredinom 
19. stoljeća otkrio je francuski benediktinac Prosper Gućranger, 
zaslužan za obnovu liturgije, djelo zaboravljene benediktinke kao 
svojevrsnu novost. Njezini spisi objavljeni su u zbirci crkvenih 
otaca koja obuhvaća 380 svezaka, a nazvana je po nakladniku Jac- 
quesu-Paulu Migneu.''" Nanovo probuđeni interes za intuitivnim 
promatranjem prirode, za simboličnim poimanjem stvarnosti u fi- 
lozofiji ranog 20. stoljeća urodio je napokon renesansom Hilde- 
gardinih djela'!* i u profanom duhovnom svijetu. Za svestranu 
redovnicu počeli su pokazivati veliko zanimanje povjesničari me- 
dicine, povjesničari umjetnosti i razni proučavatelji simbola. 

U ponovno nastanjenom samostanu u Eibingenu — 1904. došle 
su onamo benediktinke iz Praga, nekoliko stotina metara poviše 
od starog zdanja podigle su novi samostan i osnovale opatiju sv. 


715 Goethe: SCHIPPERGES; ZEICHEN 12 

716 Virchow: SCHIPPERGES, ZEICHEN 13 

117 Migne: Detaljniji podaci u Popisu literature 

7118 Hildegardina renesansa u filozofiji: BURGGRAF 44 ff 

Hildegarde — razvijao se vrlo živahan istraživački centar. Stručno 
osposobljene redovnice marljivo su počele istraživati rukopise i 
pripremati njemačko izdanje Hildegardinih djela. 

Iako naša redovnica nikada nije proglašena svetom, njezin 
blagdan slavi se u čitavoj Njemačkoj od 1941. na dan smrti, 17. 
rujna. Godine 1979., na 800-tu obljetnicu smrti, njezinoj popular- 
nosti znatno su doprinijele emisije na televiziji, pastirska pisma, 
akademski simpoziji i neizbježna posebna poštanska marka. Au- 
strijsko Antropološko društvo uzelo je Hildegardu za svoju zaštit- 
nicu. U Švicarskoj je osnovano Internacionalno društvo 
Hildegarde iz Bingena. Bonsko ministarstvo zdravlja i Savezno 
udruženje za zdravstveno obrazovan anje dodjeljuju "Medalju Hilde- 
garde iz Bingena". Pa čak iz Japana“! ? stigla je vijest da su tamoš- 
nji intelektualni — krugovi = itekako = zainteresirani za 
srednjovjekovnu njemačku teologinju kozmosa. 

U o g visokog jubileja Radna udruga katoličkih saveza 

predložila je da se Hildegarda iz Bingena proglasi crkve- 
nom učiteljicom — tu časnu titulu imaju svega dvije žene, Katarina 
Sijenska i Terezija Avilska." I jedna i druga bile su velike mi- 
stičarke, i jedna i druga bile su sa svojim reformskim programima 
obnove samostanskog i crkvenog života tvrd orah za crkveno 
učiteljstvo. 

Za raliku od njih — tako tvrdi radna udruga saveza žena — kod 
Hildegarde nije riječ o tome da se mistična iskustva "iskoriste" za 
obnovu nekog reda ili neke posebne povijesne situacije, već se 


719 Interesi u Japanu: Usp. Wemer Lauter: "Hinweise auf Hildegard von Bingen in 
Japan" (Ukazivanje na Hildegardu iz Bingena u Japanu), FESTSCHRIFT 433-438 

720 Radna skupina katoličkih saveza žena: Pokrenuta na godišnjem zasjedanju 1979. u 
Bad Honnefu. Pismo namjere tadašnjem predsjedatelju Njemačke biskupske 
konferencije, kardinalu Josephu Hčffneru, objavljeno je u “Renovatio" 35 (1979), 
146-148 

721 Katarina i Terezija: Iscrpno kod Feldmanna 44-85, 300-343 

radi o bezvremenoj poruci za čitavu Crkvu, o jednom cjelovitom 
svjetonazoru: "Hildegardin pogled na svijet “ daleko je od sub- 
jektivne ja-navezanosti kasnije mistike. (...) Hildegarda ukazuje 
na ono što promatra, ukazuje na to da proces stvaranja svijeta nije 
mehanicistički, već se odvija u nedokučivom zajedništvu svega 
stvorenoga, od propadanja do ponovnog nastajanja, u čijem sre- 
dištu se po utjelovljenju Boga nalazi sam čovjek." 

Reakcija rimske kurije na taj prijedlog budila je bolne uspome- 
ne na probleme što ih je Hildegarda za života imala s muževima u 
crkvenim vlastima: njemački biskupi prihvatili su 1979. prijedlog 
Udruge saveza žena. Osam godina valjalo je čekati, da bi 1987. iz 
Rima stigla lapidarna odluka: Hildegarda može na žalost biti pro- 
glašena crkvenom učiteljicom tek kad se službeno proglasi sve- 
tom. 

Prema tome, trebalo bi je što prije proglasiti svetom, reagiraju 
na takve crkvenopravne finese naviknuti i ne baš previše potišteni 
biskupi.? 

Spremnost da se razrješi gordijski čvor i taj simbolički lik ovo- 
zemaljske vjere napokon uzdigne među vodeće crkvene ličnosti 
morala bi se jednostavno nametnuti Rimu. Ta sam je papa Ivan 
Pavao ]I. na početku svoje papinske službe Hildegardu gotovo 
himnički hvalio kao "ženu rijetko viđene uzornosti","“* kao "neu- 
strašiva borca za istinu i mir", kao "uistinu hrabru ženu", te citirao 
njezinu počasnu titulu "proročica Njemačke". 


722 Hildegardin pogled na svijer: Renovatio 35 (1979) 147 

723 Ne baš previše ožalošćeni biskupi: Nakon proljetnog zasjedanja 1987. u 
Stapelfeldu njemački biskupi objavili su da je na zasjedanju podnijet zahtjev Svetoj 
stolici za Hildegardinu beatifikaciju — da je se u čitavoj Crkvi štuje kao blaženu; 
istovremeno je podnijeta zamolba da se Hildegardu proglasi crkvenom učiteljicom. 
Usp. Pressedienst der Deutschen Bischofskonferenz, Dokumntation 3/87 od 13. 
ožujka 1987. 

124 "Žena rijetko viđene uzornosti": L'Osservatore Romano 28. 9. 1979. 

"Osim toga“, nastavlja Papa, "ta Bogom ispunjena učiteljica 
poručuje nam da je svijet moguće pravilno shvatiti i njime uprav- 
ljati samo kao stvorenim od Nebeskog Oca koji ga ljubi i brine se 
za njega". 

Bolje i preciznije ne može se izraziti Hildegardin doprinos 
ispovijedanju vjere i odgovomosti za svijet današnjih kršćana. 
Hildegarda jest — i bez službenog papira — stoljećima učiteljica 
Crkve. 

Naputak za daljnje čitanje i slušanje 


Tko se na temelju ove biografije želi pobliže upoznati s Hilde- 
gardinim mnogostrukim literarnim djelima, valja mu potražiti 
ovaj ili onaj svezak izabranih djela na njemačkom, objavljenih 
kod Otto-Miiller-Verlaga (nakladničke kuće) u Salzburgu. Vrlo 
dobar uvid pružaju i Hildegardina izabrana djela i komentari He- 
inricha Sschippergesa u izdanju Walter Verlaga. U usporedbi s 
ovim izdanjima ne mogu biti od velike koristi brojne knjižice s po- 
redanim citatima iz Hildegardinih djela, bez sadržajne povezano- 
sti i sustavnog rasporeda. 

Dobar uvid u Hildegardin kulturni i društveni vidokrug pruža 
6. svezak "Kulturgeschichte der Menschheit" (Kulturne povijesti 
čovječanstva) Willija Duranta, te džepno izdanje knjige Alltagsle- 
ben im Mittelalter (Svakodnevni život u srednjem vijeku) Otta 
Borsta. Teološki i duhovni svijet u kojemu je Hildegarda živjela 
može se najbolje upoznati u djelu Jeana Leclercqa "Wissenschaft 
und Gottverlangen" (Znanost i Božja objava). 

Hildegardino glazbeno djelo vrlo je bogato dokumentirano na 
pločama i CD-snimkama: antifone, responzoriji i hvalospjevi iz 
himničkog završnog dijela Sciviasa, u interpretaciji internacional- 
nog ansambla Sequentia. 

O autoru 


Christian Feldmann, rođen 1950. godine, živi kao slobodni 
književnik u Regensburgu. Autor mnogih knjiga koje su postigle 
velik uspjeh - među kojima valja posebno istaknuti: "Tržiume be- 
ginnen zu leben. GroBe Christen unseres Jahrhunderts" (Snovi 
počinju živjeti. Veliki kršćani 20. stoljeća); "Adolph Kolping. Fiir 
ein soziale Christentum" (Adolf Kolping. Socijalno kršćanstvo); 
"Friedrich Spee. Hexenanwalt und Prophet" (Friedrich Spee. 
Odvjetnik vještica i prorok). 

Hildegarda iz Bingena propovijedala je na 
sajmovima pred oduševljenim mnoštvom naroda 
poput najvatrenijih heretika i kao osamdeset- 
godišnjakinja usprotivila se crkvenoj hijerarhiji: bila je 
sve prije negoli sentimentalna, zaneseno-nastrana, 
od svijeta otuđena skupljačica ljekovita bilja. 

Njezino djelovanje i pisanje bilo je najvećim 
dijelom u 12. stoljeću - nešto nečuveno. Dopisivala 
se s papama, kneževima i biskupima, s engleskim 
kraljevskim parom i brojnim udanim ženama koje su 
tražile savjete. Prakticirala je istovremeno desetak 
zvanja, bila je pjesnikinja, prirodoslovka, apo- 
tekarica; istovremeno je vodila dvije opatije i razvila je 
najopsežniju dopisnu mrežu u srednjem vijeku. 
Smatra se prvom njemačkom  proučavateljicom 
prirode i liječnicom koja se bavila pisanjem. Štovana 
kao svetica, nikad službeno kanonizirana, ona i 
danas iznenađuje svojim pogledima i vizijama. 

Christian Feldmann odvažio se svojom solidnom, 
istraživalački napeto pisanom biografijom ove zaista 
neobične žene krenuti u 12. stoljeće, a da pritom ipak 
ostane blizak sadašnjosti. Hildegardina aktualnost 
danas je više nego očita, njezin avanturistički život 
nosi moderna obilježja, njezina životno radosna 
teologija stvaranja odgovara težnji za cjelovitošću 
našega vremena. Hildegarda povezuje vjernost 
zemlji s ljubavlju prema nebu. Poznati biograf daje 
čitateljicama i čitateljima tu povezanost naslutiti — u 
velikoj, mudroj, svestrano nadarenoj ženi. Uistinu 
napet susret s jednom od najfascinantnijih osoba 
povijesti. 

